
NAUJOVIŠKA EKSPEDICIJA 


— Gerą Australijos žemėlapį? Žinoma, turime,— pasakė „Aus- 
tralijos namų" Londone tarnautojas ir išskleidė popieriaus lakš- 
tą, savo matmenimis panėšintį į nemažą paklodę. 

Prašmatnus, įvairiaspalvis (kiek valstijų — tiek spalvų) žemė- 
lapis su ištisinių bei punktyrinių linijų voratinklių, žyminčiu 
plentus ir geležinkelius, avialinijas... Žodžiu, kaip tix toks, ko- 
kio man reikėjo. Sumokėjau arti septynių kronų, paslaugaus 
tarnautojo padedamas sulanksčiau žemėlapį (vienas nebūčiau 
susidorojęs) ir didžiai patenkintas nuskubėjau atgal į viešbu- 
tį, kur manęs laukė šeima. 

Buvo kuo džiaugtis: išsirūpinau dokumentus ir lėšų moksli- 
nei ekspedicijai po Australiją. Ekspedicija buvo sumanyia se- 
niai. pagrindinis jos tikslas — tyrinėti, kas atsitiko, kai pirmyl.š- 
tė aborigenų kultūra susidūrė su nauja, anglų-australų. Po pir- 
mosios pokario metų kelionės (į Amazonės sritį) susidomėjau 
akulturacijos problema. Kitaip sakant: kas įvyksta, kai susilie- 
Ja visiškai skirtingų kultūrų tautos. Tai, be abejonės, viena svar- 
biausių mūsų laikų problemų. Jeigu šiek tiek labiau nutuoktu- 
me apie tos sąveikos ištakas ir pobūdį, galbūt išvengtume dau- 
gelio prietarų, konfliktų ir susidūrimų ten, kur gretimai gyvena 
skirtingų rasių žmonės. Iki šiol daugumas etnografų tiktai pra- 
bėgomis paliesdavo šį klausimą, jiems rūpėjo kita, taip pat ypač 
svarbi problema: kaip išsaugoti įvairių genčių savitas kultūras 
nuo visiškos užmaršties. Tačiau „tikrų laukinių“ skalčius taip 
sparčiai mažėja, kad etnografams, jeigu jie nenori likti be dar- 
bo, teks tirti ir dalinai civilizuotas tautas. Beje, dėl to tik pa- 
didėtų etnografinių tyrinėjimų praktinė vertė; kad ir kaip kel- 
sta, daugelis etnografų vis dar tam priešinasi. 

Specialistai, užsiiminėjantys akulturacijos problemomis (jų 
ne tiek jau daug), nustatė, kad primityvios tautos įvairiuose 
pasaulio kampeliuose stebihančiai panašiai reaguoja į išorės vei- 
ksnius. Kai kurie drąsūs teoretikai pabandė suformuluoti ben- 
drus pakitimų dėsningumus. Tam jie suskirstė veikiamuosius 
aborigenus į grupes pagal jų ekonominę ir socialinę būklę bei 


religiją ir sistemingai tyrinėjo tai, kokią įtaką jiems turi vý- 
Iiausybės tarnautojai, misionieriai, komersantai, plantatoriai ir 
t. t, kaip jie žiūri į čiabuvius, kaip su jais elgiasi. Maždaug 
į tuos pačius aspektus atkreipiau dėmesį ir aš, tyrinėdamas Pie- 
tų Amerikoje ir Polinezijoje. Tačiau man dar reikėjo medžia- 
gos palyginimui, ir aš seniai norėjau apsilankyti kokioje nors 
pasaulio dalyje, kur sąlygos visiškai kitokios. Mane itin vilio- 
jo Australija, kur bene patys primityviausi aborigenai gyvena 
tarp dešimties milijonų baltųjų, daugiausiai britų, škotų, airių 
kilmės.! 

Grįžęs į viešbutį, išskleidžiau žemėlapį ant mūsų kambario 
grindų ir prisėdau vieną jo kampą; Marija Teresa ir Maruja 
įsitaisė priešpriešiais. Reikėjo išspręsti daugybę klausimų. Pir- 
mas ir svarbiausias klausimas — ekspedicijos dalyvių sudėtis. 
Šiek tiek padelsiau, prieš pradėdamas apie tai kalbėti — jaučiau, 
kad mano planas nepatiks Marijai Teresai. Ką padarysi... 

— Tu juk supranti,— atsargiai prašnekau,— kad Australijoje 
sąlygos visiškai ne tokios, su kokiomis susidurdavome ligi šiol. 
Tai ištisas kontinentas, tokio pat dydžio kaip Europa, ir aborige- 
nų gentys — tiksliau, tai, kas iš jų likę, — išblaškytos milžiniško- 
je teritorijoje. Norint aiškiai įsivaizduoti, kas ištiko aborigenus 
nuo to laiko, kai jie prieš pusantro šimto metų pirmą kartą pa- 
matė baltuosius, reikia išvažinėti visą žemyną. Išlandžioti klajok- 
lių stovyklas, misionierių stotis, rezervatus, fermas, gyvenvietes, 
aukso kasyklas, nusibaladoti į tolimiausius užkampius. Žodžiu, ke- 
lionė bus varginanti ir užsitęs ne trumpiau kaip metus. Maruja 
per maža tokiai kelionei, palikti ją kieno nors globai tokiam il- 
gam laikui irgi negalima. Vadinasi, šį kartą vyksiu aš vienas. 

Mano žodžiai nenustebino Marijos Teresos. Ji pritardama 
linktelėjo, tiesa, buvo matyti, kad ne itin džiaugėsi. 

— Ko gero iš tiesų nėra kitos išeities,— pagalvojusi tarė ji.— 
Bet kaip tu ruošiesi keliauti? Pats sakai, kad daugelis vietų — 
užkampiai. 


11963 metų kovo mėnesio duomenimis, Australijoje buvo 10,9 mill- 
Jono gyventojų, be aborigenų. Grynakraujų aborigenų Australijoje 
dabar yra 40—50 tūkstančių o kartu su metisals — daugiau kaip 
100 tūkstančių žmonių. l 

Vartodamas terminus „primityvios tautos“, „primityvios gentys“, 
autorius turi galvoje žemą tų tautų kultūrą, tiksliau, jos neišsivystymą, 
anaiptol neteikdamas tiems terminams rasinio nepilnavertiškumo pras- 
mės. l ' 

— Žinia kaip: lėktuvais, automobiliais, vežimais, raitas. Blo- 
giausiu atveju — pėsčias. Aš susirašinėjau su etnografu mėgėju, 
jis išvaikščiojęs visą Australiją. 

— Ir kiek laiko jis tam sugaišo? — sausai paklausė Marija 
Teresa. | 

— Hm... puspenktų metų. Na bet aš, kur tik įmanoma, va- 
žiuosiu traukiniu. Šičia, pietryčių kampe,— sostinė Kanbera. 
Čia man reikia gauti leidimą į rezervatus, susitikti su etnogra- 
fais ir visokio plauko tarnautojais. Žodžiu, tikroji kelionės pra- 
džia — Kanbera. Tuo pačiu žygiu aplankysiu Naująjį Pietų 
Velsą ir Viktoriją. Aborigenų čia nedaug, ilgai neužtruksiu. Iš 
čia traukiniu nukaksiu į Pertą Vakarų Australijoje, iki ten (aš 
dukart išmatavau, kad nesuklysčiau)... hm, puspenkto tūkstan- 
čio kilometrų. Toliau — Kimberlio plynaukštė Australijos šiaurės 
vakaruose. Nuo Perto — už dviejų tūkstančių kilometrų. Ge- 
ležinkelių nėra, automobilių keliai prasti, teks skristi. Tada — 
sustojimas Darvine. Daugmaž septyni šimtai penkiasdešimt ki- 
lometrų nuo Kimberlio. Žinai, verčiau visą kelią skrisiu, sutau- 
pysiu laiko. Paskuf Alis Springsas... B 

— Palauk, palauk,— nutraukė mane Marija Teresa.— Ar ne 
pernelyg paprastai tau viskas klostosi. Pamiršti, kad aborige- 
nai, dėl kurių tu keliauji, gyvena atokiai nuo Perto, Darvino, 
Alis Springso ir kitų aerodromų, kur tu ketini pakliūti lėktuvu. 
Kaip manai įveikti paskutinį, sunkiausią, kelio ruožą? Kur gy- 
vensi, maitinsies? Ar ketini, čiabuvių pavyzdžiu, miegoti po 
atviru dangumi, medžioti ir žvejoti? 

— Ką gi, gal taip ir teks manytis, kai lankysiu primityviau- 
sias gentis. O šiaip — tai juk bus kokių nors tarnautojų, misio- 
nierių, naujakurių, kurie mane priglaus. Galiu pasiimti palapi- 
nę. Patogumų nė nesitikiu. 

Ūmai Marija Teresa šyptelėjo ir išdidžiai pareiškė, kad jai 
šovusi į galvą puiki mintis. Suklusau, nujausdamas klastą. 

— Žinai, ko tau reikia? — pasakė ji. — Klausyk: automobilio 
su prikabinamu furgonu, kad galėtum nuvykti kur panorėjęs, 
apsistoti bet kokiam laikui ir visada būtų stogas viršum gal- 
vos. Automobilį mes turime. O furgonas turbūt nekainuotų 
brangiau kaip visos tavo kelionės ir viešbučiai, 

— O ką, nebloga idėja, — tariau. 


— Ir kitas privalumas,— kalbėjo Marija Teresa toliau, ne- 
leisdama man atsikvošėti. — Drauge galėsime važiuoti ir mudvi 
su Maruja. 

— Valio! — suriko Maruja ir persivertė kūliais ant žemėlapio, 

Taip ir nujaučiau, kad kažkas panašaus atsitiks. Ir nepasigin- 
čysi... Būdama trijų mėnesių amžiaus, Maruja nukeliavo nuo 
Geteborgo iki Havajų salų, sulaukusi metų, išvažinėjo visą 
Naująją Zelandiją, o dvejų metų automobiliu pervažiavo Euro- 
pą. Kodėl jai neapkeliauti furgonu Australijos, kai jau sulaukė 
garbingo pusketvirtų metų amžiaus? Bet čia prisiminiau visas 
baisybes, apie kurias buvau girdėjęs ir skaitęs, apie sunkumus, 
tykojančius automobilio vairuotojo Australijos gūdumose. Net 
labiausiai civilizuotose šalies dalyse keliai toli gražu ne pir- 
mos klasės. 

Žemėlapyje, kurį ką tik nusipirkau, automobilių keliai buvo 
` nurodyti labai apytikriai, tad mes, dabar jau trise, nuskubėjome 
į „Australijos namus“ ieškoti tikslaus kelionių vadovo su duo- 
menimis apie garažus, degalų kolonėles, techninį aptarnavimą. 
Tarnautojas, vis taip pat maloniai šypsodamasis, bematant iš 
kažkur ištraukė geltoną žemėlapį, visą išraižytą ryškiai žalių 
linijų. Storesnės linijos — plentai, plonesnės — vieškeliai. . Ma- 
ne apstulbino gausybė kelių, ypač plentų. Tarnautojas garan- 
tavo mums, kad žemėlapis absoliučiai tikslus, jis pats išmaišęs 
visą Australiją automobiliu. 

— Bet jūs turbūt važiavote „džipu“, lendroveriu arba sun- 
kvežimiu? — suabejojau. — Mes turime prancūzišką „vedetą“, 
nelabai pritaikytą blogiems keliams. Be to, dar buksyruosime 
furgoną. 

Paslaugusis tarnautojas nuramino mane: jis keliavęs paprastu 
lengvuoju automobiliu ir kelyje matęs aibę furgonų. Klausy- 
damasis jo, toliau studijavau žemėlapį. Itin viliojo stora žalia 
linija, rėminanti visą žemyną. Aš paklausiau, ar tuo keliu gas 
lima pravažiuoti. 

— Ar galima pravažiuoti?t Savaime aišku! — išpoškino tar- 
nautojas.— Tiesa, spalio ir lapkričio mėnesiai Šiaurės Austra- 
lijoje — lietų metas, keliai dažnai užliejami. Bet kitu laiku jums 
negresia jokios kliūtys. Jūs atvyksite į Australiją lapkritį. Pra- 
dėkite kelionę pietinėse srityse, ten tuomet šilta, vasara. Į šiau- 
rę patraukite ne anksčiau kaip gegužės mėnesį. Kas be ko, ir 
Pietų Australijoje kartais smarkiai palyja, bet kelių valdyboje 

jūs visuomet galite sužinoti, kokius kelius pasirinkti. Ten yra 
specialus informacijos skyrius automobilių vairuotojams, jo 
kontorų rasite bet kuriame stambesniame kaime ar miestelyje. 

Jo kalba taip viliojo keliauti, kad mes tuoj pat pasiryžome 
vykti į ekspediciją visa šeima. | 

Bet pirmiausia reikėjo įsigyti tinkamą furgoną. Įdėmiai iš- 
studijavime anglų, prancūzų, vokiečių prospektus. Furgonai 
buvo puikios konstrukcijos, su dušu, šaldytuvu, plačiomis sofo- 
mis. Bet jau tokie dideli, gramozdiški, sunkūs. Pats lengviau- 
sias svėrė toną ir buvo tramvajaus vagono ilgio. Geresnio va- 
rianto sekmadienio pasivažinėjimui betono autostrada nebūtum 
nė sugalvojęs, tačiau mūsų kelionei kotedžas ant ratų netiko. 
Mums reikėjo lengvo, nedidelio ir kartu talpaus furgono. Žino- 
ma, visas tas savybes sunku rasti drauge, tačiau mes kantriai 
ieškojome toliau. Ir pagaliau aptikome, be to, visiškai arti, ne 
kur nors užsienyje, o Erebru, kur „Serbiu“ gamykla iš faneros 
ir aliuminio gamino furgonus, sveriančius tris šimtus šešiasde- 
šimt kilogramų, nors juose buvo keturios lovos, virtuvė, prieš- 
kambaris ir prausykla. Jie trimis—keturiomis dešimtimis centi- 
metrų žemesni už furgonus kitų konstrukcijų, kurias buvome 
išsinagrinėję, vadinasį, turėjo būti stabilesni net važiuojant grei- 
tai ir prastais keliais. O per išmoningą įrengimą, nuleidžiantį 
grindis stovyklavietėje, galėjai išsitiesti furgone visu ūgiu. 
Žodžiu, geriau nė nesumanysi! Mes labai apsidžiaugėme ir už- 
sisakėme furgoną. Teks šiek tiek luktelėti, bet tai nebaisu, vis 
tiek žiema. 

Pavasariop furgonas buvo gatavas, o kadangi iki išvykimo 
laiko buvo likęs dar ne vienas mėnuo, nutarėme jį išbandyti. Įsi- 
gysime reikalingų įgūdžių ir galėsime, atvykę į Australiją, iš 
karto pradėti kelionę. 

Pasirodė, kad vairuoti automobilį su furgonu visai nesunku, 
šiaip jis nekliudė ir beveik neatsiliepdavo greičiui. Gerais be- 
tonuotais ir asfaltuotais keliais sukardavome po aštuoniasde- 
šimt — devyniasdešimt kilometrų per valandą. Tiesa, stabdyti 
imdavau anksčiau negu paprastai, nes furgonas stumdavo -iš 
užpakalio, tačiau prie to greitai pripratome. Baiminomės, kad su- 
mažės matomumas, bet ir tas būgštavimas nepasiteisino: langai 
jo priekinėje ir užpakalinėje sienelėse buvo taip išdėstyti, kad 
viskas švietė kiaurai. Be to, veidrodžiai parodydavo mums, kai 
kas nors ketindavo lenkti. O kadangi furgonas nebuvo platesnis 

už mūsų „vedetą“ mes, savo ruožtu, puikiausiai lenkdavome 
kitus. 

Nelengva būdavo pavažiuoti atbuliniu bėgiu. Norėdamas fur- 
goną pavaryti atgal, sukdavau vairą į dešinę. Iš principo nieko 
sudėtinga, tačiau reikia kokio laiko, kad įprastum automatiš- 
kai pasielgti atvirkščiai. Pasakysiu kaip paslaptį, kad pirmas sa- 
vaites stebėdavausi ir niršdavau nė kiek ne mažiau už visus vai- 
ruotojus, atsidūrusius netoliese, kai įjungdavau atbulinį bėgį. O 
beviltiškiausiais atvejais, kai mano furgonas sustabdydavo visą 
judėjimą, išlipdavau iš automobilio, atkabindavau jį, apsukda- 
vau, tada apsukdavau automobilį, vėl prikabindavau furgoną 
ir važiuodavau atgal. Šiek tiek pasitreniravęs, išmokau padary- 
tį tą manevrą per kelias minutes. | 

Savaime aišku, visai išvengti bėdų buvo neįmanoma. Pavyz- 
džiui, įsikalėme tokias taisykles: 

1. Sustoti nakvynei būtina prieš temstant ir kruopščiai apžiū- 
rėti stovyklavietę. Priešingu atveju rytmetį gali paaiškėti, kad 
furgonas įklimpo baloje, arba jus pažadins supykęs sodininkas, 
reikalaudamas -atlyginti už ištryptus želdinius. 

2. Neatkabinti furgono pakalnėje. Kad ir koks mažas nuolydis 
būtų, jo nesulaikysi, jei furgonas įsivažiuos. (Ta proga dėkoju 
Olandijos Ešeno .kaimelio gyventojams, kurie, nepaisydami 
mirtino pavojaus, puolė įsisiautėjusį mūsų furgoną ir jį su- 
tramdė.) 

3. Jeigu rytą, susiruošę keliauti, jūs niekaip negalite pajudė- 
ti, tai dažniausiai atsitinka dėl to, kad pamiršote pakelti grin- 
dis. 

4. Jeigu važiuojate šlapiu asfaltu didesniu negu trisdešimt 
penkių arba mažesniu negu trisdešimties kilometrų per valandą 
gieičiu, tai furgonas tampa laivu, nevaldomu per štormą. (Ta 
pioga atsiprašau tris „folksvagenų“ savininkus ir sunkvežimio 
vairuotoją, kurie netoli Štutgarto išsigelbėjo nuo manęs grio- 
viuose.) 

5. Laikytis beveik kariškos drausmės ir griežčiausios tvarkos, 
kad negaištumėte brangaus laiko, ieškodami pamestų daiktų. 

Gerokai pamokyti patirties ir įsitikinę tuo, kad ir į kokį pa- 
saulio kraštą trauktume, geresnio keliavimo būdo nesurasime, 
1955 metų rudens pradžioje sugrįžome į Upsalą ir pradėjome 
krautis daiktus. Beje, „krautis" ko gero ne tas žodis; mes ne- 
ėmėme lagaminų, skrynių ir viską — drabužius, fotoaparatus, 

ginklus, konservus, knygas, prekes mainams — paprasčiausiai 
sukaišiojome į automobilį ir furgoną. Šitaip bus lengviau su- 
sivaikyti, kai pasieksime Sidnį. 

Mūsų atsisveikinimo su Upsala išvakarėse pirmą kartą spus- 
telėjo šaltukas, pašalnojo, o prieš tai buvo paliję, tad keliai pa- 
virto čiuožyklomis. Akimirką atrodė, kad mūsų kelionė į Aus- 
traliją baigsis akmenų karjere netoli Halsbergo. Vis dėlto mums 
pavyko išsiropšti ant plento ir laiku atvažiuoti į Geteborgą, 
kur mūsų laukė „Baranduna“. 

Įkelti „„vedetą“ nebuvo sunku, kur kas kaprizingesnis buvo 
furgonas. Jis daug kartų slydo nuo lentų, kurias po juo kišo 
krovikai. Storomis virvėmis ir išmoningais mazgais jie galų 
gale jį sutramdė. Krano iškeltas į padebesius, furgonas apniu- 
kusiame rudens ore atrodė kaip išdailintas velykų margutis. 
Umai jį krestelėjo vėjo gūsis. Aš baugščiai užsimerkiau: da- 
bar bus sudaužytos mano šviesiausios svajonės... O kai įsidrąsi- 
nęs pravėriau akis, furgonas jau stovėjo denyje greta automo- 
bilio. 

— Jeigu iki šiol viskas gerai sekėsi, galime būti ramūs dėl 
ateities, — nusijuokė Marija Teresa. 

Širdyje vyliausi, kad ji bus teisi. 


ABIPUSĖ NUOSTABA 


Iki to laiko, kol iš jūros išnirs smėlėti Australijos krantai, 
dar buvo likusi savaitė, o aš jau susidūriau su vienu opiausių 
Australijos politikos bei ekonomikos klausimų. Jau pirmieji 
Adelaidės radijo stoties pranešimai, kuriuos mums pavyko pa- 
gauti, buvo skirti artėjančiam dokininkų streikui. Ta naujiena 
sukėlė gyvą diskusiją tarp keleivių australų. Iš pradžių aš net 
stebėjausi, kad jie taip susidomėję, bet paskui suvokiau, ked 
tai natūralu. Šalyje saloje užsitęsęs uosto darbininkų streikas 
suparaližuoja ekonomiką ir atsiliepia kiekvienam gyventojui. 
Keleiviai vienbalsai patarinėjo išlipti pirmajame uoste, t. y. 
Adelaidėje, nelaukti Sidnio (iki kurio. plaukti dar trys savai- 
tės, aplenkiant Tasmaniją). 

— Per metus dokininkai surengia kokį tuziną nedidelių ir 
ne mažiau kaip vieną didelį streiką, — paaiškino mūsų drau- 

ĝas australas.— Dabar ko gero artėja didelis streikas. Australi- 
joje dažniausiai streikuojama vasarą, susidaro lyg ir papildomos 
atostogos...! | , 

Kitas keleivis papasakojo liūdną istoriją apie savo draugą, 
kuris, praleidęs kelerius metus Anglijoje, su šeima grįžo į 
Australiją per patį didelio streiko įkarštį. Dokininkai atsisakė 
iškrauti net jų baldus, ir vargšai du mėnesius gyveno tuščiuose 
kambariuose, miegojo ant grindų. O automobilis, kurį jie gabe- 
nosi kitu laivu, taip ir nuplaukė atgal į Angliją! 

Vėlai vakare „„Baranduna“ išmetė inkarą Adelaidės reide. Sto- 
vėdami denyje, žiūrėjome į uosto žiburius. Nejaugi įstrigome? 
O kai ryto metą pabudome, laivas jau suposi palei krantinę. 
Skubiai atsidariau iliuminatorių ir žvilgtelėjau laukan. Kaip 
tiktai priešais mane stūksojo ilgas geležinis pakhauzas, ato- 
kiau — dar keli. 

— Ką, prasidėjo streikas? — šūktelėjau šturmanui, kuris iš- 
sipuošęs, išsičiustinęs lipo trapu. 

— Ne,— nusijuokė jis, — tiktai šiandien sekmadienis, o sek- 
madienį Australijoje niekas nedirba. 

Lengviau atsikvėpėme, apsirengėme ir nuėjome pusryčiauti. 
Restorane viešpatavo pagyvėjimas. Ypatingai linksmas buvo ką 
tik užlipęs ant denio simpatiškas įdegęs vyriškis atlapota marš- 
kinių apykakle, iš visko sprendžiant, laivininkystės agentas. Jis 
pranešė, kad „Baranduna“ puikiausiai spės išsikrauti Adelaidėje, 
o ar mes suspėsime priplaukti Sidnį iki streiko pradžios, dar 
neaišku. Vadinasi, geriau nerizikuoti ir išlipti Adelaidėje. O 
tai būtų papildomi pusantro tūkstančio kilometrų sausuma iki 
Kanberos. Tai nieko, laikas pratintis prie Australijos atstumų. 

Prieš išlipant į krantą svečioje šalyje, įprasta uždėti ants- 
paudą pase, ir aš paklausiau įdegusio linksmuolio, kada ateis 
policininkas. Jis pasisakė esąs policininkas ir čia pat suants- 
paudavo mūsų pasus, įsikišo juos į kišenę ir paprašė atsiimti 
juos po kelių dienų imigracijos valdyboje. 


p 


*Pripažįstant geraširdišką autoriaus humorą, nederėtų pamiršti, kad 
pagal organizuotumą į profsąjungas Australijos darbininkų klasė užima 
vieną pirmųjų vietų pasaulyje ir kad daugumas jos laimėjimų darbo 
užmokesčio, socialinio aprūpinimo, darbo įstatymų ir tt. srityse iško- 
vota atkakliai grumiantis su valdančiomis klasėmis. Tarp labiausiai 
veiksmingų ir išbandytų tos kovos priemonių garbinga vieta pelnytai 
tenka streikams, kurių formos Australijoje itin įvairios, 

— Mielai,— tariau.— Bet ar negalėtume gauti pasų rytoj, 
nes norime išvažiuoti į Kanberą tuoj pat, kai tiktai bus iš- 
krauti mūsų automobilis ir furgonas? | 

— Prašom, aš viską sutvarkysiu, bet bijau, kad jūsų auto- 
mobilio taip greitai neiškraus. Linkiu sėkmės. Iki! 

Deja, rytojaus rytą įsitikinau, kad jis buvo teisus. Aštuntą 
valandą pasirodė penki ar šeši darbininkai, atidarė pakhauzų 
duris. Daugiau nieko neįvyko iki pusės devynių. Vėliau keturi 
žmonės išlindo iš pakhauzo ir susėdo saulėkaitoje aplink radijo 
imtuvą, kurį buvo atsinešęs vienas dokininkas. Penkiolika mi- 
nučių dešimtos vaikinas atvežė vežimėliu virvių bei tinklų ir 
suvertė juos ant grindinio po sustingusiomis laivų kranų strė- 
lėmis. Suvertė ir pradingo, vėl stojo tingi tyla. Galų gale neiš- 
kenčiau ir kyštelėjau galvą į pakhauzą, kur jau buvo susirin- 
kusios keturios brigados. Keletas žmonių kažką nešiojo iš vie- 
nos vietos į kitą, kiti ramiai šnekučiavosi. 

— Laba diena, bičiuli,— linksmai pasveikino jie mane.— Kuo 
galėtume padėti? 

Anaiptol ne tokio darbininkų sutikimo tikėjausi uoste, kur 
tuoj tuoj prasidės streikas. Nepraslinko nė penkių minučių, 
kai mes jau tujinomės, bičiuliavomės, ir vyrukai pasižadėjo, 
kraudami laivą, pirmučiausiai nukelti mano automobilį ir fur- 
goną. Jie patarė man susirasti muitininką. Krantinėje jų budi 
keletas, galima kreiptis į bet kurį. - 

Aš ilgai ir kantriai ieškojau, bet pulke darbininkų, stovinčių, 
sėdinčių ir gulinėjančių krantinėje, nepastebėjau nė vieno su mui- 
tininko ūaniforma. Taip ir grįžau nieko nepešęs pas savo drau- 
gus pakhauze. Jie jau buvo pradėję gurkšnoti arbatą. 

— Pasakykit,— paklausiau, — ar muitininkai Australijoje dėvi 
kokią nors uniformą? 

— Uniformą? O kam jiems reikia? — nusijuokė vienas doki- 
ninkas.— Atidžiau pasidairyk ir pamatysi vyrukus su skrybėlė- 
mis. Jie ir yra muitininkai. 

Jau geriau! Išėjau į krantinę ir bematant suradau muitinės 
tarnautoją. Jis įdėmiai apžiūrėjo mano automobilį, paklausė, 
kokios jis markės, nusistebėjo, pasikasė pakaušį, pagaliau tarė: 

— Pirmą kartą matau šitokį. Bet popieriai lyg ir tvarkoje, 
dievai nematė, uždėsiu antspaudą. Tik jūs prieš tai apsilanky- 

kite miesto gatvių eismo skyriuje, gaukite leidimą naudotis 
šituo automobiliu mūsų šalyje. Juk jūsų vairas ne iš tos pusės!! 

Man aiškiai nebeliko kitos išeities, tik kuo greičiau gauti lei- 
dimą vairuoti automobilį su neteisingai įmontuotu vairu. Susi- 
stabdžiau pirmą pasitaikiusį taksi, pasakiau vairuotojui adresą 
ir truktelėjau užpakalines dureles, ketindamas sėstis. 

— Iš karto matyti, kad esi atvykėlis, — tarė vairuotojas, pa- 
lingavęs galva.— Na eikš, sėskis greta. Aš vardu Bilas. O tu? 

Automobilis nudūmė pro sandėlius ir fabrikus Adelaidės link, 
o Bilas pradėjo rūsčiai kalti man, kad Australija — demokratiš- 
ka šalis, ir jeigu keleivis vienas, jis visada sėdasi greta vairuo- 
tojo. Jo motyvų logika mane ne per daug įtikino, bet kadangi 
pasitaikė proga pasišnekučiuoti su Bilu, neprieštaravau. Tiesą 
sakant, šnekėjo vien Bilas. Jis suprato, jog atvykau „iš ten“, 
net burbtelėjo kažką apie „vargšus europiečius“, bet apskritai 
mano asmuo mažai jį domino. Vis labiau įsijausdamas, jis pasa- 
kojo apie save, ir jau po penkių minučių sužinojau apie Bilą, 
jo darbą, šeimą viską, net tai, kaip jis prisipažino mylįs savajai 
Besei. | 

— Australija — demokratiškiausia šalis pasaulyje, — savim pa- 
tenkintas tvirtino jis.— Niekas negali stumdyti kitų. Sakysim, aš 
dirbu šito taksi savininkui, bet vis tiek aš pats sau šeiminin- 
kas — panorėsiu neiti į darbą, galiu likti namie. Gyvenu to- 
kiame pat name kaip mano bosas, mano kambariai atrodo ne 
prasčiau kaip jo. Aišku, jis turi savo automobilį, užtat aš galiu 
kiek tinkamas naudotis šituo. Kiekvieną sekmadienį išsivežu 
šeimą už miesto. 

Ūmai Bilas spūstelėjo koja stabdį, bet taip, kad taksi pašliau- 
žė net pusę kvartalo. Aš nustebęs kraipiau galvą: kas atsitiko? 
Nieko ypatinga, tik Bilas pastebėjo dar du klientus: ištysėlį 
vyrioką ir raudonskruostį žaliūką, nuo kurio trenkė alumi. 
Jiems reikėjo nusigauti į visai kitą miesto pakraštį, bet Bilo 
tai nė kiek nejaudino. 

Naujieji keleiviai karštai svarstė būsimas žirgų lenktynes, 
jie pradėjo klausinėti mane, ką manau apie favoritus. Apgai- 
lestaudamas prisipažinau, kad mažai nutuokiu apie australų 
bėgūnus. Abu didžiai nustebo, bet juos nuramino Bilas, pui- 
kus žirgų sporto žinovas. Jis visiškai pamiršo mane, ir aš net 


IŠvedijoje ilgą laiką buvo kairiosios pusės eismas. (Vert. past.) 

apsidžiaugiau, kai Bilas įsisodino dar vieną keleivį, kuris už- 
vedė šneką apie orą. Tema iš tiesų aktuali: nė mažiausio vė- 
jelio, oro temperatūra — trisdešimt aštuoni laipsniai. Naujasis 
pašnekovas patikino mane, kad Adelaidėje vasarą toli gražu 
ne visuomet taip karšta. Įprastinė dienos temperatūra — apie 
trisdešimt laipsnių. Užtat žiemą — šalta, neišsiversi be palto, 
skrybėlės, pirštinių. 

Adelaidė pasirodė esąs orus ir šiek tiek senstelėjęs miestas: 
namai — įmantraus Viktorijos stiliaus. Umai Bilas vėl pristabdė 
taksi taip, kad mes visi griuvome į priekį. Mintyse klausiau 
save, kur tilps dar daugiau žmonių, bet pasirodė, kad čia išlipa 
lenktynių entuziastai. Sumokėję pagal taksą, kurią Bilas nustatė 
nežinia kaip, jie nesivaržydami peržergė puikaus parko aptvarą 
ir išsitiesė žolėje po išsikerojusiu medžiu. Nustebau, pamatęs, 
kad tarp prašmatnių gėlynų visur gulinėjo ar sėdinėjo žmonės, 
Kažkas miegojo, kažkas užkandžiavo, dvi moterys mezgė, vai- 
kai žaidė slėpynių tarp gėlių, įsimylėjėliai švelniai glamonėjosi, 
tarytum jie būtų buvę miško tankmėje, o ne už kelių metrų nuo 
knibždančio pėsčiųjų šaligatvio. 

— Matyt, jūsų parkuose nėra skelbimų „Žolę mindžioti drau- 
džiama",— pasakiau. 

— Aišku, ne,— patvirtino Bilas.— Mes laisva šalis. 

Šiek tiek vėliau jis vėl sulaikė automobilį, dabar prie didelio 
pastato, kuriame buvo visokios įstaigos. Aš išlipau, išlipo ir 
anas keleivis, kuris kalbėjo apie orą. Iš įpratimo daviau Bilui 
arbatpinigių, bet jis pasipiktino. 

— Pasilik sau, bičiuli. Čia demokratiška šalis. Viso gerol 

Jis padidino greitį ir ištirpo automobilių sraute, 

— Ar visi australai taksistai tokie kaip Bilas? — paklausiau 
naujojo pažįstamo. 

— Žinoma. O ko jūs taip stebitės? 

Sumurmėjau, kad apsilankiau čia pirmą kartą, nežinau vietos 
papročių, atsisveikinau ir paskubėjau link durų, virš kurių buvo 
prikalta iškaba „Gatvių eismo skyrius“. Savo problemą išdės- 
čiau pirmam sutiktam tarnautojui, bet jis nusprendė, kad šie rel- 
kalai pernelyg painūs, ir pasiūlė man užeiti pas viršininką. 
Viršininkas, pečiuitas, šešių dešimčių metų vyriškis, vienmar- 
škinis sėdėjo prie savo stalo ir gurkšnojo arbatą. Vos tik pravė- 
riau burną aiškinti, jis nutraukė mane, mostelėjęs į krėslą: 

— Sėskitės. Kaip tik geriame rytinę arbatą. Jums su cukrumi, 
su pienu? 

— Su cukrumi, be pieno, — atsakiau, pasiryžęs perimti austra- 
lišką papročių paprastumą, tuo labiau kad tai man patiko. 

— Su cukrumi, be pieno! — riktelėjo viršininkas į praviras du- 
ris, ir tuoj pat pasirodė daili sekretorė, nešina karštos arbatos 
stikline. 

— Pagal tartį girdžiu, jog jūs iš Europos, — kalbėjo toliau 
jis.— Keip ten reikalai? 

— Žiūrint kokie, — atsakiau.— Kai kuriose šalyse... 

Bet viršininkas, kaip ir Bilas, aiškiai buvo linkęs postringauti, 
o ne klausytis. 

— Aš juk buvau Europoje. Dar per Pirmąjį pasaulinį karą. 
Jūs tikriausiai žinote, kad mes, australai, padėjome laimėti ka- 
rą. Taip, ten tai buvo gyvenimėlis... 

Ir jis ėmė kuo detaliausiai pasakoti, kaip atostogavęs viena- 
me Prancūzijos miestelyje. Aš įdėmiai išklausiau viską iki ga- 
lo, tada labai mandagiai ir kukliai užsiminiau apie tai, ko atėjęs. 

— Aha, vadinasi, jums reikia leidimo naudotis automobiliu su 
kairiapusiu valdymu Pietų Australijoje? 

— Atleiskite, ne tiktai Pietų — visoje Australijoje. 

— Deja,— tarė viršininkas, — aš galiu duoti leidimą tiktai Pie- 
tų Australijai. Kiekvienoje valstijoje sava valdžia. | 

Paėmęs blanką, jis pradėjo rašyti, paskui paklausė: 

— Ar turite rodyklę? 

— Rodyklę? 

— Na taip, posūkia rodyklę. 

— Savaime aišku, šviesos signalą. 

— Šviesos signalai Australijoje neįteisinti. Reikia signalizuoti 
ranka arba — jeigu vairas kairėje — rodykle, 

— Ir tada, kai tamsu ir rankos nematyti? 

— Net tada, kai tamsu. 

Jis iš kažkur ištraukė ilgą geležinį virbą su didele skardinė 
ranka, nudažyta geltonai. 

— Ar Žmona čia negalėtų padėti? — atsargiai paklausiau.— 
Aš visada važinėju su žmona. Ji sėdės šalia manęs ir iškiš ran- 
ką, kai reikės sukti į dešinę. Kairįjį posūkį signalizuosiu pats. 
Be to, turiu dukterį. Ji atsisės užpakalyje ir signalizuos „stop“, 

— Gerai,— tarė viršininkas.— Padėsime jums. 

Ir padavė man leidimą. 

— Ačiū, iki pasimatymo! — apsidžiaugiau aš. . 

Sugrįžau į uostą puikiai rMusiteikęs. Taksi vairuotojas buvo 
tikras Bilo antrininkas. Kaip ir dera australui, įsitaisiau greta 
vairuotojo ir ėmiau talkinti Stenui (toks buvo jo vardas), dairy- 
damasis kitų keleivių. Atsidėkodamas jis papasakojo man apie 
paskutinę žūklę, na 'ir išsiskiriant draugiškai paplojo per petį. 

Dokininkai pietavo, o po pietų pertraukos jie sušaukė susi- 
rinkimą svarbiu klausimu — streikuoti ar ne. Taigi tą dieną jie 
taip ir nepradėjo krauti. Tačiau man buvo pasakyta, kad nesi- 
Jaudinčiau: mano automobilis ir furgonas pirmieji eilėje. Jų žo- 
džiai ne itin paguodė mane, bet ar verta liūdėti? Vakarop aš vėl 
nuvažiavau į miestą atsiimti pasų. 

Imigracijos valdyboje buvau sutiktas labai draugiškai ir tuo- 
jau pat nuvestas į vieną iš kabinetų. 

— Malonu matyti skandinavą,— tarė glotniai nusiskutęs ne- 
aukštas vyriškis akinamai baltais marškiniais, su „peteliške“ ir 
atraitytomis rankovėmis.— Sėskitės. Kaip tiktai suspėjote arba- 
tai. 

— Ačiū,— atsakiau.— Man su cukrumi, be pieno. 

Kabinete susirinko apie dešimt tarnautojų, jie smagiai šneku- 
čiavosi su manimi kaip su senu draugu ir net pasikvietė į barą 
kaimynystėje, kur galima pasilinksminti svaidant strėles į tai- 
"kinį. 

— Kur jūs nusprendėte apsigyventi? — paklausė manęs ne- 
aukštasis vyriškis baltais marškiniais, kai sugrįžau iš baro ir 
vėl atsisėdau krėsle šiapus jo stalo. 

— Atleiskite, bet aš ne imigrantas. Tai policininkas kažkodėl 
atnešė čia mano dokumentus, 

Tarnautojas įsispoksojo į lubas ir, dešimtį sekundžių įtemptai 
pamąstęs, džiugiai išpoškino man savo išvadą: 

— O juk jis teisus. Imigranto knygelė jums nepakenks. Gali- 
mas daiktas, dar apsigalvosite, panorėsite likti Australijoje. Juk 
tai, kaip žinia, geriausia šalis pasaulyje. 

— O jeigu aš apsispręsiu čia likti, dokumentus galėsiu gauti 
tuojau pat? — paklausiau. 

— Po dešimties minučių. 

Tai ir nulėmė. Iš tiesų po dešimties minučių gavęs tris mėly- 
nas knygeles, išėjau iš valdybos. Pakeliui drauge užsukau nu- 
sipirkti kelionės vadovo. Dievinu kelionių vadovus, ypač pa- 
rašytus kiek senamadiška kalba ir pakaitomis informuojančius 

čia apie mūšius, karalių meilužės, čia apie moterų vienuolynus 
bei nacionalinius patiekalus. 

Knygų pasirinkimas buvo labai gausus. Pamačiau dešimtis 
leidinių, skirtų Anglijai, kokį tuziną, pasakojančių apie Paryžių, 
ir keletą vadovų po kitas Europos šalis, mėgstamas turistų. Kad 
ir kiek ieškojau, niekaip negalėjau rasti jokios knygos apie Au- 
straliją. 

— Apie Australiją? — nustebo pardavėjas.— Tokių nebūna. 

Išėjau nieko nepešęs. Buvo penkta valanda, pats „piko“ įkar- 
štis. Susigavau taksi toli gražu ne iš karto ir į uostą patekau ne- 
greit: vairuotojas turėjo anksčiau nuvežti į keturis priemiesčius 
kitus keleivius. 

Kitą rytą dokininkai apskritai nepasirodė. Laimė, streikas dar 
nebuvo prasidėjęs, stačiai jie krovė kitus laivus, kažkodėl privi- 
legijuotus. Trečiadienį krovikai vėl sugužėjo, vis tokie pat links- 
mi ir draugiški. Vienas brigadininkas net užsilipo ant denio pa- 
sižiūrėti mano automobilio. Jis taip susidomėjo, kad pasiprašė 
detaliau supažindinamas su furgono konstrukcija. Keliems jo 
brigados darbininkams taip pat parūpo neįprastas ekipažas. 

— O jūs iškelkite juos ant krantinės, bus geriau matyti, — 
pasiūliau. 

Po pusvalandžio automobilis ir furgonas stovėjo ant kranto. 
Kai tiktai dokininkai iki valiai prisižiūrėjo, atsisveikinome su 
jais ir iškeliavome, 

Aš gana greitai susigaudžiau, kokia gatvė išves mane į plentą, 
bet čia Marija Teresa priminė man „Australijos namų“ Londone 
tarnautojo patarimą: prieš iškeliaujant kelių valdyboje pasitei- 
rauti apie kelių būklę. Ar verta? Juk mes buvome tirščiausiai 
gyvenamoje Australijos dalyje, o Londone pirktas žemėlapis liu- 
dijo, kad vietovė čia lėkšta kaip blynas. Pamaniau, kad Marija 
Teresa vis dėlto teisi. Gal kur nors išsiliejo upė arba sugriuvo 
tiltas. Australijoje tai ne toks jau retas įvykis. Bet niekas iš 
tų, kurių klausinėjome, negalėjo pasakyti, kur kelių valdybos 
informacijos biuras. Vienam policininkui toptelėjo į galvą pa- 
tarti mums kreiptis į Karališkąjį Pietų Australijos automobili- 
ninkų klubą. Klubas buvo įsikūręs didingame pastate, jame bu- 
vo registracijos, mokesčių, remonto, kelių aptarnavimo, žemėla- 
pių, informacijos skyriai. Paslaugus tarnautojas, pareiškęs, kad 
Australija nuoširdžiai sveikina visų pasaulio karališkųjų klubų 

„ narius, pasižiūrėjo mūsų žemėlapį ir parodė visiškai ne tą kelią, 
kurį buvau pasirinkęs. 

— Paklausykite mano patarimo,— nutraukė jį kitas žmogus, 
lūkuriavęs prie stalo.— Jei suabejosite dė] kelio, pasirinkite tą, 
palei kurį primėtyta daugiausiai alaus butelių. Tai ir bus pa- 
grindinis. 

— Alaus butelių? 

— Žinoma, aš irgi manau, kad mėtyti iš automobilio tuščius 
butelius — blogas įprotis. Bet juk nestosi kiekvieną kartą, kai 
baigi gerti alų? 

— Taip...— sutrikęs numykiau aš. 

— Ir nepamirškite uždengti radiatoriaus nuo skėrių, — pridūrė 
tarnautojas.— Kaip tik šiomis dienomis dideli jų būriai skrenda 
per kelius. 

— Na, ką tau pasakė? — paklausė Marija Teresa. Kol aš ieš- 
kojau informacijos, jiedvi su Maruja vaikštinėjo po kitas pa- 
talpas, gėrėdamosi sportiniais prizais — taurėmis ir sidabriniais 
dubenimis. 

— Liepė stebėti, kur daugiausiai alaus butelių. Bet pirmiausia 
reikia gauti tinklelį nuo skėrių. 

— Tu persikaitinai saulėje. Greičiau važiuokime už miesto, 
tegu tave truputį atgaivins vėjelis. 

Per miestą lėkėme nesustodami: išvydę neįprastą mūsų ekipa- 
žą, reguliuotojai tuojau pat sulaikydavo visokį eismą ir praleis- 
davo mus. Tačiau išvystyti greitį už miesto, kaip buvome manę, 
pasirodė ne taip jau lengva. Vos tiktai palikome priemiesčio 
kotedžus, kelias pradėjo kilti statmenai aukštyn. Be to, jis bu- 
vo siauras ir vingiuotas. Pasitikrinau specialiame žemėlapyje, 
kurį buvau gavęs Automobilininkų klube. Taip, aukštis nurody- 
tas, ir ne toks jau jis didelis... Aš ramiai įjungiau antrą bėgį ir 
nuspaudžiau akseleratoriaus pedalą iki galo. Kelis šimtus metrų 
viskas buvo gerai, bet paskui automobilio greitis pradėjo mažė- 
ti, ir jis galų gale sustojo. Temperatūros rodyklės strėlė pasislin- 
ko į „pavojinga“. Vadinasi, užvirė vanduo radiatoriuje, štai ir 
viskas. Atbuliniu bėgiu išsukau automobilį į keliuką palūkėti, 
kol vanduo atauš. Paskui vėl išvažiavau į plentą, bet jau po ke- 
lių kilometrų pasikartojo ta pati istorija. 

— Kažkas sugedo, — tarė Marija Tercsa. 

— Ką tu,— paprieštaravau.— Viskas normalu: trisdešimt aš- 
tuoni laipsniai karščio, staigi įkalnė ir prikabintas sunkus fur- 
gonas — todėl vanduo ir užverda. 

— Sakai, normalu?: Labai gaila: mes kiaurus metus tampysi- 
mės šitą furgoną, ir saulė gali stipriau pakaitinti, ir įkalnės bū- 
ti statesnės. | 

Kas tiesa, tai tiesa... Net nuliūdau truputėlį, bet ūmai man šo- 
vė į galvą mintis. Juk radiatorius sklidinas antifrizo, aš pats jo 
pripyliau Švedijoje, kai prasidėjo šalnos! Išpylęs antifrizą, stro- 
piai išploviau radiatorių, ir iškart viskas pasitaisė. Mes sparčiai 
įveikėme visus kalnus ir išriedėjome į bekraštę, žole apaugu- 
sią lygumą, kurioje vietomis driekėsi eukaliptų giraitės. Plen- 
tas buvo siauras, bet tiesus ir asfaltuotas. 

Valandų valandas važiavome bekrašte stepe. Apylinkės da- 
rėsi vis labiau nykios. Automobilių pasitaikydavo itin retai, 
ir mes niekaip negalėjome įsivaizduoti, kas išmėtė visus tuos 
butelius, kurie ištisine grandine gulėjo šalikelėje. Jokių apsi- 
stojimo vietų; retos gyvenvietės, nutolusios viena nuo kitos per 
penkiasdešimt ar net per šimtą kilometrų — keli mediniai pasta- 
tai, susigrūdę aplink bažnytėlę arba krautuvėlę. Raudonai balti 
paukščiai be baimės plasnojo prie pat automobilio, tarytum bū- 
tume patekę į Žmogaus neliestos gamtos kampelį. Net sunku pa- 
tikėti, kad dabar 1955 metal, o ne 1855-ieji ar 1755-iejt. 

— Taip ir lauki, kad tuoj iš kur nors iššoks laukiniai su ie- 
timis,— tariau.— Nors visiems žinoma, kad čia jie seniai išnai- 
kinti. , 

— O aš mėginu įsivaizduoti, kaip atrodo šalies vidiniai ra- 
jonai, jeigu šita dalis vadinama civilizuota,— atsiliepė Marija 
Teresa. 

Lygioji dykvietė buvo panaši į jūrą — tas pats platybių jau- 
smas kaip laive vandenyno viduryje. 

Mūsų sausumos plaukiojimo pradžia buvo net geresnė, negu 
tikėjomės. Jau ėmėme juokauti, kad būtų neblogai šitaip plauk- 
ti kiaurą naktį, paleidus mūsų laivą pavėjui. Bet pajautėme vis 
didesnį nuovargį, ir tada nuleidome inkarą po vienišu eukaliptu, 
skleidžiančiu svaiginantį aromatą. Stiprus vėjas sūpavo furgoną. 
Tikra jūros kelionės iliuzija... Mes iškart užmigome. 

Kitą dieną, pavažiavus kelias valandas, rudą stepių žolės spal- 
vą pakeitė geitona. Įsižiūrėjau ir nustebau, įsitikinęs, kad tai 
išvis ne žolė, o žemaūgiai skurdūs kviečiai. Eukaliptų pagausėjo, 


-20 


jie pasidarė aukštesni. Kažkur jau buvau matęs šitokį krašto- 
vaizdį... Na, žinoma, Amsterdamo muziejuje. Kaip tik tokius 
peizažus — švytinčius oranžinius laukus ir tamsiai žalius me- 
džius — tapė Van Gogas Arlyje. Trūko tik pakrypusių akina- 
mai baltų pastatų. Apskritai laukuose palei plentą nebuvo jokio 
pastato. O vadinamosios gyvenvietės, pažymėtos žemėlapyje, 
dažniausiai buvo elevatoriai arba svirnai, penkiais aukštais pri- 
krauti grūdų maišų. Nuo jų buvo nutiestos geležinkelio linijos. 

Viename kaimelyje pasiteiravau automechaniką,- kur gyvena 
šitų laukų šeimininkai. 

— Ogi čia, aplinkui, — jis apibrėžė stepę ranka.— Jeigu įdė- 
miau pasidairysite, pamatysite prie plento statines ant medinių 
pakylų. Kiekviena statinė — pašto dėžutė. Kažkur netoliese tu- 
rėtų būti ir ferma. 

Pradėjome dairytis pašto statinių, bet jų pasitaikydavo re- 
tai, kas dešimt — dvylika kilometrų. Nepavydžiu paštininkui 
šiame krašte! 

— Žiūrėk, tėveli — ūmai sušuko Maruja, rodydama keistą 
debesį, pakibusį viršum plento,— lietus lyja, o danguje saulutė 
šviečia! o | | 

Tai buvo ne lietaus debesys, o skėrių spiečius. Kuo skubiau- 
siai užsidarėme visus langus ir greitai pradūmėme per jį. Tai 
pavyko neblogai, tiktai iš motoro ilgą laiką sklido keptų skė- 
rių kvapas. Per pusvalandį susidūrėme dar su pustuziniu spie- 
čių, ir kvapas vis stiprėjo. Nutarėme paklausyti gero patarimo, 
gauto Adelaidėje, ir artimiausiame miestelyje nusipirkti tinklelį 
radiatoriui. Bet mums pasitaikydavo kažkokie menkučiai kai- 
meliai be krautuvių. 

Tik apie Bendigą, seną aukso ieškotojų miestą už pusantro 
šimto kilometrų į šiaurės vakarus nuo Melburno, prasidėjo tan- 
kiau gyvenamos vietos. Paplente nusitęsė aptvarai, ir kai atė- 
jo metas nakvynei, nesugalvoję nieko geresnio, įsukome į dirvą. 
Ir buvome nubausti: per naktį sausos raudonos dulkės prasis- 
melkė į visus furgono kampus, o mus pačius pavertė raudon- 
odžiais... 

Ikį Kanberos buvo likusi dar diena kelio, bet mes nutarėme 
į sostinę įvažiuoti išsipustę kaip reikiant. O tai padaryti labai 
paprasta: pirmoje pasitaikiusioje upėje nusiprausime patys ir 
numazgosime automobilį. Ir mes smagiai nuūžėme plentu Mel- 
burnas-Sidnis, dairydamiesi tinkamo vandens telkinio. Štai jau 

ir diena vakarop, ir kad nors viena upė! Tiesa, kaimuose kur ne 
kur šmėkštelėdavo iškabos „Karštas vanduo“; Tikriausiai pan- 
sionatai su karštu dušu. 

Galų gale sustojome prie namo su užrašais „Poilsio vieta" ir 
„Karštas vanduo“. Šalikelėje buvo išsirikiavę keli automobiliai, 
jų savininkai sustoję į eilę prie-namo. Mes prisijungėme prie jų. 

— Kas čia dedasi? — pasmalsavau. 

— Kaip tai kas — laikas arbatą gerti,— atsisukęs atsakė vie- 
nas automobilininkas. 

Iš tiesų kiekvienas laikė rankoje virdulį. Už šilingą prisipylė- 
me virdulius karšto vandens. Tik tada pastebėjau, kad daugelyje 
automobilių jau įpusėta gerti arbatą. 

Nors termometras rodė tiktai trisdešimt tris laipsnius, mums 
atrodė, kad per šilta gerti karštą arbatą. Pabandėme nežymiai 
pasitraukti, bet šeimininkas jau mus pastebėjo. Keistas mūsų 
elgesys įtikino jį, kad esame užsieniečiai, ir jis pasiūlė mums 
vietoj arbatos karštos kavos. Mandagiai, bet ryžtingai atsisa- 
kėme ir paaiškinome, kad norime nusiprausti. 

— Tai sustokite Jase, prieš pat Kanberą, ten yra kempingas 
furgonams. 

— Furgonams? 

— Na taip, Australijoje kiekvienas turi furgoną. 

Puiku, sunku net patikėti! Geros naujienos padrąsinti, nudū- 
mėme toliau vingiuotu plentu. Surasti kempingą buvo labai len- 
gva: prieš pat Jasą kelią į jį rodė dvi milžiniškos strėlės. Malo-. 
ni staigmena: kempingas išsidėstęs nedideliame gražiame parke. 
Po eglėmis dviem eilėmis išsirikiavę apie dvidešimt furgonų. 

— Sveiki atvykę, — pasitiko mus sargas.— Vieta kainuoja tris 
šilingus. Tualetai ir dušas tiesiai, štai tame plytiniame name, 
Įmeskite į automatą šilingą, pradės tekėti karštas vanduo. Gre- 
ta patalpos, kur galima išsiskalbti ir išsilyginti. Vakare bus at- 
vežta ledo. Pastatykite prie furgono durų butelį ir palikite pi- 
nigų, šeštą valandą ryto gausite pieno. Jei ketinate ilgiau čia 
pasilikti, perspėkite, kad jums būtų nešami laikraščiai. 

Atsikvošėjęs pasiteiravau, ar yra šitokių kempingų kitose 
Australijos vietose. Savaime aišku, atsakė sargas, kiekviename 
mieste, o stambesniuose miestuose net po kelis. Išimtis tiktai 
sostinė, tenai kempingas dar nebaigtas statyti. Laimė, mes iš 
anksto buvome užsisakę kambarį viešbutyje, tad sargo žodžių 
beveik nepaisėme ir toliau žavėjomės puikiu aptarnavimu. Eu 

ropoje, „pravažinėdami“ furgoną, įsitikinome, kad didžiausia 
problema — rasti vietą sustoti. Čia šitos problemos aiškiai ne- 
buvo. 

Palikę furgoną laisvoje aikštelėje, nuskubėjome į dušą ir 
išleidome nemaža šilingų muilui bei karštam vandeniui. Lauke 
palei sieną gulėjo tvarkingai suringuota žarna; skelbimėlis pra- 
nešė, kad ji skirta automobiliams mazgoti. Mes žvaliai suskato- 
me grandyti per tris dienas nusėdusį raudonų dulkių sluoksnį 
ir dėmes nuo skėrių; netrukus „vedeta“ sutviskėjo kaip nauja. 
Liko tik iki soties išsimiegoti, ir rytoj būsime pasiruošę iškilmin- 
gai kelionei į federacijos sostinę. 


DINGES MIESTAS 


Pilkšvai žydrų ir violetinių kalnų apsuptas slėnis, atsivėręs 
mūsų akims po pusvalandžio, kai palikome Jasą, buvo pasakiš- 
kai gražus. Bet kurgi sostinė? Kad ir kiek dairėmės, kiek ieško- 
jome, miesto — nė žymių... Pagaliau šalia plento pamatėme žen- 
klą, rodantį, jog atvažiavome. Išniro pirmieji namai — naujutė- 
laičiai kotedžai, daugelis jų dar nebaigti statyti. Juos tuoj pat 
pakeitė milžiniški, per viso kvartalo ilgį pastatai, apsupti mau- 
rų stiliaus kolonadų. Mirgėjo parduotuvių, kavinių, įvairiau- 
sių įstaigų iškabos. 

— Sustokim, pasiklauskim, kur tas viešbutis, — pasiūlė Marija 
Teresa. 

— Nereikia, pirmiau važiuojam į centrą,— atsakiau. 

Ir labai nustebau, nes už mauriškų kolonų miestas ūmai pa- 
sibaigė. Turbūt čia būta priemiesčio. Bet kur dabar važiuoti? 
Priešakyje — žole ir kiparisais apaugusi kalva. Kairiau — laukai 
ir vieškelis, vedantis žemutės bažnytėlės' link. Dešiniau — taip 
pat laukai ir kelias, bet jis teikė šiek tiek daugiau vilčių, nes, 
atrodo, rėmėsi į didelius šviesius namus. Ir mes pasukome į deši- 
nę. Pervažiavome laikiną medinį tiltą, neproporcingai platų nu- 
sekusiam upeliui, per kurį buvo nutiestas, ir puikia alėja įriedė- 
jome į parką, kur stūksojo du vieniši balti namai. 

— (Gražus parkas,— tariau,— bet namai klaikūs. Tik kas pa- 
tars, kaip iš čia greičiau išsinešdinti? 

Kelyje nebuvo nė gyvos dvasios, nepastebėjome nė rodyklių, 
tad teko spėtinai sukti į kairę. Trumpa alėjukė užsibaigė nedi- 
dele aikšte, aplink kurią stovėjo bažnyčia, kino teatras, garažas 
ir kelios krautuvėlės. Neabejodamas, kad kelias pasirinktas tei- 
singai, pradūmiau pro kotedžus ir atsidūriau... lauke. Kur pa- 
žvelgsi — laukai, daržai, arimai. Netoli kelio ramiai ganėsi avys. 

— Kaip manai, gal jau metas ko nors pasiklausti? — kantriai 
pasakė Marija Teresa.— Štai ten kažkas panašu į geležinkelio 
stotį. Greičiausiai ten bus žmonių. 

Stotis! Neįmantrus medinis statinys, kokį galima pamatyti 
Švedijos užkampyje. Viduje sutikau žmogų, greičiausiai virši- 
ninką, budėtoją ir kasininką viename asmenyje, ir pasiteiravau, 
kaip vadinasi stotis. 

— Kanbera, kaipgi kitaip! — mano klausimas pasirodė jam 
vylingas. 

— Kanbera! —aiktelėjau, apžvelgdamas prišiukšlintą lauki- 
mo salę.— Nejau jūs norite pasakyti... 

Mane pertraukė kitas žmogus, kuris sėdėjo kampe ant ap- 
trinto lagamino, skaitydamas laikraštį. 

— Kaip tik tai jis ir nori pasakyti. Čia Kanberos centrinė 
stotis. Tiksliau — vienintelė mieste stotis. Daugumas atvyku- 
siųjų, pamatę šitą daržinę, irgi nepatiki, palydovas ilgai įkalbi- 
nėja juos išlipti. - 

Sumurmėjau kažką nesuprantama, paskui pasidomėjau, kur 
esąs pats miestas. Žmogus su laikraščiu parodė į tą pusę, iš 
kurios buvome atvykę, ir garsiai nusijuokė. 

— Žinoma, .mačiau kažkokius priemiesčius, parką,— patvir- 
tinau aš,— bet kur miesto centras, viešbučiai, parduotuvės, ad- 
ministraciniai pastatai? 

Iš juoko tas net sudejavo. 

— Nėra jokio centro. Kanbera — septyni nedideli priemies- 
čiai be centro. Administraciniai pastatai egzistuoja tiktai brė- 
žiniuose, jie turbūt niekada nebus pastatyti. Kanbera — dingusi 
sostinė. - 

Sukrėsti, bet dar negalutinai įsitikinę, jog nesame mulkinami, 
pasukome atgal. Ilgai ieškoję, vis dėlto radome viešbutį, — jis 
stovėjo parke, kurį jau buvome pravažiavę. 

— Kam jums viešbutis, jeigu turite furgoną? — paklausė 
vienas iš apsistojusiųjų, Žiūrėdamas, kaip iškrauname savo 
mantą. 

— Tiesą sakant,— atrėžiau,— man nė į galvą neatėjo mintis, 
kad sostinės gatvėse galima įsirengti kempingą. 

Jis gūžtelėjo pečiais. | 

— Gal ir negalima, jūsų tiesa. Bet čia ramiausiai statykite 
furgoną bet kur, nebijodami, kad būsite nubausti. Tik gerai 
Įsidėmėkite vietą, nes paskui neberasite kelio atgal... 

Pačioje kelionės pradžioje nesinorėjo šitaip rizikuoti, ir mes 
apsistojome viešbutyje. 

Aišku, nė nemaniau, kad Kanbera su trisdešimčia tūkstančių 
gyventojų bus didmiestis. . Tačiau išmaišyti Australijos sostinę 
skersai ir išilgai, jos nė nematant,— šito tikrai nesitikėjau. Be- 
je, išgirdęs, kaip Kanbera buvo įkurta, nusistebėjau, kad čia 
apskritai kažkas buvo pastatyta. Miestai paprastai įkuriami ten, 
kur patogus uostas, svarbi strateginė padėtis, gausu gamtos 
turtų arba dėl kitų, ne mažiau esminių priežasčių. Kanbera — 
nesėkmingo kompromiso rezultatas, ir elgtasi su ja kaip su ne- 
mylima podukra. 

Sunerimusios dėl Vokietijos ekspansijos Ramiajame vande- 
nyne, ypač tada, kai vokiečiai užgrobė Naująją Gvinėją, šešios 
savarankiškos Australijos kolonijos praėjusio šimtmečio pabai- 
goje suprato, kad būtina sudaryti federaciją su vieninga vy- 
riausybe ir vieningomis ginkluotomis pajėgomis.! Tačiau ko- 
lonijos įnirtingai gynė vietininkiškus interesus, nė viena ne- 
norėjo aukoti savo teisių. Tik po dešimtį metų trukusių audrin- 
gų diskusijų kolonijų atstovai parengė naujosios valstybinės 
sąjungos konstituciją. Kad svajonė išsipildytų, liko tik laukti vi- 
sos liaudies balsavimo, kuris priimtų konstituciją. Bet kaip tiktai 
balsavimo išvakarėse Naujajame Pietų Velse ir Viktorijoje kilo 
protesto judėjimas prieš vieną iš įstatymo projektų. Pagal ne- 
lemtąjį paragrafą, ligi šiol niekam nerūpėjusį, būsimosios fede- 
Iacijos parlamentui buvo pavedama nutarti, koks miestas turi 


"Užsienio politika, žinia, suvaidino tam tikrą vaidmenį Anglijos kolo- 
nijoms Australijoje jungiantis į federaciją. Tačiau pagrindinė priežastis 
ne ta. Kolonijų ekonominis išsivystymas jau buvo pasiekęs tokį lygį, 
kad vietinių kabotažinių įstatymų margumynas ir skirtingi muitai tarp 
kolonijų pradėjo smarkiai trukdyti vidaus ir užsienio prekybai. Koloni- 
jų administracinis susiskaldymas trukdė ir emigracijai. Be to, Austra- 
lijos buržuazija siekė suvienyti savo jėgas kovai su augančiu darbi- 
ninkų judėjimu. Antra vertus, metropolijos vyriausybė tikėjosi, kad 
vieningas visų Australijos kolonijų valdymo organas palengvins vyk- 
' dyti Anglijai naudingą politiką ir labiau globos Australijoje investuo- 
tus anglų kapitalus. 

tapti vyriausybės rezidencija. Ir šit abi valstijos suskato energin- 
gai įrodinėti, kad šį klausimą būtina išspręsti iki balsavimo, de- 
rybomis. Jos nesutiko pasitikėti nuomone parlamento, apie kurio 
sudėtį nieko nebuvo žinoma. Kažin ar dar reikia pridurti, kad 
Naujojo Pietų Velso gyventojai siūlė paskelbti sostine Sidnį, 
seniausią Australijos miestą, o Viktorijos gyventojai prieštara- 
vo, įrodinėdami, kad Melburnas, pats stambiausias ir turtingiau- 
sias miestas, kur kas labiau derėtų. 

Abi kolonijos nė neketino nusileisti, ir nuostabusis planas grė- 
sė žlugti. Bet tada vienas sąmojingas veikėjas iš trečios koloni- 
jos pasiūlė kąmpromisą: pasekti amerikiečių pavyzdžiu ir pas- 
tatyti naują sostinę „neutralioje“ teritorijoje. Nusileisdami Nau- 
jajam Pietų Velsui, nutarė paskirti tą teritoriją jo ribose. Ta- 
čiau sostinė privalėjo būti nutolusi nuo Sidnio ne mažiau kaip 
per šimtą angliškų mylių — šito patikslinimo prireikė nuramin- 
ti Viktorijai. 

Kompromisas nė vieno per daug nenudžiugino, bet kitos iš- 
eities nebuvo. Pasiūlymas buvo patvirtintas, ir paskubėta su- 
rengti visos liaudies balsavimą, kol vėl neatsirado kokio ne- 
santaikos obuolio. Visose kolonijose absoliučia balsų dauguma 
buvo priimtas konstitucijos projektas, ir galų gale susidarė Aus- 
tralijos Federacija. 

Federacijos parlamentas pirmą kartą susirinko 1901 metais 
Melburne. Naujojo Pietų Velso atstovai neketino ilgai svečiuo- 
tis priešų tvirtovėje ir pareikalavo skubiai paskirti vietą naujai 
sostinei ir pradėti statybą. Buvo išrinkta komisija, parūpintas 
žemėlapis. Savaime suprantama, išmintingiausias sprendimas tu- 
rėjo būti toks: įkurdinti sostinę kur nors pusiaukelėje tarp Sid- 
nio ir Melburno. Po ilgų derybų komisija apsistojo prie trijų 
miestelių, esančių tame rajone, ir visu sąstatu išvyko į vietą 
padaryti galutinio sprendimo. Kam iš džiaugsmo neapsisuktų 
galva, kad jo gimtasis miestelis bus federacijos sostinė! Be to, 
atsivertų nuostabios ekonominės perspektyvos. Tad visi trys 
miesteliai rengė komisijai puikiausius priėmimus, vienas per 
kitą stengdamiesi pelnyti svečių palankumą. Tada susigriebė 
ir artimiausių miestelių merai — prabangūs banketai ir piknikai 
sekė vienas po kito. Po poros metų Naujajame Pietų Velse ne- 
liko jokio miestelio ar kaimo, kuris nebūtų užsitikrinęs. vieno ar 
kelių parlamento narių paramos. Tęsėsi nesibaigiantys debatai, 

viltys tai įsižiebdavo, tai užgesdavo, žemės kaina kildavo ir kris- 
davo pagal tai, į tą ar kitą pusę palinkdavo deputatai. Spekulian- 
tai ir biržos makleriai žarstė pinigus saujomis. 

Tik 1904 metais parlamentas galų gale paskyrė Delegitą, kal- 
nų miestelį prie Viktorijos sienos. Drauge buvo. išmintingai 
nutarta prijungti prie federacijos teritorijos ir artimiausią Yde- 
no uostą. Tačiau buvo pamiršta atsiklausti šeimininką, o Nauja- 
sis Pietų Velsas kategoriškai atsisakė atiduoti tą rajoną. Esą 
konstitucijoje parašyta „Naujojo Pietų Velso teritorijoje“, o 
parinktasis rajonas ribojasi su Viktorija. Tikroji priežastis grei- 
čiausiai buvo sidniečių būgštavimas, kad Ydenas neliktų pavo- 
jingu prekybos konkurentu. 

Vėl prasidėjo važinėjimai ir banketai, ir tiktai 1908 metais 
klausimas buvo pateiktas balsuoti parlamentui. Šį kartą. buvo pa- 
siūlyta vienuolika kandidatūrų, ir tai anaiptol nelengvino pasi- 
rinkimo. Aštuoni balsavimai nedavė rezultatų. Tiktai devintą 
sykį per stebuklą vieno balso persvara buvo priimtas pasiūly- 
mas įkurti sostinę neištirtoje kalnuotoje dykvietėje įšiauriau 
Delegito. Visuomenę pribloškė netikėta naujiena. 

Užtat ministras pirmininkas lengviau atsikvėpė — nors spren- 
dimą sunku būtų buvę pavadinti protingu, — ir tuojau pat pasiun- 
tė matininkus nustatyti būsimosios federalinės apygardos ribų. 
Toji apygarda turėjo dviejų tūkstančių keturių šimtų kvadratinių 
kilometrų plotą. Tankūs brūzgynai, sužėlę kalnų šlaituose, truk- 
dė darbus; galų gale 1911 metais ribos buvo nužymėtos, ir Nau- 
jasis Pietų Velsas oficialiai perdavė apygardą federalinės vyriau- 
sybės žiniai. Tuo metu visoje apygardos teritorijoje buvo tiktai 
bažnyčia ir tuzinas fermų, kurių savininkai augino avis. Norė- 
dama greičiau paversti ganyklą sostine, vyriausybė, pademon- 
struodama girtiną bešališkumą, paskelbė tarptautinį konkursą 
geriausiam projektui. Laimėjo Čikagos architektas V. B. Grifi- 
nas, antrą premiją gavo suomis Elijelis Sarinenas. 

Pagal puikų Grifino projektą buvo gerai išryškintos gamtinės 
ypatybės. Architektas išdėstė visus būsimosios sostinės admi- 
nistracinius pastatus ant kalvų, kalnų fone, nuo parduotuvių ir 
gyvenamųjų namų atskirdamas juos dirbtiniais vandens telki- 
niais. Greičiausiai Grifiną įkvėpė Vašingtono ir Paryžiaus išpla- 
navimas: vienos gatvės spinduliais leidosi nuo kalnų, kitos kirto 
jas tiesiomis arba vingiuotomis linijomis. 

1913 metais ant aukščiausios kalvos buvo pastatytas didžiu- 
lis paminklas ir naujoji sostinė pavadinta Kanbera. Buvo keti- 
nama pavadinti ją Šekspyru, bet tas pasiūlymas atmestas. Po 
šiai dienai niekas nenustatė Kanberos vardo kilmės; taip pat 
nesuprantama, kodėl tuomet buvo nutarta kirčiuoti pirmąjį skie- 
menį — Kanbera. Beje, kaip žinoma, anglosaksai pralenkė visus, 
supainiodami tarimą bei rašymą. 

Grifinui vadovaujant, buvo imta tiesti gatves ir sodinti me- 
džius, bet namai dar nepradėti statyti — prasidėjo Pirmasis pa- 
saulinis karas, ir Australijos vyriausybei kilo didesnių rūpes- 
čių. 1921 metais Grifino projektas vėl buvo ištrauktas į dienos 
šviesą. Iš esmės apsvarsčiusi, parlamento komisija statybos klau- 
simams pareiškė, kad planas esąs pernelyg grandiozinis, kad iš 
pradžių vertėtų apsiriboti paprastesniais pastatais, antraip par- 
lamento nariai neišgyvens iki persikėlimo. (Savaime aišku, stą- 
tyti spyrė Naujojo Pietų Velso atstovai, kuriems nusibodo dvi- 
dešimt metų laukti Melburne.) Visų nuostabai, laikinas parla- 
mento pastatas Kanberoje buvo gatavas jau 1927 metais. Ati- 
darytas jis buvo labai iškilmingai, pakviestas net to meto Jor- 
ko hercogas, vėliau tapęs karaliumi Georgu VI. Tiesa, iš kitų 
objektų užbaigtas tiktai administracinis pastatas 174 tarnauto- 
jams. O kadangi buvo numatyta perkelti 37 707 tarnautojus, 
tai visos ministerijos liko Melburne. Gyvenamojo ploto iš viso 
nebuvo, net vyriausybės nariams ir parlamento deputatams, bet 
šita problema buvo išspręsta paprastai: pastatyta pora viešbu- 
čių — vienas leiboristams, kitas — konservatoriams. 

Naujam miestui pastatyti reikia daug pinigų, o tais metais 
Australijoje, kaip ir kitose pasaulio šalyse, įsiviešpatavo depre- 
sija, su pinigais buvo striuka, ir darbai beveik sustojo. Beje, ir 
po krizės statyba Kanberoje vyko labai lėtai. Ją trukdė patys 
deputatai: jie skaitėsi su rinkėjais, kurie buvo nepatenkinti, jog 
per daug lėšų eikvojama „negamybiniams“ darbams, be to, ir 
daugybė tarnautojų nenorėjo keisti prabangaus gyvenimo Mel- 
burne į Kanberos provincijos sąlygas. Kai prasidėjo Antrasis 
pasaulinis karas, tiktai kelios įstaigos buvo persikėlusios į laiki- 
nus barakus; daugelis įsigudrino dirbti drauge Kanberoje ir 
Melburne, sostinės gyventojų skaičius išaugo tik iki dešimties 
tūkstančių. 

Net taikos metu buvo sunku valdyti šalį, nes ministerijos bu- 
vo išsklaidytos: dar sunkiau pasidarė, kai Australija 1939 metų 

rugsėjo mėnesį, palaikydama Didžiąją Britaniją, paskelbė karą 
Vokietijai. Visos trys karo ministerijos (aviacijos, laivyno ir 
sausumos pajėgų) liko Melburne, daugumas naujų karinių įstai- 
gų taip pat įsikūrė šitame mieste. Bet kai amerikiečiai, po japo- 
nų agresijos stoję Australijai į pagalbą, nerado vietos Melburne 
ir įsteigė savo karinę misiją Sidnyje — tai buvo didžiausia kval- 
lystė. 

Vienas iš ministrų, savo kailiu patyręs susidariusios karuselės 
tragikomiškas pasekmes, taip ją aprašė: | 

„Dažnai ministrams arba valdybų viršininkams per savaitę 
reikėdavo suspėti į visas tris sostines. Sakysim, pirmadienį 
dirba savo žinyboje Melburne, vakare sėda į traukinį ir antra- 
dienį atvyksta į Sidnį. Tą patį vakarą vėl skuba į stotį, naktį 
važiuoja traukiniu, trečiadienį, ketvirtadienį ir penktadienį pra- 
leidžia Kanberoje. Penktadienio naktį grįžta į Melburną padir- 
bėti dienos savo departamente. Sekmadienį arba išsimiega, arba 
dirba tai, ko nepadarė per savaitę. Daugelis vadovaujančių dar- 
buotojų penkerius šešerius metus gyveno pagal tokį tvarkaraš- 
ti. Kasdien grupė tarnautojų traukdavo iš Kanberos į Melbur- 
ną arba į Sidnį, į tris keturias valandas trunkantį pasitarimą, ku- 
ris galėdavo vykti tiktai viename iš tų miestų. Kartais keliau- 
davo Ištisa armija, septyniasdešimt — aštuoniasdešimt žmonių — 
ministrai, tarnautojai, žurnalistai, padėjėjai ir dykaduoniai. Ši- 
toks beprasmiškas laiko Ir pinigų eikvojimas keldavo sumaištį, 
irzlumą, konfliktus, trukdydavo nuspręsti, be galo apsunkinda- 
vo darbą.“ | 

Turint galvoje visus tuos nepatogumus, būtų natūralu manyti, 
kad parlamentas tūoj po karo privalėjo iš karto energingai 
griebti jautį už ragų Ir baigti statyti sostinę. Tačiau statybos 
tempai liko tie patys — vienas laikinas administracinis pastatas 
per dešimtį metų. Priežastis? Vis ta pati. Kanbera — priversti- 
nis kompromisas, niekaip negalintis įkvėpti politinių veikėjų, 
sergančių vietininkiškumo ligą. Štai kodėl ir keturiasdešimt tre- 
Jiems metams praslinkus po įkūrimo, Kanbera tebėra lyg ir graži 
svajonė, lyg ir sostinės eskizas, toli pralenkiantis nūdienos po- 
reikius. Turbūt „eskizas“ čia būtų labiausiai vykęs terminas. Juk 
visas miestas — tai tuzinas administracinių pastatų ir kelios poil- 
siavietės, be tvarkos išmėtytos teritorijoje, pagal plotą beveik 
prilygstančioje Stokholmui, 

Tarp atskirų pastatų bei kotedžų — beveik pirmykštės gam- 
tos plotai, ir Kanbera gali didžiuotis tik tuo, kad ji vienintelė 
sostinė pasaulyje, kur tarnautojai gali prisigrybauti grįždami iš 
darbo ir šaudyti triušius iš savo namo balkono arba terasos. 
Mieste yra ir ganyklų, ir pievų — štai kodėl tarp parlamento 
laikinosios rezidencijos ir nebaigto statyti karo muziejaus gali- 
ma pamatyti ramiai gromuliuojančių karvių, o tarp Amerikos 
pasiuntinybės ir Anatomijos instituto pastatų — išgirsti kuliamo- 
sios kauksmą. Beje, Anatomijos institutas daugiausiai užsiiminė- 
ja mitybos klausimais ir teisėtai didžiuojasi savo etnologine ko- 
lekcija. 

Ar dar reikia sakyti, kad laikinieji vyriausybiniai pastatai 
atrodo klaikiai. Norint pamatyti gražų namą, reikia važiuoti į 
diplomatų miestelį. Čia ypač išsiskiria paprastas ir grakštus bal- 
tas dviaukštis Švedijos misijos pastatas, neseniai pelnęs Au- 
stralijos architektų premiją. Be JAV pasiuntinio namo, tai vie- 
nintelis visoje Kanberoje apšildomas gyvenamasis namas. 

Jeigu kalbėsime apie tai, ką galima Kanberoje pagirti,— tai 
lijonus visokiausių medžių, ir jie jau gerokai ūgtelėjo. Tie tar- 
nautojai, kurie pasistatė kotedžus, pasekė vyriausiojo sodininko 
pavyzdžiu ir apsodino savo namus medžiais bei krūmais, žydin- 
čiais ištisus metus. Bet orientuotis toje žalumynų jūroje gana 
painu, tuo labiau kad pagal Grifino sumanymą alėjos vingiuo- 
ja zigzagais. Kai (teisingiau pasakius, jeigu) miestas pagaliau 
bus baigtas statyti, surasti kelią jame nebus sunkiau negu, tar- 
kime, Vašingtone arba Paryžiuje. Bet kol nėra įsimenamų pas- 
tatų, atstojančių patikimus orientyrus, čia labai lengva pasi- 
klysti. 

Nuolatos pamiršti, kad Kanberoje tiesė nėra trumpiausias at- 
trauki link jo — o ne, tavęs laukia neįsivaizduojamas labirintas, 
ir štai tu jau išvažiuoji į laukus. Daugelis alėjų tokios panašios, 
kad jų neįmanoma atskirti. Kanberoje populiarus anekdotas apie 
nevykėlį sidnietį, kuris, iki apkvaišimo klajojęs po painiausią 
labirintą, kur vienintelis orientyras — Roberto Bernso statula, 
parėjo į viešbutį sukrėstas, kad tiek daug mieste paminklų įžy- 
miajam škotų poetui! 

AUSTRALIJOS ISTORIJOS PUSLAPIS 


1606—1699 m. — Olandų ir anglų jūreiviai išsilaipino kontinento 
vakarų, šiaurės ir pietų pakrantėse. 


1770 m. — Kukas atranda ir pažymi žemėlapyje rytinę Au- 
stralijos pakrantę. 

1788 m. — Atplaukia pirmieji kalinių transportai iš Angli- 
jos. 

1825 m. — Tasmanija atsiskiria nuo Naujojo Pietų Velso 
kaip nauja kolonija. 

1825 m. — Pirmieji bandymai kolonizuoti Vakarų Austra- 
liją. 

1836 m. — Laisvieji persikėlėliai įsteigia koloniją Pietų 
Australijoje. 

1841 m. — Eiras pirmasis perkeliauja kontinentą iš rytų į 
vakarus. 

1850 m. — Australijos gyventojų skaičius pasiekia 400 tū- 
kstančių. | 

1851 m. — Viktorija atsiskiria nuo Naujojo Pietų Velso 


kaip nauja kolonija. 
1851—1856 m. — Viktorijoje, netoli Melburno, aptinkama aukso, 
ir iš Europos atvyksta 500 tūkstančių emigrantų. 


1856 m. — Visos kolonijos, be Vakarų Australijos, gauna 
savivaldą. 

1859 m. — Kvynslendas atsiskiria nuo Naujojo Pietų Vel- 
so kaip nauja kolonija. 

1862 m. — Stiuartas pirmasis perkeliauja kontinentą iš pie- 
tų į šiaurę. 

1868 m. — Atplaukia paskutinis kalinių transportas iš An- 
elijos. 

1872 m. — Australija užmezga telegrafo ryšį su Europa. 

1890 m. — Vakarų Australija taip pat gauna autonomiją. 

1892 m. — Naujos aukso karštligės pradžia, šį kartą Va- 
karų Australijoje. 

1901 m. — Sukuriama vieninga Australijos vyriausybė. 

1911 m. — Naujoji federalinė vyriausybė paima į savo 
valdžią ir Šiaurės teritoriją. 

1913 m. — Įkurta federalinė sostinė Kanbera. 

1914 m. — Australija stoja į Pirmąjį pasaulinį karą Angli- 
jos pusėje, 

1016 m. — Šalies gyventojų skaičius pasiekia penkis mili- 


jonus. 

1917 m. — Baigiamas tiesti transkontinentinis geležinkelis - 
Adelaidė — Pertas. | | 

1939 m. — Australija stoja į Antrąjį pasaulinį karą An- 
glijos pusėje. 

1942 m. — Paskutinę akimirką pavyksta išvengti japonų 
įsiveržimo. 

1943 m. — Australijoje dislokuojama amerikiečių kariuo- 
menė, 

1956 m. — Olimpinės žaidynės Melburne. 

1959 m. — Gyventojų skaičius pasiekia dešimtį milijonų, 


iš jų milijonas imigrantų. 


Australijoje nemaža skeptikų atmeta Grifino projektą, laiky- 
dami Kanberą „dirbtiniu miestu“. Jie turbūt mano, kad šitas 
miestas auga ne stichiškai, o visur stropiai suplanuotas. Bet pri- 
siminus, kiek tolesnės statybos ir gatvių eismo prablemų kyla 
neplanuojamuose miestuose, derėtų teikti pirmenybę „dirbti- 
niams“. Grifino projekte yra tiktai vienas minusas: jis neatitinka 
realių Australijos resursų. Būtų kur kas geriau toks projektas, 
kur būtų galima statyti etapais. Tačiau vytiausybė susižavėjo di- 
dingu reginiu ir sąmoningai pasirinko projektą, pagal kurį nu- 
matoma sukurti milijoninį miestą ir reikalaujama dešimtmečių 
įgyvendinimui. Štai kodėl Kanbera su savo trim dešimtim tūks- 
tančių gyventojų panaši į kūdikį, aprengtą suaugusio drabužiais. 
Kai vaikas ūgtelės, viskas susitvarkys. Neabejoju, kad pastatyta 
Kanbera bus nuostabiai gražus miestas, vienas gražiausių pa- 
saulyje. 

Suprantama, tolima perspektyva neguodžia dabartinių sosti- 
nės gyventojų. Kanberoje gyventi jiems bloga. Tas pats ir vy- 
riausybės, ir parlamento nariams, kuriems pirmų pirmiausia ir 
buvo sumanyta įkurti miestą. Jie verčiau gyvena kitur, o „parti- 
niuose” viešbučiuose susitinka tiktai pavasarį ir rudenį, per 
parlamento sesijas. Bet net ir tada daugelis neištveria ilgiau kaip 
penkias dienas: šeštadienio rytą išskrenda namo ir grįžta tik- 
tai pirmadienio vakare, 

Ministerijų tarnautojai ir jų šeimos, sudarantys Kanberos gy- 
ventojų daugumą, mielai pasektų politinių veikėjų pavyzdžiu. 

Tai ypač suprantama, kai paskaitai, ką apie tai rašo patys auš- 
tralai: 

„Kanberoje viešpatauja nepakenčiamai provinciali atmosfera. 
Visi pavydžiai stebi vienas kitą, pasiruošę tuoj pat užsipulti 
kiekvieną, bent kiek pažeidusį padorumo taisykles. Neturint 
kitų užsiėmimų, klesti apkalbos. Kiekvienas tarnautojas svajoja 
aukščiau pasilypėti karjeros laiptais, iš čia kyla įvairiausių in- 
trigų. Pažinčių ratą nulemia šeimos galvos socialinė padėtis, ir 
visi miesto gyventojai pasiskirstę į ryškiai atsiribojusias gru- 
pes arba sluoksnius, jie netgi apsigyvena skirtingose miesto da- 
lyse. Apskritai Kanbera, be abejonės, mažiausiai demokratiškas 
ir mažiausiai būdingas Australijai miestas." 

Savaime suprantama, blogiausiai jauniems, nevedusiems, tar- 
nautojams. Stokojant gyvenamojo ploto, jiems tenka glaustis 
barakuose arba kareivinių tipo patalpose, kur apie asmeninį 
gyvenimą negali būti kalbos. Netekėjusiai moteriai dvidešim- 
ties — trisdešimt penkerių metų amžiaus grupėje tenka keturi 
viengungiai. Prasiblaškoma girtuokliavimu arba pašėlusiomis au- 
tomobilių lenktynėmis į Sidnį. 

Palyginti nelengvai į šitą gan keistą aplinką pateko dar vie- 
na grupė žmonių, kuriuos galima laikyti pačiais nelaimingiau- 
siais Kanberos gyventojais. Turiu galvoje užsienio diplomatus, 
atsikėlusius į šią šalį po Antrojo pasaulinio karo. Daugiausiai 
Australijai iki šiol atstovauja Didžioji Britanija, bet apie dvide- 
šimt šalių užmezgusios tiesioginius diplomatinius santykius su 
šia šalimi. (Švedija -turi misiją Kanberoje, tačiau Australijos 
vyriausybė vis dar nesusiruošė atsiųsti savo diplomato į Stok- 
holmą.) Diplomatinio korpuso sudėtis iš pirmo žvilgsnio gali su- 
kelti nuostabą — daugiausiai tailandiečių, indoneziečių, birmie- 
čių, indų, filipiniečių, kinų, japonų ir kitų Azijos tautų atstovų, 
europiečių visai mažai. Bet jei labiau įsigilinsime, tai natūra- 
lu šaliai, kurios artimiausi kaimynai (be Naujosios Zelandijos) 
yra Azijoje. 

Tam nedaugeliui senųjų pažiūrų diplomatų gyvenimas Kan- 
beroje atrodo nykus. Man teko šnekučiuotis su elegantišku šito 
tauraus sluoksnio atstovu. Kai aš iš mandagumo pagyriau tai- 
kų, ramų gyvenimą Kanberoje, jis nebeištvėrė: 

— Kaip tik taip, taiku ir ramu lyg kape! Taip ir jautiesi, lyg 
būtum gyvas palaidotas. Išvažiuosi į miestą — nė gyvos dva- 
sios, tik tokie pat automobiliai be garso lando tarp medžių tar- 


2. Bumerangas - 33 


tum žuvys akvariume. Jūs nepatikėsite, bet Kanberoje nėra jo- 
kios gatvės, kur būtų galima kaip kituose miestuose pasivaikš- 
čioti, įsimaišyti į minią, paspoksoti į parduotuvių vitrinas. Ša- 
ligatvių nėra, tos kelios parduotuvės — tos pačios kaimo par- 
duotuvėlės. Ką mes darome? Užsakinėjame viską Sidnyje. Vai- 
sius ir daržoves auginame savo sklype, taip daro visi. Prasiblaš- 
kyti einame į vieną iš dviejų miesto kino teatrų, kur demons- 
truojamos muzikinės komedijos arba vesternai. Dažnai abiejuo- 
se kino teatruose rodomas tas pats filmas. Žodžiu, gyvename 
sveikai, šeimyniškai,. be restoranų, naktinių klubų, koncertų, pa- 
rodų. 

Aiškiai džiaugdamasis, kad pasitaikė proga išlieti širdgėlą, 
kalbėjo toliau: 

— Atstovavimo pareigos taip pat nedrumsčia mūsų ramy- 
bės — diplomatų mažai, australų ministrai bei politiniai veikė- 
jai retai pasirodo mieste. Mano kolega aštuonis mėnesius ne- 
galėjo sutikti užsienio reikalų ministro, tad gavo važiuoti į pri- 
ėmimą pas jį Melburnan. Tarnų nėra kur nusisamdyti, ir daž- 
niausiai susirenkame išgerti puoduko arbatos arba bokalo alaus. 
Tie patys kuklūs užkandžiai, tie patys veidai... Eilė, savitarna, 
kaip ir dera demokratiškoje Australijoje. Kartu su tavimi eilėje 
stovi tavo šoferis australas. Ką tik pradėjęs dirbti šioje šalyje, 
sukoriau ilgoką kelią į Šidnį ir Melburną, norėdamas apžiūrė- 
ti tuos miestus. Mano šoferis visados sėsdavo prie vieno stalo 
"su manimi ir įsiterpdavo į visus pokalbius. Ketinau atleisti jį 
dėl įkyrumo, paskui pripratau. Čia tai laikoma normaliu daly- 
ku. Bet aš iki šiol negaliu priprasti prie to, kad jis kasdien 
pradingsta penktą valandą, o šeštadienį ir sekmadienį iš viso 
nepasirodo. Ne veltui mano kolegos iš Azijos, mėgstantys pa- 
samprotauti apie žmogaus teises ir demokratiją, laiko savo šo- 
ferius, atsidavusius ir paklusnius, pasiruošusius dirbti nuo ryto 
iki vakaro ištisą savaitę ir kiek tik reikės laukti šeimininko. 

— Na gerai, užtat klimatas čia puikus,— tariau aš, mėgin- 
damas nukreipti pokalbį mažiau opia tema. 
= — Klimatas? Jums stačiai pasisekė pakliūti čia tokiu laiku, 
kai oras pakenčiamas. Bet tai tęsis lygiai savaitę. Kiek vėliau, 
vasarovidyje, stos baisi kaitra. Oras kaip pirtyje. O jeigu pa- 
pūs vėjas, tai būtinai sausvėjis, ir atneš smėlio ir dulkių debe- 
sis. Žinoma, būna ir liūčių, nuo kurių upės išsilieja iš krantų 
Beje, aš vis dėlto labiau mėgstu vasarą. Žiema kraupiai šalta, 

visi dantimis kalena, apšildymo čia nėra. Židinys arba elektrinė 
krosnelė negelbsti, atsitraukei tris žingsnius, ir jau ima krėsti 
"diebulys. Naktį miegame po trimis apklotais, su šildytuvais. 

— Argi negalima pasakyti apie Kanberą nieko gero? — nu- 
sistebėjau. 

— Gero? Hm... Ką gi, čia nereikia ieškoti aikštelės automobi- 
liui pastatyti — ne kiekviena sostinė gali tuo pasigirti. Bet kažin 
ar tai atperka trūkumus. 

Atrodo, tiktai naujojo universiteto darbuotojai buvo visai pa- 
tenkinti Kanbera. Mokslininkai gyveno labai dailiame kotedže 
vieno ir dviejų kambarių butuose, su bendra valgykla, biblio- 
teka, baru, klubu. Jie džiaugėsi ramia darbo aplinka ir tyla,— 
negana to, kad universitetas įsikūręs taip nuošaliai, jame nėra 
studentų!.. Profesoriai ir docentai užsiiminėja tiktai moksliniais 
tyrimais, .Ir, nors tarp jų dar nėra einšteinų, universitetas vaidi- 
na Australijos moksliniame gyvenime tokį pat vaidmenį kaip, 
sakysim, Prinstonas JAV. 

Universitete dirbo trys kvalifikuoti etnografai. Aš nustebau, 
"kai paaiškėjo, kad jie visiškai nesidomi aborigenų gyvenimu, 
o specializuojasi tirdami Afrikos, Indonezijos, Melanezijos kul- 
tūras.! Užtat tarp universiteto svečių buvo amerikietė etnologė, 
ketinanti praleisti metus vienoje iš Šiaurės Australijos genčių. 
Ji jau taip ilgai laukė leidimo, kad buvo beveik praradusi 
viltį. 

— Amžina istorija, — pasakė man amerikietė.— Valdžia įta- 
riamai žiūri į visus etnologus, ypač užsieniečius. Visuomet 
stengiasi trukdyti ekspedicijoms, atsisakinėja neva dėl trans- 
porto ir pastogės atkampiuose šalies rajonuose. 

Ne itin maloni naujiena. Ir aš ne be vidinio drebulio pasi- 
prašiau priimamas vieno iš vadovaujančių čiabuvių reikalų 


"Autoriaus žodžiai nereiškia, kad Australijos etnografai iš viso ne- 
tyrinėja aborigenų istorijos, kultūros ir dabartinio gyvenimo. Austra- 
lotyra čia išsikovojusi gana tvirtas pozicijas. Tarp žymiausių Austra- 
lijos etnografų australotyrininkų yra ir australų etnografijos veteranas, 
tyrinėjantis aborigenų gyvenimą nuo 1927 metų, profesorius A. P. El- 
kinas, pagarsėję etnografai Čarlzas Mauntfordas, sutuoktiniai Ronal- 
das ir Ketrin Berntai, Frederikas Makartis, prieš keletą metų privers- 
tas emigruoti iš Australijos etnografas komunistas Frederikas Rozas ir 
daugelis kitų. 

Be universitetų katedrų Ir muziejų, daug nuveikusios ir kai kurios 
visucmeninės organizacijos, pirmiausia Naujojo Pietų Velso, Pietų Aus- 
tralijos, Viktorijos ir Kvynslendo etnografų draugijos. 

ministerijos darbuotojų. Tačiau jis sutiko mane labai malo- 
niai (ačiū pasiuntiniui Kastengrenui, paruošusiam dirvą) ir pa- 
sakė, kad aš, kaip ir buvo žadėta, galėsiu aplankyti Šiaurės 
teritoriją. Jis neatidėliodamas patašysiąs vietos valdžios orga- 
nams ir paprašysiąs, kad man parodytų tinkamus rezervatus. 

— Ačiū, —tariau aš, akmeniui nusiritus nuo krūtinės.— Bet 
norėčiau apsilankyti ne tiktai šiaurės rezervatuose. Ar galėtu- 
mėte man padėti? 

— Mielai, — nusišypsojo skyriaus viršininkas.— Deja, abori- 
genų globa atskirose valstijose ne federalinės vyriausybės kom- 
petencijoje. Šiaurės teritorija pavaldi jai, nes dar nėra tiek iš- 
sivysčiusi, kad gautų autonomiją. O kiekvienoje iš šešių valsti- 
jų savi įstatymai, savi ministrai aborigenų reikalams. Jų ir turė- 
site prašyti leidimo. 

Gavęs rekomendacinį laišką, bet ne visai tikras, kad gerai 
suprantu žodžius „tinkami rezervatai“, nuskubėjau į viešbutį, 
kur Marija Teresa ir Maruja jau buvo supakavusios daiktus. 
Kitą rytą mes paskutinį kartą išpainiojome sostinės alėjų ka- 
muolį ir sparčiai nudūmėme žemyn trijų šimtų kilometrų ilgio 
nuokalnė nuo Kanberos ligi Naujojo Pietų Velso sostinės — 
stambaus jūros uosto Sidnio. 

Nuo pat tos akimirkos, kai išlipome į Australijos krantą, 
dar nebuvome matę nė vieno aborigeno. 


NELINKSMA BŪTI JUODAODŽIŲ 


Po Kanberos, apgaubtos kapų tyla, nuoširdžiai apsidžiaugėme, 
patekę į Sidnio triukšmą ir sumaištį; kelioms savaitėms jis tapo 
mūsų baze. Pirma diena didmiestyje pasirodė mums tikra šventė, 
pasirinkdavome judriausias gatves, kur dviaukščiai autobusai ir 
tramvajai nuolatos užtverdavo kelią, o sustojęs automobilis 
bematant paskęsdavo pėsčiųjų sraute. Tačiau netrukus, kaip 
ir pirma, ėmėme bjaurėtis miesto grūstimi, pasidarėme irz- 
lūs ir netgi pradėjome dvejoti, ar nereikėtų visų miestų pro- 
jektuoti taip pat apgalvotai kaip Kanberos. 

Netvėriau noru kuo greičiau sutikti šalies senbuvius ir Sid- 
nyje iškart nuskubėjau į Aborigenų reikalų valdybą. Pamatęs 
kuklią patalpą, kurią užėmė valdyba vieno iš pačių seniausių 

administracinių pastatų rūsyje, supratau, kad Naujajame Pietų 
Velse niekas per daug nekvaršina sau galvos dėl aborigenų. 
Toji įstaiga, kad ir kaip keista, pavaldi imigracijos ir koopera- 
cijos departamentui turbūt todėl, kad vis dėlto reikia skirti 
jai kokią nors vietą administracijos aparate. Tiesa, vienu po- 
žiūriu ji buvo nelauktai pažangi: čia man buvo išdidžiai pa- 
reikšta, kad visoje Australijoje tiktai šioje valdyboje esąs pa- 
tarėjas, etnografas profesionalas. Keletas tarnautojų maloniai 
priėmė mane ir išsyk pareiškė, kad etnologui nėra nieko įdo- 
maus Naujajame Pietų Velse. 

— Čia jau nėra nė vieno grynakraujo aborigeno,— pridūrė 
vienas.— Verčiau pavažiuokite į šiaurę. 

Išgirdęs, kad mane domina visi senbuviai, net tie, kurie 
laikomi civilizuotais, jie nepatikėjo savo ausimis. Valdybos 
viršininkas taip pat didžiai nustebo. Vis dėlto sugebėjau įti- 
kinti jį, kad man būtinai reikia apsilankyti bent keliuose iš 
keturiasdešimt devynių Naujojo Pietų Velso rezervatų, ir jis 
pavedė vienam tarnautojui sudaryti „vertų dėmesio“ objektų 
sąrašą, 

— Ar koks nors mokslininkas tyrinėjo nūdienes aborigenų 
gyvenimo sąlygas? — paklausiau. 

— Štai ten, kampe, visa krūva etnografinių knygų,— atsakė 
viršininkas.— Bet jos aprašo čiabuvių gyvenimą iki jiems atsi- 
sakant senosios kultūros. Mes neblogai nutuokiame, kaip jie 
gyveno prieš šimtą — šimtą penkiasdešimt metų. O dėl nū- 
dienos negaliu jums nieko padėti — tokių veikalų paprasčiau- 
siai nėra, 

Buvo atneštas man rekomenduotinų rezervatų sąrašas. Tik 
žvilgtelėjęs į jį, pastebėjau, kad jame nėra prie pat Sidnio 
esančio Laperuzo rezervato (pavadinto prancūzų keliautojo gar- 
bei). 

— Praleidau todėl, kad jis nelabai įdomus, — paaiškino tar- 
nautojas. 

Šis paaiškinimas pasirodė man toks keistas, jog nuspren- 
džiau pradėti nuo šito rezervato. 

Laperuzo rezervatas nusidriekęs Botanio įlankos šiauriniu 
pakraščiu, į pietus nuo Sidnio. Surasti jį buvo nelengva. Pa- 
galiau paprašiau vieno gražiojė poilsiavietėje stovinčio kotedžo 
gyventojo pagalbos. Pagyvenusi dama pasakė, kad pati niekada 
ten nėra buvusi, bet girdėjusi, jog čiabuviai įsikūrę kaimynys- 

tėje, maždaug mylios atstumu. Nustebintas, kad taip nesidomi- 
ma kaimynų gyvenimu, nuskubėjau tolyn. Iš tiesų netrukus dai- 
lūs balti namukai dingo, ir aš išvydau žolėtą kalvą su medžiais, 
po kuriais stovėjo keli sandėliukai. Link jų vinguriavo takelis. 
Ėmiau kopti aukštyn, ūmai iš kažkokios duobės pasigirdo skam- 
būs berniūkščių balsai. Pasukau prie jų: parūpo, kaip žaidžia 
aborigenų vaikai. Iš pradžių nieko nesupratau. Sutūpę tamsiao- 
džiai berniūkščiai purvinais skarmalais spoksojo į žemę ir dėl 
kažko karštai ginčijosi. Pagaliau susitarė. Vienas iš jų atsistojo 
ir padarė ranka labai pažįstamą judesį. Na, žinoma! Jie žaidė 
„pinigėlį“, itin populiarų Australijoje žaidimą. 

— Kas laimi? — linksmai paklausiau. 

Jokio atsakymo. Jie lyg nepastebėjo manęs. Dar kartą pa- 
bandžiau pramušti susvetimėjimo sieną. Bergždžiai. Tada pasi- 
teiravau, kur rasti kitus rezervato gyventojus. Šį kartą man 
pavyko: vienas iš vaikiščių, supratęs, kad ta proga manęs at- 
sikratys, mostelėjo ranka į kalvos viršūnę. 

Kas manęs laukia ten?.. Nelinksmai nužingsniavau tolyn ir 
maloniai nustebau, kai tamsiaodžių vyriškių grupė, gulinėjanti 
po medžiu, mane pasveikino džiaugsmingais šūksniais. Tiesa, 
linksmumo priežastis bemat paaiškėjo: jie buvo išgėrę. Prisėdau 
šalimais ir pamėginau užmegzti šneką. Pageltęs kaip džiovinin- 
kas vyriškis, vardu Čarlzas, kurį užkalbinau, čiupo mane už 
rankos ir ištarė kažkokius angliškus žodžius. Niekaip negalė- 
jau suprasti, ką jis sako. Atrodė, kažką apie bumerangą. 

— Bumerangas? — dėl viso pikto perklausiau. 

— Taip, taip, ar nori pirkti bumerangą? — kartojo jis, dabar 
visiškai aiškiai. 

Na ką gi, tegul mano, kad atėjau bumerango. Skubiai suti- 
kau. 

— Žinoma, noriu. Tiktai aš maniau, kad jų niekas nebedaro. 

— Palauk čia,— pasakė Čarlis ir kažkur pranyko. 

Netrukus jis grižo su medžio gabalu, kurį norėdamas būtum 
galėjęs palaikyti bumerangu. Vienoje pusėje užrašytas žodis 
„Sidnis“, viršum jo nutepliota kažkas panašu į kengūrą, kito- 
je — raudonais dažais išvedžioti Australijos kontūrai. Čarlis 
užsiprašė už savo kūrinį dešimties šilingų. 

— Bet, mielas Čarli, šitas daiktas sulūš po pirmojo metimo,— 
paprieštaravau aš. 

— O kam jį mėtyti? — įsižeidė Čarlis.— Pasikabink ant sie- 
nos. | 

Nesumečiau, ką atsakyti. Bet čia atsistojo vienas iš Čarlio 

draugužių ir pasiūlė man sekti paskui jį. 
: Skaudama širdimi atidaviau Čarliui jo šedevrą ir nusekiau 
paskui savo naująjį pažįstamą. Tylėdamas, panarinęs galvą, 
Jis gūrino sandėliukų link. Jie buvo sukalti iš kažkokių plokš- 
čių, dažai seniai nusilupinėję. Iš keleto papajos medžių ir 
žolėje nokstančių moliūgų buvo matyti, jog kadaise čia buvo 
nedrąsiai bandyta užveisti sodą. Aplinkui buvo prišiukšlinta, 
primėtyta senų laikraščių. 

Nekalbusis mano vedlys įėjo į baraką, kurio prieangyje sė- 
dėjo stambi moteriškė su purvina žydra šilko suknele. Po 
kelių minučių jis vėl pasirodė ir padavė man tikrą bumeran- 
gą, dailų, su rudomis rievėmis. Bumerangas buvo išlenktas šim- 
to dvidešimties laipsnių kampu; mentės šiek tiek išlenktos viena 
kitos: atžvilgiu horizontalia plotme. Matyt, tai grįžtantis bume- 
rangas. 

— Puikus darbas, — tariau aš.— Sena šeimos relikvija? 

— Ne, mano brolis ką tik jį padarė. 

— Iš tikrųjų? Ar galima pažiūrėti, kaip jis veikia? 

Mano vedlys atsakė, kad tai labai nesunku. Aš apsidžiaugiau, 
nes vįsiškai nesitikėjau sutikti australą, mokantį senovinį ama- 
tą. Patraukėme prie antrosios pašiūrės, mažesnės už pirmąją, 
vedlys atidarė duris ir riktelėjo: 

Išlindo keturiasdešimtmetis vyriškis ir labai maloniai, sklan- 
džia anglų kalba pakvietė į vidų. Dirstelėjau ten — tikra dirb- 
tuvėl Tiesa, ne visai tokia, kokią tikėjausi pamatyti: Džo tu- 
rėjo tekinimo stakles, juostinį pjūklą, elektrinį oblių ir pilną 
rinkinį kitų instrumentų, daugiausiai iš švediško plieno. Ant 
sienos kabėjo karalienės Elžbietos ir hercogo Filipo nuotrauka, 
padaryta per jų vizitą į Australiją 1954 metais“ Jie sėdėjo ant 
kėdžių su aukštomis atkaltėmis, priešais juos stovėjo aborigenas 
su bumerangu rankoje. Po nuotrauka buvo priklijuota laikraš- 
čio iškarpa su stambia antrašte: „Šaunuolis, Džo!" 

— Matyt, tu šauniai mėtai bumerangą, Džo, jeigu tave pris- 
tatė karalienei, — pasakiau, atsitokėjęs iš netikėtumo. 

— Galimas daiktas, — švytėdamas tarė Džo.— Eime, parodysiu 
tau, kaip tai daroma. 


39 


Nusileidome į kriketo aikštelę už barakų. Pakeliui Džo en- 
tuziastingai įniko man aiškinti bumerango metimo techniką. 

— Įdėmiai žiūrėk, aš imu mentės galą dešine ranka. Antroji 
mentė nukreipta į priekį ir aukštyn. Išlinkis atgręžtas į mane 
žemėje už kokių penkių dešimčių jardų ir paleisk bumerangą 
taip, kaip paprastai sviedi akmenį. O kad jis vartytųsi, nes- 
pausk mentės per stipriai ir mesdamas truputėlį truktelėk riešą. 

Džo atsilošė atgal ir lengvai, be matomų pastangų, sviedė 
bumerangą. Jis nulėkė kokias penkias dešimtis metrų tiesiai, 
palinko į dešinę, šoktelėjo kelis metrus aukštyn ir ėmė kryp- 
ti į kairę. Bumerangas sukosi lyg propeleris, bet įsižiūrėjęs 
pastebėjau, kad sukimosi ašis eina ne per centrą, kaip man 
iš pradžių pasirodė, o per mentės galą. Trys keturios sekun- 
dės, ir bumerangas atzvimbė į mus. Džo atsitraukė per žingsnį, 
išskėtė rankas, pliaukštelėjo delnais — ir bumerangas pagau- 
tas. 

— Niekada nebandyk sulaikyti bumerango ranka, liksi be 
piršto, — perspėjo Džo.— O kai gaudai jį štai šitaip, kaip aš 
parodžiau, jokio pavojaus. Žinoma, reikia nežiopsoti, kad laiku 
sučiuptum bumerangą delnais.. 

Džo dar kartą sviedė bumerangą taip, kad jis užkabino me- 
džių lapus kitame aikštelės gale. Žingsniais išmatavau atstu- 
mą — beveik devyniasdešimt metrų! (Australijos rekordas — 
daugiau kaip pusantro šimto metrų.) Paskui Džo padavė bu- 
merangą man. Stengiausi neapsijuokti: bumerangas išrašė gra- 
žią kilpą, bet sugrįžo toli nuo tos vietos, kur mudu stovėjome. 
Nepasidaviau, mėčiau jį dar ir dar ir galų gale taip išsimikli- 
nau, kad vargiai išvengdavau grįžtančio bumerango. 

— Ne taip jau labai ir sunku, — tariau, kai parėjome į dirb- 
tuvę. 

— Žinoma,— pritarė Džo,— net labai paprasta, jeigu turi ge- 
rą, taisyklingai išlenktą bumerangą. O kaip tokį padaryti — tai 
jau mano mažytė profesinė paslaptis. į 

Pasirodo, tokią pat dirbtuvę turi dar vienas Laperuzo re- 
zervato gyventojas; visame Naujajame Pietų Velse tiktai jis 
ir Džo mokėjo daryti tikrus bumerangus. 

— O kuo verčiasi kiti rezervato gyventojai? — pasidomė- 
jau. 

— Imasi bet kokių atsitiktinių darbų. Apie pastovų darbą 
mums nėra ko nė svajoti. Taip, nelinksma būti juodaodžiu 
Australijoje. Mes turime tiktai teisę šokti, svaidyti bumeran- 
gus — žodžiu, elgtis, kaip dera „tikriems aborigenams“. O jeigu 
pabandysi įsikurti kaip Žmogus, kaip baltasis tarp baltųjų, tau 
tuoj pat bus nurodyta tavo vieta... Kiek kartų ketinau išsikelti 
iš čia, bet argi susirasi padorų būstą! Niekas nesutiks išnuo- 
moti gero namo juodaodžiui. 

Per kitas savaites aplankiau daug rezervatų, daug lūšnų, 
visur kalbėjausi su aborigenais ir visur išgirsdavau tą patį. 
Tarp jų retai pasitaikydavo tokių iškalbingų kaip Džo. Dau- 
gumas niūriai patylėdavo, bet jų išvaizda rodė, kaip sunku 
jiems gyventi. Paskutinio surašymo Naujajame Pietų Velse 
duomenimis dvylika tūkstančių žmonių priskiriama „čiabuvių“ 
kategorijai, iš jų tik šiek tiek daugiau negu šimtas grynakrau- 
jų aborigenų, kiti turi daugiau ar mažiau europietiškų bruožų. 
Beje, australai su visais elgiasi vienodai blogai. 

Daug griežtų žodžių parašyta apie rasinę diskriminaciją Pie- 
tų Afrikoje ir Amerikoje. Apie kartų Australijos aborigenų 
gyvenimą Naujajame Pietų Velse (apie kitas valstijas papa- 
sakosiu vėliau) žinoma stulbinančiai mažai. Greičiausiai tai bū- 
tų galima paaiškinti tuo, kad čia jie tesudaro menkutę mažu- 
mą, palyginti su baltaisiais, kurių yra pusketvirto milijono. 
Be to, iš dvylikos tūkstančių aborigenų penki tūkstančiai su- 
kišti į rezervatą, kur baltiesiems draudžiama lankytis, o kiti 
septyni — išsisklaidę milžiniškoje teritorijoje ir didmiesčių už- 
gožti. Dar viena priežastis: formaliai „spalvotieji“ turi lygias 
teises su baltaisiais. Vienintelis oficialus apribojimas — drau- 
dimas užeiti į alines ir pirkti svaigalus. Baltieji australai sako, 
kad tai padaryta dėl pačių aborigenų. 

Žinoma, jei palyginsime su Pietų Afrikos čiabuvių gyveni- 
mu, tai gali pasirodyti ne taip jau ir baisu. Tačiau labiau įsi- 
gilinus į šį klausimą, paaiškėja, kad šis draudimas likęs nuo to 
laiko, kai čiabuviai buvo laikomi visiškai beteisiais, esančiais 
už įstatymo ribų. Aborigenams uždrausta lankytis ten, kur 
susirenka daugiausiai žmonių: Australijos alinėse — vadinamuo- 
se klubuose. Juos dar labiau žemina tai, kad šitas draudimas 
neliečia kitų rasių atsovų, atvykstančių į Australiją. Sakysim, 
tarp pirmųjų imigrantų buvo kupranugarių varovų afganų, gabe. 

nančių krovinius į Australijos vidinius rajonus. Su jais australai 
elgėsi kaip su lygiais. 

Pasakojama, kad vienas aborigenas, norėdamas pademonstruo- 
ti, kokia absurdiška diskriminacija, persirengė afganu, apsimu- 
turiavo galvą rankšluosčiu tartum tiurbanu: taip jis galėjo ne- 
trukdomai lankytis visose alinėse. 

Tačiau neapsiribokime šiuo faktu, šiaip ar taip, ne tokiu jau 
ir reikšmingu, verčiau panagrinėkime kur kas rimtesnius pavyz- 
džius. Diskriminacijai aborigenai pasmerkti nuo mažumės. Vai- 
kai paprastai negali gauti tokio išsilavinimo kaip baltieji. Mies- 
to ir kaimo mokyklų mokytojai atsisako priimti senbuvių vaikus 
ir paaiškina tai tuo, kad yra mokyklų rezervatuose (tiksliau, 
kai kuriuose iš jų). O jeigu koks nors mokytojas ir įsileis į kla- 
sę aborigenų vaikus, tai baltieji tėvai iškart uždraus savo vai- 
kams lankyti mokyklą drauge su „negriukais“. Užuot palaikę 
mokytoją, liaudies švietimo organai tokiais atvejais niekuomet 
neprieštarauja tėvams. 

Ar dar reikia pridurti, kad rezervatų mokyklose prasti mo- 
kytojai ir niekas rimtai nesirūpina tuo, jog visi aborigenų val- 
kai mokytųsi. Karinė prievolė Australijoje būtina taip pat ne 
visiems. Nors pagal įstatymą kiekvienas pilietis privalo tris mė- 
nesius atitarnauti kariuomenėje, daugumas šaukiamojo amžiaus 
aborigenų ir metisų užmirštami: baltieji australai nenori gyventi 
„su jais kartu kareivinėse. Negalima tvirtinti, kad tos diskrimi- 
nacijos formos papiktina visus nebaltuosius, bet jeigu žiūrėsi- 
me objektyviai, tai labai gaila, jog taip pražiopsoma galimybė 
suartinti dvi tos pačios šalies rases. 

Užtat visi nebaltieji nuoširdžiausiai piktinasi tuo, kad gali 
gauti tiktai nekvalifikuotą darbą ir jiems nėra ko tikėtis pado- 
-resnio būsto. 

Australijoje nuo seno yra nustatyta nepriimti „spalvotųjų“ 
į darbą. Net ir oficialūs šaltiniai pripažįsta, kad pramonininkai 
nė neketina įdarbinti nebaltųjų ir taip išbandyti, ko tie verti, 
išsisukinėja, nurodydami atsiliepimus kitų pramonininkų, kurie 
patys niekados nesamdė „spalvotųjų“. 

Vienas aborigenas pasakoja: 

„Lismore buvo paskelbta, kad reikalingas konditeris. Aš pa- 
siunčiau pareiškimą ir visus būtinus dokumentus. Buvau papra- 
šytas užeiti. Užsukau į parduotuvę Ir paaiškinau savininko žmo- 

nai, kuri mane pasitiko, koks reikalas. Ji nuskubėjo į gretimą 
- kambarį pasitarti su vyru. Girdėjau, kaip pasakė: „Jis juodao- 
dis.“ Vyras pro duris žvilgtelėjo į mane ir liepė jai pasakyti, kad 
vieta jau užimta.“ 

Štai atviros eilutės iš Aborigenų reikalų valdybos ataskaitos: 

„Daugumas čiabuvių paprastai gali tikėtis tiktai laikino sezo- 
ninio darbo žemės ūkyje. Todėl taip daug aborigenų visą laiką 
persikeldinėja ir negali pastoviai įsikurti vienoje vietoje. To- 
kiomis sąlygomis kokia čia gali būti kalba apie normalų vaikų 
auklėjimą ir mokymą. Šeimoms siūloma pasilikti rezervatuose, 
tačiau žmona ir vaikai dažniausiai seka paskui maitintoją, nes 
priešingai jis gali palikti juos be lėšų pragyvenimui.“ 

O kaip gyvena senbuviai rezervatuose? Tik kai kuriuose na- 
Imuose yra vandentiekis ir krosnys, daugiausiai žmonės žiemą 
šąla, o vasarą keipsta nuo kaitros pašiūrėse, be elementariau- 
sių patogumų. Ir tai dar jų gyvenimas prabangus, palyginti 
su brolių (jų daugiau kaip pusė), kurie prisiglaudę palapinėse 
arba lūšnose iš dėžių bei skardos miestų ir kaimų pakraščiuo- 
se. Tose landynėse grindis dažnai atstoja žemė, o baldus — dė- 
žės. Valgį verdasi ant laužo, geriausiu atveju ant primuso. Van- 
dentiekio ir kanalizacijos, savaime suprantama, nėra. 

Daugelis neturi nė tokio būsto, vargsta būdose' iš dviejų go- 
fruotos geležies lakštų. Ne sykį girdėjau šitų lūšnų gyventojus 
sakant, kad kokį nors geresnį būstą statytis nėra prasmės, juk 
tave kiekvieną minutę gali išvyti. Visiškai pagrįstas būgštavi- 
mas: policija dažnai organizuoja vadinamuosius valymus ir 
griauna būdas. Sanitariniu požiūriu tokia priemonė pateisinama, 
bet dabartinėje situacijoje ji sukelia tragediją: žmonės negauna 
kitų, geresnių, būstų ir priversti vėl ręsti būdas, tiktai kitoje 
vietoje. , 

Kas žingsnis „spalvotiesiems" primenama, kad jie parijai. Į 
viešbučius jie neįleidžiami. Į kavines (kavinėmis Australijoje 
vadinamos paprastos valgyklos) jeigu ir gali įeiti, tai pasodina- 
mi kur nors pačiame tamsiausiame kampe. Pirtys jiems uždrau- 
stos, kiną jie žiūri tik iš pirmųjų eilių, traukinyje jiems paskirti 
blogiausi vagonai. Retas kirpėjas sutinka apkirpti „spalvotąjį“, 
o parduotuvėse aš pats ne kartą mačiau, kaip tamsiaodės moterys 
laukia, kol pardavėjai aptarnaus visus baltuosius. Ligoninėse 
aborigenai guldomi į ypatingas, blogai įrengtas palatas, o Nau- 

jojo Pietų Velso šiaurėje buvo ligoninė, kuri visiškai jų nepri- 
imdavo. Aborigenai ir metisai, gyvenantys baltųjų kaimynystėje 
arba dirbantys kartu su jais, visą laiką žeminami, negali būti nė 
kalbos apie kokį nors draugiškumą. 

Senbuviai paprastai taikstosi su neteisybe. Tai dar viena iš 
priežasčių, kodėl taip mažai žinoma pasipiktinimą keliančių 
diskriminacijos faktų Naujajame Pietų Velse (ir visoje Aus- 
tralijoje apskritai). Atrodytų, kad aborigenai protestuodami tu- 
rėtų sąmoningai laužyti įstatymus. Bet šito nėra. Priešingai, jei- 
gu pasiremsime statistika, tai pasirodys, pirma, kad aborigenų 
nusikalstamumas nė kiek ne didesnis negu tarp baltųjų, antra, 
daugiausiai tai ne sunkūs nusikaltimai (apiplėšimas, įsilaužimas), 
o tokie prasižengimai kaip girtuokliavimas, valkatavimas, pro- 
stitucija. 

Galbūt aklas protestas pasireiškia atsisakymu mokėti „buto 
nuomą“, kurios valdžia reikalauja iš rezervato gyventojų, no- 
rėdama „išugdyti jiems atsakomybės jausmą“? 

Vienintelis žinomas gan energingo aborigenų protesto pavyz- 
dys — mačas, pasibaigęs muštynėmis. Tas negirdėtas įvykis atsi- 
tiko viename iš Pietų Velso šiaurinių rajonų, kur po ilgų dvejo- 
nių rezervato komandai buvo leista žaisti regbio pirmenybėse. 
Iš pradžių viskas sekėsi puikiai, ir geranoriai žmonės džiaugėsi, 
kad pagaliau atsirado sritis, kur baltieji ir nebaltieji daly- 
vauja lygiomis teisėmis. Bet senasis antagonizmas galų gale pra- 
siveržė. Štai ką apie tai rašė laikraščiai: 

„Šešiolika žaidėjų ir teisėjas buvo sužeisti vakar Vudenbonge 
per dešimt minučių trukusias muštynes, kuriose dalyvavo pen- 
-kiasdešimt žmonių. Vienas paguldytas į ligoninę. Muštynės ki- 
lo po to, kai teisėjąs nutraukė mačą tarp Vudenbongo čiabu- 
vių komandos ir Malanganio komandos, susidedančios tiktai iš 
baltųjų.“ 

Nors laikraščio straipsnio pagrindas interviu su baltųjų ko- 
mandos vadovu, gali numanyti, kad ne vien „spalvotieji“ kalti 
dėl skandalo. Labiau įsidėmėtina ta aplinkybė, kad Vudenbongo 
komanda po to buvo diskvalifikuota, nė nesistengiant objekty- 
viai ištirti įvykio. l 

Bet net ir šituo unikaliu atveju negali būti nė kalbos apie 
sąmoningą, organizuotą protestą. Ir kaip tikėtis protesto Nau- 

jajame Pietų Velse, kur aborigenai ir apskritai „spalvotieji" 
taip baisiai engiami, suskaldyti ir pasyvūs.! o 

Kaip paaiškinti tai, kodėl draugiški ir svetingi australai taip 
beširdiškai elgiasi su senbuviais? Juk negalima visko suversti 
pavienių asmenų „nesupratingumui ir blogam charakteriui“ 
(kaip kad kartais naiviai daroma)! Pamėginkime pasižiūrėti į 
visa tai pačių baltųjų australų akimis. 
„ Jeigu paklausime jų, kodėl nemėgsta aborigenų, daugumas 
atsakys, kad jie patys kalti: esą jie amoralūs, tinginiai, nesąži- 
ningi, nešvarūs... Mūsų požiūriu (tiksliau, pagal mūsų idealus), 
galima netgi pagrįsti tą kaltinimą. Vadinasi, jeigu „spalvotieji“ 
atsikratytų visų išvardintų blogybių, baltieji iškart juos pamiltų. 

Šita paperkamai paprasta ir patogi teorija žalinga tuo, kad 
„spalvotųjų“ trūkumai — visų neteisybių ir prietarų pasek- 
mė, one priežastis. | 

Pakalbėkime apie amoralumą — juo laikoma prostitucija ir 
atsitiktiniai ryšiai. To dažniausiai griebiamasi tada, kai šeimos 
ilgą laiką gyvena skyrium, nes maitintojas priverstas išvažiuo- 
ti kažkur uždarbiauti. Tingėjimas ir nesąžiningumas — natūralios 
pasekmės to, kad aborigenai negali tikėtis pastovių, gerai apmo- 
kamų darbų ìr paaukštinimo tarnyboje. Nešvaros neišnaikinsi, 
kol žmonės negaus normalių butų ir vaikams nebus skiepijama 
reikiamų įpročių mokykloje. Sunku kovoti už švarą be vandens, 
o šalies vidiniuose rajonuose, kur suvaryti aborigenai, vandens 
trūksta. Kad ir ką sakytum, daugelio neteisybių nebūtų, jeigu 
senbuviai garsėtų švara, nepriekaištingai elgtųsi. Bet juk patys 


ISunku be išlygų sutikti su B. Danielsonu, kai jis taip primygtinai pa- 
brėžia tai, kad aborigenai tokie pasyvūs ir nuolankūs, susidūrę su ka- 
pitalistinės visuomenės neteisingumu ir žiaurumu. Be abejonės, daugu- 
mas aborigenų prislėgti ir pasyvūs. Tačiau jie niekuomet neprarado vil- 
ties ir troškimo kovoti. Po Antrojo pasaulinio karo stichiškas aborigenų 
protestas prieš diskriminaciją ir socialinę neteisybę tampa vis labiau ir 
labiau organizuota kova dėl savo teisių, už geresnį gyvenimą ir darbo 
sąlygas. 1946 ir 1951 metais Port Hedlende ir Darvine darbininkai abori- 
genai pirmą kartą Australijos darbininkų judėjimo istorijoje sustreika- 
vo, reikalaudami pagerinti darbo sąlygas ir pridėti atlyginimą. 

Jau praeity tos dienos, kai viešoji nuomonė nieko ar beveik nieko 
nežinojo apie Australijos senbuvių likimą. Nūnai aborigenų kovą dėl 
savo teisių palaiko visos šalies pažangiosios jėgos, pirmiausia darbininkų 
klasė. Aborigenų išsivadavimo kova susilieja su Australijos darbininkų 
klasės kova, 

baltieji pasmerkė juos tokiam apgailėtinam egzistavimui, tad 
kodėl dabar neparodyti geros įniciatyvos, neatvesti aborigenų 
į teisingą kelią? 

Tiesiog stebėtina, kaip plačiai tarp australų įsigalėjusi nuo- 
monė, jog beprasmiška padėti senbuviams. Girdi, jie visai ne- 
sileidžia perauklėjami, ir tame glūdinčios visų blogybių šaknys. 
Tos daugiau ar mažiau. sąmoningos baltųjų pastangos išsisukti 
nuo atsakomybės greičiausiai remiasi senu, šimtą kartų paneig- 
tu ir šimtą kartų atgaivintu įsitikinimu, jog kai kurios rasės ma- 
žesnio intelekto. (Beje, rasistinės teorijos šalininkų visai netrik- 
dc klausimas: kodėl aborigenai netapo protingesni, ilgą laiką 
Imaišydamiesi su baltaisiais?..) 

Neretai tenka išgirsti, kad aborigenų protinis išsivystymas 
esąs vienuolikos dvylikos metų vaiko lygio. Tai patvirtinama 
beveik vieningu liudijimu mokytojų, dėstančių mišriose klasėse. 
Mokytojai pasakoja, kad aborigenų vaikai dažnai būna vieni 
geriausių mokinių pirmaisiais metais, bet vėliau ima pastebimai 
atsilikti nuo baltųjų. 

Nėra pagrindo abejoti patyrusių, vertų pasitikėjimo dėstytojų 
stebėjimais, ir, atrodytų, iš tiesų aborigenai iš prigimties ne to- 
kie gabūs kaip mes. 

Tačiau yra ir kitas, kur kas paprastesnis to paslaptingo atsi- 
likimo paaiškinimas, ir aš nė kiek neabejoju, kad kaip tiktai jis 
yra teisingas. Iki vienuolikos dvylikos metų aborigenų vaikai 
linksminasi ir Žaidžia be rūpesčių, beveik nesusimąstydami apie 
neteisybę. Vėliau jie ima suprasti tai, jog priklauso diskrimi- 
nuotai visuomenės grupei, matyti, kad su jų tėvais elgiamasi 
kitaip negu su baltaisiais vyriškiais ir moterimis, kiekviename 
žingsnyje girdėti, kad „spalvotajam“ nėra ko tikėtis užimti 
tokią pat padėtį ir gauti tokį pat uždarbį kaip baltajam, ir patys 
patiria, kad jų tėvai ir giminaičiai dirba tiktai juodą arba 
sezoninį darbą. Vadinasi, ir jų laukia tokia pat dalia. Tad dėl 
ko mokytis, stengtis būti geriausiam klasėje? Potraukis į moks- 
lą pamažiukais silpnėja. Pažymėtina, kad drauge iš pagrindų 
keičiasi ir charakteris: anksčiau buvę linksmi, patiklūs, džiu- 
gūs, vaikai tampa vangūs, užsidarę. 

Jeigu reikia dar daugiau įrodymų, patvirtinančių mūsų nuo- 
monės teisingumą, perskaitykite Iškalbingą citatą iš ataskaitos 

apie tai, kokias profesijas mano pasirinkti baltųjų ir aborige- 
nų bei metisų vaikai. | 

„Beveik visi baltieji vaikai neabejoja, kad pasieks tuos 
postus, apie kuriuos svajoja. Daugumas spalvotųjų mano, kad 
jų svajonės neišsipildys. Tik kai kurie baltieji vaikai būgš- 
tauja, kad dirbs neįdomų, nekvalifikuotą darbą. Spalvotieji vai- 
kai dažniausiai mano, kad negaus trokštamo darbo.“ 

Savaime suprantama, Australijoje yra žmonių, puikiai žinan- 
čių nepavydėtiną aborigenų padėtį ir bandančių nors dalinai ją 
pagerinti. Vienas klubas neseniai organizavo provincijos mies- 
te motinų varžybas — kurios mažylis gražiausias ir sveikiau- 
sias. Visų nuostabai, šiose varžybose, susilaukusiose didžiulio 
pasisekimo, greta aborigenų buvo ir baltieji. Religinės orga- 
nizacijos renka drabužius, rengia aborigenams kalėdas. Sen- 
buviai priimami į kai kuriuos sporto klubus. Būna atvejų, kai 
baltieji tėvai noriai įsūnija „spalvotus“ vaikus. 1956 metais 
Aborigenų reikalų valdyba pirmą kartą suteikė „spalvotai“ 
šeimai padorų butą Sidnyje. 

Tačiau šitos pavienės pastangos per daug kuklios, kad pakeis- 
tų padėtį iš esmės. Deja- nėra ko tikėtis, kad bus imtasi rimtų 
žygių. Reikia drąsaus, bebaimio tribūno, kuris įkvėptų baltuo- 
sius gyventojus veiklai. Tačiau tribūno nėra, kaip nėra ir talen- 
tingų protesto romanų, panašių į tuos, dėl kurių buvo atkreip- 
tas dėmesys į „spalvotųjų“ likimus Pietų Afrikoje ir Amerikoje, 
Štai kodėl baltieji australai iki šiol ramiai atideda aborigenų 
problemos sprendimą nė kiek nesibaimindami, kad ta problema 
sugrįš kaip bumerangas ir smogs jiems patiems.! 


1B. Danielsonas teisingai suprato, kur slypi priežastys „tingumo ir ne- 
sąžiningumo“, „nešvarumo“ ir kitų „ydų“, rasistų nuomone, neva cha- 
rakteringų aborigenams. Pagrindinė priežastis, aišku, Australijos senbu- 
vių socialinis ir ekonominis beteisiškumas. Tačiau kad ir kokia sun- 
ki aborigenų padėtis, kyla abejonė, ar pagrįstas B. Danielsono pesimiz- 
mas. Kova dėl aborigenų lygiateisiškumo australų visuomenėje plečiasį 
diena po dienos. Jau atsirado Australijoje ir „bebaimių tribūnų“, dėl 
kurių nebuvimo krimtosi autorius. Vienas iš tokių tribūnų aukso ieško- 
tojas Donaldas Makleodas, apie kurį papasakojo pats B. Danielsonas 
skyriuje „Maištas ir reforma“. 

Neteisus Danielsonas ir teigdamas, jog australų literatūroje nėra 
„Tyškių karingų romanų“, kurie atkreiptų plačiosios visuomenės dėmesį. 
į aborigenų padėtį. Tokių romanų yra. Užtenka paminėti įžymios austra- 
lų rašytojos komunistės K. S. Pričard, K. Herberto ir kitų Australijos 
rašytojų kūrinius. 

AUSTRALIDAI IR AUSTRALAI 


Netoli nuo tos vietos, kur pamačiau Laperuzo rezervato gy- 
ventojus — bumerango svaidytoją Džo ir jo nelaimės draugus, — 
prieš šimtą aštuoniasdešimt penkerius metus įvyko pirmasis 
Naujajame Pietų Velse europiečių susitikimas su aborigenais. 
Juk kaip tiktai apvalios, seklios Botanio įlankos pietiniame 
krante, už dešimties kilometrų. į pietus nuo Sidnio, Kukas 1770 
metais išsilaipino Australijoje. 

Kartais rašoma, kad kapitonas Kukas atrado Australiją. Tai 
netiesa: dar septynioliktame amžiuje prie kontinento vakarinių 
krantų buvo atplaukę ne mažiau kaip dešimt olandų ir anglų 
kapitonų. Tačiau kontinento vakarinė dalis labai skurdi ir atšiau- 
ri, todėl nė viena iš didžiųjų valstybių nebandė čia įsitvirtinti, 
Ir niekas nesiskubino aplankyti rytinių pakrančių, kol ka- 
pitonas Kukas, grįždamas iš Taičio, neatrado ir nepažymėjo 
žemėlapyje srities, nusitęsiančios nuo dabartinės Viktorijos vals- 
tijos pietuose iki paties šiauriausio Kvynslendo kyšulio. Jis 
tikrai nustebo, patyręs, kad rytai, skirtingai nuo vakarų, tur- 
tingi derlingų žemių, miškų ir upių, tekančių nuo palei krantą 
nusitraukiančio kalnagūbrio šlaitų. 

Trumpoje Australijos istorijoje šis įvykis, savaime supran- 
tama, užima svarbią vietą. Tačiau ir mums, šiauriečiams, jis 
įdomus: vienas iš Kuko bendrakeleivių buvo Linėjaus mokinys, 
švedas Danielis Solanderis, linksmas, geraširdis storulis, mėgs- 
tąs margas liemenes ir triukšmingą draugiją. Beje, Kukas pava- 
dino įlanką Botany Bay (Botanikos įlanka) todėl, kad Solanderis 
ir jo viršininkas, pasiturintis anglas botanikas mėgėjas seras 
Džozefas Benksas, šiose pakrantėse aptiko gausybę nematytų, 
įstabių augalų. | 

Praėjus dviem ar trims dienoms po apsilankymo Laperuzo 
rezervate, vėl atvykome prie Botanio įlankos, ketindami keltu 
nusigauti į Kernelo parką, pasodintą toje pat vietoje, kur iš- 
silaipino kapitonas Kukas. Tačiau keltas nepasirodė — ar jis 
buvo sugedęs, ar komanda streikavo kartu su dokininkais. Teko 
apvažiuoti įlanką, o tai buvo dvi valandos kelionės, be to, kur 
kas labiau varginančios, negu mes tikėjomės. Iš pradžių — pa- 
dūmavę fabrikų kvartalai, paskui — ilgų ilgiausias kurortinis 
miestelis, toliau — automobilių prisigrūdęs kelias palei paplū- 
dimį ir per mangrovinę pelkę, iš kurios kyšojo tūkstančiai 

karčių — austrių plantacijos požymis. Ir galų gale užbuksavome 
smėlyje tarp sidabraspalvių naftos cisternų. Vos nekapituliavo- 
me, bet vis dėlto įveikėme -smėlynus ir pasiekėme Kernelo par- 
ką. Čia iškilęs obeliskas Kuko garbei, yra paminklas ir Solande- 
riui, bet, žinoma, kuklesnis, jis pastatytas iš švediško granito į 
Australiją atsikėlusių švedų lėšomis. Kyšulys į šiaurę nuo Ker- 
nelo pavadintas Solanderio vardu, paverstas draustiniu. 

Susėdome pailsėti žolėje. Greta dvi šeimos gurkšnojo arbatą, 
tolėliau jaunimas žaidė kriketą. Mažytis upeliūkštis, žemos, 
smarkiai apirusios pakrantės uolos... Vieta, kur Kukas pirmą- 
kart išvydo Australijos aborigenus. 

Ramiojo vandenyno salose kapitonas Kukas buvo matęs viso- 
kių laukinių, bet šitos pakrantės gyventojai savo keistu elgesiu 
apstulbino net ir jį. Štai ką jis rašė: 

„[Įmetėme inkarą netoli kaimelio iš šešeto — aštuoneto lūš- 
nų. Nuleisdami į vandenį valtį, pastebėjome iš miško išeinan- 
čią senutę ir tris vaikus, kiekvienas jų nešėsi po glėbį malkų. 
Prie lūšnų juos pasitiko dar trys vaikai, mažesni. Senutė nuo- 
latos dirsčiojo į laivą, bet neatrodė, kad baimintųsi ar stebė- 
tųsi. Ji sparčiai sukūrė laužą. Iš žūklės pargrįžo keturios val- 
tys, kurias buvome mate anksčiau. Vyrai ištraukė valtis ant 
kranto ir suskato virtis pietus, matyt, nė kiek nesijaudindami 
dėl to, kad mes stovime nuo jų vos per pusmylį.“ 

Žinoma, -Kukas nesitikėjo, jog aborigenai ims šokti iš džiau- 
gsmo, jog pagaliau jie atrasti, bet šitoks akivaizdus abejingu- 
mas bet ką galėjo sutrikdyti. Beje, kai tiktai jis prisiartino 
prie kranto, vaizdas pasikeitė. Du narsūs kariai — jaunuolis ir 
pagyvenęs aborigenas — priėjo prie vandens, grasindami ieti- 
mis ir kažką Vrūsčiai šūkaudami. Kuką lydėjo keturiasdešimt 
vyrų, ginkluotų muškietomis. Savaime suprantama, aborigenai 
negalėjo žinoti, kas per daiktas muškietos, ir vis dėlto reikia 
pripažinti, kad tie du vyriškiai buvo tikri narsuoliai, nepabūgę 
gausaus priešų būrio. 

Kukas įsakė irkluotojams padėti irklus ir pabandė ženklais 
paaiškinti kariams, jog norįs tiktai pasipildyti gėlo vandens 
atsargas. Tačiau šiedu ir toliau mojavo ietimis, tada, Kukui 
įsakius, vienas jūrininkas iššovė į orą. Jaunuolis iš baimės pa- 
leido ietį, bet antrasįs karys ėmė mėtyti akmenis į irkluotojus 
ir nesiliovė tol, kol kitas šūvis sužeidė jam koją. Jis pasitrau- 
kė, tačiau tuoj pat vėl pasirodė, laikydamas rankoje medinį 

skydą, ir drauge su įsidrąsinusiu jaunuoliu pradėjo pulti. Bet 
ietys greit pasibaigė, ir, kai anglai iššovė dar sykį, abu atsito- 
lino. Kukas priduria, jog, kad ir kaip būtų tai keista, visą tą 
laiką daugybė aborigenų ramiai spoksojo į juos iš šalies, sa- 
kytum, tai būtų buvusios ieties metimo varžybos stadione... 

Kukas prabuvo savaitę Botanio įlankoje, bet taip ir neper- 
plato aborigenų psichologijos. Su jam būdingu atvirumu jis 
vėliau įrašė laivo žurnale: 

„Visi mūsų matyti čiabuviai vaikščiojo nuogi, jų čia grei- 
Čiausiai nedaug. Gyvena ne bendruomenėmis, :o išsibarstę pa- 
krantėje kaip kokie gyvuliai. Mes mažai tesužinojome apie jų 
gyvenimo būdą, nes nepavyko artimiau su jais pabendrauti. 
Jie nepalietė tų daiktų, kuriuos palikdavome lūšnose.“ 

Toliau plaukdami palei krantą, Kukas ir jo bendrakeleiviai 
nesužinojo beveik nieko nauja apie čiabuvius, tik pabrėžė, 
kad aborigenai skiriasi „itin savotiška išvaizda“. Kaip ir tie 
keliautojai, kurie dar anksčiau buvo aplankę vakarų pakrantę, 
Kukas nusprendė, kad Australijos gyventojai labai negražūs: 
tamsiaodžiai, žema kakta, plačia nosimi, ilgomis rankomis, tan- 
kiais plaukais ir barzdomis. Žinoma, grožis ir bjaurumas — sko- 
nio dalykai (beje, aborigenai savo ruožtu laiko mus, europie- 
čius, esant atstumiančios išorės), bet galima pritarti Kukui, jog 
aborigenai pasirodė jam keisti žmonės. Pirmieji persikėlėliai 
vadindavo juos nigeriais arba — jeigu norėdavo mandagiau pa- 
sakyti, — australonegridais, pastarąjį terminą iki šiol naudoja 
įvairūs autoriai. Tačiau čionykščių aborigenų ir negrų vienoda 
tiktai odos spalva, o to požymio, savaime suprantama, nepa- 
kanka, kad būtų galima priskirti juos vienai rasei. Australijos 
senbuvių taip pat nepriskirsi jokiai rasei — per maža bendry- 
bių. Todėl daugumas antropologų dabar sutarė laikyti juos 
ketvirtąja rase — austrolidine. Anglas Arturas Kijas spėliojo, 
kad jie, galimas daiktas, yra likutis prarasės, iš kurios kilę 
juodieji, baltieji ir geltonieji; kiti tyrinėtojai neigia šitą hipo- 
tezę. 

Daug mokslininkų suko galvas, kur galėjusi būti senoji Aus- 
tralijos aborigenų tėvynė. Ir nors šiandieną mes žinom kur kas 
daugiau, negu buvo žinoma Kuko laikais, senųjų australų kil- 
mės klausimas tebėra neišaiškintas. Ne vienas antropologas spė- 
ja, kad Pietų Indijoje, Ceilone, kai kuriose Indonezijos salose 
yra giminingų genčių, taip pat australidų, likusių ten nuo prieš- 

istorinio tautų kraustymosi. Sunku nustatyti, kiek čia teisybės, 
Juk visos tos išsklaidvtos grupės kol kas mažai ištyrinėtos. Tačiau 
galima drąsiai tvirtinti, kad australidai atsikėlė kažkur iš šiau- 
rės — tik toje pusėje yra pakankamai netoli viena nuo kitos 
esančių salų, galėjusių būti tarpinėmis stotimis. Australidai buvo 
prasti jūrininkai, naudojo tik trapias žievės valteles, jie nega- 
lėjo, skirtingai nuo polineziečių, plaukti per vandenyną. Kny- 
gose dažnai randamas kitas variantas: neva aborigenai atėję 
iš Azijos kontinentiniu tiltu. Tačiau su šitokia hipoteze negali- 
ma sutikti: geologai įrodė, kad tas tiltas pradingo prieš penkias- 
dešimt milijonų metų, taigi mažiausiai prieš keturiasdešimt de- 
vynis milijonus metų, kol Žemėje apskritai atsirado žmogus. 

Kada įvyko kraustymasis, mes nežinome, tačiau turbūt labai 
seniai, nes kai europiečiai atrado kontinentą, aborigenai jau 
buvo paplitę visoje jo teritorijoje. Tai patvirtina dar vienas 
faktas — Australijoje kalbama daugiau kaip penkiais šimtais 
dialektų, Waugeliu atvejų tokių skirtingų, jog jais kalbantys 
absoliučiai nesusišneka. Norint nustatyti kraustymosi datą, pa- 
tikimiausia remtis archeologijos duomenimis. Štai kodėl aš, 
išgirdęs, jog viename iš Viktorijos kraštotyros muziejų neva 
esą suakmenėję žmogaus kojų pėdsakai, nuskubėjau ten. Mu- 
ziejus buvo Įsikūręs dviejose miesto bibliotekos salėse. Jo 
vitrinose šalia vieni kitų buvo aborigenų kaukolės, sena siu- 
vimo mašina, 1819 metų kalendorius, vokiškos kilmės alaus 
bokalas, japonų kario šarvai, ančiasnapio iškamša, mezginių 
apykaklė, viduramžių kankinimo įrankis, švedų ir norvegų 
smulkios monetos. 

Pamačiau ir smiltainio gabalą su atspaudais. Jų buvo šeše- 
tas: du apvalūs ir keturi pailgi, abi poros kaip tik prieš apva- 
liuosius. Spausdintas tekstas skelbė, jog „kadaise, prieš šimtus 
tūkstančių metų, dvi žmogiškos būtybės atėjo į pakrantę ir 
atsisėdo ant smėlio. Galbūt jie kalbėjosi apie gamtos grožį, 
arba, jeigu tai buvo vyras ir moteris, apie meilę. Aišku, mes 
jau negalime tiksliai sužinoti jų pokalbio turinio, bet jie tikrai 
ten buvo, tą liudija atspaudai, kuriuos matome.“ 

Šitas naujas pavyzdys, įrodantis, koks romantiškas ir nuosta- 
bus mokslas archeologija, įdėmiau įsižiūrėjus jau neatrodo toks 
įtikinamas. Gal kartais vyrui buvo sužalotas kulnas, o moteris 
avėjo pernelyg ankštą avalynę? Pernelyg menkai tie pėdsakai 
panašūs į normalių žmogaus kojų atspaudus. Truputį nekonk- 

reti data taipogi neatitinka mokslinio tikslumo reikalavimų. 
Kaip ji buvo nustatyta, negalėjo paaiškinti net bibliotekininkas, 
aistringas šitos istorinės-romantinės teorijos šalininkas. 

Tuo tarpu vienintelis Australijos specialistas archeologas 
Normanas Tindalis! radiokarboniniu metodu neseniai datavo 
radinį pietinėje šalies dalyje. Jo amžius — aštuoni tūkstančiai 
septyni šimtai metų. Visai galimas daiktas, kad aborigenai gy- 
veno Australijos kontinente ir žymiai anksčiau, sakykim, prieš 
dvidešimt — trisdešimt tūkstančių metų, kaip spėja daugelis 
tyrinėtojų. Tikėsimės, kad tolesni kasinėjimai ir paieškos atsa- 
kys į šį klausimą. 

Priartėjome prie kur kas painesnės problemos: visų nuos- 
tabai paaiškėjo, kad Tasmanijos gyventojai skiriasi nuo kon- 
tinento australidų ir yra kitos rasės. Tiesa, tasmaniečiams gi- 
miningas rases buvo kur kas lengviau surasti: jie yra tos 
pačios grupės, kaip ir papuasai ir melaneziečiai salose į šiau- 
rę ir šiaurės vakarus nuo Australijos. Galbūt jie atsikėlė į 
Tasmaniją iš tų salų. Bet kaip ir kokiu keliu? Kai kurie moks- 
lininkai mano, kad jie atkeliavę plaukdami palei Australijos 
rytinę pakrantę. Bet kodėl būsimiems tasmaniečiams labiau už 
didįjį kontinentą patiko tolima, šalta sala, kurią esant negalėjo 
iš anksto žinoti? Ir kaip po tokio žygdarbio jie būtų galėję 
visiškai netekti savo jūrininkų bei laivų statytojų įgūdžių — 
juk kai europiečiai juos atrado, tasmaniečiai buvo tikri sau- 
sumos krabai, nesugebantys persikelti net per sąsiaurį, skirian- 
tį juos nuo kontinento... 

Greičiausiai jie bus iš pradžių apsigyvenę kontinente, bet 
vėlesni persikėlėliai, australidai, išstūmė juos, ir galų gale 
negridai susirado prieglobstį izoliuotoje Tasmanijoje. Tiesa, tada 
kur nors kontinente būtų likę tasmaniečių skeletų arba tai tau- 
tai būdingų dirbinių. Kontinentinės teorijos šalininkai sako, kad 
tokių radinių turbūt dar aptiksią. O kol kas tasmaniečių per- 

"Autorius čia klysta. Normanas Barnetas Tindalis, be abejonės, vienas 
seniausių ir žymiausių aborigenų akmeninių įnagių žinovų, vis dėlto 
nėra „vienintelis Australijos specialistas archeologas“. Paminėsime kad 
ir garsų archeologą australotyrininką S. R. Mičelą, 1949 metais išleidu- 
sį puikią knygą „Akmens amžiaus meistrai“. Puikus akmens amžiaus 
žinovas yra ir jau minėtas F. D. Makartis. Beje, N. B. Tindalis — moks- 
lininkas eruditas, parašęs daugiau kaip 160 darbų ne tiktai aborigenų 
archeologijos ir etnografijos, bet ir zoologijos bei geologijos klausimais. 

sikėlimo keliai — viena iš daugelio neįmintų mįslių, darančių 
istorinę etnologiją tokiu įdomiu mokslu. 

Užtat į klausimą apie Australijos aborigenų kultūros lygį 
tuomet, kai juos pamatė europiečiai, galima atsakyti pakanka- 
mai išsamiai. Yra likę daug aprašymų apie genčių buitį ir 
papročius, dar prieš joms išmirštant. Žinoma, gentys gyveno 
skirtingai, bet apskritai omenyje turimi tik nedideli nukrypimai; 
jų galima nepaisyti, trumpai apžvelgiant aborigenų gyvenimą 
per pirmąjį jų susitikimą su europiečiais. Toks gyvenimo būdas 
išsilaikė iki šiandien daugelyje kontinento vidinių sričių. 

Savo užrašuose Kukas mini žemutes „lūšnas“, kuriose glau- 
dėsi Botanio įlankos pakrantės gyventojai. Faktiškai tai buvo 
palapinės iš šakų arba žievės, nes Australijos aborigenai tada 
dar buvo klajokliai ir nuolatinių būstų nestatė. Dažniausiai jie 
apsieidavo netgi be palapinių, miegodavo tiesiog ant žemės, 
tarp dviejų laužų. Vaikščiodavo nuogi, tiktai tolimuosiu 252 
pietuose apsisupdavo kailiais. Valgį virdavosi ant laužo arba 
kepdavosi pelenuose; indų neturėjo. Augalininkyste nesivers- 
davo, iš naminių gyvulių laikydavo tik šunį. Metalo nepažino, 
ir visą jų turtą sudarydavo keli paprasčiausi daiktai. Vyro 
darbo įrankiai buvo akmeninis kirvis ir akmeninis peilis, gin- 
kluotė susidėjo iš kelių iečių su svaidyklėmis, kuokų arba 
bumerangų, retkarčiais dar ir skydo. Prie pinto diržo kabin- 
davosi burdiuką iš kengūros kailio vandeniui ir pintinėlę. O 
štai moters daiktai: medinis lovys, naudojamas ir kaip dubuo, 
ir kaip lopšys, lazda kasinėjimui, samtis iš žievės, pintinė su 
diržu per petį, vienas kitas kailis, -į kurį suvyniodavo kūdikį. 
Vieno etnografinio muziejaus darbuotojai kažkokia proga pas- 
vėrė visus tuos daiktus, ir pasirodė, kad vyro įnagiai ir ginklai 
iš viso svėrė devynis kilogramus, moters nešmuo buvo perpus 
lengvesnis. Tiesa, glėbyje ji dar nešdavo kūdikį. 

Australijos aborigenų kultūra buvo tokia primityvi, kad kai 
kurie tyrinėtojai laiko ją akmens amžiaus atgyvena, likusia 
Australijoje dėl jos geografinio atsiribojimo. Daugelis jų netgi 
spėja, kad tolimų mūsų prosenelių gyvenimas visa kuo buvo 
panašus į australų buitį, Be abejonės, Australijos aborigenų 
įnagiai vieni paprasčiausių iš mums žinomų. Bet kažin ar derė- 
tų dėl to sutapatinti jų kultūrą su mūsų paleolitinių protėvių 
kultūra. 

Iš pirmo žvilgsnio neįtikėtina, kad žmogiškos būtybės galėjo 
tenkintis tokiomis paprastomis, primityviomis sąlygomis. Veik- 
lumo ir išradingumo stoką lengviausiai paaiškinti silpnu proti- 
niu išsivystymu. Bet juk, skirtingai nuo kitų kontinentų, Aus- 
tralijoje nebuvo nei tinkamų veisti augalų, nei tinkamų jau- 
kinti gyvulių. Jeigu australidai ir atsigabeno trapiais laiviūkš- 
čiais augalų bei gyvulių, tai jie greičiausiai neišgyveno. 
(Išimtis tiktai šuo dingas, ištikimas aborigenų palydovas; 
tiesa, iš nesenų kasinėjimų radinių spėjama, jog šuo kažkaip 
pateko į Australiją žymiai anksčiau negu žmogus.) 

Taigi pirmieji australai galėjo pramisti tiktai Iš medžioklės, 
o pajūrio rajonuose dar ir iš žvejybos. Žvėrys būdavo greit 
išnaikinami arba pasitraukdavo, todėl aborigenai buvo pri- 
versti klajoti. Darbinių gyvulių nebuvo — vadinasi, pasiimti 
buvo galima tiktai reikalingiausius daiktus. Beje, įprastinio ba- 
gažo visiškai pakako, tad kam apsikrauti be saiko? O dėl mo- 
linių indų, metalinių įnagių ir kitų daiktų, tai jie nieko ne- 
žinojo apie juos dėl tos paprastos priežasties, kad buvo abso- 
liučiai atskirti nuo visos žmonijos. Juk žinoma, kad mūsų 
kultūra tokį aukštą lygį pasiekė, tautoms intensyviai keičian- 
tis idėjomis ir daiktais. Jokia Europos tauta pati viena nebūtų 
tcli nužengusi nuo akmens amžiaus. Savo klasikinėje knygoje 
apie Australiją Gunaras Andersonas taikliai rašo: „„...negalima 
pamiršti, kad dabartinę Australiją sukūrė ne tiktai šiuolaikinio 
baltojo žmogaus intelektas, žinios ir energija, bet ir — ko gero 
tai pats pagrindinis dalykas — avys, stambieji raguočiai, triu- 
šiai, arkliai, kupranugariai, kviečiai, kukurūzai, liucerna, mie- 
žiai, obuoliai, apelsinai, vynuogės; tabakas, ananasai, cukra- 
švendrės — žodžiu, daugybė augalų ir gyvūnų iš visų konti- 
nentų, išskyrus vieną — Australiją!“ i 

Pagerbdami aborigenus, galime priminti, kad jie, šiaip ar 
taip, išrado bumerangą, o drauge ir propelerį, juk jų veikimo 
principas tas pats. Žinia, bumerangų būta Senovės Egipte, 
akmens amžiaus Skandinavijoje ir kitose šalyse, bet tiktai Aust- 
ralijos gyventojai sugebėjo sukurti grįžtantį bumerangą. (Tie- 
sa, jis buvo ne visose australų gentyse — dar vienas įrodymas, 
kokia didelė buvo izoliacija net šio žemyno ribose.) 

Kaip ta Idėja Iškilo aborigeno galvoje, neaiškinsiu. Bet, šiaip 
ar taip, manau, galime iš karto atmesti labai paplitusią teoriją, 
lyg kažkoks vietinis genijus, toks kaip Niutonas, sėdėjo po me- 

džiu ir buvo įkvėptas lenkto eukalipto lapo, kai šis sukda- 
masis lėtai krito žemėn. Beje, kartu ištaisykime paplitusią 
klaidą, jog bumerangas buvęs kovos ginklas. Jį naudodavo, 
medžiodami paukščius, o dažniausiai — juo būdavo žaidžiama. 

Iš to, kad įrankiai labai paprasti, o žmonės nestato namų 
ir nenešioja drabužių, dar negalima spręsti, jog visuomenės 
organizacija ir religija labai primityvios. Australijos aborigenų 
kultūra — tai pakartotinis įrodymas tiesos, kuri taip dažnai 
pamirštama. Kiekviena gentis, vidutiniškai penki šeši šimtai 
žmonių, būdavo pasidalijusi į grupes; jos medžiodavo tiktai 
savo plotuose. Paprastai grupei vadovaudavo labiausiai paty- 
ręs iš seniausiųjų, todėl vado pareigos retai kada būdavo pa- 
veldimos. Grupių vadai sudarydavo genties tarybą, kuri su- 
sirinkdavo svarstyti svarbių klausimų. Tokia tvarka demokra- 
tiška ir kol kas nesunkiai suprantama, bet gentys būdavo 
pasidalijusios ir pagal kitą principą, jungiantį skirtingų gru- 
pių atstovus, kurie gyvendavo skirtingose teritorijose, tačiau 
būdavo susiję giminystės ryšiais iš tėvo arba motinos pusės. 
Tie Žmonės laikė save palikuoniais kokio nors totemo, įsikūni- 
Jusio gyvulyje, augale arba kokiame nors gamtos reiškinyje, 
ir susirinkdavo tiktai atlikti magiškų derlingumo bei kitų re- 
liginių apeigų; tokios grupės nariai turėdavo bendrų teisių ir 
pareigų. 

Paprasčiausiais atvejais gentis dalindavosi į dvi grupes, bet 
dažnai dalinimosi procesas tuo nesibaigdavo, susidarydavo ke- 
turios, aštuonios grupės arba sekcijos, kaip jos vadinamos 
specialioje literatūroje. Itin sudėtingos santuokos taisyklės. Tai 
gerai matyti iš žemiau pateikiamų duomenų, paimtų iš etno- 
grafinio veikalo apie jau išmirusią Naujojo Pietų Velso gentį; 
jie pirmieji pasipainiojo man po ranka. 

Toje gentyje buvo keturios santuokinės klasės: kambu, kabi, 
ipaji, mari. Pagal taisykles, jeigu koks nors asmuo yra kambu, 
Jo motina irgi yra tos pačios klasės pagal motinos liniją, 
taigi kambu ipaji. Bet juk ji drauge pagal tėvo liniją yra ipa- 
ji mari, vadinasi, yra ir ipaji klasės narė. Lygiai taip pat tėvas 
turėjo būti kabi, nes yra tos pačios klasės pagal tėvo liniją, 
kaip ir mūsų minėtas asmuo,— kambi kabi, bet pagal motinos 
liniją jis priklauso priešingai pusei — kabi mari. Jo žmona 
negali priklausyti nei motinos linijai, nei tėvo linijai, vadinasi, 
ji turi būti iš mari santuokinės klasės. Kūdikis iš santuokos, 

kurioje tėvas kambu, o motina mari, būdavo tėvo linijoje, bet 
kadangi jis priklausydavo ir motinos linijai, tai, savaime su- 
prantama, tapdavo kabi klasės nariu. 

Manau, kad visiems aišku?.. 

Daug lengviau tai suprasti iš lentelės, tada taisyklės darosi 
beveik matematiškai tikslios ir gražios. Mūsų pateiktas pavyz- 
dys atrodytų šitaip: 


Vyras: Žmona privalo būti: Kūdikis bus: 
kambu mari * kabi 
kabi ipaji kambu 
ipaji kabi mari 
mari kambu ipaji 


Kaip matote, galų gale šitas pavyzdys ne toks jau painus. 
Bet buvo daug genčių su aštuoniomis santuokinėmis klasėmis, 
ir dažnai vedybų taisyklės būdavo tokios sudėtingos, kad gimi- 
nystės ryšius būdavo galima išreikšti tik grafiškai arba alge- 
bros formulėmis. Siūlyčiau tiems baltiesiems, kurie iki šiol 
mano, kad rasės nevienodo protinio išsivystymo, savo pranašu- 
mui įrodyti atmintinai išmokti „atviraširdžių laukinių“ gimi- 
nystės sistemas. 

Aborigenų religinių vaizdinių pasaulyje pagrindinį vaidme- 
nį atliko sudievintas didvyris, kuris dažnai apsireikšdavo 
žmonėms sapne ir pranešdavo, kada atlikti vienokias ar kito- 
kias apeigas. Kiekviena gentis turėjo savo didvyrį, jį laikydavo 
savo teritorijos atradėju ir globėju. Genties ir jos gyvenamos . 
teritorijos ryšiai dar labiau sustiprėdavo dėl aborigenų tikėjimo 
dvasios pereinamumu; tas tikėjimas panašus į indėnų. Sakysim, 
jie manė, kad žmogui mirus (natūralios mirties jie nepripažino, 
žmogus žūdavo arba nuo ginklo, arba dėl magijos) jo dvasia 
persikelia į akmenį, medį ar kitą daiktą ir gyvena ten, kol 
vėl neatgyja gimusiame kūdikyje. Jų požiūriu be tokio persi- 
kūnijimo moteris išvis negalėdavo gimdyti, vaisius jiems buvo 
negyvas kūnas, iki jame neapsigyvendavo siela. Iš čia kilusi 
plačiai paplitusi nuomonė, jog nėštumas nesisiejantis su lyti- 
niu aktu. Vienas etnologas, kalbėdamasis su aborigenu, juokais 
pabandė sugriauti šitą mums keistą jo tikėjimą. Aborigenas 
jam atsakė, kad kitaip paprasčiausiai necali būti: „Juk kiaurus 


56 


metus mes, vyrai, beveik kiekvieną dieną miegame su savo 
moterimis, bet vaikus jos gimdo tik Kelis kartus per visą gy- 
venimą arba net nė karto.“ 

Atrodytų, kad, neigiant fizinę tėvystę, tėvo vaidmuo šeimoje 
turėtų būti kuklus. Tačiau jo ryšys su kūdikiu ir motina labai 
glaudus: ne motina, o tėvas susapnuoja, kokia siela laukia 
įsikūnijimo, ir šitaip nustato būsimojo kūdikio vardą. Aborige- 
nai tvirtai tikėjo, kad tik per savo regėjimus vyras galėjo nus- 
tatyti žmonos nėštumą anksčiau, negu ji pati tai pastebės. 
Apskritai sapnai vaidino svarbų vaidmenį aborigenų gyvenime; 
nenuostabu, kad jie labai domino įvairaus plauko psichoanali- 
tikus. 

Kadangi sudievintasis didvyris ir protėvis įsikūnydavo su- 
pančioje gamtoje, o mirusiųjų sielos persikeldavo į įvairius 
daiktus genties teritorijoje, ji žūt būt stengdavosi išlaikyti sa- 
vo sritį. Be to, būtų buvę beprasmiška užkariauti kaimynų 
teritoriją — juk ten gyvenantys didvyriai galėjo tik užtraukti bė- 
dą užkariautojams. Štai kodėl Australijos aborigenai pasižymė- 
jo didžiu taikingumu ir niekados nekėlė grobikiškų karų. O jei- 
gu prireikdavo keršyti už tiktas ar tariamas skriaudas, susirė- 
mimuose dalyvaudavo du trys, daugių daugiausiai keliolika 
žmonių. 

Tokia taiki ir primityviai ginkluota tauta kaip Australijos 
aborigenai, savaime suprantama, negalėjo pasipriešinti svetim- 
šaliams grobikams. Bet jeigu jų susidūrimas su Europos kultū- 
ra buvo toks katastrofiškas, tai pirmiausia dėl šiek tiek neįpras- 
-to ir itin žiauraus šalies kolonizavimo būdo. Kuko atrastas kon- 
tinentas iš pradžių nedomino Anglijos vyriausybės, tačiau pra- 
radusi Amerikos kolonijas, ji suskato skubiai ieškoti kokio nors 
pakaitalo. Viena iš tos skubos priežasčių buvo baisiai perkrauti 
Anglijos kalėjimai: ūmai paaiškėjo, kad nebėra kur tremti 
nusikaltėlių (vien tiktai nuo 1717 iki 1776 metų į Ameriką 
buvo ištremta penkiasdešimt tūkstančių žmonių). Vyriausybė 
ėmė supirkinėti senus, pūvančius laivus, kurie tuojau pat bū- 
davo perdirbami į laikinus kalėjimus. Be abejo, kalinių mir- 
tingumas buvo didžiulis, bet jų skaičius nesulaikomai didėjo 
dėl įstatymų griežtumo: juk net už smulkias vagystes ir brako- 
nieriavimą būdavo baudžiama ne vieneriais kalėjimo metais 
arba ir tremtimi . 

Ir štai vienam nariui parlamento komisijos, sudarytos prob- 
lemai spręsti, šovė į galvą mintis: Australija! Paprašytas pata- 
rimo, Džozefas Benksas atsakė, kad kalinių stovyklai geriausiai 
tiktų Botanio užutekis. Žinoma, brangoka gabenti kalinius tokį 
kelią, bet užtat visam laikui jais būtų atsikratyta. Ir parlamen- 
tas, nematydamas geresnės išeities, nusprendė įkurti kalinių 
koloniją užutekio pakrantėje. 1788 metų sausio mėnesį į Aus- 
traliją atplaukė pirmasis transportas. Kolonijos komendantas, 
kapitonas Filipas, pareiškė, kad Botanis netinka, ir nuplaukė iki 
Port Džeksono įlankos. Čia jis įsakė pastatyti fortą, kurį vidaus 
reikalų ministro garbei nuolankiai pavadino Sidniu. 

Įkandin pirmojo sekė nauji ir nauji transportai. Daug kalinių 
mirė kelyje skorbutu ir kitomis ligomis, stačiai dėl ankštumo, 
juk laivų savininkai gaudavo atlyginimą nuo „galvos“: kuo 
daugiau kalinių jie sugrūsdavo, tuo daugiau pasipelnydavo... 
Beje, didelis mirtingumas mažai ką jaudino. Svarbiausia — atsi- 
kratyti kaliniais. Nebūdavo jokio skirtumo tarp sunkiai nusi- 
kaltusių ir nuteistų dėl valkatavimo, sadistų ir mažamečių 
nusikaltėlių, prostitučių -ir politinių kalinių; atgabenti į Sidnį, 
visi jie būdavo vienodai išsekę, purvini ir apkvaišę. Badas, 
nepritekliai ir mirtis tykojo daugumo jų, nes praslinko ne vie- 
neri metai, kol buvo iškirstas miškas, įdirbta žemė, ir kolonija 
pradėjo pati apsirūpinti maisto produktais. Iš pradžių Sidnio 
gyventojai visiškai priklausė nuo maisto, atsiunčiamo iš Lon- 
dono, o jį toli gražu ne visada gaudavo laiku. 

Na tai kas?.. Vyriausybė anaiptol nesvajojo padaryti Sidnio 
pavyzdine kolonija, jis turėjo būti savotišku žmonių sąvartynu. 
Nedaug tautų pradėjo savo istoriją tokiu žeminančiu ir tra- 
gišku būdu kaip australai... 

Aborigenai, gyvenantys prie Botanio įlankos ir Sidnio, iš- 
gąstingai pasitraukė nuo ūmaus ir nesuprantamo įsiveržimo, 
Eaisiausiai vengdami susidurti su nesuprantamomis būtybėmis, 
-~ nesigailinčiomis net viena kitos. Per didžiausią vargą kapitonui 
Filipui pavyko pagauti ir sutramdyti du laukinius. Jis norėjo 
padaryti juos pasiuntiniais ir vertėjais, bet vienas mirė rau- 
pais, o kitas pabėgo. Ir tiktai trečiąjį pasisekė tiek „civilizuoti“, 
kad jis išmoko gerti svaigalus. 

Kadangi viša ta nauja kolonija buvo didžiulis kalėjimas, o 
bėgti nebuvo kur, nė netvėrė aptvaro. Prireikus kareiviai visada 
galėjo apginti kalinius nuo aborigenų. Žinoma, niekas negal- 

vojo, kad reikėtų ginti aborigenus nuo kalinių. Dėl to ligos 
ir ydos labai greitai paplito tarp toje srityje gyvenančių abo- 
rigenų. 

Kolonija augo, išstumdama senbuvius. Retkarčiais jie mėgin- 
davo gintis arba keršyti, bet argi primityvūs jų ginklai galėjo 
susilyginti su grobikų šautuvais, durtuvais ir peiliais! Ypač gė- 
dingi buvo 1792—1795 metai, kai valdantieji Sidnio karininkai 
monopolizavo prekybą ir labai pelningai ėmė pardavinėti svai- 
galus ne tiktai kareiviams, bet ir kaliniams. 

Ilgą laiką romas buvo vienintelė atlyginimo forma: nesunku 
įsivaizduoti, kaip tai paveikė drausmę ir moralę. Puldinėti 
aborigenus pasidarė įprasta; daugiausiai nukentėdavo moterys. 
Jėga, grasinimais ar apgaule jas atplėšdavo nuo vyro ir vaikų 
kareiviai ir kaliniai, nesulaukiantys, kada atvyks eilinė „lab- 
daringų mergelių“ (pirmiesiems) ir „atgailaujančių nusidėjėlių“ 
(antriesiems) partija. Anglijos vyriausybė retkarčiais siųsdavo 
tokias partijas į Australiją, norėdama sumažinti katastrofišką 
moterų stygių. Retkarčiais aborigenai vyrai taip pat daugiau 
ar mažiau savanoriškai ateidavo į koloniją. Nauja, nematyta 
aplinka visiškai suglumindavo juos, ir jie virsdavo atbuku- 
siais darbiniais gyvuliais, jeigu nežūdavo nuo baltųjų rankos 
arba nemirdavo kokia nors liga. Kolonijos valdžia — karininkai 
ir komersantai, kurie su nusikaltėliais anglais elgdavosi kaip 
su atskalūnais,— be abejo, aborigenams būdavo dar žiauresnė. 

1818 metais su Karo laivų būriu Sidnyje apsilankė vienas 
prancūzas dailininkas; jo užrašai vaizdingai atskleidžia to meto 
tvarką. Sakysim, per šventę svečių -iš Prancūzijos garbei vie- 
tos valdžia pramogai privertė kautis aborigenus, kuriuos prieš 
tai nugirdė. Du žmonės buvo užmušti, „jų lavonai išnešti, ir, 
vos nutilus džiaugsmingam kvatojimui, pradėta gerti arbata“, 

Kaliniai, kurie, atvežti į Sidnį, vienaip ar kitaip nusižengdavo, 
būdavo tremiami į dar atkampesnes ir atšiauresnes vietas. Taip 
atsirado naujos kolonijos — Tasmanijoje ir dabartiniame Kvyns- 
lende. Visur čiabuviai būdavo nustumiami į šalies gilumą, vėl ir 
vėl patirdavo smurtą, ligas, kančias. Prisiklausę gandų apie pul- 
kias ganyklas šalies vidinėse srityse, į Naująjį Pietų Velsą pra- 
dėjo atvykti ir laisvųjų persikėlėlių. Skubėdamas padaryti ko- 
loniją ekonomiškai savarankiška; gubernatorius noriai pardavi- 
nėdavo jiems pusvelčiui žemę; daugelis atkalėjusių nusikaltėlių 

už pavyzdingą elgesį būdavo apdovanojami dideliais žemės plo- 
tais. Energingiausi subjektai apsieidavo be dovanojimų ir pir- 
kimų, jie stačiai gindavo kaimenes į vakarus ir savo nuožiūra 
užsiimdavo žemes. 

Niekas nekvaršino sau galvos dėl to, kad šalį nuo seno ap- 
gyvenusios įvairios gentys, kurios nebegalės egzistuoti, jeigu 
išnyks laukiniai gyvūnai ir bus atimti negausūs šuliniai bei šal- 
tiniai... 

Daugelis aborigenų iš pradžių tik apsidžiaugė nauju „,„medžiok- 
lės laimikiu“ — avimis ir karvėmis; juk senbuviai nebuvo gir- 
dėję nei apie gyvulininkystę, nei apie privatinę nuosavybę. Sa- 
vo nuostabai ir pasipiktinimui, jie netrukus įsitikino, kad per- 
sikėlėliai kitaip žiūri į šį dalyką. Prasidėjo „baudžiamosios eks- 
pedicijos"“: vieną giedrią dieną susirinkdavo visi rajono baltieji 
vyrai ir surengdavo aborigenų medžioklę, sugautuosius išžudy- 
davo. (Tokios medžioklės Australijoje tęsėsi iki mūsų amžiaus 
ketvirtojo dešimtmečio!) Pamažu baltieji pradėjo sistemingai 
naikinti senbuvius. Susekti ir iššaudyti visus buvo sunku, todėl 
kolonizatoriai naudojo efektyvesnį ir nepavojingesnį būdą: jie 
pakišdavo aborigenams užnuodyto maisto tarytum žiurkėms. 

Aborigenai keršijo kaip įmanydami: kolonizatorių pavyzdžiu 
neskirdavo kaltų nuo nekaltų. Jie nebuvo organizuoti, neišma- 
nė apie karo meną, todėl paprasčiausiai prisėlindavo prie priešų 
naktį arba užpuldavo juos iš pasalų. Dėl to jie buvo laikomi 
klastingais ir bailiais. Kartais gentis, išguita iš savo srities, ne- 
noromis įsiverždavo į kitos genties valdas, išstumdama arba iš- 
žudydama ją. Savo piktadarystėmis baltieji kolonizatoriai kar- 
tais sukeldavo tikrą grandininę aplinkinių genčių grumtynių 
reakciją. Ir po to pareikšdavo: girdi, aborigenai netveria ne- 
kariavę, net patys nesugyvena. Papildoma proga paskelbti tuos 
„Klastingus ir kraujo ištroškusius“ aborigenus už įstatymo ribų! 

Vienas antropologas, lankęsis Australijoje praėjusio šimtme- 
čio septintame dešimtmetyje, pateikia pavyzdį, atskleidžiantį 
persikėlėlių pažiūras į senbuvius.- Jis ketino pasirinkti kaukolių 
tyrimams ir paklausė vieno fermerio — avių augintojo, ar tas 
nežinąs aborigenų laidojimo vietų. 

— O kiek kaukolių jums reikia? — savo ruožtu paklausė 
fermeris. 

— Kuo daugiau. 

Fermeris linktelėjo, pasiėmė šautuvą ir sėdo ant arklio. Ant- 
ropologas pajuto kažką negera ir atsargiai paklausė, kur tų 
kaukolių esama. Fermeris žvaliai atsakė, kad kaukolės kol kas 
ant čiabuvių pečių, bet viskas būsią padaryta — jis pakankamai 
taiklus šaulys. Avių augintojas labai nustebo, kad antropologui 
nepatiko toks rinkimo būdas... 

Prieš šimtą metų Anglija nustojo siuntusi nusikaltėlius į Nau- 
jąjį Pietų Velsą, bet jau gerokai anksčiau baltieji persikėlėliai 
sudarė šalies gyventojų daugumą, ir jų skaičius kasmet didėjo. 
Aborigenams jau nebuvo kur trauktis, o priešintis — beprasmiš- 
ka. Teko paklusti. To kaip tik ir reikėjo persikėlėliams — kad 
tiktai pavyktų tiek „civilizuoti“ aborigenus, jog jie dirbtų kolo- 
nizatoriams. Civilizacijos gėrybės, kurių galėjo tikėtis austra- 
las senbuvis, apsiribodavo skurdžiu apdaru ir vienoGu maistu: 
aviena, arbata, cukrum. Bet daugelis aborigenų džiaugdavosi ir 
tuo. Tiesa, baltieji šeimininkai reikalaudavo, kad jie už tokį 
„atlyginimą“ linksmai ir žvaliai plušėtų nuo aušros iki sutemų. 
Darbo entuziazmo stoka siutindavo šeimininkus. Žinoma, abo- 
rigenai kvaili, nesugeba prisitaikyti prie naujų sąlygų. Bet kitų 
darbininkų, kurie pasitenkintų tokiu niekingu atlyginimu, ne- 
surasi, todėl ir šiandien nuošaliausiuose užkampiuose avių au- 
gintojų fermose triūsia senieji australai. 

Manoma, kad pirmajam kalinių transportui atplaukus į Aus- 
traliją visame kontinente buvo apie trys šimtai tūkstančių abo- 
rigenų, Tasmanijoje — dar trys keturi tūkstančiai. Jau po šimto 
metų senbuvių skaičius taip sumažėjo dėl susidorojimų ir ligų, 
kad visiškas aborigenų išnaikinimas buvo tiktai laiko klausi- 
mas. Maždaug tuo pat laikotarpiu tyrinėtojai, kuriems pavyko 
pelnyti vietinių genčių pasitikėjimą, atrado, kad aborigenų kul- 
tūra didžiai turtinga ir įvairiapusiška. Iki .šiol tarp jų dvasinės 
ir materialios kultūros būdavo dedamas lygybės ženklas, tad 
naujieji atradimai padarė sensaciją mokslo pasaulyje. 

Mokslininkų susidomėjimas senųjų australų gyvenimu, savai- 
me suprantama, atkreipė į juos atidesnį misionierių ir labdarin- 
gų organizacijų žvilgsnį. Net atskirų valstijų valdžia susigrie- 
bė, kad reikėtų kažkaip padėti senbuviams. Apsiribojo, sukūru- 
si rezervatus,— tegu sau Išmiršta ramiai, be trukdymų. Tiesa, 
aborigenams teko sugrąžinti dalį jų žemių, bet dėl to niekas 
neprotestavo: „Vis tiėk rezervatų sugrąžinimas vyriausybės ži- 

nion — tiktai laiko klausimas“, — diplomatiškai išsireiškė vienas 
parlamento narys Naujajame Pietų Velse. 

Senbuviai buvo suvaryti į paskubomis suręstas lūšnas, kai 
kuriems naujiems kaimeliams paskirti baltieji viršininkai, ir 
viskas aprimo. Tačiau aborigenai, priešingai visiems lūkesčiams, 
neišmirė: Naujajame Pietų Velse trečiajame dešimtmetyje jų 
skaičius netgi pradėjo didėti. Žinoma, grynakraujų vaikų buvo 
maža, nes baltųjų vyrų intymūs ryšiai su juodosiomis moteri- 
mis tapo įprastiniai. Tačiau iš tokių ryšių gimę vaikai būdavo 
laikomi aborigenais, ir netrukus rezervatai pasidarė perpildyti. 

Vyriausybė ilgai nenorėjo tikėti faktais ir tiktai ketvirtojo 
dešimtmečio viduryje norom nenorom sutiko, jog būtina kažko 
griebtis. Bet ko? Niekas nemanė atiduoti aborigenams senųjų 
“jų medžioklės plotų, padėti grįžti jiems prie ankstesnio gyveni- 
mo būdo. Ir iš to vis tiek nieko nebūtų išėję. Rezervatuose jie 
buvo pamiršę ne tiktai savąjį medžioklės meną, bet ir visą se- 
nąją kultūrą, net gimtąją kalbą. Dar blogiau: naujoje, svetimo- 
je aplinkoje, toli nuo gimtųjų vietų jie visiškai prarado pasiti- 
kėjimą savimi. Pasiklydusi tauta atsidūrė dviejų kultūrų kryž- 
kelėje, būdama atplėšta nuo abiejų. Kelias atgal buvo atkirstas, 
liko tik asimiliuotis su baltųjų visuomene. Ir oficiali politika iš- 
kėlė uždavinį: paversti aborigenus pilnateisiais piliečiais, su- 
gebančiais savimi pasirūpinti. 

Naujajame Pietų Velse Aborigenų gynimo valdyba buvo net- 
gi perkrikštyta į Aborigenų gerovės valdybą, buvo sudaryta 
stambių planų, imta kalbėti apie „naują aborigenų gyvenimą“. 
Deja, tuos planus ištiko toks pat likimas kaip ir daugelį kitų 
plačiai užsimotų projektų Australijoje. „Naujajam kursui" rei- 
kėjo pinigų, o parlamentas kaskart surasdavo labiau neatidė- 
liotinų reikalų asignacijoms. Paskui prasidėjo karas, ir tada, 
savaime suprantama, nebebuvo kada rūpintis keliais tūkstan- 
čiais aborigenų. Valdybos tarnautojai darė ką galėjo, bet galė- 
jo jie labai mažai, kai visuomenė buvo tokia abejinga, netgi 
priešiška ir kasmet turėjo vos dviejų milijonų kronų biudžetą 
(trečdalis jų išleidžiama baltųjų tarnautojų algoms). Be to, ne- 
suskaičiuojamos piktadarystės, kurias patyrė aborigenai, padarė 
juos asimiliacijos priešininkais. Jeigu jiems net siūlomas pado- 
rus darbas, jie verčiau lieka rezervate, kur jaučiasi lygūs tarp 
lygių ir niekas jų neuja. 

Nors ir praslinko dvi dešimtys metų po „naujojo kurso“ pas- 
kelbimo, jis taip ir liko popieriuje. „Spalvotieji“ nė per nago 
Juodymą nepriartėjo prie to, kad būtų pripažinti pilnaverčiais 
australais jų pačių šalyje...! 


DAR DAUGIAU ATRADIMŲ 


Kad ir kokie užsispyrę baltieji australai dėl savo išankstinių 
pažiūrų į aborigenus, negaliu rimtai pykti ant jų — taip papras- 
tai, nuoširdžiai ir linksmai mane visur sutikdavo. Net valstybi- 
nėse įstaigose tarnautojai malonūs, draugiški. Kiek kartų koks 
nors tarnautojas, lyg taip ir turėtų būti, imdavo sudarinėti man 
ekskursijų programą arba eidavo su manim į gatvę ir lydėdavo 
iki kitos įstaigos. Taip ir Sidnyje; nepaisant daugybės atstumian- 
čių dalykų, man kasdien vis labiau ten patiko. | 

Panašiai, kaip ir Stokholmas, Sidnis išsidėstęs ant jūros įlan- 
kos krantų; įlanka trisdešimtį kilometrų įsiterpusi į žemyną; vi- 
sos kranto linijos, gausiai išvarpytos kyšulių bei įlankėlių, jų 
ilgis siekia tris šimtus kilometrų. Bet, skirtingai nuo Švedijos 
sostinės, čia nėra nei gražios krantinės, nei puikaus parko. [lan- 
kos pietiniame krante — ištisinės prieplaukos ir keverziški pak- 
hauzai, šiaurinėje pusėje iki pat vandens nusileidžia gamyklos, 
pakhauzai, privatūs kotedžai. Miestiečiai tylomis susitaikė su 
tuo, kad yra atskirti nuo jūros plotų. į 

Blogiausiai pasielgta su Serkler Kėjumi — maža įlankėle, ant 
kurios kranto miesto įkūrėjas Filipas 1788 metais iš rąstų su- 
rentė pirmuosius namus. Stovi pakhauzai, be kurių čia neap- 
sieisi, ir dviaukštis geležinkelio ir plento viadukas. Miesto cen- 


!Demokratinių jėgų spaudžiama, federalinė vyriausybė 1957 metais 
priėmė naują įstatymą —, Įstatymą apie aborigenų materialinę padėtį“. 
Nors pagal jį aborigenui pripažįstama teisė vadintis Australijos piliečiu, 
administracija gali tais ar kitais sumetimais atimti aborigenui pilietybės 
teises ir imtis jį globoti. Pakanka pasakyti, kad 1961 metais pilietines 
teises turėjo tiktai 70 žmonių iš 16 tūkstančių Šiaurės teritorijos abori- 
genų. Analogiški įstatymai taikomį Vakarų Australijoje, Pietų Austra- 
lijoje, Kvynslende. Tiktai Viktorijoje ir Naujajame Pietų Velse abori- 
genai formaliai naudojasi visomis juridinėmis teisėmis. Bet juk kaip 
tik šitose valstijose aborigenai beveik visiškai išnaikinti prieš dau- 
gelį dešimtmečių! 

tras susigrūdęs ant kalvos už Serkler Kėjaus. Palei vingiuotas. 
gatves krūva vyriausybinių pastatų, įstaigų ir prekybos kom- 
pleksų, tarytum kas būtų primetęs į dėžutę visokios formos ir 
dydžio kubiukų. 

Jau seniai dingusios visos viltys sutvarkyti eismą centre. Ge- 
rai, kad nors pavyko šiek tiek apmažinti nuolatinę grūstį šali- 
gatviuose; jie buvo pusiau perskirti geltona linija. Praeiviai 
griežtai laikosi savo eilės. Vargas sutrikdžiusiam rikiuotę, — tai 
vienintelis prasižengimas, galintis ne juokais supykinti sidnietį. 
Puiki tvarka, jeigu nekalbėsime apie tuos atvejus, kai iš išori- 
nės eilės jums reikia patekti į parduotuvę ir jūs priverstas jė- 
ga skintis kelią per Žmonių srautą. Smulkesnio sudėjimo žmo- 
nėms ir širdininkams rekomenduojama eiti savo eile iki kampo, 
ten pasukti ir su vidurine eile sugrįžti prie parduotuvės. Jeigu 
norite pasigrožėti vitrinomis, iš karto užsiimkite vietą vidurinė- 
je eilėje, priešingu atveju matysite tiktai rūsčius veidus. 

Architektūra stulbinančiai senamadiška tokiam jaunam mies- 
tui kaip Sidnis. Apie daugumą administracinių pastatų, deja, 
nepasakytum net to, kas parašyta turistinėse brošiūrose apie 
parlamento pastatą: „Jis ne tiek įdomus savo architektūra, kiek 
istorija.“ Kažkodėl matomiausiose vietose pastatyti patys negra- 
žiausi pastatai. Antai rotušė, stūksanti prie vienos iš judriausių 
sankryžų, panaši į milžinišką dovanų tortą. Gubernatoriaus rū- 
mai, apsupti gražaus parko, pastatyti Tiudorų stiliumi, su dau- 
gybe nereikalingų bokštelių ir špilių. Tačiau visus juos pralen- 
kusi konservatorija. Ji įsikūrusi kaimynystėje, anksčiau buvu- 
sioje gubernatoriaus arklidėje, kuri paskui buvo perstatyta; da- 
bar konservatorija panaši į riterių pilis, kurias vaikystėje kli- 
juodavome iš kartono. Kai pirmą kartą pamačiau tą pilį, tai net 
priėjau ir paliečiau sieną pirštu, norėdamas įsitikinti, jog ji ne 
kartoninė. 

Parduotuvės ir įstaigos centre stebina stilių įvairove. Bankas 
su dorėniškomis kolonomis stovi šalia baroko stiliaus universa- 
linės parduotuvės. Funkcionalūs draudimo kompanijų pastatai 
(nė viename mieste šitiek jų nemačiau!) kaitaliojasi su stati- 
niais, papuoštais Viktorijos epochos lipdiniais. Namai, kuriuos 
šiaip galima pamatyti tiktai prancūzų filmuose, įsprausti tarp 
minidangoraižių, o vokiečių jugendštilio pastatai netikėtai kai- 
taliojasi su Eduardo epochos kotedžais. Labai paplitę ketiniai 
balkonų pinučiai kaip daugelio pastatų fasadų puošmena. No- 


64 


rint galima netgi surasti maurų stiliaus rūmų ir rytietiškų vilų. 
Nėra tiktai australų stiliaus pastatų. Toks stilius neegzistuoja. 
Vienintelis savotiškas miesto architektūros elementas — viršum 
šaligatvių stoginės, pridenglančios pėsčiuosius nuo liūčių ir 
saulės. Tačiau ir tai ne australų Išradimas; tokių stoginių yra 
kiekvienoje tropikų šalyje. 

Šitokiame stilių margumyne Sidnis įsigudrina atrodyti orus 
"kaip tikras anglų miestas. Galima pamanyti, jog esate mūsų šimt- 
mečio pradžios Londone. 

Specialistai neseniai paskaičiavo, kad sidniečiams į darbą rei- 
kia važiuoti apie valandą septyniolika minučių. Sidnis auga į 
plotį. Iš gyvenamųjų namų statomi tiktai kotedžai, priemiesčiuo- 
se galima sukiotis ištisas valandas Ir nepamatyti nė vieno dau- 
'giaaukščio pastato. Net ir dviaukščių namų retai pasitaiko, be 
to, juose paprastai gyvena viena šeima. Keletas skaičių: per 
pastaruosius penkerius metus Sidnyje kasmet būdavo statoma 
maždaug penkiolika tūkstančių butų, iš jų keturiolika tūkstan- 
čių septyni šimtai — asmeninių kotedžų. Ar dar reikia sakyti, 
kad baisiai trūksta butų. Ir nėra jokios vilties pagerinti padėtį, 
gyvenamojo ploto stokojančių skaičius gausėja dvigubai grei- 
Čiau negu kitose šalies vietose, nes nemaža dalis į Australiją 
atvykstančių šimtų tūkstančių imigrantų apsistoja Sidnyje. 

Kaip ir daug kas Australijoje, sąvoka, kad tiktai nuosavas na- 
mas — tikras namas, yra grynai anglų tradicija, ilgainiui tapusi 
vos ne religine dogma. Kitaip būtų sunku paaiškinti tai, kodėl 
sidniečiai savanoriškai kraustosi vis toliau ir toliau į pakraš- 
čius, atsisakydami centrinio šildymo (o jo čia reikia mažiausiai 
pusmetį), šiukšlių kolektoriaus, šiuolaikinių skalbyklų ir kitų 
patogumų. Vienintelis protingas paaiškinimas, kurį sugeba pa- 
teikti australai, — esą jie verčiau norintys gyventi netrukdomi, 
turėti savo sodą, kur laisvalaikiu galima pasikapstyti. Tai skam- 
ba įtikinamai, kol nepastebėsime, kad daugumas kotedžų vos 
neprilipdyti vienas prie kito, savininkai gali paspausti vienas 
kitam ranką, neišeidami iš jų, o vadinamasis sodas ne ką dides- 
nis už balkono dėžę gėlėms... Aiškinama ir kitaip, dar mažiau 
įtikinamai: esą šeimos gerovei kenksmingas gyvenimas daugia- 
aukščiame pastate. Ir mums nurodoma didelis jaunimo nusikal- 
stamumas Europos didmiesčiuose, kur žmonės priversti sausa- 
kimšiai gyventi daugiabučiuose blokiniuose namuose, 

Norėdami įtaigiai pabrėžti, jog „mano namai — mano tvirto- 
vė“, o ne koks nors panaikinantis gyventojo individualybę butas 
standartiniame korpuse, savininkai nekabina numerių ant savo 
kotedžų. Surasti norimą žmogų labai sunku, kad ir kaip smul- 
kiai savininkas aprašytų savo kotedžą,— jie panašūs vienas į 
kitą kaip du vandens lašai. | 

Tačiau vienu atžvilgiu sidniečiai nesilaiko anglų tradicijų Ir 
papročių. Puritoniškai išauklėti anglai emigrantai, apsigyvenę 
Sidnyje praėjusiame šimtmetyje, ilgainiui tapo įdegušiais spor- 
tininkais. Pasidairykite po pliažus — ir jūs suprasite kodėl. Nė 
vienas kitas pasaulio didmiestis negali pasigirti šitieka nuosta- 
biausių pliažų. Jie tokie puikūs, kad perkėlus juos į Europą, 
prašmatniausi Rivieros kurortai bematant būtų pamiršti. Nuo 
Palmių pliažo šiaurėje iki Kronulos pietuose šešias dešimtis ki- 
lometrų driekiasi kelių kilometrų platumo smėlėtas krantas, uo- 
lėtų kyšulių suskaldytas į kelias dešimtis užutekių, ir kiekvie- 
nas turi savo pavadinimą. Daugumas pavadinimų pasiskolinta 
iš aborigenų kalbos, jie lygiai tokie pat melodingi ir ritmingi 
kaip pakrantės bangų mūša. Spręskite patys: Kurl Kurl, Narabin, 
Di Vai, Bilgula, Kugi... . 

Šimtą metų sidniečiai tik rijo akimis saulėtus pliažus. Tradici- 
jos — galinga jėga, ir anglosaksai konservatyvūs, jie ilgai spy- 
Tėsi pagundai. Dar mūsų šimtmečio pradžioje įstatymas draudė 
maudytis vandenyje nuo saulės patekėjimo iki nusileidimo, nes 
net labai griežti to meto maudymosi kostiumai sušlapę išryškin- 
davo kūno formas taip, kad tai galėjo pakenkti moralei. Tas 
draudimas kėlė daugybės žmonių nepasitenkinimą; pastoviai 
gausėjo asmenų, kurie; rizikuodami sveikata ir geru vardu, pliu- 
škendavosi naktimis. Ir štai išaušo istorinė 1902 metų vasaros 
diena. Dėkinga tauta niekados nepamirš tos dienos: vienas ryž- 
tingas žmogus, iš anksto paskelbęs laikraščiuose savo ketinimą 
sulaužyti draudimą, vidurdienį įbrido į vandenį Menlio užute- 
kyje. Tūkstančiai žmonių, susirinkusių pažiūrėti nematyto regi- 
nio, šaukė „valio“, bet tvarkos saugotojai nesnaudė, ir vos tiktai 
pažeidėjas išlipo ant kranto, jį sučiupo. Tačiau Vilis Gošeris 
(taip vadinosi šis Australijos nacionalinis didvyris) buvo reto at- 
kaklumo ir neįbauginamas žmogus. Kad ir kaip jį graudino poli- 
cija, jis pakartojo neteisėtą maudymąsi... 

Gošerio žygdarbis sukėlė visuotinį pakilimą, šimtai žmonių 
pasekė jo pavyzdžiu. Policija grasino kalėjimu, bet maudymosi 

šalininkai sutelkė savo jėgas ir surengė protesto demonstraciją. 
Jos dalyviai žygiavo su šiltomis liemenėmis, krinolinais ir gaub- 
tuvais. Juos palaikė nemaža politikų. Galų gale policija nuspren- 
dė žiūrėti į pažeidėjus pro pirštus, o po kelerių metų draudimas 
buvo panaikintas. Dabar plaukymas — viena populiariausių spor- 
to šakų Australijoje. Vasarą kasmet šimtai tūkstančių žmonių 
patraukia į pliažus. Beje, sena nuomonė, jog pavojinga perne- 
lyg demonstruoti žmogaus kūną, iš dalies tebegyvuoja. Tarp be- 
simaudančiųjų visą laiką sukiojasi ypatingi policininkai (papras- 
tai — civiliniais drabužiais, netgi su maudymosi kostiumais), žiū- 
rėdami padorumo. Moterims griežtai uždrausta vaikščioti su 
maudymosi kelnaitėmis ir liemenėliu. Jeigu užsienietė per neži- 
nojimą pasirodo pliaže tokiu kostiumu, ji nesodinama į kalėjmą, 
tačiau policija išprašo ją iš pliažo. 

Tačiau esama didesnių pavojų negu dorovės policija. Aust- 
ralijos kranto čia nesaugo koralų rifai. Rytų vėjas atvaro di- 
delių bangų, jos griūva stačiai ant pliažo ir gali išmušti kvapą 
net labai stipriems plaukikams. Netikėtos srovės ir kontrsrovės 
išneša plaukiančius toli į jūrą, kur knibžda ryklių. Tiesa, šitos 
grėsmės nederėtų pervertinti — ryklys labai labai retai, ir tai 
per nesusipratimą, puola žmogų. (Aišku, aukai nuo to ne len- 
gviau.) Kad kaip nors apsaugoti šimtus tūkstančių žmonių nuo 
visų tų pavojų, įkurtos gelbėtojų draugijos, atsakingos už tam 
tikrus kranto ruožus. Tai visuomeninis darbas; dar daugiau, gel- 
bėtojai moka nemažą kasmetinį įnašą už teisę aukoti savo laisva- 
laikį ir rizikuoti gyvybe dėl kitų žmonių. Ne veltui jie labai ger- 
biami. 

Gelbėtojų komandą sudaro šeši žmonės. Pagrindinį vaidmenį 
joje atlieka plaukikas, kuris privalo priplaukti prie skęstančio- 
jo. Jis vadinamas juosmenininku, nes nešioja baltą brezentinį 
diržą su plonu, bet labai stipriu lynu. Tas lynas maždaug ketu- 
rių šimtų metrų ilgio, jis užvyniotas ant būgno, prie kurio sto- 
vi gelbėtojas numeris antras. Trečiojo, ketvirtojo ir penktojo 
gelbėtojo uždavinys — išvynioti lyną ir paskui greitai susukti jį, 
kai tiktai juosmenininkas sugriebs skęstantįjį. Atrodytų, kas gali 
būti paprasčiau, bet tai toli gražu ne taip: jeigu lyną per stip- 
riai įtempi arba per greitai vynioji, nieko nereiškia paskandinti 
patį gelbėtoją. Štai kodėl trys lyno vyniotojai stovi vienas nuo 
kito per penkiolika — dvidešimt metrų ir leidžia lyną po delnu, 
pasidėję ranką ant galvos. Savotiškas manevras: nepratusiam 

gali pasirodyti, kad vyrai stovi ir mojuoja draugams, bet patir- 
tis patvirtino šito būdo veiksmingumą. Šeštasis gelbėtojas išeina 
į sceną, kai juosmenininkas ištraukia nukentėjusį į krantą; jo už- 
duotis — daryti dirbtinį kvėpavimą. 

Žiūrint iš šalies atrodo, kad gelbėjama labai lėtai. Žiūrovus 
ypač sunervina tai, kaip atsargiai traukiami juosmenininkas su 
skenduoliu. Patys nekantriausi neištveria ir puola padėti. Bet 
gelbėtojai sugalvojo puikų būdą atsiginti nuo neprašytų padėjė- 
jų: jie žeria jiems smėlį į akis! Ir gana negailestingai nuramina 
gelbėjamuosius, jeigu tie priešinasi. 

Man teko matyti nemaža gelbėtojų, ir, drįstu tvirtinti, už jo- 
kius pinigus nenorėčiau susikivirčyti su lynininku arba juosme- 
nininku — jie tikri tarzanai, greiti kaip boksininkai ir stiprūs 
kaip sunkumų kilnotojai. (Skliausteliuose pažymėsiu, kad aus- 
tralų plaukikų puikūs rezultatai dėl to, jog jie įpratę treniruo- 
tis pakrantės bangų mūšoje. Palyginimui priminsiu, kad švedų 
lengvaatlečiai mielai bėgioja žiemą puriu sniegu.) 

Be Eitų gelbėtojų, kiekviename pliaže dar yra vienas arba keli 
budėtojai, kurie sėdi stebėjimo bokšteliuose. Jeigu maudyda- 
masis pajunti, kad apleidžia jėgos, pakanka apsiversti ant nuga- 
ros ir pakelti aukštyn ranką — tuoj pat atskubės gelbėtojas. Kie- 
kviena draugija turi valtį ir lentas serfingui!, bet dėl stiprios 
bangų mūšos lengviau ir greičiau pasiekti skęstantįjį plaukiant. 
Pats buvau liudininkas, kaip keturios valtys ir šeši vyrai serfin- 
go lentomis negalėjo įveikti bangų mūšos, o juosmenininkas su 
lynu po trečio bandymo priplaukė prie skęstančiojo, kurį buvo 
sutraukęs mėšlungis. 

Nuo pirmosios draugijos įkūrimo 1906 metais iš viso išgelbė- 
ta — teisingiau, gelbėtojų ištraukta ant kranto — devyniasde- 
šimt šeši tūkstančiai žmonių. Žinoma, sunku pasakyti, kiek iš 
jų būtų galėję žūti, jei ne gelbėtojai, bet žinovai tvirtina — ne 
mažiau kaip ketvirtadalis. Aš linkęs pritarti jiems po to, kai 
mane patį blaškė bangos viename iš pačių tyliausių užutekių. 

Didelė tragedija įvyko 1938 metų vasario 6 dieną. Šeši mil- 
žiniški vandens kalnai vienas po kito nusirito Bondžio užute- 
kiu ir nusinešė į jūrą apie du šimtus žmonių. Penki nuskendo, 


ISerfingas (nuo anglų k. žodžio surf) — putojančios bangos masė arba 
ketera, atsirandanti, kai vandenyno bangos vieha po kitos dūžta ant 
nuolaidžios pakrantės; plaukiojimas vandenyno pakrantės zonoje — 
nacionalinis sportas ir masinė poilsio forma Australijoje. Plačiai pa- 
plites ir serfingas ant siauros ir ilgos lentos, 

visus kitus pavyko ištraukti ant kranto ir atgaivinti. Supran- 
tama, kad gelbėtojais labai pasitikima. Vienas keistuolis vos 
nepaskendo todėl, kad pripažino tiktai „tikruosius“ gelbėtojus 
ir iš paskutiniųjų gynėsi, kai jam į pagalbą atskubėjo paprasti 
besimaudantiejįi... 

Daug greičiau gali nuskęsti, negu patekti rykliui į nasrus (jeigu 
jie ir užpuola, tai daugiausiai apniukusiomis dienomis, kai van- 
duo susidrumsčia). Kasmet Australijos pliažuose pabuvoja mili- 
jonai žmonių, o per pastaruosius penkiasdešimt metų rykliai pra- 
žudė tiktai dvidešimt. Dar trisdešimt penki žmonės laiku išgelbė- 
ti. Prieš Antrąjį pasaulinį karą viršum pliažų skraidydavo ne- 
dideli patruliuojantys lėktuvai, ir pilotas, išvydęs ryklį, signali- 
zuodavo sirena. Vėliau jų atsisakyta: jeigu perspėdinėti dėl 
kiekvieno ryklio, sirena kauks be pertraukos, o nuspręsti iš 
oro, kuris grobuonis ketina ką nors negera daryti, gana sunku. 
Dabar yra specialių žvejų, gaudančių ryklius išilgai pakrantės. 
Kelios įlankėlės vaikams nuo jūros atskirtos tvirtais tinklais. 

— Klausykite, jūs visiškai pamiršote tiltą! — pasipiktinęs šūk- 
tels sidnietis, pavartęs mano knygą. 

Minimas tiltas jungia dvi miesto puses ir atrodo kaip milži- 
niškas lankas su prie jo prikabintu autąmobilių keliu. Jis ne- 
ginčijamai gražus ir įsimenamas, bèt pasaulyje daug gražių 
tiltų, o iš užsieniečių svečių retas kuris specialiai domisi tiltų 
statyba. Sidniečiai niekaip negali šito suprasti. Nepagirti tilto — 
baisiausias nusikaltimas, apie jį dera kalbėti su didžiausia 
pagarba, net nusižeminant. Kai melburniečiai, amžini sidniečių 
priešai, nori skaudžiai juos įžeisti, jie pravardžiuoja tiltą „ka- 
bykle“. Tačiau šitie pavydūs nevykėliai iš Melburno tik kvai- 
lystes pliaukšti ir sugeba. Tikimasi, kad svečias užsienietis kur 
kas išmintingesnis, ir jo nuolatos klausinėjama, ar matė tiltą. 

Ilgą laiką aš dėl savo naivumo apsiribodavau trumpu „taip“, 
Iš tiesų keistas klausimas — tiltas milžiniškas, jis matomas de- 
šimtis kilometrų aplinkui. Dar pridurdavau, kad važinėjau juo 
po kelis kartus per dieną. Bet po truputį pradėjau suvokti, kad 
pašnekovai tikisi ne šiaip sau didesnio dėmesio tiltui — kiek- 
viena patogia proga aš privalėjau savo iniciatyva detaliai aiš- 
kinti, kokias emocijas man sukelia tiltas. Kad ir kaip buvau 
kreipiamas į teisybės kelią, negalėjau prisiversti tapti maldi- 
ninku ir tiktai vieną iš mūsų paskutinių dienų Sidnyje pėsčias 
patraukiau ant tilto. Tiksliau, mane tenai vos ne jėga nusitem- 

pė vietinis patriotas, iš kurio tikėjausi gauti duomenų apie 
aborigenų aprūpinimą darbu. Rojus (toks mano savanorio gido 
vardas) dirbo įdarbinimo kontoroje, jis labai maloniai priėmė 
mane savo kabinete, ir mudu ilgai šnekėjomės apie aborigenų 
problemą, kol aš — jau nepamenu kodėl — prasitarjau, jog dar 
nesu buvęs tilto apžvalgos bokštelyje. Jis iškart pašoko ir pa- 
sisiūlė man patarnauti. 

— Bet argi tu gali dabar išeiti iš darbo? — suabejojau. 

— Žinoma! — nusijuokė Rojus.— Kitą dieną ilgiau „pasėdė- 
siv. 

Man liko tik padėkoti ir sekti paskui jį. Po pusvalandžio mu- 
du stovėjome vieno iš dviejų pietinės dalies bokštų viršu- 
tinėje aikštelėje. Šalimais išsirikiavo grupė. turistų, kuriems 
gidas aiškino apie tiltą. 

— Jūs stovite ant paties didžiausio pasaulyje kabančio tilto 
su plačiausia pasaulyje važiuojamąja dalimi — šešios eilės auto- 
mobilių, dveji tramvajaus, dveji geležinkelio bėgiai, du šaligat- 
viai pėstiesiems, — kukliai pasakojo gidas. 

Toliau pasipylė lavina angliškų matų, kuriuos aš, kad nenuo- 
bodžiaučiau, verčiau į metrus. Išties įspūdingi skaičiai: tilto il- 
gis — 1150 metrų, plotis — 48,8 metro. Kabančios dalies ilgis 
503 metrai, kelio danga — per 52 metrus nuo vandens. Gidas 
žvaliai išskaičiavo, kiek sunaudota kniedžių ir dažų, bet manęs 
tai nedomino: paprašiau vieną turistą žiūronų ir pradėjau dai- 
rytis aplinkui. Dokininkų streikas (kurį mes taip sėkmingai pra- 
lenkėme, išlipdami Adelaidėje) tęsėsi jau tris savaites, ir „Baran- 
dunoje“, kuri stovėjo reide po mumis tarp kokio tuzino laivų, 
aiškiai: nekantraujant buvo kilnojami inkarai. Rojus visą laiką 
rmukreipdavo man žiūronus į įsidėmėtinus objektus, garsiai kuž- 
dėjo ir energingai mosavo rankomis. Gidas rūsčiai dėbtelėjo į jį 
ir ėmė porinti, kiek žmonių nušoko arba įkrito į vandenį nuo tilto 
atidarymo pradžios. Pasirodo — penkiasdešimt penki, iš jų tiktai 
septyni išsigelbėjo. Sakydamas tuos duomenis tokiu balsu lyg 
per laidotuves, gidas įnirtingai šnairavo į Rojų, tartum perspė- 
damas jį. O tas kaip niekur nieko garsiai šnabždėjo toliau. Galų 
gale gidas kapituliavo ir pasitraukė kartu su savo pulku. Liko 
tiktai du fotoaparatais apsikarstę „pašalaičiai“, tokie kaip mes. 

Rojus nedelsdamas pasinaudojo savo pergale ir išpylė viską 
nuo pat pradžių. Paskui parodė gubernatoriaus rūmus, botanikos 
sodą, Rožių- įlanką su prašmatnicmis vilomis krante, didžiausią 

pasaulyje plaukiojantį doką, salą, šalia kurios japonų povandeni- 
niai laivai nykštukai per karą paskandino australų transportą, 
- zoologijos sodą, įėjimą į apleistas akmens anglies kasyklas po 
Port Džeksono įlanka ir kitas įdomybes, kurių gidas nepaminėjo. 
Pabaigai Rojus, mojuodamas rankomis, tarė: 

— Ar ne tiesa, Sidnis kažkoks amerikietiškas? 

— Amerikietiškas? — nustebau. — Na nesakyčiau. 

— Žinoma, aš turiu galvoje vaizdą, — skubiai pridūrė Rojus.— 
Gyvenimo būdas, žinoma, grynai australiškas, kad ir kiek mel- 
burniečiai laidytų liežuvius, jog mūsų gangsteriai tokie pat 
: kaip Čikagoje. Tu ir pats žinai, melburniečiai šaukšte mus pas- 
kandintų. 

— Atleisk, — pertraukiau jį, — bet, man regis, Sidnis ne ame- 
rikietiškas, ir ne australiškas, o angliškas. Ir ne tik dėl to, kaip jis 
atrodo, bet ir dėl papročių, viso gyvenimo stiliaus. 

— Gal tu ir teisus. Nesu buvęs nei Amerikoje, nei Anglijoje. 
Dievai nematė tos Amerikos, o va namie tai norėčiau apsilankyti... 

— Namie? Ar tu ne čia gimęs? 

— Ką tu, čia — ir aš, ir mano tėvas, ir senelis. Ir vis dėlto 
man, kaip ir visiems australams, namai — tai Anglija. 

— Tikrai angliškas paradoksas, — tariau. 

— Eime užgerti jo australiško alučio bokalu,— juokdamasis 
pasiūlė Rojus, — Vis tiek į darbą grįžti per vėlu. 

Aš tikėjausi išgirsti dar ką nors apie aborigenų įdarbinimą. | 
Be to, po valandos, praleistos saulėkaitoje, labai troškino, ir aš 
priėmiau kvietimą. Alinę nebuvo sunku surasti — jų yra kiek- 
viename Sidnio kvartale. Ko gero, žodis „alinė“ nepagarba šitai 
puikiai įstaigai, kurią taip pat padovanojo Australijai monopo- 
lija. Kaip ir visos alinės, kurias esu matęs, tai buvo kambarys 
plytelių sienomis ir cemento grindimis. Centre stovėjo baras, 
aukštumo sulig krūtine. Nei stalų, nei kėdžių, nei kokių nors 
papuošimų. Alinė buvo sausakimšai prisigrūdusi lankytojų, ku- 
rie būriavosi grupelėmis, laikydami rankose savo bokalus ir šne- 
kučiuodamiesi. Mudu prasispraudėme prie baro ir dar nė žodžio 
neištarėme, kai vienas iš dviejų barmenų pastatė mums alaus 
bokalus. Rojus vienu ypu išmaukė savo bokalą ir užsakė dar 
porą. 

— Žinau, ką galima pavadinti tikrai australišku! — triumfuo- 
damas sušuko jis, įveikęs antrajį bokalą.— Kalbą. Mes savaip 
kalbame angliškai, tiesa, cobbers? 

Visi, stovėję greta, vieningai atsisuko ir choru atsakė: 

— Too right! i 

— Mano bičiulis atvažiavo Iš pačios Švedijos, — pristatė ma- 
ne Rojus. 

— My word! — taip pat choru nusistebėjo jie ir nuoširdžiai 
paspaudė man ranką. 

Tuos paplitusius šūksnius, reiškiančius pritarimą ir nuostabą, 
girdėdavau kas dieną nuo pat tos akimirkos, kai išlipau ant Aus- 
tralijos žemės; žinojau aš ir žodį cobber — „bičiulis“. Bet daugu- 
mas kitų australiškų žodžių bei posakių, kuriuos dabar man nu- 
rodė naujieji bičiuliai, buvo man nežinomi. Gerokai nustebau, 
išgirdęs, kad fair cow — „nemalonus žmogus“, arba „nemalonus 
reikalas“, kad Jolly water reiškia „gaivinantis gėrimas", kad Au- 
stralijoje vietoje o'kay sakoma righto arba good-ho, o mūsų 
„Jam ne visi namie“ atitinka australiškam to have kangaroos in 
the paddock. Nusprendžiau užsirašyti vaizdingiausius posakius: 
susidarė netrumpas sąrašas. Savanorių mokytojų skaičius spar- 
čiai augo, jie stengėsi išmokyti mane taisyklingos australiškos 
tarsenos. Netrukus jau suvokiau, jos visus dvibalsius „ei“ reikia 
keisti „ai“. Tai pagrindinis nukrypimas nuo angliškos tarsenos; 
australui rain rimuojasi su fine, say su buy, lady su tidy. Ne- 
sunku ir susipainioti! Tad jeigu australas pasakys jums going to 
die, neskubėkite kviesti gydytojo, gal jis viso labo turi galvoje 
tik going to-day. 

Pavaišinau entuziastingus savo mokytojus alumi, bet tai buvo 
tikrai neapgalvotas poelgis, nes kiekvienas jautė pareigą atsily- 
ginti tuo pačiu! Jau po septynių ar aštuonių bokalų (bokalai bu- 
vo dideli) man apsisuko galva (alus buvo stiprus), ir pradėjau 
būgštauti dėl baigties. Išsigelbėjau tik per stebuklą: dar po 
dviejų bokalų ūmai pasigirdo įsakmus šeimininko riktelėjimas. 
Pusė septynių, uždarome! Greičiau kaip per penkias minutes 
alinė ištuštėjo. 

— Anksti uždaroma, — lengviau atsikvėpiau aš. - 

— Tai tik pertrauka, — linksmai atšovė Rojus. — Kad jauna- 
vedžiai ir turintys griežtas žmonas prisimintų namus. Po valan- 
dos vėl bus atidaryta. 

Jau norėjau atsisveikinti su Rojumi, bet čia jis galų gale 
prašneko ta tema, dėl kurios aš, tiesą sakant, jį ir buvau susira- 
dęs. Tada apsigalvojau ir pasiūliau užeiti į kokį nors restoranė- 
lį ar kavinę ramiam pokalbiui. Rojus griežtai atmetė mano pa- 

siūlymą; jis karštai įkalbinėjo užsukti į kitą, labai jaukią alinę; 
kuri, be abejonės, man patiksianti. Be to, mes ten tikriausiai su- 
tiksime jo draugų, viską žinančių apie aborigenus. Aš neryžtin- 
gai padėkojau ir patraukiau su juo. „Kita, labai jauki alinė" (ji 
buvo priešingame miesto pakraštyje), mano akimis, niekuo nesis- 
kyrė nuo pirmosios. Beje, vieną skirtumą aš pastebėjau: ant ba- 
ro kilo penso vertės monetų stulpelis. Monetos buvo labai kruop- 
ščiai kraunamos viena ant kitos, ir stulpelis buvo išaugęs be- 
veik iki lubų. 

— Labdaringiems tikslams,— paaiškino Rojus, matydamas 
mano nuostabą. — Stulpelis kainuoja dvidešimt šešis svarus. 
Kai pasieks lubas, įvyks aukcionas. 

— Aukcionas? Kas mokės už tas monetas daugiau negu jos 
vertos? . 

— Aukcionas ne dėl monetų, o dėl teisės numušti stulpelį. 
Praėjusį kartą kaina pakilo iki trisdešimt penkių svarų. Puikiai 
sumanyta, ar ne? Būtų gerai, kad Ir šiandien pasiektų lubas. 

"Pasakodamas Rojus spėjo išmaukti bokalą alaus ir pristatyti 
mane —a Swedish bloke! — kelioms dešimtims draugų. Po to 
sekė neišvengiamas tarpusavio vaišinimas. Rojaus draugai, abo- 
rigenų problemos žinovai, šiandien aiškiai kažkur užtruko — čia 
buvo kalbama tiktai apie loterijas, kiek tas ar anas laimėjo 
arba beveik laimėjo. 

— Gal perkam pusiau Tasmanijos valstybinės loterijos bilie- 
tą? — Ūmai pasiūlė man vienas iš naujųjų bičiulių, vardu Fre- 
das. 

— O kiek galima laimėti? 

— Didžiausias laimėjimas — penki šimtai tūkstančių svarų, 
yra mažesnių laimėjimų, po penkiasdešimt tūkstančių. 

Penki šimtai tūkstančių svarų! Juk tai šeši milijonai švedų 
kronų. Ne, aš blogai nugirdau. Perklausiau dar kartą. Penki šim- 
tai tūkstančių, visiškai teisingai. Ir jokių mokesčių. Tiesa, 
loterijos bilietas kainavo šimtą svarų (tūkstantis du šimtus kro- 
nų). Net dešimtoji bilieto dalis man buvo per brangu, be to, 
laimėčiau tiktai kokias šešias dešimtis tūkstančių kronų... Ir aš 
atsisakiau. Fredas kažkodėl buvo pasiryžęs padaryti mane lai- 
mingą ir ištraukė apie tuziną kitų, pigesnių, loterijos bilietų. 
Kol rinkausi, alinės kampe kilo baisus triukšmas. 

— Greičiau, — ėmė skubinti mane Fredas, — dalyvausime ti- 
raže. l 

Keista — jau tiražas, ir stačiai alinėje!.. Bet greitai supratau, 
kad tai kitokia loterija, ką tik suorganizuota. Pagrindinis lai- 
mėjimas kažkodėl buvo gyva žąsis, tupinti loterijos organiza- 
toriaus mašinoje. ° l 

Nusipirkęs bilietą ir grįžęs prie baro, radau Rojų gyvai dis- 
kutuojantį apie chaną Aga. Nedelsdamas įsijungiau į diskusiją, 
papasakojau apie stulbinančias rytų ir vakarų kultūrų susidū- 
rimo pasekmes, pateikiau keletą aktualių pavyzdžių, bet kai 
galų gale baigiau, paaiškėjo, kad jie kalbėjo apie arklį, vardu 
Chanas Aga, ir nė trupučio nesidomėjo senbuviais. Tada vėl 
priėjau prie lošiančiųjų. Per didžiausią vargą išpešiau jų nuo- 
monę apie aborigenus. Jie vienbalsiai tvirtino, kad aborige- 
nai — žuvę kaip žmonės, visiškai nepajėgūs prisitaikyti prie 
naujo gyvenimo. 

Laikas bėgo taip pat greitai kaip alus, ir aš seniai pasime- 
Čiau, skaičiuodamas išgertus bokalus. Triukšmas, .klegesys, kar- 
štis apkvaišino mane. Būčiau susmukęs, bet mes stovėjome 
sausakimšai, ramstydami vienas kitą. Nuoširdžiai stebėjausi 
savo naujųjų draugų stulbinančiu troškuliu ir ištverme. Jeigu 
jais tikėti, jie kasdien po kelias valandas taip uoliai maukda- 
vo alų. 

Jau norėjau pasiūlyti Rojui pasivaikščioti, kai ūmai įsivieš- 
patavo tyla, ir visi išsitempė. Kas tai? Garsiakalbis palubėje su- 
griaudėjo „Dieve, saugok karalienę, ir aš taip pat mėginau. iš- 
sitiesti visu ūgiu. 

Prie alinės šnekučiuodamiesi stovėjo du policininkai. „Kas 
dabar bus?“ — pamaniau, kai Rojus nušlitiniavo prie automo- 
bilio ir atidarė dureles. Nieko — policininkai draugiškai palin- 
kėjo mums labos nakties ir tėsė pokalbį. 

— Geri policininkai, — pasakiau, kai nuvažiavome. 

— O kas čia tokio, juk aš laikausi ant kojų. 

— Šiaip taip. Bet Švedijoje, jeigu tu, praleidęs kelias valan- 
das alinėje, šitaip nuzigzaguotum prie savo automobilio matant 
policininkams, neišvengtum apsilankymo skyriuje. Būtų imama 
kraujo analizė. 

— Kraujo analizė? — nustebo Rojus. —Pas mus tave pauos- 
tys — ir baigtas kriukis. Kraujo analizė — tai pasikėsinimas į 
žmogaus orumą. Australija laisva šalis. 

Jis sumaniai vairavo automobilį "siauromis gatvelėmis tarp 
gausybės įkaušusių, virstančių iš alinių. Nespėjau nė apsidai- 
ryti ir buvau namie. 

œ Lik sveikas! — linksmai atsisveikino Rojus ir dingo. 


NUOTYKIAI AUSTRIŲ KRANTE 


Vienintelė Australijos valstija be aborigenų problemos — Tas- 
manija. Tokios laimės priežastis labai paprasta: saloje nėra 
senbuvių, paskutiniai aborigenai, likę po žiauraus, net ir austra- 
lišku supratimu, karo, išmirė praėjusio amžiaus aštuntame de- 
šimtmetyje.! Todėl man nebuvo reikalo lankytis Tasmanijoje. 
Net jeigu ir būčiau užsimanęs ten apsilankyti, iš to nieko ne- 
būtų išėję. Visas vietas į vienintelį keltą, kursuojantį tarp salos 
ir žemyno; prieš pusmetį buvo užsisakę atostogautojai iš Sidnio 
it Melburno. Tačiau Viktorijos valstijoje dar gyveno apie tūk- 
stantis spalvotųjų, ir, pradėdamas savo didžiąją kelionę aplink 
visą šalį, nusprendžiau trumpam ten apsistoti. 

Prašmatniajame mano žemėlapyje buvo nurodyti du plentai 
tarp Sidnio ir Viktorijos sostinės Melburno. Abu buvo pažymė- 
ti vienodo storio linijomis — vienas, kertantis kalnus, vadinosi 
Hiumo plentas (visi pagrindiniai Australijos keliai turi savo 
pavadinimus, ir reikia būti dėmesingam, norint nesupainioti jų 
su upėmis), kitas, einantis palei Ramiojo vandenyno pakrantę, 
Princo plentas. Keliaudami iš Adelaidės į Kanberą, mes jau 
buvome matę didžiąją Hiumo plento dalį, todėl dabar nuspren- 
dėme paįvairinimui važiuoti Princo plentu, juoba kad šitas 
plentas buvo tik šiek tiek ilgesnis (1088 kilometrai, Hiumo 
plentas — 888 kilometrų ilgio ir garsėjo savo grožiu). 

Pirmoji anglų gyvenvietė Tasmanijoje buvo įkurta 1803 metais. Tur- 
būt tada saloje gyveno apie 6 tūkstančiai senbuvių, kurie, kaip ir Aus- 
tralijos aborigenai, vertėsi medžiokle ir vaisių rinkimu. Nuo stichinių 
sauvalių ir žiaurumų kolonistai netrukus perėjo prie organizuoto tasma- 
niečių naikinimo. Pastarieji buvo visiškai bejėgiai prieš šaunamus gink- 
lus. Vadinamas juodasis karas pasibaigė 1834 metais, kai likę gyvi du 
šimtai aborigenų buvo išvežti į bevaisę pelkėtą Flinderso salą. Neturė- 


dami kuo misti, tasmaniečiai greit išmirė. 1860 metais jų buvo tik 11 
žmonių. 1876-aisiais mirė paskutinė tasmanietė Truganina. 

Dėl viso pikto prieš išvykdami apsilankėme Sidnio autoklube, 
Mums buvo garantuota, kad plentas puikus, net ir su buksyruo- 
jamu furgonu mes švilpaudami sukarsime. tą atstumą per tris 
dienas. Vienintelė kliūtis — dažni miško gaisrai tame rajone 
vasarą. Blogiausiu atveju, tada galime grįžti į Sidnį ir pasukti 
kitu plentu, žvaliai paaiškino autoklubo tarnautojas. Ir tai, Ži- 
noma, tiesa... Žinia, ne visai malonu grįžti ir viską vėl pradėti 
iš pradžių kaip vaikiškame loto. Bet ko graužtis iš anksto? Ir 
mes linksmi išsiruošėme į kelionę, palydėti bičiulių iš gausios ir 
svetingos švedų kolonijos Sidnyje. 

Palikę priemiesčius, atsidūrėme milžiniškame eukaliptų miške, 
Vienoda jo žaluma kur ne kur buvo suardoma geltonais žiedais 
apsipylusių akacijų. Kaip paprastai, išvažiavome pavėluotai, ir 
jau po kelių valandų pradėjo temti. Žvilgtelėjome į Australijos 
kempingų sąrašą, kurį užtikome knygynėlyje prieš pat išvyk- 
dami iš Sidnio. Brošiūrėlėje buvo detaliai aprašinėjama, kuo 
įžymus kiekvienas kempingas. Pasirinkome vieną, prie pat jū- 
ros. Pagal aprašymą tai turėjo būti ypač jaukus ir patogus kem- 
pingas; pasak žemėlapio, iki jo buvo likusios kelios mylios. 
Vargais negalais suradome keliuką į kempingą. Jis kažkodėl 
labiau panėšėjo į karvių taką. Pavažiavę juo kelis šimtus met- 
rų. pamatėme statų kalnelį, papuoštą suzmekusiu statiniu. Šiek 
tiek sunerimęs, išlipau iš automobilio ir patraukiau prie jo. 
Mane apipuolė pustuzinis medžioklinių šunų, garsiai skalijan- 
čių iš džiaugsmo, kad pasitaikė visiškai beginklis laimikis. 
Gelbėdamasis nuo" jų, užšokau ant terasos ir ko neužlipau ant 
kačių šeimynos. Paskui vos neprasmegau supuvusių grindų 
skylėje. Nugirdę triukšmą, išėjo šeimininkai — moteris sutaršy- 
tais plaukais ir paniuręs vyriškis. 

— Atleiskite, — tariau, — šioje brošiūroje nurodyta, kad čia 
turėtų būti kempingas. 

— Vadinasi, jie pamiršo išbraukti manąjį, — atsakė šeimi- 
ninkas.— Laikiau kempingą karo metais, bet uždariau jį, kal 
amerikiečių kareiviai išvyko namo — neapsimokėjo. Jeigu no- 
rite, galite pernakvoti ant kranto, ten, kur anksčiau buvo kem- 
pingas. 

Jau buvo visiškai sutemę, ir mes stačiai neturėjome ko rink- 
tis. Sukaupę jėgas, įveikėme kalnelį ir nuriedėjome ant pieve- 
lės prie plataus pliažo. Žibintai nušvietė putojančią bangų mū- 
šą. Aikštelė mums patiko, ir užmigome gerai nusiteikę. Anksti 

rytą mus pažadino liūtis, ir tada paaiškėjo, kad buvome ap.1- 
stoję ne itin vykusiai: keliukas, kuriuo mes vakar nusileidome, 
buvo pavirtęs kliokiančiu upeliu. Tiktai įsikišus buvusio kem- 
pingo savininkui — jis atsivedė arklį — išsikapstėme ant plento. 

Lietus stiprėjo, ir aš taip įdėmiai žvelgiau į priekį pro šlapią 
priekinį stiklą, kad nepastebėjau bėdos, kol staiga nesušnypštė 
automobilio variklis. Išlipau, atidariau kapotą. Iš kažkur mušė 
vanduo. Matyt, buvo prakiuręs siurblys. Tačiau vandens tą die- 
ną buvo į valias, ir mes sėkmingai pasiekėme autoremonto 
dirbtuvę Kajamo miestelyje. Čia aš išdidžiai iškėliau atsarginių 
dalių dėžę, kurią buvau įžvalgiai pasiėmęs, nes žinojau, kad 
„vedetai" Australijoje atsarginių dalių nerasi. Deja, vandens 
siurblio dėžėje nebuvo. Buvo visko, ko širdis geidžia, tik ne tai, 
ko reikia. 

Dirbtuvės resursai buvo labai riboti, teko grįžti į kokį nors 
didesnį miestuką ir ieškoti ten. Pastatėme furgoną gražiame 
kempinge ant aukštos uolos, ir aš nuvažiavaų į Volongongą, 
kur dvi valandas prasikapsčiau tarp stambiausios vietinės au- 
tomobilių firmos sandėlio lentynų. (Kaip tyčia, visos dėžės su 
vandens siurbliais buvo sustatytos apačioje.) Nė nemaniau, kad 
gali būti šitiek tokios paprastos detalės rūšių. Jau buvau visai 
praradęs viltį, kai sandėlio vedėjas, kuris maloniai aukojo savo 
laiką ir kelnes, šliaužiodamas kartu su manimi grindimis, iš- 
kilmingai pareiškė, kad 1945 metų laidos „dodžo“ sunkvežimio 
siurblys bus kaip tik. ` 

Sugrįžęs Mariją Teresą radau labai įdarbusią. Ji kaišiojo ak- 
menis po furgono „ratais: stiprus vėjas grasino nustumti jį į 
jūrą. Netinginiavo ir kempingo kaimynai: kas vaikėsi vėjo nu- 
plėštą palapinę, kas kasė griovelius nutekėti lietaus vandeniui. 
Kaip gerai, kad turime šiltą, sausą, talpų furgoną! Sulindome į 
vidų ir įsijungėme radiją, norėdami prastumti laiką, kol dirbtu- 
vėje bus taisomas mūsų automobilis. Umai muzikos įrašų pro- 
gramą nutraukė diktoriaus balsas. Diktorius pranešė, kad dėl 
liūčių visame pajūryje išsiliejo upės. Princo plentas keliose 
vietose apsemtas. - 

— Apskritai šituo metų laiku pas mus miškų gaisrai, potvy- 
niai prasideda vėliau, — tartum atsiprašinėjo vietos gyventojai, 
kai bandžiau sužinoti, kiek gali tęstis liūtis. 

Ne itin aiškus atsakymas... 

Užtat diktorius, kartkartėmis pertraukdamas muziką, neabejo- 
jo, kad liūtis užsitęs ilgai, ir įsakmiai patarinėjo nė vienam au- 
tomobilininkui nevažiuoti Princo plentu. Deja, jo prognozė pasi- 
tvirtino. Lietus pylė dar dvi paras, ir tiktai penktą dieną po to, 
kai palikome Sidnį, užuot senų seniausiai buvę Melburne, pa- 
judėjome iš savo kempingo. 

Dangus buvo apniukęs, bet plentas atrodė neblogai, tad pa- 
didinome greitį, norėdami bent kiek atsigriebti už prarastą lai- 
ką. Štai ir saulė pasirodė. Mes visai atkutome ir sustojome prie 
mažos kavinukės gerai papusryčiauti ta proga. Pakrantė į pie- 
tus nuo Sidnio yra vos ne ištisinė austrių sekluma, kiekviename 
kaime yra viena ar kelios kavinukės, kur patiekiama šviežių aus- 
trių. Kaip tiktai tas rajonas, per kurį važiavome, garsėjo ge- 
riausiomis, stambiausiomis austrėmis. Savaime suprantama, neat- 
sisakėme jų ir per pietus. Be to, daug rinktis ir nereikėjo, ka- 
dangi meniu nebuvo kitokių. patiekalų. Kaina visai prieinama, 
už ją dar atnešdavo ir arbatos. 

Visų austrių gaudytojų kaimelių pavadinimai kilę iš aborige- 
nų kalbos — vienintelis priminimas, kad kadaise čia gyveno 
gausios gentys. Uladula, Kaoloa, Budala, Minamura, Kajanga, 
Koruna — vienas pavadinimas skambesnis už kitą. 

Bet jeigu pavadinimai pasiskolinti iš senbuvių kalbos, tai dar 
nereiškia, kad tai jie taip pavadino gyvenvietes. Emigrantai ir 
aborigenai nesuprato vieni kitų kalbos, todėl retą kuri gyven- 
vietė išlaikė savo pirmykštį pavadinimą. Paprastai gyvenvietės 
pavadinimas atsirasdavo taip: persikėlėlis angliškai klausdavo 
pirmo sutikto aborigeno, kaip vadinasi ta vietovė. Tas savo 
kalba atsakydavo „nesuprantu“ ar ką nors panašaus. Persikėlė- 
lis skubėdavo užsirašyti tai, ką išgirdo. Jeigu tai, ką būdavo užsi- 
rašęs, jam nepatikdavo, tada pakeisdavo vieną ar kitą raidę, 
kad būtų lengviau ištarti. 

Angliškų pavadinimų kilmė Australijos žemėlapyje kur kas 
pioziškesnė ir labiau tradicinė. Daugumas jų tiesiog perkelta 
iš Anglijos arba yra pavardės didikų, bei politikų, kuriems 
vietiniai veikėjai norėdavo įsiteikti. Sidnis, Hobartas, Melbur- 
nas — pavardės Anglijos lordų, užėmusių kolonijų ministro po- ` 
stą; Brisbenas — pavadintas vieno iš gubernatorių garbei. Kai 
kurios valstijos taikė dar aukščiau: Viktorija ir Kvynslendas, 
savaime suprantama, gavo savo pavadinimus karalienės Vik- 
torijos garbei. 

Vakarop pasiekėme miestelį, pavadintą Bega. Vietos kempin- 
ge buvo daug linksmo jaunimo, mes tuojau pat buvome pak- 
viesti prie laužo.- Jaunieji keliauninkai buvo įsikūrę aliuminiu 
apkaltuose furgonuose su užrašu „Karapark“. Tą dieną buvome 
sutikę nemaža furgonų su tuo užrašu. Pasirodo, toks nuomojan- 
čios furgonus Sidnio firmos pavadinimas. Pamatęs, kokios pra- 
bangios lovos juose įrengtos, supratau, kodėl tuos furgonus 
taip pamėgo jaunieji automobilininkai, kurie, sprendžiant iš 
amžiaus, aiškiai.ieškojo draudžiamų malonumų. 

Atostogos įstaigose ir mokyklose buvo ką tik prasidėjusios, 
ii kempinge prisirinkę gana daug keliautojų — suskaičiavau 
dvidešimt septynis furgonus. Linksmą nuotaiką prie laužo pa- 
laikė du avių augintojai. Jie mokėjo daug kaubojiškų dainelių 
ir šauniai akompanavo sau gitara. Deja, linksmybės greit nu- 
trūko: vėl ėmė pliaupt lietus, ištisą naktį į langą barbeno sun- 
kūs lašai, ir visą kitą dieną taip pat nesiliovė liūtis. Šeštą valan- 
dą vakaro radijas paskelbė, kad per parą iškrito šeši coliai 
(152 milimetrai) kritulių ir miestas visiškai atkirstas potvynio. 
O iš viso per savaitę Begoje iškrito aštuoniolika colių arba 
452 milimetrai kritulių. (Palyginimui priminsiu, kad Geteborge, 
garsiame savo drėgnu klimatu, per metus iškrinta 700 milime- 
trų kritulių.) Savo atsiskyrėlišką gyvenimą tik retkarčiais paj- 
vairindavome trumpam nukakę link pietų kelio, kai žvalgyda- 
vome, kiek pakilo vandens lygis ežerė aplink miestą. 

Trečią laukimo Begoje dieną (aštuntą dieną po to, kai buvo- 
me išvykę iš Sidnio) lietus pagaliau baigėsi, ir ežeras ėmė spar- 
čiai slūgti. Keli nekantriausi automobilininkai nusprendė ke- 
liauti ir įklimpo metro gilumo baloje. Nors mums irgi nusibodo 
sėdėti vietoje, verčiau iškentėjome dar parą. Spėliojome, kad 
kažkur įpiečiau Begos kelias atkirstas: nuo pat liūčių pradžios 
iš ten nepasirodė joks automobilis. Mes užklausėme policijos 
skyrių, kelių valdybą. Niekas negalėjo mums ką nors konkre- 
taus pasakyti — telefono ryšys buvo nutrauktas. Užtat visi Ži- 
nojo, kad įšiauriau Begos plentas daugely vietų užtvindytas. 
Jau nebuvo galima pasinaudoti net geru patarimu, kuris mums 
buvo duotas Sidnio autoklube, — jeigu kas nors atsitiktų, su- 
grįžti ir važiuoti kitu keliu... Šiaip ar taip, kempingo gyvento- 
jai pasiryžo rytojaus dieną tęsti kelionę. | 

Dėl viso pikto tie, kuriems reikėjo į Melburną, rytmetį su- 
sibūrė į koloną, vadovaujami karingos moters, vietos gyvento- 

jos — potvyniai jai buvo ne naujiena. Doli (kaip ją visi vadi- 
no) vairavo žalią „zefyrą“ ir vežėsi du vaikučius ir katę. Ma- 
tyt, jie buvo nuolatiniai jos bendrakeleiviai; Doli papasakojo 
sukrečiančių istorijų, kaip kartais sunku gauti vaikams pieno, 
patekus į šitokią sumaištį. Bet ji ir padrąsino mus, kad nusi- 
gauti į Melburną vieni juokai. Reikia truputėlio kantrybės, ka- 
stuvo, kelių lentų ir stiprios virvės. Kantrybe mes jau buvome 
apsišarvavę, visa kita (australų automobilių standartinę ginkluo- 
tę) pavyko labai greit susiorganizuoti. Doii pasignalizavo, ir de- 
šimties automobilių kolona pajudėjo. 

Ilgą laiką viskas klojosi gerai (jei neminėsime to, kad kelis 
kartus ieškojome apvažiavimo miške, nes plentas būdavo pap- 
lautas). Bet paskui plentas ėmė čia kilti aukštyn, čia leistis že- 
myn, aukštyn — žemyn, o to jau buvo per daug. Apačioje neiš- 
vengiamai atsirasdavo sraunus ir kartkartėmis gilus upeliūkštis. 
Tiesa, stengiantis padėti automobilių vairuotojams, visur, kur 
kelią užtverdavo srautas, į žemę būdavo įkalti matavimo 
stulpeliai su stambiais skaičiais. Kai kurie stulpeliai siekdavo 
iki pustrečio metro aukščio. Laimė, vandens lygis retai kada 
viršydavo dvi pėdas. Sykį neištvėręs paklausiau, kodėl nėra 
tiltų. Man buvo atsakyta, kad juos statyti per brangu, be to, ir 
beprasmiška — daugumas upeliukų tuoj pat išdžiūsta, vos tiktai 
baigiasi liūtys. Įtikinamas argumentas. Ir vis dėlto, kai murk- 
dydavomės kokiame nors itin plačiame ir srauniame upeliūkš- 
tyje, apgailestaudavau dėl per didelio valdžios šykštumo. Kad 
ir ką sakytum, tai vienas iš dviejų pagrindinių plentų tarp 
milijoninių miestų — Sidnio ir Melburno... 

Pavažiavus keturiasdešimt kilometrų į pietus nuo Begos, ke- 
lią mums pastojo pailgas ežeriukas, kokio kilometro pločio. Jo 
nebuvo mūsų žemėlapiuose, tad nusprendėme, jog tai tiesiog 
užtvindytas laukas. Bet kur eina kelias? Čia iš vandens neky- 
šojo jokių stulpelių, ir galėjome tiktai spėlioti. Bebaimė Doli 
pareiškė, kad čia yra puikus apvažiavimas, kuriuo ji visados 
"naudojasi. Baugščiai pasekėme žalią jos „zefyrą“. Paaiškėjo, 
kad į kairę, palei pamiškę, iš tikrųjų driekiasi lyg ir proskyna, 
Ūmai ji irgi nėrė į ežerą. Doli nusiavė batelius, įbrido į vande- 
nį ir pareiškė: 

— Pravažiuosime! Uždėkite maišus ir vamzdelius! 

Klusniai tartum kareiviai visi išlipo iš automobilių, pridengė 
radiatorius maišais, užmovė ant išmetamųjų vamzdžių į viršų 

užlenktus guminius arba skardinius vamzdelius. Pasirodė, kad 
maišų buvau pasirūpinęs pakankamai, o įsigyti vamzdelio kaž- 
kaip nesusigalvojau. Gerai, kad Doli turėjo dar vieną. Mes jį 
išlenkėme kaip periskopą ir pririšome odiniu dirželiu. Kad 
atrodytų kaip tikras laivas, trūko vairinio irklo, bet čia net ir 
Doli negalėjo mums padėti. “ 

Plaukimas baigėsi sėkmingai, po dešimties minučių pasiekė- 
me kitą krantą, o paieškoję aptikome ir plento tęsiaį. Malonu 
buvo dumti vėjeliui švilpiant sausu asfaltu! Deja, po dvidešim- 
ties kilometrų pamatėme šalikelėje didžiulę lentą su juodomis 
raidėmis, apvedžiotomis blizgančiais stikliukais: „Stop! Kelias 
uždarytas dėl potvynio. Informacija Ydeno policijos skyriuje.“ 

Niūriai pratariau, kad potvynis turbūt prasidėjęs labai seniai, 
Jei jau padarytas toks prabangus skelbimas. 

— Tai dar nieko nereiškia, — užginčijo nenuliūstanti Doli. — 
Beveik visur laikomos atsargai tokios lentos. Perdaug ilgai 
truktų daryti naujas kiekvieną kartą, kai prasideda potvynis. 
Matyt, čia išsiliejo tikra, neišdžiūstanti upė. 

Mes įburzgėme į žvejų kaimelį Ydeną. Jis pražiopsojo gali- 
mybę tapti stambiu uostu, kai Australijos parlamentas nuspren- 
dėl padaryti sostine Kanberą, o ne Bombalą, esančią kalnuose 
viršum Ydeno. Policijos skyriuje buvo tiktai vienas žmogus. 
Jis svetingai priėmė margą mūsų delegaciją ir paskelbė nuos- 
pIrendį: 

— Tai, žinoma, vėl išsiliejo Kaja... Dabar viršum tilto kokie 
šeši metrai vandens, jeigu, žinoma, tiltas iš viso atlaikė. Užsu- 
kite po kelių dienų. Tikiuosi, naujienos bus geresnės. 

Doli nedelsdama nuvedė mūsų koloną į privatų kempingą 
netoliese kaimo. Turbūt jai jau buvo teką čia laukti, kol Kaja 
sugrįš į savo krantus, nes kempingo savininkas ir jo žmona suti- 
ko Doli kaip seną bičiulę. Automobiliai buvo pastatyti po žydin- 
čiomis akacijomis, ir, kol tėvai kūrė laužus ir kabino arbatinu- 
kus viršum ugnies, vaikai ėmė žaisti. 

Mes jautėmės gerai, juk turėjome ir furgoną, ir visa kita, bet 
daugelis mūsų nelaimės draugų buvo priverstį miegoti auto- 
mobiliuose, o iš indų vežėsi tiktai arbatinukus. Tiesą sakant, 
būdami žvalūs kaip tikri australai jie visas nesėkmes laikydavo 
. vos ne pramogomis. Atrodo, tiktai vienas buvo ne itin paten- 
kintas — santechnikas iš Sidnio, kuris ketino aplankyti Melbur- 
ne savo ištekėjusią dukterį. Jis buvo gavęs tiktai tris savaites 


atostogų, pusė to laiko jau praėjo, tad jis būgštavo, ar tiktai 
negrįš į Sidnį nieko nepešęs. 

— Tai, sakytum, lemtis, — dūsavo jis. — Pernai aš visas atos- 
togas praleidau užtvindytoje avių fermoje, Naujojo Pietų Vel- 
so šiaurėje. Laukiau, kada bus galima pravažiuoti Kvynslendo 
pakrante. Šį kartą nusprendžiau patraukti į pietus. Ir še tau 
kad nori, vėl ta pati istorija. 

Dešimtą, vienuoliktą, dvyliktą ir tryliktą dieną po išvykimo 
iš Sidnio mes raminome savo nervus, vaikštinėdami eukaliptų 
miške aplink kempingą. Be to, iš pradžių mes dar dažnokai 
lankydavome tiltą per Kają. Nepaisant giedro oro, vandens 
lygis smuko labai lėtai, ir mes nusprendėme bergždžiai nesi- 
kankinti. Kempingo savininkas Danas, įsikūręs kažkokiame 
skurdžiame sandėliuke (iš pradžių net palaikiau jį laikina arkli- 
de), bandė guosti mus, aiškindamas, kad sausra kur kas blogiau. 
Jis smulkiai papasakojo apie visus miško gaisrus, kuriuos jam 
teko išgyventi. O jų buvo daug, ar tik ne daugiau kaip potvy- 
nių! Paskutinis didelis gaisras nusiaubė sritį 1952 metais, tada 
ir sudegė Dano namas bei ūkiniai pastatai. (Draudimo kompa- 
nija nesiskubino išmokėti pinigų, tad jie ir skurdo sandėliuke.) 
Ugnyje žuvo visi gyvuliai. Danas su žmona vos išsigelbėjo. 

Vaikštinėdami matėme keletą apdegusių medžių, bet apsk- 
ritai miškas buvo toks pat aukštas ir žalias kaip ir visame pa- 
jūryje. Todėl Dano pasakojimas apie palyginti neseną, stiprų 
gaisrą nustebino mane. Jis paaiškino: 

— Labai teisingai, miškas išliko. Tai vis dėl eukaliptų me- 
dienos. Ji tokia tanki, kad kaip būtų medžiai apdegę, po kelių 
mėnesių jaù pasirodo švieži augliai. Bet miško gaisras dėl to 
nė kiek nemažiau pavojingas. Čia net pavojingesnis negu 
šalyse, kur auga spygliuočių miškai: ugnis plinta neįsivaizduo- 
jamai greit. Eukalipto lapuose yra eterinių aliejų, jie nau- 
dojami vaistams gaminti. Tad sausas eukaliptas užsiliepsno- 
ja akimirksniu, lyg benzine sumirkytas skuduras. Net visiškai 
nesant vėjo, ugnis žaibiškai persimeta iš vienos viršūnės 
į kitą, paskui nusileidžia žemyn ir ima naikinti pomiškį. Tad 
jeigu pateksite į miško gaisrą, nė nebandykite gelbėtis bėg- 
dami. Ugnis plinta į visas puses ir vis tiek jus pralenks. Mū- 
sų kaimynai turėjo dvi dukras paaugles. Kai kilo gaisras, jos 
bandė sprukti raitos, bet abi žuvo. Mudu su žmona pasinėrė- 
me į upe, tiktai nosis iškišome, ir tupėjome vandenyje, kol 

gaisras nuūžė toliau. Gal esate girdėję apie baisų gaisrą tris- 
dešimt devintaisiais metais? Tada šimtai žmonių šitaip išsi- 
gelbėjo, o septyniasdešimt žmonių, bandžiusių bėgti, žuvo. Įsi- 
dėmėkite, kai tiktai padvelks dūmais, iškart šokite į vandenį! 
Tiktai nesekite dviejų kaimyninės valstijos gyventojų pavyz- 
džiu: jie sulindo į skardinę cisterną su vandeniu ir išvirė. 

Pažadėjome Danui klausyti jo patarimo. Visa laimė, kol kas 
to neprireikė. Miškas buvo dar visai šlapias, o vieškelis, už Yde- 
no pakeitęs asfaltą, taip ištižęs, kad vėžės bematant prisipildy- 
davo vandens. Tuo mes įsitikinome kitą dieną, nusileidę nuo 
Kajos tilto. Danas įtikinėjo mus, kad upė nuslūgo. Jis, žinoma, 
perdėjo: srautas vis dar kliokė viršum tilto. Bet Doli, kaip pa- 
prastai, drąsiai pasileido pirmyn, ir mes beveik plaukte forsa- 
vome upę praėjus dviem savaitėm po to, kai buvome išvažia- 
vę iš Sidnio. Ant priešingo kranto taip pat stovėjo dvi dešim- 
tys automobilių, jų savininkai papasakojo mums, kad beveik 
savaitę praleido uždaryti tarp Kajos ir kitos -upės. Tiesa, pas- 
kutinis kolonos automobilis — Jis buvo ką tik atvykęs — va- 
žiavo iš Melburno jau be kliūčių. Ko gero didžiausi mūsų 
sunkumai jau įveikti. Ir nors buvome sutarę laikytis drauge 
iki pat galo, nekantrumas nugalėjo — po kelių valandų kolo- 
na savaime iširo. 

Kai tiktai įriedėjome į Viktorijos valstiją, prasidėjo puikus, 
sausas plentas. Jį, kaip ir anksčiau, supo tankus eukaliptų miš- 
kas. Pasirinkome vietą nakvynei vos už šimto metrų nuo kelio, 
bet mums pasirodė, kad atsidūrėme laukinėje, žmogaus nelytė- 
toje gamtoje, persikėlėme atgal šimtus, jeigu ne tūkstančius 
metrų. Tą įspūdį dar sustiprino didžiuliai driežai, šmižinėjantys 
brūzgynuose. O kai sutemus pratrūko beprotiškai kvatotis ku- 
kabūros!, pasijutau net nejaukiai. Marujos paslaptinga aplinka 
neveikė, galbūt todėl, kad ji buvo per daug užsiėmusi driežų 
painiojimu. Kol kas Maruja nebuvo nieko sugavusi. Driežai 
dydžiu nenusileido jai, o lakstė it skalikai. Kai priėjau, Ma- 
ruja nejudėdama stovėjo po medžiu ir žiūrėjo aukštyn. 

— Tyliau, tėti, atsargiai... Ten, medyje, meška tupi, — susi- 
jaudinusi sukuždėjo ji. 


IKukabūra (Dacelo gigas) — sniegenų šeimos paukštis, karve- 
lio dydžio. Plunksnos rudos ir pilkšvai balkšvos, su melsvu atspalviu. 
Snapas tvirtas, vos išlenktas. Minta gyvatėmis, driežais, žiurkėmis, pe- 
lėmis, stambiais vabzdžiais, o prie progos ir smulkiais paukščiąjs. 

Maruja buvo užtikusi australišką sterblinį lokį. Iš tikrųjų 
kamienu lėtai šliaužė šviesiai pilka koala. Nekreipdama dėme- 
sio į mus, ji tol ropštėsi žemyn, kol atsisėdo ant žemės. Paskui 
taip pat neskubiai, tarytum sapnuodama nukiūtino prie kito 
eukalipto, vėžlio greičiu įsikorė į jį, išsirinko šaką, patogiai 
įsitaisė ant jos ir ėmė gromuliuoti lapus. Tik kai Maruja ją pa- 
šaukė, koala paskyrė mums šiek tiek dėmesio. Bet mes nelabai 
jai rūpėjome, tad tiktai suraukė savo nosytę ir abejinga toliau 
jau šveitė kitą eukalipto lapą. 

Jos elgesys mūsų nenustebino. Buvome matę nemaža koalų 
ir žinojome, kad tie romūs gyvūnai labiau už viską pasaulyje 
mėgsta tyliai sėdėti medyje ir miegoti arba krimsti lapus. Bet 
koala labai išranki. Iš trijų šimtų penkiasdešimties eukalipto 
rūšių, žinomų Australijoje, ji apsiriboja maždaug tuzinu. Jei- 
gu nebus mėgstamų lapų, koala mirs badu, kitoks maistas jai 
netinka. Įdomu: eukalipto lapuose pakankamai drėgmės, kad 
koala galėtų visiškai apsieiti be vandens. Ne veltui jos vardas 
kilęs iš vienos aborigenų genties kalbos ir reiškia „negerianti“. 
Virškinti vienodą ir posausį maistą koala gali dėl to, kad jos 
akloji žarna dviejų metrų ilgio. Netrumpa gyvūnui, kurio ūgis 
neviršija pusės metro, o svoris — dešimties kilogramų. Koala 
paprastai tupi viename medyje, kol nuėda visus lapus. Ant 
žemės nusileidžia kelis kartus per mėnesį, kai karstosi iš me- 
džio į medį. - 

Nors koala praminta sterbliniu lokiu, ji negimininga mūsų 
europiniams lokiams, bet kilusi iš šeimos, gausiai atstovauja- 
mos Australijoje. Sterblinių gyvūnų liekanų iškasama ir Azijo- 
je, ir Europoje, ir Amerikoje, bet, be Australijos, jie ištvėrė 
iki dabar tiktai Amerikoje, kur žinomos kelios oposumų rūšys. 
Žemynų tiltas, kuriuo sterbliniai gyvūnai persikraustė į Aust- 
raliją, sugriuvo anksčiau, negu senajame pasaulyje pasirodė 
grobuonių ir naminių gyvulių. Štai: kodėl jie galėjo netruk- 
domai prisitaikyti prie gyvenimo sąlygų naujoje vietoje. Kai 
kurie, pavyzdžiui, kengūros, tapo stepių arba miškų gyvento- 
jais, kiti, tokie kaip barsukai, įsikūrė urvuose, trečia grupė 
pamėgo medžius; iš šitos grupės, savaime suprantama, yra ir 
koala. Kaip ir visi sterbliniai, koala ateina į pasaulį stebėtinai 
mažytė: apie dviejų centimetrų ilgio, penkių gramų svorio, 
Ir vis dėlto ji tuoj pat gali niekieno nepadedama įsiropšti į 
motinos sterblę, kur penkis šešis mėnesius be paliovos žinda 

pieną. Per tą laiką ji išauga jau iki septyniolikos aštuoniolikos 
centimetrų ir pradeda kaišioti galvą iš sterblės. Dar paūgės — 
išlįs ir pakibs ant nugaros. Tačiau tik vienerių metų koala 
tampa visiškai savarankiška. 

Patelė gali atsivesti vieną mažylį kas dveji metai; galbūt 
todėl ji taip prisirišusi prie jo ir baisiausiai rūpinasi. Dažnai, 
visai kaip žmogus, laiko jį „ant rankų“, supa. Vieno zoologijos 
sodo direktorius papasakojo man apie motiną, kurios mažylis 
žuvo. Ji bandė pavogti mažylį iš kitos patelės ir apsiramino tik 
tada, kai direktorius padovanojo jai žaislinį meškiuką. 

Prisijaukinti koalų kaip šunų arba kačių negalima, bet koa- 
los, kurios laikomos nelaisvėje daugybėje Naujojo Pietų Velso 
privačių Žžvėrynų, labai prisiriša prie žmonių. Netgi laukinė 
koala nebijo žmogaus, ramiausiai sėdi medyje — imk ją lyg 
prinokusią kriaušę. Fermos kaimynystė netrukdo koalai, jei tik 
ji aptinka mėgstamų eukaliptų. Nedideliame miestelyje, kuria- 
me apsilankiau, koalos dažnai įlįsdavo į namus, netgi į gatvė- 
je stovinčius automobilius. Viena tokia plėšikė užsnūdo auto- 
mobilyje užgulusi vairą ir nuspaudė signalą. Visi miestelio 
gyventojai sukilo ant kojų, o ramybės drumstėja miegojo lyg 
niekuo dėta. 

Sunku surasti labiau beginklį padarą: nerangi koala nuo nie- 
ko negali išsigelbėti sprukdama. Stebina sužeistos koalos elge- 
sys — skirtingai nuo daugumo žvėrių, ji neįniršta, o pradeda 
verkti, užsidengusi akis priešakinėmis letenomis. Atrodytų, 
kad tokia miela, romi ir beginklė būtybė gali sukelti tik visų 
simpatiją. Be abejonės, australai mėgsta ją kur kas labiau negu 
užsienyje žinomą kengūrą, tačiau naikina taip smarkiai, jog 
vienu tarpu buvo imta bijoti, kad koalos visiškai išnyks. Kul- 
minacija buvo pasiekta Naujajame Pietų Velse ir Viktorijoje 
1924 metais, kai šalis eksportavo ištisus du milijonus kailiukų. 
Po kelių metų koalos beveik visiškai išnyko tose valstijose, ir 
medžiotojai patraukė įšiauriau, į Kvynslendą, kur per sezoną 
buvo išduota dešimt tūkstančių medžioklės licenzijų ir užmušta 
ne mažiau kaip šeši šimtai tūkstančių šių gyvūnų. Neseniai 
valdžia susigriebė, ir dabar uždrausta netgi laikyti koalą namie. 
Deja, apsauginų priemonių (kaip kad buvo ir su aborigenais) 
imtasi per vėlai. Dar nežinia, ar pavyks išgelbėti koalą. 

Nuo seno jūros, ežerai ir dykumos skyrė Australijos že- 
myno rytinę pusę nuo vakarinės, todėl gyvūnijos ir augalijos 

pasaulis įvairiose šalies dalyse labai skirtingas. Pavyzdžiui, 
koala gyvena tiktai rytinėse valstijose. Ten pat laikosi ir kitas, 
dar nuostabesnis gyvūnas, kurį mes pamatėme paskutinę kelio- 
nės dieną. Prieš įvažiuodami į tankiai gyvenamus žemės ūkio 
rajonus į rytus nuo Melburno, užsukome į Hilsvilą iš arčiau 
pasižiūrėti garsiųjų ančiasnapių. 

Ančiasnapis — vienas keisčiausių gamtos tvarinių. Jeigu 
nebūčiau apie jį anksčiau girdėjęs, tad netikėtai išvydęs jo iš- 
"kamšą, būčiau nusprendęs, jog įgėrę studentai zoologai juokais 
sulipdė jį iš kitų gyvūnų likučių. Ančiasnapio kūnas — riebaus 
šunyčio, kurio kailis jam aiškiai per didelis. Tarp kojų pirštų — 
plėvės, ant galvos — anties snapas, uodega — bebro, o prie- 
kinės letenos — barsuko. Be viso to, dar patinui ant užpakalinių 
letenų gaidžio pentinai, išskiriantys nuodus, panašius į gyvatės! 
Nenuostabu, kad Europos mokslininkai netikėjo, jog toks pada- 
ras egzistuoja, kai pirmąkart išgirdo apie jį prieš pusantro šimto 
metų. Jie dar labiau suabejojo, kai jiems buvo pasakyta, jog an- 
čiasnapis deda kiaušinius, — panašiai kaip reptilijos, tačiau išsi- 
ritusius mažylius maitina pienu kaip žinduoliai! Tačiau atvykę į 
Australiją zoologai patvirtino, kad šie visi gandai teisingi. 

Jeigu sterbliniai atstovauja palyginti vėlyvam žinduolių evo- 
liucijos etapui, tai ančiasnapis — senovinio pereinamojo tipo 
nuo reptilijos į žinduolius atgyvena. Zoologai ne visai supranta- 
mai pavadino to tipo gyvūnus kloakiniais (jie tiktai su viena 
išeinamąja anga). Be ančiasnapio, to poklasio atstovas yra ir 
echidna, gyvenanti vien Australijoje ir Naujojoje Gvinėjoje. 
Echidna išore panaši į ežį, bet minta skruzdėlėmis. Tai ster- 
blinis gyvūnas, jo patelė kantriai nešiojasi sterblėje jauniklį, 
kol šiam užauga pakankamo dydžio adatos. Australai vadina 
ančiasnapius platipusais ir laiko juos platipusarijuose — žodis 
beveik toks pat keistas, kaip ir pats ančiasnapis. 

Nors šitas nuostabus padaras seniai atkreipė į save didžiulį 
dėmesį (skirtingai nuo sterblinių, ančiasnapio iškasenų nerasta), 
beveik iki dabar apie jo gyvenimo būdą buvo žinoma labai 
nedaug. Mat ančiasnapiai veisiasi nuošaliausiose Rytų Austra- 
lijos ir Tasmanijos vietovėse po žeme arba vandenyje ir beveik 
nesirodo paviršiuje. Tik prieš dvi dešimtis metų Hilsvile du 
zoologai pradėjo atidžiai tyrinėti ančiasnapius nelaisvėje. 

Laisvėje ančiasnapiai gyvena upelių pakrantėse. Nors jie žin- 
duoliai, maisto susiranda vandenyje: kirminų, vabzdžių, buož- 

galvių ir kitokios smulkmės, kurios ieško apgraibomis savo min- 
kštu, jautriu snapu. Po vandeniu ančiesnapis nemato ir negirdi. 
Jis gali ištverti be oro apie minute; jeigu įstrigs tarp šaknų 
ar kokių spastų, tai žus. Ančiasnapio apetitas stulbinan- 
tis. Hilsvile kiekvienas platipusarijaus gyventojas per dieną 
suėda ne mažiau kaip kilogramą maisto (vienintelis priedas prie 
įprastinės dietos — kietai išvirtas ir susmulkintas kiaušinis), tai 
yra beveik pusę savo paties svorio. Iš šalies atrodo, kad ančia- 
snapis kramto, bet jis neturi dantų, jis trina maistą į gomurį. 
Tarp pusryčių ir vakarienės ančiasnapis paprastai lindi pakran- 
tės oloje, penkių — dvidešimties metrų gylio. Anga į olą būna 
prie pat vandens, kad būtų galima žaibiškai pasinerti maisto. 
Tai beveik panaikina priešų užpuolimo pavojų; grėsmingiausi 
ančiasnapio priešai — ereliai. Šio gyvulio slapuko kailiukas be- 
vertis, todėl žmogus jo nepersekioja. Negali būti nė kalbos, kad 
ančiasnapiai išnyks; beje, nustatyti bent apytikrio jų skaičiaus 
neįmanoma. | 

Patinas ir patelė gyvena kartu, kol nepajunta padaugėsiant 
šeimos, — tada patelė įninka netoliese rausti naują urvą, kurį 
iškloja žole, „prisišienauta“ uodega. Paruošus žolių patalą, bū- 
simoji mama gerai užsidangsto ilgą angą į urvą, dviejose vietose 
sukasa žemės barjerus,— kad būtų šilčiau Ir. neįlįstų neprašyti 
svečiai. Patelė deda du, kartais tris, apvalius, baltus kiaušinius, 
maždaug dviejų centimetrų skersmens ir peri juos dvi savaites, 
susirietusi į kamuoliuką. Tik kai mažyliai išsikala, motina pra- 
deda "Beidinėti iš urvo medžioklėn. Penkis mėnesius ji maitina 
mažylius, kurie laižo pieną, besisunkiantį pro odes poras. Šešių 
savaičių mažyliai jau šliaužioja, bet lieka akli iki vienuolikos 
savaičių. Pirmoji maudyklė leidžiama jiems keturių mėnesių am- 
žiaus. Po to jie jau visiškai savarankiški, nors suaugę tampa 
dvejų metų, kai pasiekia maždaug pusės metro ilgį. 


+ + 


Spiginant karščiui, išstudijavę ančiasnapius visais požiūriais, 
palikome Hilsvilą. Automobilyje jautėmės kaip pirtyje. Prieš 
mus buvo tik paskutinis etapas daugiau kaip dvi savaites 
trukusios kelionės neginčijamai puikiu Princo plentu. Kaitra 
vargino mus nuo tada, kai pervažiavome Naujojo Pietų Velso 
ir Viktorijos sieną. Kas dvi mylios šalia plento stovėjo skydai 

su raginimais būti atsargiems su ugnimi. Kai kurie įspėjimai bu- 
vo labai sąmojingi, aš net užsirašiau juos. Pavyzdžiui: „Matches 
have heads but no brains“ (degtukai su galvomis, bet be sme- 
genų); „Fire sense is only common sense" (saugotis ugnies tiktai 
protinga); „Fire is a flame without heart“ (gaisro liepsna — 
beširdė).! ° 

Ant kitų skydų buvo strėlės, rodančios gaisro pavojaus: laip- 
snį: „mažas“, „vidutinis“, „stiprus“, „grėsmingas“. Dabar visos 
strėlės rodė „grėsmingas“ —ir nenuostabu, juk laikėsi trisde- 
šimties laipsnių kaitra. Hilsvile sutikome turistų, kurie papasa- 
kojo mums, kad Viktorijos pietuose ir rytuose siaučia baisi 
sausra. O Melburne jau trisdešimt dvi dienos kaip nėra nė la- 
šelio lietaus. Sidnio laikraštyje aš taip pat perskaičiau praneši- 
mus apie naujus -milžiniškus potvynius Naujojo Pietų Velso 
šiaurinėje Ir centrinėje dalyse. Vanduo užliejo miestus, nunešė 
daug tiltų, žuvo žmonių. Iš straipsnio apie kelių būklę sužino- 
Jau, kad Hiumo plentas taip pat buvo potvynių perkirstas. 

Nerimastingai mąsčiau: kiekgi Australijoje plentų, kuriuos, 
panašiai, kaip Hiumo ir Princo plentus, žemėlapyje reikėtų žy- 
mėti ne ištisine, o punktyrine linija? 


MISIONIERIAI, NEGALĮ UŽ VISKĄ ATSAKYTI 


Į olimpinį Melbumą mes, savaime suprantama, įvažįąvome 
maratono trasa — betono ir asfalto plentu, apsodintu Yin 
eilėm medžių. Kaip ir Sidnyje, erdvūs priemiesčiai, klaikūs 
biznio kvartalai... Pagal miesto planą, kurį buvome apdairiai 
pasirūpinę, maratono trasa vedė tiesiai į centrą. 

Dideliame parke su kūdra betono plentas pavirto plačiu, gra- 
žiu prospektu, nutiestu 1901 metais, kai Jorko hercogas atvyko 
į Melburną atidaryti ką tik sukurtos federacijos parlamento. 

Dar penketas kilometrų, ir atsidūrėme ant Jaros upės kranto. 
Už tingaus pilko srauto prasidėjo centras. Nutarę patraukti 
maratono trasa iki pat centro, pasukome į dešinę ir nedideliu 
tiltu įriedėjome į olimpinį parką. Tylu, ramu, ir parke, ir aplin- 
kinėse gatvėse — nė gyvos dvasios. Išsiėmęs kišeninį kalendo- 


!Pažodinis vertimas; anglų kalboje visur žodžių žaismas, 

rėlį, kuriuo seniai nesinaudojau, paprastais aritmetikos veiks- 
mais nustačiau, kad šiandien — sekmadienis. Ir be kalendoriaus 
buvo galima susiprotėti... l 

— Sekmadienis? — nustebo Marija Teresa. Ji taip pat jau 
buvo supainiojusi dienų skaičių.— Tai ne laiku: maisto atsar- 
gos pasibaigė. Aš kaip tiktai šiandien ketinau apsipirkti. 

— Nieko baisaus! — nuraminau ją, — užeisime į kokią nors 
valgyklą, nors australai ir nemėgsta dirbti sekmadienį. Važiuo- 
jam į centrą. 

Pasirodė, kad Melburno centras — vien biznio kvartalai iš 
tokių pat įmantrių pastatų, kaip ir Sidnyje. Kažkodėl visos par- 
duotuvės susitelkusios keliose gatvėse. Užtat visur tviska pra- 
bangūs firmų arba draudimo kompanijų fasadai. Tiesa, skirtin- 
gai nuo Sidnio Melburno centras suplanuotas protingai. Miesto 
įkūrėjas (sąžinės nekankinamas avių augintojas, kuris 1835 me- 
tais „pirko“ šitą vietovę iš aborigenų) pasirūpino, kad gatvės 
būtų trisdešimties metrų pločio. Lygiagrečiai pagrindiniams pro- 
spektams nusitiesę siauri bulvarai. Kolinz Stritas turi jaunesnę 
seserį Litl Kolinz Stritą, Burk Stritas — Litl Burk Stritą, Ir taip 
toliau. Saulės spinduliai neprasiskverbia į akmeninius gatvelių 
kanjonus, ir kai mums imdavo rodytis, kad smegenys tuoj 
tuoj ištirps, slėpdavomės juose. O kaip apsidžiaugėme, pastebė- 
ję, kad daugelį kvartalų kerta vėsūs tuneliai, kuriuose įsikūru- 
sios parduotuviukės 

Tačiau paaiškėjo, kad mano svajonė kur nors pavalgyti ne- 
įgyvendinama: visos valgyklos buvo uždarytos. Ir apskritai, kur 
tik pažvelgsi,— spynos ir grotos, gatvėse nei automobilių, nei 
pėsčiųjų. Prisiminiau populiarų anekdotą apie du amerikiečius: 
lygiai taip pat sekmadienį patekę į Melburno centrą; jie vėliau 
pasakojo, kad miestas esąs perpus mažesnis už Niujorko kapi- 
nes ir jame dukart mažiau gyvybės. Ko gero jie teisūs... Bet gal 
būt viskas dėl kaitros, ir vakarop miestas vis dėlto atgis? Bet 
tr šitą viltį negailestingai atėmė vienintelis žmogus, kurį mes su- 
tikome,— jaunas, elegantiškai išsipustęs vyriškis. Šūktelėjome 
jam tą akimirką, .kai buvo besėdąs į savo automobilį; išgirdęs 
mano klausimą, kur ieškoti restorano, jis ironiškai nusijuokė ir 
atsakė: 

— Tik užsieniečiai gali šito klausti. Melburne ne tiktai resto- 
ranai — visos alinės ir kavinės sekmadienį uždarytos. Tikiuosi, 
kad atvažiavote ne pasilinksminti? Pasilinksminimo įstaigos šian- 


dien taip pat nedirba, uždrausti net patys nekalčiausi pasilink- 
sminimai — kinas ir sporto varžybos. Sidnyje sekmadienį nors 
laikraščiai išeina, čia tai laikoma didžiausiu nepadorumu. Taigi 
jei norite sužinoti naujienas, važiuokite į geležinkelio stotį, 
ten yra drąsus žmogus: nepaisydamas visuomenės pasipiktini- 
mo, jis pardavinėja Sidnio laikraščius. 

— Ar kartais jūs ne iš Sidnio? — paklausiau. 

— Iš Sidnio, ir kelerius metus gyvenau Europoje. Aš tikrai 
žinau, ką kalbu, kai vadinu Melburną nuobodžiausiu ' miestu 
pasaulyje. Nemanykite, kad šiokiadieniais čia linksmiau. Nėra 
nei operos, nei teatro, kine rodomi tiktai dorovingi anglų filmai 
arba nekaltos amerikiečių komedijos. Nei prancūzų, nei italų 
kino filmų cenzūra nepraleidžia. Jeigu norite pasilinksminti — 
rinkitės tarp brangių angliško stiliaus restoranų ir alinių, 
užsidarančių šeštą valandą vakaro. Niekas nepasikeitė nuo pra- 
ėjusio šimtmečio pabaigos. Papročiai, kuriuos Europa seniai 
pamiršo, Melburne tebeklesti. 

Mandagiai padėkojau už suteiktas žinias. Jos visiškai sutapo 
su tuo, ką buvau pastebėjęs pats, — kad Australijos visuomeni- 
niame gyvenime esama daug atsilikimo. 

Taip nieko ir nenusipirkę, susiradome priemiestyje kempingą 
ir apsistojome ten.“ Geraširdžiai kaimynai paskolino mums ke- 
lias dėžutes konservų. 

Ėmęs tyrinėti Viktorijos „spalvotųjų” gyventojų (apie tūk- 
stantis mišrios rasės žmonių ir du šimtai grynakraujų ahorige- 
nų) padėtį, netrukus įsitikinau, kad jie gyvena dar skurdžiau 
ir liūdniau negu jų nelaimės broliai Naujajame Pietų Velse. 
Nors Viktorija, praėjusio amžiaus viduryje atradus pasakiškus 
aukso telkinius, tapo turtingiausia Australijos valstija ir ne 
taip jau daug pinigų reikėtų pagelbėti tokiam mažam žmonių 
skaičiui, valdžia nė piršto nepajudino. Net neįsteigė Aborigenų 
reikalų valdybos, nors tokios valdybos yra visose valstijose 
(žinoma, be „baltosios“ Tasmanijos). 

Naujų faktų, vertų dėmesio, aš čia nesurinkau. Todėl iš kar- 
to peršoksiu kelias savaites į priekį. 

Karštą vasaros dieną atkakome į Adelaide, tą patį miestą, 
kur išlipome ant kranto iš „Barandunos“. Taigi mūsų „„bumeran- 
gas“ buvo aplėkęs visą šalies pietryčių kampą. Bet dabar keti- 
nome ilgiau užtrukti Pietų Australijoje. Norėjau detaliau paty- 
rinėti, kaip tos valstijos valdžia elgiasi su senbuviais. Man 

atrodė, kad jų padėtis čia turėtų būti geresnė negu rytuosė, 
juk Pietų Australija — vienintelė valstija, kurią kolonizuojant 
nedalyvavo tremtiniai. Nuo pat pradžių jos baltieji gyventojai 
išsiskyrė nepaprastu (Australijos sąlygomis) religingumu ir do- 
rovingumu. Pirmieji naujakuriai neujo ir neengė aborigenų taip 
begėdiškai kaip, sakysim, Naujajame Pietų Velse. Tai visų pir- 
ma paaiškintina šiek tiek savotiškais kolonizavimo principais. 

Iki praėjusio amžiaus trečiojo dešimtmečio pabaigos vienin- 
telės gyvenvietės Australijoje buvo retos kalinių stovyklos ry- 
tinėje pakrantėje ir Tasmanijoje. Anglijos vyriausybė įžvalgiai 
neleido naujakuriams apsigyventi kitose žemyno dalyse, pabrė- 
ždama, kad Naujajame Pietų Velse žemės daugiau negu gana. 
Pirmasis vyriausybės įstatymui pasipriešino pasiturintis ver- 
teiva Tomas Pilas. 1829 metais jam buvo leista įkurti koloniją 
vakarų pakrantėje, kuri tada buvo beveik netyrinėta. (Galbūt 
vyriausybė tokia sukalbama buvo dėl to, kad jis buvo prem- 
jerministro Roberto Pilo giminaitis.) Tačiau jo sumanymas su- 
žlugo. Naujakuriai taip apsidžiaugė tuo, kad žemė tokia pigi, 
jog iš karto išleido visas santaupas sklypams pirkti, nieko nepa- 
silikdamiį pirmiesiems sunkiems metams, kol laukai dar nebuvo 
davę derliaus. 

Beje, netgi turtingieji, kaip ir Tomas Pilas, didelių kapitalų 
savininkai, nelabai džiaugėsi neaprėpiamomis savo valdomis: 
atvykėliai verčiau norėjo turėti savus dvarus, o ne bernauti 
kitiems. Darbo jėgos stoka sužlugdė grandiozinius Pilo planus. 
Dvidešimt metų naujoji kolonija vos vos gyvavo. Pagaliau jos 
valdytojai nerado kitos išeities, tik paprašyti Anglijos vyriau- 
sybę atsiųsti kalinių. Vyriausybė mielai sutiko, nes rytų pakran- 
tės naujakuriams iki kaklo buvo įkyrėję tremtiniai, ir jie at- 
sisakydavo juos priimti. 

Gausūs bandymai kolonizuoti naujas žemes kituose pasaulio 
kraštuose taip pat baigėsi nesėkmingai. Piršosi išvada, kad seni 
metodai nebetiko, reikėjo naujos, moksliškos kolonizavimo teori- 
jos. Pirmasis tokią teoriją pabandė sukurti anglas Veikfildas. Jo 
idėjas džiaugsmingai palaikė daugelis valstybės veikėjų ir mąs- 
tytojų. Vienas politikas net pareiškė, kad „Veikfildo principas"! 

Eduardas Gibonas Veikfildas (1796 — 1862) — buržuazi- 
nis ekonomistas ir Anglijos politinis veikėjas. Jo „sistemingo kolonizavi- 
mo" teoriją iš pagrindų sukritikavo K. Marksas „Kapitale“. 

visiems laikams padarys žmoniją „turtingą, dorovingą ir laimin- 
gą". 

„Veikfildo principas” iš tikrųjų galėjo pasirodyti genialiai pa- 
prastas ir logiškas. Jo pagrindinė idėja buvo siekti harmo- 
nijos tarp žemės, kapitalo ir darbo jėgos. Australijoje buvo 
kiek tiktai nori žemės, Anglijoje — kapitalo ir darbo jėgos 
perteklius. Veikfildas suprato, kad tuos, kurie atvyko į naują- 
ją koloniją apsiginklavę kapitalu, nesėkmė Vakarų Australijoje 
ištiko todėl, kad negalėjo surasti darbo jėgos. Ir jis pasiūlė 
būdą, kaip galima priversti nepasiturinčius emigrantus dirbti 
dvarininkams kapitalistams. Paprasčiausias dalykas jam atrodė 
tiek pakelti žemės kainas, kad tik nedaugelis galėtų jos nusipirk- 
ti. O visos lėšos, gautos už žemę, turėtų būti skiriamos naujiems 
emigrantams pritraukti. Taigi taip visados užteks darbo jėgos 
net tada, kai pirmieji emigrantai, užsidirbę pas kapitalistus 
sklypui pirkti, patys taps žemvaldžiais. Taip be jokių išlaidų 
Anglijos vyriausybei atsiras ir suklestės nauja kolonija. Reikia 
tik, kad be pertrūkio vyktų ekonominis ciklas: žemės pardavi- 
mas — darbininkų pasiuntimas už gautus pinigus; darbininkai 
dirba žemę ir patys perka sklypus — parduodant sklypus gauna- 
mos naujos sumos; už tuos pinigus vėl parsikviečiama darbinin- 
kų ir taip toliau, iki begalybės. Bent jau kol pakaks žemės. 

Kažkodėl Veikfildas ir jo draugai manė, kad Pietų Australi- 
ja — tinkamiausia vieta šiai teorijai įgyvendinti. Išjudinti 
stebuklingą perpetuum mobile atrodė labai paprasta: reikia, 
kad vienas ar du turtuoliai pradėtų supirkinėti žemę. Taio 
šventai įtikėta „Veikfildo principu“, kad netrukus buvo įkurta 
kompanija Pietų Australijai kolonizuoti. (Veikfildas apdairiai 
apsiribojo to sumanymo teoretiko vaidmeniu, jis neinvestavo į 
ji pinigų, nedalyvavo organizaciniame darbe.) Anglijos vyriau- 
sybė žiūrėjo rezervuotai į „Veikfildo principą“. Bet kai kompa- 
nija ryžtingai pareiškė padengianti išlaidas, ji vis dėlto sutiko. 
Nė vienas iš kompanijos įkūrėjų nebuvo lankęsis Pietų Aust- 
ralijoje ir neįsivaizdavo vietos sąlygų, todėl naujos kolonijos 
ribos buvo nustatytos taip pat, kaip ir kitų Australijos valstijų 
(nekalbant apie Naujojo Pietų Velso ir Viktorijos sieną): že- 
mėlapyje, kuris buvo beveik ištisinė balta dėmė, buvo perbrau- 
kta keletas tiesių. 

1936 metų liepos mėnesį, viduržiemį, atvyko nauja emigrantų 
grupė. Vadovas (pagal specialybę matininkas), neilgai mąstęs, 


paliepė išsikelti į tuščią, nesvetingą salą. Vargšai naujakuriai 
kaleno dantimis skurdžiose lūšnelėse, bet vadovas tuojau pat 
suskato kurti miestą žemyno pakrantėje. Jis taip skubėjo, kad 
neatkreipė dėmesio į pasirinktos vietos minusus, į tai, kad arti 
nebuvo nei upių, nei patogaus uosto. Romios ir nepiktos Vilja- 
mo IV žmonos garbei miestas buvo pavadintas Adelaide. 

Milžiniškos teritorijos buvo pardavinėjamos po dvylika ši- 
lingų už akrą. Kasa sparčiai pildėsi, per metus atsigabeno apie 
du tūkstančiai naujakurių. Kol kas viskas vyko kaip sumanyta, 
bet paskui stebuklingas Veikfildo perpetuum mobile ūmai sus- 
tojo dėl vieno mažo apsiskaičiavimo: užuot samdę darbi- 
ninkus ir dirbę savo plačias valdas, dvarininkai laukė atvyks- 
tant naujų piniguočių ir labai pelningai perpardavinėdavo 
jiems žemę! Šie pasekė jų pavyzdžiu, ir netrukus spekuliantų 
rankose atsidūrė visa geriausia žemė, o žemvaldžiai tapo spe- 
kuliantais. Praėjus penkeriems metams po kolonijos įkūrimo, 
Joje gyveno dešimt tūkstančių žmonių. Buvo parduota trys 
šimtai tūkstančių akrų žemės, bet įdirbta tiktai du su puse, ir 
daugelis naujakurių vaikščiojo be darbo. Nematydamas kitos 
išeities, gubernatorius ėmė pats spausdinti popierinius pinigus ir 
organizuoti ypatingus darbus. Tačiau pinigai buvo nepadengti 
auksu, ir kolonija bankrutavo. Anglijos vyriausybei teko prisi- 
imti atsakomybę ir pradėti viską iš pradžių. Tik šį kartą apsiė- 
Jo be Veikfildo „patarimų. 

Beje, daugelis principų, paskelbtų įkuriant Pietų Australijos 
valstiją, patys savaime buvo puikūs. Sakysim, apie aborigenus 
gubernatorius pareiškė: 

„Jie bus lygiai taip pat saugomi, turės tokių pat privile- 
gijų, kaip ir Britanijos piliečiai. 

Už bet kokį smurtą ir neteisybę, padarytą jiems, bus baudžia- 
ma griežtai ir neatidėliotinai. 

Persikėlėlių pareiga ne tiktai gerai elgtis su jais, bet ir viso- 
keriopai padėti jiems tapti civilizuotiems." 

Pagal tą neįprastai humanišką programą keli persikėlėliai, 
sutikę ne per daug džiūgaujančių aborigenų būrius, mandagiai 
pareiškė, kad jie „atvykę įgyvendinti misterio Veikfildo prin- 
cipo ir prašo juos atleisti už įsiveržimą“. Žinoma, aborigenai 
nesuprato anglų kalbos, bet iš jų balsų jiems buvo aišku, kad 
tie ilganosiai baltaveidžiai neketina daryti nieko bloga, ir savo 
ginklų nepanaudojo. Nusprendę griežtai laikytis gubernatoriaus 

nurodymų, naujakuriai atsivežė aborigenus į Adelaidę, kad šie 
galėtų įsitikinti civilizacijos gėrybėmis. Įvyko baisus skanda- 
las — juk senbuviai australai vaikščiojo nuogi, o tarp naujakurių 
buvo daug moterų. Aborigenams buvo pasiūlyta nešioti marški- 
nius ir kelnes, bet jie atkakliai atsisakinėjo rengtis. Galų gale 
šiaip taip įkalbėjo juos apsisiausti vilnoniais apklotais. Ir jie 
sugrįžo pas sunerimusius gentainius visai patenkinti vizitu. 

Jau 1839 metais gubernatorius paskyrė valdininką „čiabuviams 
saugoti". Tas pats valdininkas privalėjo rūpintis, kad aborigenai 
būtų mokomi „skaityti, rašyti, statyti namus, siūti drabužius, au- 
ginti žemės ūkio kultūras, o taip pat jiems būtų diegiami mūsų 
civilizacijos pasiekimai“. Bet labiausiai jam reikėjo stengtis 
„Skiepyti jiems žinias apie viešpatį dievą ir krikščionybės pa- 
"grindus". Nebuvo pamirštas ir aborigenų kūno išganymas: pri- 
reikus valdininkas duodavo ligoniams ir seneliams maisto bei 
drabužių. 

Kadangi valdžia rimtai ėmė versti aborigenus į tikrąjį tikė- 
jimą ir civilizuoti juos, jie, progai pasitaikius, pavedė visa tai 
įvairioms misionierių draugijoms. 

Daugelis aborigenų — klajokliai, todėl Pietų Australijoje ne- 
įmanoma tiksliai surašyti gyventojų, bet apytikriai suskaičiuo- 
ta, kad valstijoje liko. du tūkstančiai penki šimtai gryna- 
kraujų. aborigenų ir tiek pat metisų. Tiktai septynetas šimtų 
žmonių gyvena dviejuose vyriausybės rezervatuose valstijos 
pietuose, kiti įsikūrę prie misionierių stočių, didžiuliuose dy- 
kumų ir stepių plotuose Pietų Australijos šiaurėje ir vakaruose. 
Dvi stotys yra Pietų Australijos liuteronų bažnyčios, dvi — pres- 
biterionų bažnyčios, keturias stotis įsteigusi misionierių sektan- 
tų draugija. Vyriausybinė valdyba Adelaidėje (jos viršininkas, 
kaip'ir anksčiau, turi „saugotojo“ titulą) oficialiai privalo kon- 
troliuoti misionierių stočių veiklą, tačiau iš tikrųjų ji labai ma- 
žai domisi jomis ir stokoja inspektorių etatų. Nors daugelis mo- 
kesčių mokėtojų Pietų Australijoje nusistatę prieš valstybės pa- 
ramą bažnyčiai, šiuo atveju niekas neprotestuoja; manoma, kad 
tai paprasčiausias ir pigiausias būdas išspręsti aborigenų proble- 
mą. Valstybės asignavimai misionierių stotims, paskirstomi per 
Aborigenų reikalų valdybą, sudaro tik penkiolika svarų per 
metus kiekvienam mokiniui aborigenui ir dvidešimt penkis 
šilingus per savaitę kiekvienam vaikui vaikų namuose. Be to, 
valdyba išleidžia kelis tūkstančius svarų per metus statybai, 

remontui ir panašiems tikslams; šiaip misionierių draugijos turi 
verstis savo jėgomis. 

Daugumas stočių — tai keli kalėjimo tipo statiniai su stip- 
riomis akmens sienomis; tų statinių niūrią išvaizdą dar sustip- 
rina tai, kad juos supa vienoda gamta. Savaime suprantama, pa-. 
grindinis pastatas — bažnyčia, toliau — mokykla ir miegamieji 
tiems aborigenų vaikams, kurie visiškai misionierių išlaikomi. 
Prie kiekvienos stoties gyvena ne daugiau kap tuzinas aborigenų 
šeimų, kiti „parapijiečiai“ arba tebėra klajokliai, arba dirba 
aplinkiniuose dvaruose. 

Gyvenantieji prie stočių triūsia darže, arklidėse, virtuvėje, 
gaudami skatikus, arba vien tik maistą. Valstybės šykštumas 
priverčia daugelį misijų auginti kviečius arba laikyti avių, 
norint sudurti galus su galais; tada dar pasamdo dešimtį kitų 
aborigenų. Darbininkai gyvena mūriniuose arba mediniuose na- 
muose su skardiniu stogu. Žmonės prideramai apsirengę: vyrai 
dėvi ilgas keines ir marškinius, moterys — pigias sukneles. Jie 
pasmerkti monotoniškam ir pilkam gyvenimui, bet jiems nors 
kiek geriau negu prasigėrusiems, atbukusiems vargšams Nau- 
jojo Pietų Velso ir Viktorijos vyriausybių rezervatuose. 

Misionieriai dažnai kritikuojami dėl to, kad vienintelis aki- 
vaizdus jų darbų rezultatas — aborigenai reguliariai lanko baž- 
'nyčią ir moka kur reikia ir kur nereikia burbėti maldas. Tikrai, 
kai kurie šventieji tėvai nereiklūs. Antai vienas misionierių sto- 
ties vadovas savo žurnale rašė apie didžias krikščionybės per- 
gales: 

„Širdis džiūgauja, kai matai pergalingą šventosios dvasios 
poveikį mūsų parapijiečiams, ypač vaikams. Neseniai visi mū- 
sų mokyklos internato vaikai ėjo į mišką gaudyti triušių, norė- 
dami paskui išsikepti juos žarijose. Laikas slinko, bet grobio 
nebuvo. Tada vienas iš jų pasiūlė pasimelsti. Visi berniukai 
suklaupė, ir du vyresnieji ėmė prašyti viešpaties pagalbos. 
Kokia buvo linksmybė, kai netrukus po to kiekvienas sugrįžo 
su triušiu rankose.“ 

Beje, geriau pagalvojus, sunku reikalauti iš Pietų Australijos 
misionierių, kad jie per penkiasdešimtį, netgi per šimtą metų 
padarytų iš aborigenų tikrus krikščionis, tokių ir Europoje dau- 
giau kaip per tūkstantį devynis šimtus šešiasdešimt metų po 
Kristaus gimimo beveik nėra... 

Labai svarbus kritikų argumentas, jog negausios „išgelbėtos 
sielos“ užkariautos pernelyg brangia kaina.. Esama pakankamai 
pagrindo manyti, kad skaičius aborigenų, negalėjusių prisitai- 
kyti prie naujų sąlygų ir necivilizuotų iki mirties, žymiai dide- 
snis už atverstųjų skaičių. Negaliu patikėti, kad misionieriai 
patys nebūtų to matę. Tačiau jie aiškiai mąsto taip pat, kaip 
ir vienas anglas, buvęs vyskupu Pietų Australijoje prieš šimtą 
metų. Pietų Australijos parlamente buvo svarstomas aborigenų 
klausimas, ir tyrimo komisijos narys pasikeitė nuomone su 
vyskupu: 

Klausimas. Kaip jūs manote, ar būtina apkrikštyti juo- 
daodžius jų sieloms išganyti, o gal visagalis, kupinas beribės 
meilės, nesmerks tų stabmeldžių, kad tik jie dorai gyventų pa- 
gal savo įstatymus ir tikėjimą? 

Vyskupas. Ne, man atrodo, kad doro gyvenimo pagal 
jų pačių įstatymus nepakanka sielos išganymui. Juos reikia pa- 
daryti krikščionimis, ir mes privalome pasinaudoti kiekviena 
proga atversti juos į tikrąjį tikėjimą. Privalome šviesti stabmel- 
džius. Esu įsitikinęs, kad pats nebūsiu vertas išganymo, jei- 
gu to atsisakysiu. Nežinau, į ką taiko viešpaties pirštas, bet 
pasitikiu viešpačiu, juk jis pasiuntė savo sūnų mirti atperkant 
viso pasaulio nuodėmes. 

Klausimas. Įsivaizduokite, kad atversdami juos, jūs tik 
žudote jų kūną. Ar ne geriau tokiu atveju susilaikyti? 

Vyskupas. Visų pirma, nemanau, kad jų kūnai daugiau 
nukentės, jeigu neleisime jiems gyventi kaip laukiniams. Antra 
vertus, kad ir ką kalbėtume, nematau jokio pagrindo atsisakyti 
atversti čiabuvių. Tegu geriau miršta krikščionimis, negu skur- 
sta stabmeldžiais.., 


eso) 


Vertindamas metodus, kuriais naudojasi Pietų Australijos 
misionieriai, turiu pasakyti štai ką (laikausi humanizmo prin- 
cipų ir to požiūrio, kad tie metodai netinkami, norint pasiekti 
pačių misionierių sau keliamą tikslą, — atversti į „tikrąjį tikėji- 
mą“ kuo didesnį aborigenų skaičių): 

Pirma, misionieriai, užuot pamažu keisdami senbuvių tradici- 
jas, pasiskubino sunaikinti vietinę kultūrą ir pasmerkti visus 

aborigenų papročius bei sąvokas kaip nuodėmingus ir šėtoniš- 
kus. Tai sukėlė atverčiamųjų pasipriešinimą ‘ir baimę, sukėlė 
visiškai nepageidautinų koniliktų tarp apkrikštytųjų ir neap- 
krikštytųjų vienos giminės arba genties narių. 

Antra, misionieriai sutapatina krikščionybę su Anglijos 
smulkiaburžuaziniu gyvenimo būdu. Sakytum sielos išganymui 
būtinai reikia gerti arbatą, dėvėti drabužius ir gyventi mūri- 
niuose namuose. Aborigenams primestos gyvenimo sąlygos pa- 
darė juos itin neatsparius tuberkuliozei, plaučių uždegimui. Dvi 
stotys turėjo nutraukti savo veiklą dėl tos paprastos priežasties, 
kad visi aborigenai išmirė... 

Trečia, misionieriai nenutuokia apie etnologiją, sociologiją, 
socialinę psichologiją ir kitokius visuomenės mokslus. Todėl 
jie dažnokai nežinodavo, kaip pasiekti norimų pakitimų, ir ne 
kartą savo beatodairišku užsispyrimu ir egoizmu sukeldavo ne 
mažiau rimtų ir lemtingų koniliktų negu persikėlėliai kitose 
valstijose. 

Kai kas linkęs manyti, jog tokios klaidos, girdi, praeities 
dalykas. Deja, taip nėra. Tai liudija Uldeja Jalatos stoties is- 
torija. Stotį 1933 metais įkūrė Jungtinė aborigenų misija Vik- 
torijos dykumos pakraštyje už kelių kilometrų nuo Uldejos 
geležinkelio stoties Adelaidės — Perto linijoje. Oro temperatūra 
čia dažnai viršija keturias dešimtis laipsnių, kai kada siekia 
net ligi keturiasdešimt devynių. Tarp negausių šaltinių dideli 
nuotolfai, be to, jie dažnai išdžiūsta. Augalija — šiurkšti žolė 
ir žemi krūmokšniai. Kengūros, paukščiai ir driežai — vieninte- 
liai gyvūnai, prasimaitinantys tokiame skurdžiame krašte. Ta- 
čiau nuo neatmenamų laikų toje dykumoje gyveno kelios gen- 
tys — medžiotojai, klajojantys nuo šaltinio prie šaltinio. 

Įsikūrus misijų stočiai Uldejoje, aborigenai, natūralaus smal- 
sumo vedami, pradėjo čia lankytis. Jie mielai imdavo iš mi- 
sionierių miltus bei cukrų, bet, deja, būdavo abejingi bet 
kokiems mėginimams atversti juos į tikrąjį tikėjimą. Tada mi- 
sionieriai nusprendė pradėti savo darbą iš kito galo. Jie pri- 
kalbino daugelį tėvų atiduoti savo vaikus misijos globai. Ber- 
niukai ir mergaitės nuo vienerių iki penkerių metų amžiaus 
buvo apgyvendinti paprastuose mediniuose barakuose, miego- 
davo ant grindų. Jie augo be rūpesčių, bet ir be džiaugsmų. 

Nakčiai vaikai būdavo užrakinami miegamuosiuose. Tėvai ret- 
karčiais aplankydavo juos, bet nuo apsilankymo iki apsilan- 
kymo praslinkdavo mėnesiai, o gal ir metai. Vaikai augo, 
susvetimėjimas irgi didėjo, ir pasitaikydavo, kad pasipiktinę 
tėvai atsiimdavo savo vaikus. 

O misionieriai ir toliau kantriai valgydino, rengė ir rūpinosi 
savo globotiniais, tikėdamiesi išugdyti krikščionių kartą. Val- 
kai iš tiesų tapo tikintys, juk pagrindinai buvo mokoma skai- 
tyti bibliją, giedoti psalmes ir kalti katekizmą. Bet kas laukė 
jų po mokyklos? Norėdami išlaikyti paaugusius auklėtinius, 
misionieriai pristatė juos dirbti: virtuvė, malkų kapojimas ir 
pan. Tačiau stotis negalėjo amžinai jais rūpintis. O auklėti- 
niai, baigę mokslų kursą, reikalavo, kad jiems būtų suteikta 
tokia pat laisvė, kokia naudojosi jų stabmeldiški giminės. Vie- 
nintelis dalykas, kurį galėjo sumanyti misionieriai — tai paso- 
dinti naujuosius krikščionis daryti bumerangų ir kitokių su- 
venyrų. Jie būdavo pardavinėjami tris kartus per savaitę 
Uldejoje sustojančio traukinio keleiviams. 

Likimo ironija: didžiausią paklausą turėjo kopijos žiniuonių 
pjaustytų skeptrų ir „magiškų“ nusmailintų lazdelių bei kau- 
liukų, kuriais aborigenai per atstumą žudydavo savo priešus. 
Netrukus visi krikščionys jau gamino šlykščius stabmeldiškus 
daiktus. Pardavinėdami savo dirbinius, jaunieji krikščionys 
drauge skelbdavo tikėjimą keleiviams. 

Kai kuriems jaunuoliams greitai pabodo toks apgailėtinas 
egzistavimas, ir jie sugrįžo į savo gentis. Tačiau ten jiems 
irgi buvo nesaldu: medžioti jie nemokėjo, gyventi dykumoje 
buvo atpratę. Artimieji laikė juos tik našta, o čia dar jau- 
nieji atsisakė paklusti seniams, kurie, senovės papročiu, va- 
dovavo genčiai. Maištininkai buvo išvyti ir apsigyveno prie 
misionierių stoties. 

Čia jau buvo nusidriekusi stovykla, gyvenama ligonių ir 
nusenusių aborigenų. Žmonės kurdinosi primityviausiose lūš- 
nose, jiems nebuvo kur nusiprausti, išsiskalbti, nesibaigdavo 
epidemijos. Misionieriai dalindavo kai kokių produktų, vaistų, 
kartais padėvėtų drabužių, ir daugumas „šefuojamųjų“ pama- 
žu priėmė krikščionių tikėjimą. 

Mokinių skaičius mokyklose nenutrūkstamai augo. Iš šalies 
galėjo pasirodyti, kad misija veikia itin sėkmingai. Pavarčius 


Jungtinės aborigenų misijos leidžiamą žurnalą, matyti, kad ja- 
me kas metai — entuziastingos ataskaitos apie naujus rekor- 
dinius derlius dvasių fermoje... Tačiau šis džiaugsmas buvo 
visai nepagrįstas. Stočiai pradėjo grėsti katastrofa, baisesnė 
už visas ligas ir materialinius sunkumus. Iki atvykstant misio- 
nieriams, Uldeja buvo tiktai vienas iš daugelio šaltinių, prie 
kurio klajojantys aborigenai kartkartėmis pastovyklaudavo. 
Jiems iškeliavus vėl pasipildydavo vanduo, atsigaudavo au- 
galijos ir gyvūnijos pasaulis. Tačiau įkūrus misiją, čia kiau- 
rus metus pradėjo gyventi šimtai žmonių. Dėl to išseko šalti- 
nio vanduo, apylinkėje nebeliko medžiojamų gyvūnų, medžiai 
ir krūmai buvo iškirsti kurui, žolę nuėdė ožkos, kurių užsi- 
veisė misionieriai, kad kūdikiai gautų pieno. Ir kai augalija 
nunyko, stotį ėmė užpustyti smėlis. 

Misionieriai ilgai nesutiko perkelti aborigenų į kitą vieto- 
vę. Galų gale Aborigenų reikalų valdyba Adelaidėje rado pui- 
kią dingstį stočiai uždaryti. Po karo Australija užleido anglų 
ginkluotosioms pajėgoms didelę sritį Viktorijos dykumoje, 
įšiauriau Uldejos, bandymams su raketiniais sviediniais. Norė- 
dami būti mandagūs su čiabuviais, iš kurių atėmė medžioklės 
plotus, bazę pavadino Vumera, aborigenų kalba — iečių svai- 
dykle. Tiesa, Uldejos stoties gyventojai nebesivertė medžiokle, 
bet valdyba, motyvuodama raketinės bazės artumu, 1952 me- 
tais misiją uždarė. Taip taktiškai išgelbėjo misionierių reputa- 
ciją... 

Deja, mainais už tai valdyba galėjo pasiūlyti tiktai Jalatą, 
už šimto penkiasdešimties kilometrų į pietus. Ten buvo ir žvė- 
rių, ir vandens, ir skurdžių miškelių. Žodžiu, naujoji vieta 
buvo gera visais atžvilgiais, išskyrus vieną. Uldejos misionie- 
rių nuomone, ji buvo pernelyg arti kitos stoties, vadovauja- 
mos liuteronų. Valdyba laikėsi savo, tada misionieriai paliko 
savo aveles ir persikraustė į Vakarų Australiją. Valdybai te- 
ko atiduoti paliktuosius aborigenus liuteronų misijos globai. 
Jungtinė aborigenų misija didžiai pasipiktino ir savo žurnale 
kreipėsi į skaitytojus su raginimu: „Brangūs draugai, visi kar- 
tu melskimės viešpačiui, kad jis tai sutrukdytų. Mes įsitikinę, 
kad tokia permaina atneš nelaimę". Daugelis aborigenų taip 
pat buvo nepatenkinti — vieni iš jų „patraukė Į dykumą, kiti 
mėgino įlipti į traukinį ir sekti paskui savo ganytojus į Va- 

karų Australiją. Ne vienas žmogus žuvo, patekęs po vagonu. 
Bet .daugumas persikraustė į Jalatą — jiems nebuvo kur dėtis. 

Taigi ši problemą galų gale buvo išspręsta. Bet kas buvo 
padaryta, taisant tas klaidas, kurių pridaryta Uldejoje, ir ven- 
giant naujų? Ieškodamas atsakymo į šį klausimą ir kartu no- 
rėdamas savo akimis pamatyti, kaip stabmeldžiai atverčiami 
į tikrąjį tikėjimą (biure išgirdau, kad daugelis iš Uldejos at- 
sikėlusių aborigenų dar nepakrikštyti), aplankiau Jalatos mi- 
sionierių stotį. ' 

Mane pasitiko jaunas misionierius išblukusiais marškiniais 
ir plačiakrašte skrybėle. Jis papasakojo, kad namų dar nespėta 
pastatyti ir aborigenai gyvena laikinoje stovykloje miške, už 
dvidešimties mylių nuo stoties. Jis kaip tiktai ketino vykti 
ten dalinti savaitės raciono ir sakyti pamokslo, tad sutiko pa- 
rodyti man kelią. 

Kadangi kelio nebuvo, o visur plytėjo smėlis, atkabinau 
furgoną ir paprašiau misionieriaus labai neskubėti, norėdamas 
spėti savo automobiliu paskui galingą jo sunkvežimį. Vos 
tiktai išvažiavome iš kiemo, dvasių ganytojas išvystė visiškai 
bedievišką greitį, vinguriuodamas tarp medžių, ir aš beviltiš- 
kai atsilikau. Tiesa, pamesti jo iš akių negalėjau — už sunkve- 
žimio driekėsi milžiniškas dulkių debesis. Dvidešimt mylių pa- 
virto į geras keturias dešimtis, bet galų gale greituolis sustojo 
ir iššoko iš sunkvežimio. Termometras rodė trisdešimt aštuo- 
* nis laipsnius, ir aš bandžiau surasti pavėsį stovėjimui. 

Misionieriaus sunkvežimį apsupo grupė tamsiaodžių vyriš- 
kių su ilgomis kelnėmis, marškiniais ir kepurėmis arba megz- 
tomis kepuraitėmis. Netardami nė žodžio, jie ėmė kraustyti 
iš jo dėžes bei maišus. Kiek atokiau pamačiau tarp medžių 
brezentu dengtą žemą palapinę, priešais kurią sėdėjo apie 
dešimtį moterų bei vaikų. Moterys buvo apsirengusios pla- 
čiais sijonais, vilnonėmis palaidinėmis ir megztomis kepu- 
raitėmis, o viena senutė apsitempusi suplyšusiu žieminiu paltu. 
Ganytojas man papasakojo, kad drabužiai dovanoti misionie- 
rių draugijos, nuolatos rengiančios dideliuose miestuose rink- 
liavas aborigenams, o valdžia atsiunčianti mundurų. 

— Vos tiktai išvažiuosime, jie nusirengs, — niūriai kalbėjo 
jis toliau. — Kai apsilankydavau netikėtai, beveik visada ras- 
daviau juos nuogus. Šiandien jie žinojo, kad aš atvyksiu. 

Apėjau visą stovyklą — tris dešimtis varganų lūšnų, suręstų 
iš šakų ir brezento. Šen bei ten sėdintys aborigenai žvelgė į 
mus visiškai abejingai, užtat iš visur subėgo smalsūs visokių 
rūšių ir veislių šunys, Klaikiai liesi ir purvini. Visur buvo 
primėtyta plonyčių elementorių. Pakėliau žydrą brošiūrą ir 
pasklaisčiau ją. Spalvoti paveiksliukai bibliniais motyvais, 
kiekvienai raidei atitinka koks nors posakis. Aš perskaičiau: 
„A— is for Angels who came in the morn, D— is for the 
Darling on whom the angels smiled, F— is Friend Jesus up 
in the skies, N—is for Name above every other, R—is 
righteous Redeemer in whom we find rest"!. 
` Įdomu, ar bus čia Kserksas iš mano vaikystės knygos? Ta- 
čiau raidei X (iks) šiame leidinyje buvo skirtas štai toks są- 
mojingas sakinys: „X — rays of light from God's blessed Son'?, 

Po medžiu sėdėjo grupė vaikinų mėlynomis kaubojiškomis 
kelnėmis ir margais marškiniais. Matyt, atverstieji... Atsisėdęs 
šalia, pradėjau juos kalbinti. Daugelis visai pakenčiamai 
šnekėjo angliškai ir aiškiai apsidžiaugė, pamatę naują žmogų. 
Paklausiau, kuo jie užsiima. | 

— Ogi niekuo, — atsakė vienas. — Geležinkelio čia nėra, su- 
venyrų neturime kam parduoti. 

— Kaipgi jūs leidžiate dienas? 

— Skaitome maldas, bibliją, giedame psalmes. - 

— Pagiedokite man ką nors. 

Jie susižvalgė, paskui kažkoks griaumedis — greičiausiai va- 
dovas — linktelėjo, ir vaikinai užtraukė „Aš numazgotas avi- 
nėlio „krauju“. Kupletų buvo nesuskaičiuojama gausybė, o ma- 
ne aptūpė musės, piktos ir įkyrios kaip reta. Jos lindo į akis, 
ausis, net į burną. Aborigenai, aišku, buvo pripratę prie jų, o 
aš maniau, kad pasiusiu. 

Kitame stovyklos gale atskirai sėdėjo seniai. Keletas žmo- 
nių darė bumerangus, kiti tiesino lazdas viršum laužo. Visų 
kaktas puošė iš ašutų nupinti raudoni raiščiai, ženklas, kad 
jaunystėje ištvėrė ilgą ir gana skausmingą iniciacijos ceremo- 


1 „A —tai angelai, atskrendantys auštant, D — kūdikėlis, kuriam an- 
gelai šypsojosi, F — mielasis Jėzus aukštai danguje, N — vardas, aukštenis 
už visus vardus, R — teisingas atpirkėjas, teikiąs visiems mums paguo- 
dą” (angl.). 

2 Iks — rentgeno spinduliai, skleidžiami palaiminto viešpaties sūnaus“ 
(angl.). 

niją.! Vienas jų šiek tiek kalbėjo angliškai. Jis iš karto įnl- 
ko barti vaikinus, su kuriais aš ką tik buvau šnekėjęsis. Jį 
itin skaudino jų nenoras paklusti senių patarimams ir eiti me- 
džioti, apskritai rūpintis savo gentimi. 

Ištiesinę viršum ugnies lazdas, meistrai atidėjo jas į šalį Ir 
ėmėsi kietu akmeniu atskeldinėti nuo titnago antgalius ietims. 
Padaręs ietį, vienas senis paėmė vumerą — savotišką katapul- 
tą, pusmetrio ilgio, maždaug penkių centimetrų pločio, su 
ilgu grioveliu viduryje. Jis įdėjo ietį į griovelį taip, kad ši 
įsirėmė į kyšulį vumeros gale. Paskui; prilaikydamas ietį per 
vidurį kaire ranka, dešine suspaudė svaidyklę, ir keliskart 
užsimojo, lyg norėdamas mesti ietį. 

— Bzzz, vumera, —tarė kitas senis; užsiimdamas ausis 
delnais. 

Ko gero jis bus matęs ypatingo slaptumo sviedinius Vu- 
meros bazėje, prieš palikdamas Viktorijos dykumą. Pirmasis 
senis vis dar taikėsi. 

— Kodėl jis nemeta? — paklausiau. 

— Blogai antgaliui. Sulūš. Paskui daryk naują. 

Man nė į galvą nebuvo atėję, kad titnago antgaliai trapūs, 
po pirmo metimo išeina iš rikiuotės. Užtat juo didesnio su- 
sižavėjimo verti vietiniai medžiotojai: juk jie pasiima tiktai 
dvi tris ietis — vadinasi, jiems nevalia nepataikyti, 

— Bumerangai geresni, jie nelūžta,— pajuokavau. 

Vienas senis pamanė, kad noriu pasižiūrėti jo meno, ir 
sviedė ką tik išpjautąų bumerangą. Kaip ir visi bumerangai 
toje Australijos dalyje, jis buvo blogai išlenktas ir nesugrįžo. 
Bet senis paprastai išsprendė tą problemą: jis svilptelėjo, ir 
jo šuo bematant sulakstė bumerango. 

Man šovė į galvą puiki (kaip man pasirodė) idėja. Aš 
atsinešiau grįžtantį bumerangą, kurį buvau pirkęs iš Džo La- 


!Iniciacija (lot. „initiatio“ — įšventimas) — jaunuolių įšventimo 
apeigos pirmykštėje bendruomenėje, taip pat ir pas Australijos abori- 
genus, ženklinančios jų perėjimą į suaugusius vyrus. Iniciacijų. pa- 
grindinis uždavinys buvo skiepyti ir ugdyti jaunuoliams savybes, bū- 
tinas suaugusiam vyrui — kariui, medžiotojui, šeimos galvai. Įšventimo 
apeigas paprastai papildydavo įvairiausi fizinės ištvermės bandymai, 
dažnai gana skausmingi: dantų išmušimai, apipjaustymas, odos pjausti- 
nėjimas, plaukų rovimas, prideginimai ir t. t. Pilnas įšventimo apeigų 
ciklas dažnai užsitesdavo daugelį metų. Tik ištvėręs visų tų apeigų 
ciklą, jaunuolis gaudavo teisę vesti ir sukurti šeimą. 

peruzo rezervate, ir keliskart sviedžiau jį. Deja, mano pastan- 
gos padaryti įspūdį seniams nuėjo perniek. Jie spoksojo į 
mane visiškai abejingai ir kažką murmėjo sau panosėje. 

— Ką jie sako? — sutrikęs paklausiau aš savo vertėjo. 

— Kad jiems nereikia grįžtančių bumerangų. Jie visada pir- 
mu metimu pataiko į tikslą. Grįžtantys bumerangai — tai val- 
kams. 

Ech, reikėjo pademonstruoti jiems mano medžioklinį šau- 
tuvą! Bet vos žengiau žingsnį jo atsinešti, pasigirdo misio- 
nieriaus balsas, kviečiantis visą gentį. Mano nuostabai, nie- 
kas nė nepajudėjo, nors puikiai girdėjo šaukimą, nes ūmai 
suskato kažką gyvai svarstyti. Pagaliau sukilo. 

— No bloody tucker, no bloody sermon, — išvertė mano 
pašnekovas senių pokalbio turinį. Kitaip tariant, jie atsisakė 
klausyti pamokslo, kol nebus pavalgę. 

Vyriškiai megztomis Kkepuraitėmis jau pradėjo atidarinėti 
dėžes ir atrišinėti maišus; prie jų 1š visų pusių skubėjo stovyk- 
los gyventojai. Misionierius turėjo sąrašą, ir jis pabandė suri- 
kiuoti žmones į eilę, bet iš to nieko neišėjo. Dėžėse buvo arba- 
tos, muilo, tabako, o maišuose — miltų ir cukraus. Mažame 
ryšulėlyje buvo keliolika svogūnų ir bulvių. 

Pagalbininkai su kepuraitėmis mikliai pasiglemžė svogūnus 
ir bulves ir pasiskubino susigriebti kuo daugiau arbatos, cuk- 
raus, miltų. Tiktai po to jie ėmė dalinti davinį savo gentai- 
niams, susirinkusiems su skardinėmis, suplyšusiais maišais ir 
kartoninėmis dėžėmis. 

— Ar jie gauna dar ką nors, be arbatos, cukraus ir miltų? — 
paklausiau misionieriaus. l 

— Ne, tai viskas, ką man atsiunčia valdyba. Dar muilo ir 
tabako. Bulvių ir svogūnų parūpinau aš pats, retkarčiais man 


"pavyksta nupirkti sauso pieno vaikams. 


Kaip įprasta čia, tolimuose užkampiuose, aborigenai nekep- 
davo tikros duonos, pasitenkindami vadinamaisiais dampers — 
vandenyje maišytais paplotėliais. Dideliame katile užvirė ar- 
batą (arbatžolių ir cukraus po lygiai). Man ir be jos prakaitas 
telžė upeliu, o žiūrėdamas, kaip jie pliaupia verdantį vandenį, 
visai permirkau. O stovyklos gyventojai su malonumu gurkš- 
nojo savo arbatą, net patys mažiausieji gavo po didžiulį puo- | 
delį. 

Grįždamas automobiliu per eukaliptų mišką, buvau pasken- 
des liūdnuose apmąstymuose. Aišku: Jalatoje kartojasi toji 
pati skriauda, kuri buvo padaryta aborigenams Uldejoje. 
Jiems primetamas svetimas ir žalingas gyvenimo būdas. Bet 
svarbiausia tai: jeigu misionieriams galų gale net pavyktų pa- 
versti aborigenus smulkiais buržua, vis tiek baltieji gyventojai 
nepripažins senbuvių lygiateisiais. Pietų Australijoje rasiniai 
prietarai taip pat plačiai paplitę ir taip pat giliai įsišakniję kaip 
rytinėse valstijose. Norom nenorom peršasi palinkėjimas, kad 
misionierai pradėtų savo veiklą nuo baltųjų — pabandytų pir- 
mučiausiai juos padaryti gerais krikščionimis.., 


IŠ RYTŲ... 


„Iš dešimties milijonų Australijos gyventojų devyni susitel- 
kę siauroje žemės juostoje palei rytų ir pietų pakrantes, nuo 
Kernso Kvynslende iki Adelaidės Pietų Australijoje. Daugiau 
kaip pusė milijono gyvena Vakarų Australijos pietinėje da- 
lyje, kiti — keliuose uostamiesčiuose šiaurės vakarų pakrantėje 
ir aplink .dvi tris kasyklas didžiulio žemyno centre. Tankiai 
gyvenamos rytų Ir vakarų sritys atskirtos beveik tuščių stepių 
ir dykumų. Jas ir reikėjo įveikti, norint pasiekti artimiausią 
mūsų kelionės tikslą, — Vakarų Australijos sostinę Pertą. 

Iki 1941 metų rytų ir vakarų nejungė plentas. Bet Antrojo 
pasaulinio karo pradžioje Vokietijos kaperiai pradėjo grasinti 
jūros susisiekimui tarp rytinių valstijų ir Vakarų Australijos. 
Tada federalinė vyriausybė pavedė armijai nutiesti tarpkon- 
tinentinę automagistralę. „Tiesimas“ truko vos tris mėnesius: 
visi turimi traktoriai ir buldozeriai išvarė plačią vėžę per pus- 
dykumę netoli pakrantės. Ji buvo pavadinta Eiro plentu, gar- 
bei pirmojo keliautojo, kuriam pavyko sėkmingai nusigauti iš 
Pietų Australijos į Vakarų. Tačiau labiau paplito pavadinimas 
Nularboro kelias (pagal tuščią dykumą, kurią kerta kelias: žo- 
dis nullarbor lotyniškai reiškia „bemiškis“). 

Nuo Adelaidės iki Perto du tūkstančiai aštuoni šimtai ki- 
lometrų, tiek pat, kiek nuo Stokholmo iki Romos. Visą pir- 

mąją kelio pusę beveik nepasitaiko gyvenviečių, ir aš labai 
nudžiugau, kai mano bičiulis ir tėvynainis Stenas Jakobsenas 
pasisiūlė mums į bendrakeleivius. Stenas buvo daug metų iš- 
gyvenęs Sidnyje. Jis ne tiktai puikiai nusimanė apie automo- 
bilius, bet buvo linksmas ir geraširdis; geresnio bendrakeleivio 
sunku ir norėti. 

- Prašmatniame mano žemėlapyje Nularboro plentas taip pat 
buvo pažymėtas riebia žalia linija. Bet, patyrimo pamokytas, 
nusprendžiau šį kartą smulkiai visko išsiteirauti prieš iške- 
liaudamas. Kelių valdyboje mano pageidavimas sukėlė sąmy- 
šį. Užtat Adelaidės autoklube buvau sutiktas labai lipšniai. 
Vienas iš tarnautojų akies mirksniu išėmė iš labai aukštos 
spintos su daugybe skyrių apie dvidešimtį žemėlapių ir pa- 
davė man. | 

— Čia jūs rasite bet kokią informaciją. Įdėmiai išstudijuo- 
kite juos, visa kita bus labai paprasta. 

Ne per daug tikėjausi žemėlapiuose surasti absoliučiai viską 
ką reikia žinoti vargšui neišmanėliui užsieniečiui. Susiradau 
kampelį čia pat klube ir ėmiau juos tyrinėti, lygindamas su 
savuoju stebuklingu žemėlapiu. Keista, klubo žemėlapiuose 
trūko daugelio gyvenviečių, net vienas miestas buvo kažkur 
pradingęs. Droviai paklausiau tarnautoją, kaip tą suprasti. Jis 
negalėjo man nieko aiškaus atsakyti. Nebent tai, kad mano 
žemėlapio sudarinėtojas bus pažymėjęs keletą neegzistuojan- 
čių kaimelių „geresniam vaizdui". 

Gerai, pasikliausime klubo žemėlapiais. Studijavau juos to- 
liau: Jau pirmajame puslapyje nežinomas autorius karštai ra- 
gino visus keliautojus prieš išvažiuojant pasirūpinti, kad au- 
tomobilio būklė būtų be priekaištų. Natūralus reikalavimas. 
Bet kai toliau perskaičiau, kad reikia apsirūpinti maistu, van- 
deniu ir benzinu visai kelionei, pasijutau nejaukiai. Ir jau 
visai apkvaišau, sužinojęs, kad tūkstančio šimto šešiasdešimt 
keturių kilometrų atkarpoje nebus jokios automobilių remon- 
to dirbtuvės. 

Dar kartą atsiprašęs tarnautoją, kad trukdau, pasiteiravau, 
ar jis kartais nežinąs, ką daryti, jeigu dykumos viduryje su- 
ges motoras? Jis "nustebęs kilstelėjo antakius ir atsakė: 

— Labai paprasta. Jūs atiduosite sulūžusią dalį pirmam pra- 
važiuojančiam automobilio vairuotojui ir paprašysite nuvežti 
ją į artimiausią dirbtuvę Kai detalė bus pataisyta, dirbtuvės 

savininkas atsiųs ją pasitaikius progai. Tik statykite automo- 
bilį matomoje vietoje, kad būtų galima jus surasti. Jei mėgs- 
tate medžioti, galite praleisti laiką, šaudydamas triušius. Jų 
ten milijonai. 

Išties, paprastų paprasčiausia. Žinoma, jei pasitaikys kitų au- 
tomobilių. Ir aš paklausiau, ar įmanoma jų sulaukti. 

— Neslijaudinkite,— tarė tarnautojas.— Dabar ten eismas ga- 
na gyvas, po kelias mašinas per parą. Dieną, daugiausiai dvi, 
luktelėsite. Ką jums reiškia, juk turite furgoną. 

Irgi teisingai. Bet ar iš viso įmanoma ten pravažiuoti su 
furgonu? l 

Tarnautojas buvo tuo visiškai tikras. 

— Daugelis važiuoja su furgonais. Žinia, kai kur kelio pa- 
viršius purus, ir palijus gal kur ir įklimpsite. Bet dabar, mūsų 
duomenimis, viskas tvarkoje. Toliau į vakarus yra kempingas 
ir dirbtuvė. Ten jums viską smulkiai paaiškins. Sėkmės! 

Mane ne itin viliojo galimybė nusigauti pusę kelio vien tam, 
kad paskui išgirsčiau, jog toliau nebepravažiuojama dėl potvy- 
nio arba miško gaisro, arba dėl kokios nors stichinės nelaimės. 
Bet ką daryti? Kol Stenas tikrino motorą, mudu su Marija Te- 
resa ėmėmės papildyti vandens ir maisto atsargas. 

Antradienį anksti rytą palikome Adelaidę ir, pravažiavę tan- 
kiai gyvenamą rajoną su nuostabiais vynuogynais, po kokių 
septyneto valandų baigėme pirmąjį etapą Port Ogaste, už trijų 
šimtų trisdešimt septynių kilometrų į šiaurės vakarus nuo 
Adelaidės. Kitaip tariant, mūsų greitis buvo maždaug penkios 
dešimtys kilometrų per valandą. Ne taip jau blogai, turint 
galvoje, kad automobilis ir furgonas sunkiai pakrauti. 

Klubo žemėlapyje buvo nurodyta, kad už Port Ogasto išsyk 
baigiasi asfaltas. Pats laikas vėl teirautis. Mes nuvykome į ke- 
lių valdybos informacijos biurą, tačiau jau buvo ketvirtis 
penktos, ir biuras uždarytas, kad tarnautojai, geru australų 
papročiu, grįžtų namo penktai valandai, kai oficialiai baigia 
darbą visos įstaigos. Kreipėmės į savininką benzino kolonėlės, 
stovinčios prie pat asfalto. Jis maloniai atsakė, kad kelias la- 
bai dulkėtas. Tuo jo žinios ir apsiribojo. 

Kempingas pasirodė besąs tik viena iš gausių stovyklų, kur 
ilgam laikui įsikurdavo žmonės, netekę vilties gauti pastogę. 
Beveik visi furgonai buvo pastatyti ant trinkų. Vis dėlto su- 
siradau furgoną ant ratų Ir mandagiai pabeldžiau į duris. Iš 

vidaus kyštelėjo galvą kokių dešimties metų berniūkštis. Jis 
pasakė man, kad tėčio nėra namie, jis uoste tapo paveikslą, 
o mama čia, kepa kotletus. Mama pranešė, kad jie taip pat 
važiuoja į vakarus, todėl žino apie kelią ne daugiau kaip mes. 

— Vadinas, važiuosime kartu? — linksmai paklausiau. | 

— Mielai, jeigu jūs luktelėsit savaitę kitą, o gal ir mėnesį. Vy- 
ras nori čia pabūti. Jis dailininkas, aptiko daug įdomių siu- 
žetų. Mes ištisai keliaujame, ir iš anksto nenumatysi, kiek kur 
prastovėsime. 

Pavydėtinas gyvenimas... Bet tuoj pat pagalvojau, kad tur- 
būt ne taip paprasta klajoti, kai sūnus mokyklinio amžiaus. 
Gal jie patys jį moko? Man pačiam neilgai trukus grėsė pa- 
našios problemos, todėl negalėjau ištverti nepasiteiravęs. 

— Jis lanko mokyklą kaip visi, — atsakė mama. — Kur ap- 
sistojame, ten aš jį ir leidžiu į artimiausią mokyklą. Kelionėje 
jis užtrunka labai nedaug dienų, ir galima pasivyti. Nebepame- 
nu, kiek mokyklų yra lankęs Piteris, bet per metus susidaro 
apie dešimtį. Tik Vakarų Australijoje, kur dabar vykstame, 
Jis dar nesimokė. 

— Ir mokytojai neprieštarauja, kad jūs nei iš šio, nei iš 
to atvedate į klasę naują mokinį? 

— O ko jiems prieštarauti? Jų pareiga — mokyti vaikus. 
Australijoje daug kas keliauja su vaikais. Man regis, aplinkos 
pakeitimas jiems tiktai į naudą. 

Sužavėtas šitokiu nauju papročių paprastumo Australijoje 
įrodymu, padėkojau už informaciją (nors ničnieko nauja apie 
kelią nesužinojau!) ir grįžau prie savo automobilio. Gal kita- 
me kempinge mums labiau pavyks? Iki jo buvo trys šimtai de- 
vyniasdešimt penki kilometrai, o toliau plytėjo pusdykumė... 

Trečiadienį, vos pusvalandį pavažiavus, asfaltas virto maž- 
daug dešimties metrų pločio vieškeliu. Bet už šimto kilometrų 
nuo Port Ogasto jis tapo duobėtas, kelio paviršius panėšėjo 
į skalbimo lentą, ir aš nesąmoningai sumažinau greitį. Stenas 
tuoj pat priminė man, kad iki Perto ištisi du tūkstančiai ke- 
turi šimtai kilometrų, ir detaliai išdėstė įdomiausią teoriją: 
greičiau važiuojant, mažiau krato. Kai atėjo jo eilė sėsti prie 
vairo, jis nedelsdamas ėmėsi įgyvendinti tą teoriją. Ir įrodė, 
jog buvo teisus. Mes tikrai galėjome susikalbėti vienas su 
kitu be trukdymų: puodų ir kitų rakandų trinksėjimas nebenu- 
stelbdavo mūsų balsų. 

Bet ką daryti su kelio dulkėmis? Jos debesiu apgaubė au- 
tomobilį ir pavertė mus raudonodžiais. Pabandėme uždaryti 
langus — pasidarė nepakenčiamai tvanku, net ventiliatorius ne- 
gelbėjo. Dulkės vis tiek skverbėsi per tarpelius. Vėl atplė-. 
šėme langus 

— Pažiūrėk, tėte, — džiugiai sušuko Maruja, — ant sėdynės 
galima paišyti žmogiukus! 

Tačiau storas dulkių sluoksnis ant sėdynių ir grindų mūsų 
nedžiugino. Kas akimirką šluostėmės veidus popierinėmis ser- 
vetėlėmis. | 

Jei ne gyvenvietės, pasitaikančios kas šimtas metrų (jei 
vadinsime gyvenviete alinę, bažnyčią, automobilių remonto 
dirbtuvėlę ir bakalėjos parduotuvę), būčiau manęs, kad mes 
jau pusdykumėje. Pagal žemėlapius mus supo a mixed farming 
and grazing country (laukininkystės ir ganyklų rajonas), bet 
aš, garbės žodis, nemačiau jokių pasėlių. Tiesa, liesų avių bu- 
vo apstu, bet jos nuolankiai rupšnojo šiurkščius lapus žemų 
krūmokšnių, vienintelės tų vietų augalijos. Galimas daiktas, 
kur nors iš tiesų buvo fermų; nuo kelio jų nebuvo matyti. 

Pailsę, kratymo iškankinti, purvini ir išalkę po dešimties 
valandų galų gale įriedėjome į kempingą Sedune ir bematant 
sugriuvome miegoti. O juk mūsų kelionė tik prasidėjo... 

Ketvirtadienį mus pažadino kurtinantis motoro riaumojimas. 
Pripuolę prie langų, išvydome trukšmadarį — automobilį, su- 
stojusį greta mūsų furgono. Visiškai sudaužytas „fordas“, tiek 
apdulkėjęs, kad spalvos neįmanoma atspėti, be duslintuvo, be 
išmetamojo vamzdžio, priekinis stiklas sudaužytas, dviejų šo- 
ninių stiklų nėra, bamperis sulankstytas, viena lingė, spren- 
džiant iš pakrypimo, sulaužyta... Du iki ausų purvini, nesisku- 
tę keliautojai išlindo iš jo ir su malonumu pasirąžė. Iš karto 
matyti — atvažiavę iš Vakarų Australijos! Aš skubiai prisista- 
čiau, tikėdamasis daugiau išgirsti apie juos ištikusią avariją. 

— Avarija? — perklausė mane vienas iš barzdočių.— Ką jūs, 
šįkart pasisekė kaip retą. Mes ir anksčiau važinėjome šituo 
keliu, būdavo painių situacijų, bet avarijų — niekada. 

„Fordo“ užpakalinė sėdynė buvo užgriozdinta dalimis: iš- 
metamaisiais vamzdžiais, duslintuvais, padangomis, variklio 
detalėmis... O jie sako — pasisekė! 

— Kai ką pametėme patys, tai tiesa, bet daugumą radome 
kelyje, — paaiškino mano pašnekovas. — O gal kada pravers. 

— Hm... Vadinas, kelias ne perdaug lygus? 

— Na ką jūs, — įsiterpė antrasis. — Visiškai pakenčiamas. 
Gal tiktai dviejose vietose galima pavadinti jį prastu. 

Dviejose vietose? Ne taip jau baisu. Bet kai jie parodė pras- 
to kelio ruožus žemėlapyje, paaiškėjo, kad pirmas tęsiasi du 
šimtus, o antras — keturis šimtus kilometrų. Be to, ir kitur 
pasitaiko duobių, viena tokia plati, kad per savaitę joje įstrigo 
penki automobiliai. Hm, pamaniau, mes turbūt skirtingai įsivaiz- 
duojame gerus kelius... Taip jam ir pareiškiau. 

— Galimas daiktas, — atsakė pirmasis mano pašnekovas.— Pas 
mus, Australijoje, jeigu automobilio durelės atsidarinėja pa- 
čios — tokį kelią jau laikome blogu. 

Ir abu juokdamiesi dingo duše. Jie praleido ten ištisą valan- 
dą, stengdamiesi atgauti odos ir plaukų pirmykštę spalvą. 

Kempinge buvo apsistoję dar trys automobilininkai, vykstantys 
į Vakarų Australiją. Jie negalėjo suprasti, kodėl aš taip įky- 
riai teiraujuosi apie kelio būklę ir laukiančius sunkumus. Tie 
nerūpestingi australai pasikliovė savo fortūna ir net nebuvo 
įsigiję žemėlapių. 

— Kam tie žemėlapiai? — nustebo rausvaskruostis bukmekeris, 
prašmatnaus amerikietiško limuzino savininkas.— Iki pat dyku- 
mos galo nebus nei posūkių, nei kryžkelių. O ten galima ir 
žmonių pasiklausti. 

Kol baigėme pusryčiauti, saulė pakilo gana aukštai. Laikas 
keliauti toliau. Bet Stenas, girdėtų įspūdžių paveiktas, nuspren- 
dė iš pradžių susirankioti kokių nors instrumentų ir plieninės 
vielos, o aš išėjau ieškoti termometro; mūsiškis, atsivežtas iš 
Švedijos, sugedo. Stenas sugrįžo, susikūprinęs po naštos svo- 
riu, o aš, deja, nepešiau nieko. | 

— O aš žinau, kur galima gauti termometrą, — vylingai tarė 
Stenas. — Uoste stovi „Transatlantiko“ kompanijos laivas 
Bent jau mieste visi šneka, kad tai švedų laivas. 

„Transatlantiko“ laivas šitoje skylėje, dykumos pakraštyje? 
Per kokį stebuklą? Vis dėlto nuskubėjome į uostą. Ir išvydome 
ten „Jaravongą“! Įgula buvo nukabinusi nosis: plušėjo jau dvi 
savaites, o pakrovė vos kelis tūkstančius tonų kviečių. Grūdai 
buvo atgabenti maišais, juos reikėjo atrišinėti ir tiesiog iš- 
pilti į triumą. Ikį pakrovimo pabaigos buvo likusi maždaug sa- 
vaitė. 

Kapitonas Oskaras Ulsonas savo vėsioje kajutėje pavalšino 
mus gėrimais su ledu ir padovanojo termometrą, sužymMėtą mums 
įprastine Celsijaus sistema. 

Seduną palikome labai pažvalėję. 

Štai ir paskutinis kaimas, Penongas, nusidriekė už mūsų. 
O priešais — visiškai tiesus kelias, dvylikos metrų pločio. 
Netikėjome savo akimis, net bijojome važiuoti greičiau, — o 
gal tai miražas? Paskui po truputį ėmėme didinti greitį. Raudonų 
dulkių debesys mūsų nejaudino. Buvome jau įpratę, be to, 
sugebėjome įsitaisyti galvos apdangalus. (Marija Teresa ir 
Maruja rado puikią išeitį — užsimaukšlino maudymosi kepu- 
Iaites!) 

Ūmai automobilis kažkur įsmuko, kartu su juo — ir mūsų 
nuotaika. Krestelėjimas, duslus stuksenimas iš apačios... Kas 
atsitiko, juk jokios duobės lyg ir nebuvo? Sunerimę išlipome 
iš „vedetos“ ir pamatėme, kad ji iki ašių panirusi į smulkių 
smulkiausią smėlį, užpildžiusį duobę iki pat kraštų ir visiš- 
kai ją užmaskavusį. Paėjėjome į priekį — kas žingsnis duobės. 
Tarytum eitum plonu ledu. Taip, čia reikia atsargumo. Toliau 
važiavome žymiai lėčiau, ir vis dėlto automobilis nuolatos 
įšokdavo į vilkduobes. Kai vėlai vakare sustojome gūdžioje 
stepėje, stūgaujant laukiniams šunims, per dieną buvome nu- 
kakę tiktai du šimtus septynis kilometrus. 

Penktadienį tęsėme kelionę iš pažiūros geru, bet nepati- 
kimu keliu. Po kelių valandų atsirado tokių duburių, kad smė- 
lis jų jau-negalėjo paslėpti. Tad mums pasidarė net lengviau 
orientuotis. Vos tiktai išdidžiai ištariau, kad variklis dirba 
lengvai ir tyliai, staiga pasigirdo klaikus lenkiamo metalo 
gergždesys, ir motoras suriaumojo tartum įsiutintas bulius. 

— Duslintuvas ir išmetamasis vamzdis nuėjo velniop,— ra- 
miai pasakė Stenas. 

Jis ne pirmus metus keliavo po Australiją, jo žodžiais 
buvo galima tikėti. Vis dėlto sustojome pasižiūrėti. Išmetamasis 
vamzdis buvo nutrūkęs prie pat motoro ir kartu su nulaužtu 
duslintuvu gulėjo toli nuo automobilio. Ką daryti? Patraukėme 
toliau, griausmui akompanuojant. 

Tokios nelaimės aiškiai buvo įprastinės Nularboro kelyje. 
Nuo pat Sedunos pakelėse buvo primėtyta nudėvėtų padangų ir 
sulaužytų automobilių dalių. 

Netrukus pamatėme draugiją, kuriai buvo nepasisekę dar 
labiau negu mums. Šalia prieškarinio modelio „biuiko“, ant 
žemės, gurkšnodami arbatą, sėdėjo pagyvenęs vyriškis, trys 
moterys ir šešetas vaikučių — kelių mėnesių Ir šešerių septy- 
nerių metų amžiaus. Mes paklausėme jų, koks kelias. 

— Neįmanoma nusakyti, — tarė vyras. 

— Pamėginkite,— paprašiau. 

Painiame pasakojime, kurį išgirdome, pagrindinį vaidmenį 
vaidino dulkės, duburiai, metro gilumo vėžė, kaitra, troškulys, 
sudaužyti automobiliai. Bet dar prastesni reikalai buvo prieš 
du mėnesius, kai jie važiavo į Vakarų Australiją. Buvo taip 
karšta, kad ne tiktai vanduo, bet ir tepalas užvirė. Teko vėsinti 
variklį drėgnais skudurais. 

Bandžiau tiksliau išsiaiškinti, kur mūsų tyko klastingiausios 
duobės ir gūbriai. „Biuiko“ savininkas atsakinėjo labai neai- 
škiai. Jis neturėjo net ir tokio žemėlapio kaip aš. Atsisveikin- 
damas su juo, išgirdau Steno balsą: ` 

— Tik pažiūrėk, jų varomoji ašis sulūžusi! 

— Taip,— ramiai atsiliepė vyriškis.— Kaip tiktai prieš mums 
sustojant gerti arbatos. Bet dabar Seduna nebetoli; nebaisu. 
Kas nors važiuos į tą pusę, paprašysiu, kad atsiųstų pagalbą. 
Mes jau savaitę keliaujame, diena ten ar ten, nebesvarbu. 

— Bet kurgi jūs visi miegate? — neištvėrė Marija Teresa. 

— Daugumas sutelpa automobilyje. O mudu su žmona lovo- 
Je, štai, ji pririšta viršuje. l 

Kai pajudėjome, viena iš „biuiko“ moterų, sėdėdama ša- 
likelėje, krūtimi maitino kūdikį, kitos tiesė stoginę tarp aukš- 
tų krūmų. Niekas neliūdėjo, sakytum, taip ir reikia. 

Kelias darėsi vis prastesnis, karštis vis įkyresnis, dulkės — tirš- 
tesnės. O mums dar prisidėjo rūpesčių: atidarinėti ir uždarinėti 
daugybę vartų. Vartai ir tvoros pusdykumėje!l Ne visai 
Įprasta, ar ne? Kaip neįprasta ir jų atsiradimo priežastis: tvoros 
privalėjo sutrukdyti plisti sulaukėjusiems triušiams. 

Pirmuosius triušius (jeigu /neskaičiuoti kelių egzempliorių, 
atsivežtų dar tremtinių transporto 1788 metals ir . netrukus 
pastipusių) atgabeno į Australiją 1859 metais vienas skvateris 
iš Viktorijos. Po dešimties metų valstijos rytinė dalis knibždėte 
knibždėjo graužikų. Fermeriai baisiai niršo. Keturkojai persi- 
kėlėliai nusiaubė ganyklas (septyni triušiai suėda tiek, kiek 

viena avis), ir teko skersti gyvulius. Buvo surengtos triušių 
gaudynės, bet šis būdas nepasiteisino. 

1880 metais jie pasirodė Pietų Australijoje, per dešimtį me- 
tų paplito ne tiktai visoje toje valstijoje, bet ir Naujajame 
Pietų Velse. Nematydami kitos išeities, fermeriai ėmėsi tver- 
ti vielų tvoromis likusias ganyklas. Vakarų Australijoje per 
visą kontinentą keliomis eilėmis buvo -ištempti vielų tinklai. 
Viena iš ilgiausių tvorų nusitęsė daugiau kaip du tūkstančius 
kilometrų: jos taisymui kasmet būdavo išleidžiama apie pen- 
kiolika tūkstančių svarų. 

Tačiau ir ta priemonė nepadėjo. Galų gale tvoros buvo ap- 
leistos, bet surūdiję vartai liko, ir, darinėdami juos, mes vie- 
nodai keikėme triušius ir žmonių kvailumą. 

Ant vartų kabėjo visokiausi skydai bei skelbimai, rekla- 
muojantys ledus, skalbyklas, plaukymo baseinus, kempingus 
su dušais. Visa tai laukė mūsų Perte, iki kurio buvo dar tūks- 
tantis aštuoni šimtai kilometrų. Baseinas... Dušas... Mes stai- 
ga skausmingai panorome nusimazgoti raudonas dulkes, it gip- 
so kauke aplipdžiusias veidą. Pagal žemėlapį už šimto kilo- 
metrų į vakarus mūsų laukė cisternos vandens, tinkamo bent 
jau nusiprausti. Deja, kai po poros valandų, galutinai nusiplū- 
kę, privažiavome pirmąją cisterną, pasirodė, kad ji ne tiktai 
tuščia, bet ir skylėta. Tokios pat buvo ir visos kitos cisternos. 
Greičiausiai paskutinį kartą vandens jose buvo prieš penkio- 
lika metų, kol kelio tiesėjai viso jo neišgėrė. 

— Reikia važiuoti iki Vait Velzo vienkiemių,— pasakė Ste- 
nas.— Iš pavadinimo matyti, kad ten vandens turi būti iki so- 
ties. Spustelkim, suspėsim iki sutemų. 

Neprieštaravome, tad Stenas ėmė važiuoti greičiau. Patirtis 
ir vairuotojo meistriškumas padėdavo jam mikliai išsisukinėti 
tarp duobių. O kai aš sėsdavau prie vairo, tai nuolatos įsmuk- 
davau į duobes arba užtverdavau automobiliu kelią, mėginda- 
mas jų išvengti. 

Saulė leidosi vis žemiau, o kadangi mes visą laiką važia- 
vome tiesiai į vakarus, ji spigino mums į akis. Iki Vait Velzo 
buvo dar toli, kai pasibaigė Steno pamaina, ir vairuoti ėmiau 
aš. 

Nuoširdžiai stengiausi nemažinti greičio ir buvau savimi pa- 
tenkintas. ŪUmai „vedeta“ pašoko į viršų, mes visi sugriuvo- 
me vienas ant kito, 

— Stok! Stok! — iš užpakalinės sėdynės suriko Marija Te- 
resa.— Furgonas virsta! 

Ji būtų galėjusi ir nešaukti, motoras pats išsijungė. Atsigrę- 
žiau. Furgonas dar šauniai suposi, bet virsti neketino. Leng- 
viau atsikvėpę, išlindome iš automobilio pažiūrėti, kas sutruk- 
dė mums veržliai skrieti pirmyn. Pasirodo — eilinė didžiulė 
duobė, priversta smėlio. Per saulę aš jos nepastebėjau. Auto- 
mobilis iš inercijos peršoko per duobę, tačiau furgonas giliai 
paniro į smėlį. Spustelėjau starterį. Atrodo, viskas tvarkoje. 
Įjungiau pirmą bėgį, paspaudžiau akseleratorių. Nė iš vietos. 
Dar kartą. Rezultatas tas pats. Mums kilo baisus įtarimas. Puo- 
lėme prie furgono ir atkapstėme smėlį. Ašis buvo lūžusi prie 
pat rato... 

Pagal taisykles derėjo ramiai, neskubant nuimti ašį, paduoti 
pirmam pravažiuojančiam automobilio vairuotojui ir kantriai 
laukti, kol kitas automobilis parveš ją suremontuotą. Tačiau 
mes kažkodėl visiškai nenorėjome tupėti toje duobėje ir ėmė- 
me karštligiškai ieškoti kito sprendimo. Išeitis buvo tik tokia: 
palikti furgoną ir nuvažiuoti iki Vait Velzo, gal kartais fer- 
meriai turi suvirinimo agregatą. Vilties, kad pasiseks, nedaug, 
bet kodėl nepabandžius? Vis tiek iki nakties jau nieko nesu- 
lauksime. 

Tvirtai įsitikinusi, kad vaikui būtinas griežtas režimas, Ma- 
rija Teresa pasiliko furgone migdyti Marujos, o mudu su Ste- 
nu nuvažiavome toliau. Už kilometro įsirėmėme į šlagbaumą 
su skelbimu: „Blogas kelias, apvažiavimas į kairę.“ Pakluso- 
me, bet netrukus vėžės išsiskyrė. Pasukome kairiau — ir ten 
vėžės išsiskyrė. Kuo toliau, tuo daugiau atsišakojimų ir tuo 
prastesnis paviršius. Pasigailėjome, kad neturime kompaso. Pa- 
gal žvaigždes apytikriai nustatėme, kur vakarai. 

Mes buvome neprasti navigatoriai — po pusvalandžio ži- 
bintai ūmai apšvietė baltą sieną. 

— Atsargiai! — šūktelėjo Stenas. — Ant kelio kažkas guli! 

Staigiai pasukau vairą į dešinę ir paskutinę akimirką išven- 
giau susidūrimo su kažkokia ruda mase. Tai būta arklio dvė- 
selienos. Tolėliau bolavo kito arklio skeletas. Viensėdyje tam- 
su, kapų tyla. Privažiavę visiškai arti, pamatėme, kad langai 
ir durys užkalti lentomis. Arklidėje ir garaže taip pat buvo 
tuščia. 

Pagalbos šansai sumažėjo penkiom dešimtimis procentų: juk 
žemėlapyje buvo pažymėti tiktai du vienkiemiai. Staiga iš ki- 
to pastato, stūksančio tolėliau, pasigirdo kažkoks girgždėji- 
mas. Mes įsiklausėme, sulaikę kvapą. Girgžt... girgžt... Tartum 
kažkas būtų stengęsis atidaryti duris, kurių vyriai užrūdiję. 
Šmėkla? Bet netgi labiausiai žmonių nemėgstąs vaiduoklis ne- 
apsigyventų tokioje atšiaurioje vietoje. Apgręžiau automobilį, 
norėdamas apšviesti įtartiną pastatą. Girgžt... girgžt... Greit su- 
pratome, iš kut sklinda girgždesys: vėjas lėtai suko vėjo va- 
riklio propelerį. 

Važiuojame prie kito vienkiemio. Tuščia geležinė statinė su 
raudonu užrašu „NULLARBOR HOMESTEAD"! atstojo kelrodį. 
Bet kai prisikapstėme prie vienkiemio, išvydome tokius pat 
tamsius ir nebylius pastatus, kaip ir pirmajame. Irgi apleis- 
tas? Nieko nuostabaus: sunku įsivaizduoti blogesnę vietą fer- 
mai negu ta niūri pusdykumė. Dėl viso pikto keliskart pasi- 
gnalizavau. Ir gerai padariau: vienos durys atsivėrė, ir pasi- 
rodė gauruotas vaikinas kokių dviejų dešimčių metų su žiba- 
line lempa rankoje. Atsikvošėję iš netikėtumo, paaiškinome 
jam, kas atsitiko, ir paklausėme, ar kartais jie neturi suvirinimo 
agregato. | 

— Mes neturime,— atsakė jis.— Todėl iškvietėme meistrą 
iš Penongo. Jis vakar atvyko, remontuos mūsų traktorių ir 
sunkvežimį, abu sulūžo praėjusią savaitę. Pabus čia iki atve- 
lykio. Jei norite, ryt rytą ankstėliau atvažiuosime, padėsime 
jums. | 

Mes netikėjome savo laime. Bet čia Išėjo antras vyriškis, 
vyresnis, kuris, sprendžiant iš kvapo, nuoširdžiai šventė vely- 
kas. Jis pasivadino automechaniku ir patvirtino, kad turi vis- 
ką, ko reikia mūsų ašiai pataisyti. 

Sugrįžome prie furgono puikiai nusiteikę. Buvome žvalūs 
ir dėl šaltuko. (Per dvi valandas temperatūra nuo trisdešimt 
penkių laipsnių nukrito iki aštuonių.) Marija Teresa išvirė 
sriubos, bet man kažkodėl buvo dingęs apetitas. Jai irgi. Turbūt 
per dieną sočiai buvome prisiriję dulkių ir smėlio... 

Šeštadienio rytą papusryčiavome kiaušiniais (vis dėlto vely- 
kos), tada  susėdome šalikelėje laukti savo gelbėtojų. Taip 
įdėmiai žiūrėjome į vakarus, jog net nepastebėjome, kaip iš 

rytų atūžė ištisas karavanas automobilių. Sunkvežimiukas, du 
lengvieji, du sunkvežimiai su baldais ir didžiulis sunkvežimis, 
virš kurio aukštų bortų kyšojo dviejų arklių galvos. Iš pir- 
mojo automobilio iššoko augalotas vyriškis. 

— Matau, kad lūžo ašis,— tarė jis.— Padėti? Aš turiu suviri- 
nimo agregatą. 

Karštai padėkojau jam ir paaiškinau, kad vienintelis suvirin- 
tojas tūkstančio šimto šešiasdešimt keturių kilometrų atkarpo- 
je tarp Sedunos ir Norsmeno jau pažadėjo mums pagelbėti. 
Vyriškis prisėdo šalimais ir papasakojo, kad vyksta į Vakarų 
Australiją drauge su dviem sūnumis ir jų šeimomis. Ten ke- 
tiną auginti kviečius. Anksčiau auginę avis, bet tai jiems nu- 
sibodo, ir jie pardavė visą savo turtą, pasiliko tik du ristūnus 
lr baldus. Kur apsistoti, jie dar nebuvo nusprendę, bet neabe. 
Jojo, kad vakaruose daugiau galimybių ir, augindami kvie- 
„Čius, greit praturtėsią. Išvakarėse buvo sulūžusios didžiojo 
sunkvežimio abidvi lingės, bet šeimos galva pats jas suvi- 
rino. - 

Ir kaip man nešovė mintis prie furgono prisikabinti vežimėlį 
su suvirinimo agregatu? Ko gero, šitaip keliaujant, tai pati 
svarbiausia atsarga. “ 

Vos tiktai išlydėjome drąsius persikėlėlius, kai tolumoje iš- 
vydome dulkių debesį. Pagaliau, mūsų gelbėtojai. Dešimta va- 
landa, jų nuomone, dar labai anksti. Sutaisę ašį, jie pakvietė 
mus pas save, į vienkiemį, ir kaip viesulas nulėkė atgal. 

Dėl tamsos vakare mažai ką buvau įžiūrėjęs. Pasirodo, nie- 
ko nepraradau. Dienos šviesa atskleidė nelinksmą vaizdą. Že- 
mas gyvenamasis namas iš pageltusių akmenų, du svirnai iš 
tos pačios statybinės medžiagos, medinis tvartas — garažas 
ir kiaulidė. Nei sodo, nei lysvių ir tiktai keturi medžiai, sto- 
vintys krūvoje, lyg ieškodami vienas kito šešėlio. Aplinkui, 
kur tik pažvelgsi, pusdykumė ir žemi krūmokšniai; kaitra vis 
stiprėjo, ir nebuvo kur slėptis nuo saulės. Vos tik atsisėsi, vei- 
dą ir kojas apspis musių debesys. Po tuščią kiemą tingiai 
slankiojo dvi dešimtmetės mergaitės ir berniūkštis. Tankiavil- 
nė katė, leipdama nuo kaitros, tingiai gainiojo vištas plikais 
raudonais kaklais, 

— O kur avys? — paklausiau Čarlio, fermerio sūnaus.— 
Man regis, joks kitas gyvulys, išskyrus avis, nepramistų to- 
kioje skurdžioje ganykloje? 

— Dievai žino kur jos,— atsakė jis.— Žemelės mes turime 
daugiau kaip milijoną akrų. 

Nepaisant milžiniško valdų ploto, jose ganėsi tik pora tūks- 
tančių avių. Manęs tai nenustebino. Australijoje ganyklos to- 
kios skurdžios, jog ten skaičiuojama, kiek kvadratinių mylių 
tenka aviai, kai tuo tarpu Europoje skaičiuojama, kiek avių 
hektarui. Čarlis papasakojo, kad fermoje dirba tiktai jiedu su 
tėvu. Tėvas dabar išvykęs vandens prie geležinkelio už šimto 
kilometrų į vakarus. (Vanduo atgabenamas geležinkeliu iš Port 
Ogasto.) Jau aštuoni mėnesiai nebuvo lietaus, kad tik banda vėl 
-nebūtų iškritusi nuo troškulio. Tokių dalykų per sausrą ne kartą 
pasitaikydavo. ' 

— Mums kad nors sykį per metus palytų — cisternoms pri- 
pildyti, — kalbėjo jis toliau.— Kai jau pliūptels — per kelias 
valandas visa stepė pavirsta koše. Kai paskutinį kartą lijo, pra- 
ėjusių metų rugsėjo mėnesį, Vait Velze dvidešimt mašinų įs- 
trigo dešimčiai dienų. Po jo ten dar ilgai nebuvo įmanoma 
pravažiuoti. Jūs ir patys matėte, iki šiol kelias uždarytas. Kad 
tik greičiau dar taip palytų. Negi visą amžių važinėsime van- 
dens prie geležinkelio. 

Aš buvau kitokios nuomonės, bet dėl viso pikto paprašiau 
skubiau remontuoti. Pagaliau viskas buvo padaryta, ir pasi- 
ruošėme važiuoti. Vos tiktai pajudėjome iš kiemo, priešprie- 
šiais pasirodė kažkokio labai seno modelio lengvasis auto- 
mobilis. 

— Ar čia galima nusipirkti padangą? — šūktelėjo vairuo- 
tojas. 

— Abejoju,— atsakiau.— O jūs nepasiėmėte atsarginės? 

— Ne, nemaniau, kad prireiks. Nieko baisaus, blogiausiu at- 
veju užklijuosiu guma. 

Jo padėtis man neatrodė taip optimistiškai: visos keturios 
padangos buvo nutrintos iki kordo. Taip, reikia būti drąsiu 
žmogumi, kad tokiomis padangomis važiuotum į tolimą kelionę. 
O su juo dar ir žmona: sumanę persikelti į rytines valstijas, 
ten, pasak žmonių, didelės galimybės... Pagailėjau jo ir nepa- 
sakiau, kad prieš kelias valandas sutikome žmonių, kurie, ieš- 
kodami „didelių galimybių“, važiavo į Vakarų Australiją. 

Tvirtai pasiryžę daugiau nelaužyti ašių, atsargiai nuriedė- 
jome toliau vinguriuojančiu žemės kaspinu, kuris kadaise bu- 
vo automagistralė. O po dviejų ar trijų valandų ūmai prasi- 

dėjo kietas gruntas, ir galėjome paskubėti. Ir kai sustojomė 
nakčiai prie pat Pietų ir Vakarų Australijos ribos, tai nuste- 
bome suskaičiavę, jog per dieną prisiartinome prie tikslo 
dviem šimtais keturiasdešimt penkiais kilometrais! 


Į VAKARUS... 


Sekmadienis pasitiko mus nauja staigmena, šįkart malonia. 
Žemėlapyje buvo matyti, kad tuojau pat už sienos Nularboro 
kelias nusileidžia link jūros prie Juklos. Žinojome, kad ji ne- 
betoli, ir vis dėlto puolėme trintis mieguistų akių, kai po ket- 
virčio valandos nuo stataus skardžio išvydome vandenyną. 
Patys to nepastebėdami, mes nuo Sedunos visą laiką kilome 
į kalną ir dabar atsidūrėme šimto metrų aukštyje viršum jū- 
ros lygio, ties didžiuliu užutekių, gana proziškai pavadintu 
Didžiąja Australijos įlanka. 

Rytuose dykuma staigiai leidosi į jūrą, tačiau vakaruose pa- 
lei vandenį buvo nusidriekęs keturių penkių kilometrų plo- 
čio žemės ruoželis, apaugęs eukaliptų retmiškiu. Jį buvo at- 
skyręs status šlaitas, kurio nei žmogui, nei žvėriui neįveikti. 

Pakrantėje tarytum sniego pusnys rytmečio saulėje kūpsojo 
ar tai vėjo, ar tai bangų supiltos baltos smėlio kopos. Delnu 
prisidengę akis nuo šviesos, įžiūrėjome kopose kelis pastatus, 
Tai Juklos vienkiemis, ten mes rasime benzino. Jeigu šeiminin- 
kas namie. - 

— Valio! Asfaltas! — sušuko Stenas, kai privažiavome prie 
skardžio krašto. 

Bet džiaugėmės tik keletą minučių. Tiek laiko praėjo, kol 
nuriedėjome šlaitu žemyn į lygumą, kur kelias buvo toks pat 
išmaltas, kaip ir anksčiau. Pravažiavome kažkokį apdegusį au- 
tomobilį ir pristabdėme vienkiemyje. Arti tuzino didelių ak- 
meninių pastatų, beveik visi smarkiai apleisti, o trys ar keturi 
visiškai užnešti smėliu. Maruja kaip gyva nebuvo mačiusi to- 
kio puikaus smėliuko ir tuoj pat įniko žaisti: Mes dairėmės 
aplinkui. Nė gyvos dvasios, be didžiulio sunkvežimio nesisku- 
tusio vairuotojo. Jis sėdėjo ant savo automobilio paminos ir 
skaitė laikraštį. Sunkvežimis buvo pakeltas domkratu, greta 

smėlyje gulėjo du ratai. Įsišnekome su vairuotoju, sužinojomė, 
kad automobilis sugedęs prieš savaitę ir jis iškart užsiprašęs 
atsarginių dalių. Bet kai jos buvo atvežtos, paaiškėjo, kad siun- 
tėjas apsiriko. Dabar kiurksok čia dar savaitę... 

Beje, vairuotojas ramiai žiūrėjo į nesėkmę. Reguliariai kur- 
suodamas tarp Adelaidės ir Perto, jis priprato prie gedimų. 
Skubiai išsitraukiau žemėlapį: štai kas papasakos mums, kur 
klastingiausios duobės ir sklidinos vandens cisternos! Deja, 
vairuotojas atsakė nieko negalįs patarti ir apskritai nekreipiąs 
dėmesio į tokias smulkmenas. 

Mums šnekučiuojantis, iš artimiausio namo išėjo įdegęs vy- 
riškis odine striuke — Juklos šeimininkas Rojus Gernis. Jis 
išdidžiai parodė naujutėlaitę benzino kolonėlę kiemo kampe 
ir pasiteiravo, ar mums nereikia pasipildyti. Pasiūlyta buvo la- 
bai laiku, nors mes toli gražu dar nebuvome išnaudoję savo 
atsargų. o o, 

— Niekada nemaniau, apsigyvendamas čia, Nularboro ste- 
pėje, kad pardavinėsiu benziną, — tarė jis, nukabindamas nuo 
kablio šlangą.— Juk pirkau šitą vienkiemį tik dėl plytų, no- 
rėjau pasistatyti naują namą ganyklose, tenai, viršuje. Bet pas- 
kui vis trūkdavo ir laiko, ir pinigų statybai. Ko gero taip ir 
paliksiu vienkiemį senoje vietoje. Pravažiuojantieji mielai su- 
stoja čia pailsėti, ir benzino paklausa didelė. Tai žmona pri- 
kalbėjo mane įrengti benzino kolonėlę, kai pasibaigė karas 
ir vėl pradėjo važinėti turistai. Paprastai ji ir aptarnauja vi- 
sus. Bet antai sunegalavo, teko vežti pas gydytoją. 

— Kokį gydytoją? 

— Kuris gyvena Norsmene, netoliese. 

Pasižiūrėjau į žemėlapį: iki Norsmeno keturi šimtai ketu- 
riasdešimt keturios mylios — septyni šimtai dešimt kilometrų. 
 — Teisingai, — juokdamasis patvirtino Rojus Gernis.— Bet 
argi tai atstumas, kai turi automobilį. Tuo labiau kad per karą 
buvo nutiestas kelias. Mano ‘jaunystėje buvo kitaip — tik kup- 
ranugarių karavanai pralinguodavo. Kad bent žmona greičiau 
sugrįžtų, o tai nusibodo krapštytis su visokiais automobiliais. 
Kunaldos fermoje kur kas ramiau. 

Iki Kunaldos septyniasdešimt mylių. Rojus Gernis paprastai 
gyvendavo ten vienas, žmona ir penketas vaikų šeimininkau- 
davo Jukloje. Tokia tvarka šeima buvo absoliučiai patenkinta 
(pasak Rojaus), tik štai sunkoka dėl vaikų auklėjimo. Tiesa, 

dabar ta problema išspręsta. Jis pasamdė buvusią mokytoją, 
ji aštuoniasdešimt septynerių metų pensininkė, puikiai jaučia- 
si Jukloje. 

Rojaus Gernio pasakojimai apie gyvenimą Nularboro stepė- 
je taip mane sudomino, kad visai pamiršau paklausti, ar jis 
negalėtų pripilti vandens į radiatorių. Gerai, kad Marija Te- 
resa priminė man tą gana svarbią detalę. Aš ne iš karto ry- 
žausi apie tai užsiminti: turbūt ir jam pačiam striuka. Bet Ro- 
jus tik nusikvatojo ir atnešė bidoną tyro vandens. 

— Imkite, kiek tik širdis geidžia, — tarė jis— Žmonės ma- 
no, kad mūsų stepė bevandenė, bet viskas priklauso nuo to, 
kur ir kaip ieškoti. Juk tai ištisinis kalkakmenynas, susidaręs 
priešistoriniais laikais, kai dalį žemyno buvo užtvindžiusi jū- 
ra. O kalkakmenis trapus, vanduo lengvai jį išplauna. Žinia, 
lietūs čia reti, kartais kiaurus metus nenulaša nė lašo. Bet to, 
kas prilyta per kelis pastaruosius milijonus metų, ganėjo iš- 
graužti gilioms grotoms ir šachtoms. Stepėje kas žingsnis — 
duobės kelių šimtų pėdų gylio. Tad jeigu eisite pasivaikščioti, 
žiūrėkite sau po kojomis. Pas mane dirbo toks žmogus, tai jo 
vos neištiko bėda. Išėjo tverti diendaržio, tik bakstelėjo kartą 
laužtuvu, ir žemė ėmė dubti po jo kojomis. Gerai, kad pats 
neįsmuko. Pasirodo, kaip tiktai toje vietoje būta urvo su plo- 
nu skliautu. Čionai iš Adelaidės buvo atvažiavęs vienas jūri- 
ninkas, kapitonas, mėgėjas landžioti po urvus. Stačiai netvėrė 
džiaugsmu. Prieš kelerius metus jis praskrido viršum mūsų 
vietovės ir priskaičiavo keturiasdešimt tris duobes. Paskuį su- 
grįžo automobiliu pasižiūrėti iš arčiau. Išsiaiškino, kad dau- 
gelis duobių — tai angos į urvus. Jis pasakojo, kad Europoje 
yra šimtai mėgėjų landžioti po urvus. Rodos, speleologais juos 
pavadino. Net jeigu juos visus čia suvežtų, nė per metus ne- 
ištyrinėtų visų urvų. 

— Ir kiekviename urve yra vandens? 

— Taigi kad yra. Beveik kiekviename. Kai kuriuose jis per- 
nelyg sūrus, netinkamas gerti. Tačiau mes Jukloje gauname 
gero, tyro vandens iš šaltinio skardžio papėdėje, netoli kelio. 
Urve prie Kunaldos taip pat puikus vanduo, todėl aš galėjau 
užsiveisti avių. Prieš pradedant jas veisti, visi graudeno, esą 
tai tuščias darbas — auginti avis pusdykumėje. Gal girdėjote, 
Vait Velzo fermoje per sausrą šimtų galvų netenka, o kartais 
ir visos bandos, kai pasibaigia vanduo cisternose. O aš urvo 


119 


dugne, paežerėje, pastačiau siurblį, kuris tiekia vandenį aukš- 
tyn vamzdžiu. Žinoma, prisikankinau, tiesdamas vandentiekį — 
sienos statmenos, ežeras trijų šimtų pėdų gilumoje po žeme. 
Bet vamzdžiai apsimokėjo. Nuo to laiko mano avys niekada 
nelikdavo be vandens. Ir neatrodo, kad vandens mažėtų, nors 
siurblys jau dešimtį metų dirba. 

Rojus Gernis panoro nustatyti neišsemiamojo ežero plotį ir 
gylį, tad, keliems metams praslinkus po to, kai apsigyveno Ku- 
naldoje, nusprendė nuodugniai ištirti urvą. Apie savo nuoty- 
kius po žeme jis pasakojo labai lakoniškai. 

Jam nesinorėjo murkdytis lediniame vandenyje, tad pasi- 
dirbo valtį iš skardos. Vargais negalais nuleido ją į urvą. Po- 
žemio ertmėje, kur stovėjo siurblys, ežero plotis siekė trisde- 
šimt metrų, gylis — dvidešimt. Tačiau, stumdamasis palei sie- 
ną, Rojus įsitikino, kad urvas susisiekia su kitu, erdvesniu. 
Valtis buvo mažytė, pavyko prasibrauti su ja per tunelį, ir gre- 
timame urve išvydo naują ežerą, apvalų, daugiau kaip šimto 
metrų platumo. Viduryje buvo salelė, tikriau aukšta uola, ky- 
lanti iki pat skliauto. Vos tiktai Rojus nusprendė grįžti, val- 
tis užsikabino dugno ir paskendo. Žibintas užgeso, o jis tiks- 
liai neprisiminė, kurioje vietoje tune:is. Plaukiojo, plaukiojo, 
galų gale aptiko tunelį. Keliskart buvo sutraukęs mėšlungis, 
vos neprigėrė. 

Atrodytų, kad po tokio nuotykio Rojui Gerniui derėtų nu- 
stoti siekus laurų pirmojo žmogaus, nuskendusio vidury dy- 
kumos. Tačiau jis tęsė savo tyrinėjimus. Neseniai gavo pripu- 
čiamą guminę valtį — ją padovanojo cirkininkai, kuriems pa- 
dėjo sugaudyti pabėgusius iš cirko ristūnus. Idealus laivas po- 
žeminiams plaukiojimams! Jeigu kokia nors anga pasirodydavo 
esanti pernelyg siaura, reikėdavo išleisti iš valties orą ir 
galėdavai priplaukti erdvesnę vietą. Ten prisipūsk valtį ir 
keliauk toliau. 

Drauge su Rojumi Gerniu apėjau visus Juklos pastatus. Su- 
žinojau, jog. iš pradžių „čia buvo tarpinė stotis transkontinen- 
tinės telegrafo linijos, nutiestos dar 1877 metais. Tokios sto- 
ties dykumos vidury prireikė ne dėl techninių priežasčių, o 
dėl to, kad Vakarų ir Pietų Australijoje veikė skirtingi kodai. 
Visas telegramas tekdavo „versti“ pasienyje. Darbo krūvis bu- 
vo didelis, reikėjo daug darbuotojų. Be to, Jukla tapo baze 
linijos prižiūrėtojams, kurie raiti jodinėdavo palei ją. Prieš 

kelias dešimtis metų čia būta ištisos gyvenvietės su daugiau 
kaip dviem šimtais gyventojų. Kelio tada nebuvo, viską atga- 
bendavo jūra, tam buvo pastatyta krovinių prieplauka, išliku- 
si iki dabar. 

Per Pirmąjį pasaulinį karą už šimto kilometrų į šiaurę per 
dykumą buvo nutiestas transkontinentinis geležinkelis, ir te- 
legrafo linija perkelta tenai. Tarpinė stotis tapo nebereikalinga, 
tačiau valdžia nežinojo, ką daryti su Jukla ir paliko ten ke- 
turis sargus. Trys iš jų buvo atšaukti 1923 metais, o ketvirta- 
sis, kuris puikiai jautėsi vienas ir sugebėjo sukaupti nemaža 
pinigų, dar gyveno Jukloje 1927 metais, kai stotis buvo par- 
duota afiganui, kupranugarių varovui. Tiesa, pastatus seniai 
grėsė užpustyti smėlis, nebuvo susisiekimo nei jūra, nei sau- 
suma, bet aiganas pirko stotį tik tam, kad ramiai nugyventų 
savo dienas. Tam vieta buvo ideali. Afganui mirus, stotis ati- 
teko vienam persikėlėliui optimistui. Jis kelerius metus kovo- 
jo su smėliu ir po Antrojo pasaulinio karo mielai pardavė vi- 
sus pastatus Rojui Gerniui. Pastatai, kuriuos buvo užpustęs smė- 
lis, tapo priedu. 

Rojus pasidalino su manimi savo svajone — atkasti užpus- 
tytus pastatus ir pasipelnyti pardavus medžiagą. Deja, kol kas 
atrodė, kad jam nepavyks išsaugoti ir kitų pastatų. Kopos slin- 
ko pirmyn; nei Rojus, nei kas nors kitas dar nebuvo sugalvo- 
jęs būdo joms sulaikyti. 

Rojus Gernis turėjo neišsenkamą linksmų istorijų atsargą. 
Labai norėjau kelioms dienoms pasilikti Jukloje, tuo labiau 
kad šeimininkas kvietė pamedžioti laukinių šunų ir sulaukėju- 
sių kupranugarių. Bet Vakarų Australijoje manęs laukė dar 
svarbesni ir įdomesni uždaviniai, ir aš jau buvau gerokai at- 
silikęs nuo grafiko. Susitarėme, kad aplankysiu Rojų kitą 
kartą. 

— Turbūt negreit čia pamatysite kokį nors užsienietišką au- 
tomobilį,— tariau atsisveikindamas. 

— Galimas daiktas, — sutiko jis. — Bet apskritai tai jų ne- 
trūksta. Pirmi iškart po karo atvažiavo amerikiečiai. Po kele- 
rių metų mus aplankė du anglų automobiliai, o pernai — vie- 
nas prancūzų. Užsiemiečiai ne tiktai automobiliais keliauja. 
Kartą užsuko vokietis fotografas, jis gabenosi visą savo man- 
tą dviračiu vežimėliu. Kas tik siūlydavosi pavežėti — atsisaky- 
davo. Čia buvo airis, keliaujantis aplink pasaulį pėsčias. Ne- 

seniai girdėjau, neva jį nužudę indėnai Pietų Amerikoje. Tai- 
gi čia mes visokių keistuolių sulaukiame. Beje, kai važiuosite 
toliau, pasisaugokite, neužlėkite ant plėšiko. 

— Iš kur čia dar plėšikas? 

— Argi aš jums apie jį nepasakojau? Kažkoks jaunas kvai- 
lys vakar sustabdė automobilį už šešių dešimčių kilometrų į 
vakarus nuo čia ir apiplėšė vairuotoją Ir keleivį. Ne per daug 
pasipelnė — jie turėjo tik septynis svarus. Tada įsakė jiems 
išleisti orą iš padangų. Tie paklausė, nes jis turėjo stambaus 
kalibro ginklą. Kai vargšai atsikapstė čia ir papasakojo man 
apie užpuolimą, aš, žinoma, mėginau prisiskambinti 'į Norsmeną, 
pranešti policijai. Bet jis, matyt, buvo nukirpęs laidus, nes tele- 
fonas neveikė. Tada paskambinau į Pietų Australiją, į Seduną, 
paprašiau iš ten pasiųsti telegramą į Norsmeną. Taigi dabar 
policija jau tyko to tipelio palei kelią. Ar jis nieko nenutuo- 
kia, ar stačiai kvailys — juk protingas žmogus neims plėši- 
kauti vidury dykumos, kur tiktai vienas kelias. Žodžiu, būkite 
budrūs. Kai pamatysite, nuvarykite jį į Norsmeno pusę, į poli- 
cininkų rankas. Jis su žydru „morisu“, maždaug dvidešimties 
metų. 

— Atleiskite,— tariau,— ar nepamokytumėte mūsų, kaip va- 
ryti priešais save ginkluotą plėšiką? 

Gernis nustebo. 

— Tai ar jūs neturite ginklo? 

— Turime. 

— Tai ko dar reikia? Užtaisykite jį ir laikykite po ranka. 
Plėšikas turbūt mano, kad dar niekas apie jį negirdėjo, štai jūs 
ir užklupsite jį netikėtai. 

Išties, labai paprasta. Išsitraukiau šautuvą, padaviau jį Ste- 
nui, paskyriau Mariją Teresą pagalbininke, o Marują — šaud- 
menų nešėja. Stenas džiūgavo. Vos tiktai mes išvažiavome iš 
Juklos, jis ėmė kurti nutrūktgalviškus nusikaltėlio suėmimo 
planus. Atseit, furgonas — idealus kalėjimas ant ratų; vadinasi, 
pats dievas liepė mums medžioti plėšikus. Atvirai kalbant, ne- 
palaikiau Steno entuziazmo ir mielai užleidau jam didvyrio vaid- 
menį. 

Praslinko kelios valandos, bet nepamatėme nei plėšiko, nei 
kitų keliautojų. Kelias kažkodėl pasidarė puikus — platus, ly- 
gus, kietas; pirmąkart po išvykimo iš Sedunos galėjome alsuoti 
visa "krūtine, nerydami milžiniškais kiekiais raudonų dulkių. 

Už kokių dviejų šimtų kilometrų nuo Juklos mums pasitaikė 
kitas vienkiemis — Madura. Savaime suprantama, nusprendėme 
pasiteirauti, ar čia nebuvo pasirodęs plėšikas. Autoklubo duo- 
menimis, čia galėjome gauti maisto ir pastogę. Be to, ir pakeliui 
buvome matę reklamą, kur Madura buvo tituluojama viešbučiu 
ir moteliū. Tačiau pasirodė, jog tai įprastinė australiška alinė, 
kur tam tikromis valandomis galima kukliai užkąsti. Ir supratau, 
kodėl pastaruosius du šimtus kilometrų pakelėse buvo primė- 
tyta itin daug butelių. Alinės savininkas, išverstakis vyriškis, 
pavarde Andersonas (jis tvirtino, jog jo senelis buvęs švedas), 
nė neslėpė, kad įsikūrė Maduroje, ketindamas pasipelnyti iš alaus 
ir benzino. Jis visiškai abejingai mus išklausė, kai nupasakojo- 
me plėšiko išvaizdą, ir tarė: 

— Viskas sutampa. Jis čia nakvojo, rytą nuvažiavo toliau. 
Bet už viską sumokėjo, tad aš jam neturiu jokių pretenzijų. 

— Turbūt mokėjo vogtais pinigais,— pasakė Stenas. 

— Pinigai kaip pinigai. Ar jie vogti, ar ne — iš pažiūros ne- 
atskirsi. 

Mane sudomino didelis pastatas, iš kurio sklido kažkoks ūže- 
sys. 

— Šaldytuvas triušiams,— išdidžiai paaiškino Andersonas.— 
Čia gyvena medžiotojai, po dešimtį tūkstančių vienetų sugaudo 
per savaitę. Suriša poromis. Aš jiems moku po tris šilingus šešis 
pensus už porą. Supirkėjas Perte moka man po septynis šilingus 
šešis pensus. Geras pelnas, nors šaldytuvas ir pristatymas į Pertą 
taip pat nemažai kainuoja. 

Andersonas davė mums nemaža patarimų, kaip greitai su- 
sikrauti turtą, bet mes kur kas labiau apsidžiaugėme patari- 
mais, gautais iš automobilio vairuotojo, sustojusio Maduroje 
taisyti lingės. Išgirdęs, kad važiuojame į vakarus, jis pasisiūlė 
parodyti žemėlapyje visus sunkius ruožus. Po kelių minučių 
žinojome ne tik tai, kuriose vietose mūsų laukia duobės ir 
kurie apvažiavimai geresni, bet ir kur yra vienintelė toje dy- 
kumos dalyje cisterna su tyru vandeniu. Tų žinių bergždžiai 
ieškojau nuo to laiko, kai buvome išvykę iš Adelaidės. Iš 
kur atsirado tas taurus žmogus? Nors jis nepriekaištingai kal- 
bėjo angliškai, jo tarsenoje man buvo girdimas užsieniečio 
akcentas. Juokdamasis prisipažino emigravęs iš Vokietijos. Na 
žinoma... 

Tuojau pat už Maduros kelias vėi pakilo į plokštikalnę. Per 
pastarąsias tris dienas tiktai Maruja deramai nusiprausdavo, 
bet tikėjomės, kad ir mums pavyks patirti tą negirdėtą malo- 
numą — šaltinis, kurį mūsų žemėlapyje pažymėjo vokiečių kil- 
mės australas, buvo nebetoli. Skubėjome pasiekti jį iki vakaro 
vėsos. Tą vėsą pajausdavome, kad ir kaip šiltai prisivilk- 
davome. | 

Tikrai radome kolonėlę nuostabiai tyro vandens. Pumpuoti 
buvo labai patogu. Iš žemės kyšojo į viršų išlenktas maždaug 
dviejų metrų ilgio vamzdis; turbūt kažkas čia pylėsi vandenį 
į autocisterną. Sustojome po vamzdžiu, papumpavome, ir gai- 
vinanti čiurkšlė nuplovė nuo mūsų prakaitą ir purvą. Kartu buvo 
galima ir atsigerti. Norėjome netgi apsinakvoti prie kolonėlės, 
bet pagailėjome triušių, kupranugarių bei kitokių žvėrių, grei- 
čiausiai traukiančių čia atsigerti. 

Vos ėmus temti, pėr kelią pradėjo šuoliuoti triušiai. Kad 
Maruja nenuobodžiautų, mes, kaip ir visais ankstyvesniais va- 
karais, pavedėme jai juos skaičiuoti. Per pusvalandį ji su- 
skaičiavo keturiasdešimt tris, bet ir tai ne visus pastebėjo. 

Jau buvau pamiršęs, kad vejamės plėšiką, kai priešaky pa- 
mačiau smilkstantį laužą. Stenas buvo įsitikinęs, kad tai plė- 
šikas jį susikūrė ir pareikalavo sustoti. Dėl tos pačios priežas- 
ties aš užsispyriau važiuoti toliau. Tik kai Stenas iškilmingai 
prisiekė vienas sugauti niekšą, išleidau jį iš automobilio. Deja, 
pasirodo, laužą buvo uždegę vairuotojai, kurie ramiai miegojo 
savo sunkvežimiuose. 

Darėsi vis sunkiau įžiūrėti duobes, be to, buvome gerokai 
pavargę ir todėl nusprendėme pasekti vairuotojų pavyzdžiu 
ir apsistoti nakvynei kiek atokiau. 

Pirmadienį pasitaikė dar viena proga pašlovinti vokietį aust- 
ralą. Be jo nupasakojimų tikriausiai būtume įstrigę vienoje 
iš gausybės duobių. Dvidešimties kilometrų kelio ruožas buvo 
vienų duobių. Mes kas akimirką stabčiojome ir ieškojome 
apvažiavimo. Pačias klastingiausias duobes žymėdavome vyte- 
lėmis ir vinguriavome tarp jų, keldami mums jau pažįstamų 
smulkių dulkių debesis. Netrukus buvome tokie pat purvini, 
kaip ir prieš maudymąsi. 

Vos tiktai išsiropštėme iš paskutinės vilkduobės, pamatėme 
visu greičiu atlekiantį priešais „holdeną“, tuos automobilius 
gamina „Dženeral motors“ Australijos skyrius. Iššokę iš au- 

tomobilio, pašėlusiai sumosikavome rankomis, norėdami per- 
spėti vairuotoją apie pavojų. Jis atsakydamas pamojavo mums 
ir, nemažindamas gieičio, įlėkė į duobę. Iš po ratų ištyško 
smėlio fontanai. Tuoj apsivers... Tačiau paskutinę akimirką 
vairuotojas staigiu vairo kryptelėjimu išlygino savo „holdeną“ 
ir nudūmė tolyn. 

— Ar matėte, kaip buvo apsirengusi keleivė? — paklausė 
Marija Teresa. “ | 

Žinoma, visi atkreipėme dėmesį į pagyvenusią moterį su 
paltu,  skrybėlaite ir pirštinėmis. Jeigu mums iki tol nebūtų 
tekę susidurti su gausybe pavyzdžių, kaip australai sugeba 
derinti griežtai konservatyvų, smulkiaburžuazinį gyvenimo sti- 
lių su plačiais polėkiais ir drąsa, ko gero būtume pamanę, 
jog mums pasivaideno. O dabar epizodas buvo pamirštas, vos 
tiktai atlėgo nuostaba. l 

Už pėnkių šimtų trisdešimt šešių kilometrų nuo Juklos ir 
trijų šimtų keturiasdešimt dviejų kilometrų nuo Maduros mū- 
sų laukė Baladunja, trečias ir paskutinis vienkiemis dykumos 
vakarinėje dalyje. Kažin, ar plėšikas vis dar keliauja mūsų 
priešaky? Pasiteiravome vyriškį dėmėtu kombinezonu, ar jis 
nepastebėjęs vyruko žydru „morisu“. 

— Ką tik buvo čia,— atsakė vyriškis.— Bet jis ne pats val- 
ravo automobilį, prie vairo sėdėjo vienas iš dviejų policinin- 
kų, kurie sučiupo jį kaip tik už šaltinio, toje pusėje, iš kur jūs 
atvažiuojate. 

Padėkojome už žinią ir nuskubėjome toliau. Nė kiek nenu- 
liūdau dėl to, kad atsitiktinai pastovyklavome ir nepavijome 
plėšiko. Užtat Stenas ilgai krimtosi, kad gaudynių galas toks 
proziškas. 

Tik šimtas trisdešimt kilometrų skyrė mus nuo Norsmeno, 
pirmojo miesto pusdykumės vakarinėje dalyje. Mintyse jau 
mėgavomės dušu, ledais, atšaldytais gėrimais... Deja, mūsų 
džiaugsmo būta per ankstyvo. Paskutinis kelio ruožas pasirodė 
panašus į gofruotą skardą. Stačiai stebėtina, kaip išvengėme 
smegenų sukrėtimo. Po keturių didžiai varginančių valandų 
automobilis galų gale užvažiavo ant asfalto prieš pat miestą. 
Mes net „valio!“ sušukome. 

— Atrodo, jog kelionė per dykumą baigėsi, — pasakė Marija 
Teresa, kai už "medžių pasirodė pirmieji namai— Galbūt jus 
domina mudviejų su Marija paskaičiavimai? Tai štai: per ke- 

turias dienas po Sedunos sutikome du motociklus, šešis sunk- 
vežimius ir aštuoniolika lengvųjų automobilių, iš jų du buksy- 
ravo furgonus. Du lengvieji automobiliai aplenkė mus. Penkių 
sudaužytų ir pamestų automobilių neskaičiavome. 

Dabar reikėjo susirasti kempingą, nurodytą žemėlapyje. Pra- 
važiavę kelis kvartalus, vieningai nutarėme, jog bjauresnio ir 
labiau apleisto miesto Australijoje dar nesame matę. Maža to, 
kad stogai surūdiję ir sienos pažaliavusios: aplink kotedžus 
pūpso šiukšlių krūvos: buteliai, geležies laužas, dėžės, sulūžę 
baldai. Medinės išvietės stūkso matomiausiose vietose, ir ne- 
buvo nei krūmokšnių, nei medžių, pridengiančių tą bjaurumą. 
Sunku patikėti, kad Norsmenas praeityje buvo klestintis miestas, 
su penkiais tūkstančiais gyventojų, gaunančių neblogą pelną iš 
čia pat esančių aukso kasyklų. 

Pirma gyva būtybė mūsų kelyje per tą išmirusį miestą buvo 
moteris su užrašų knygute rankoje. Ji išėjo į vidurį kelio ir 
rankos mostu sustabdė mus. Norėjau išlipti iš automobilio, bet 
priekinės durelės neatsidarė. Užtat atplėšę užpakalines dureles, 
nebegalėjome uždaryti. Atsiliepė pastarųjų valandų kratyma- 
sis. 

Moteris buvo vietos laikraščio redaktorė. Ji rinko medžia- 
gą apie plėšikavimą didžiajame kelyje ir sumanė apklausti 
visus, atvykstančius iš Nularboro lygumos pusės. Mes tapome 
jos pirmosiomis aukomis. Nuostabu: ji pati buvo suomė, atva- 
žiavusi į Australiją su vyru inžinieriumi, dabar dirbančiu auk- 
so kasyklose. Ponia Urko (tokia tos optimistės pavardė) nu- 
sprendė įkvėpti gyvybės skurstančiam vietos laikraštukui ir 
pasiekė savo. Iš jos sužinojome, kad geriausias būdas išmokti 
anglų kalbą —tai daryti reportažus ir leisti laikraštį. Galimas 
daiktas, taip ir yra, bet mums toksai būdas pasirodė pernelyg 
varginantis ir pernelyg brangiai atsieinantis, kad jį būtų galimą 
rekomenduoti kiekvienam. 

Atsakęs į visus zedaktorės Urko klausimus, aš savo ruožtu 
išsiteiravau ją apie gyvenimą Norsmene. Paaiškėjo, kad vietos 
gyventojai nė per plauką nesuinteresuoti pasipelnyti iš keliau- 
tojų: mieste nebuvo nei kempingo, nei restoranų, nei kavinių. 
O šiandien šventės (velykų) proga, be to, dar buvo uždarytos 
visos parduotuvėlės ir autodirbtuvės. Užtat Kulgadyje, už 
šimto šešiasdešimt kilometrų nuo Norsmeno, mes rasią garažą 
su dirbtuve, ten yra dušas, galima išsinuomoti dulkių siurblį. 

Pokalbis vyko antrą valandą dienos, o šimtas šešiasdešimt 
kilometrų — vieni niekai po to, ką buvome patyrę. Ir mes, ne 
per daug nusiminę, vėl iškeliavome. Buvo malonu dumti lygiu, 
it poliruotu asfaltu. Tačiau džiaugsmo amžius neilgas. Po de- 
šimties kilometrų asfaltas pasibaigė, jį pakeitė smėlis ir žvyras. 

— Furgonas kažkaip keistai važiuoja Ir smarkiai krypsta! — 
šūktelėjo Marija Teresa. 

Jai teko gerokai įtempti balso stygas, norint perrėkti tarsi 
iš kulkosvaidžio į šasi tratantį žvyrą. 

— Taip tiktai atrodo, nes kelias nelygus, o greitis didelis — 
sušukaų aš.— O lėčiau negalima, bijau įstrigti. 

Umai automobilis sustojo — sakytum kažkokia antgamtinė jė- 
ga pramogai būtų sugriebusi furgoną iš užpakalio. 

— Furgono likęs tik vienas ratas,— pranešė Stenas, pirmas 
iššokęs iš kabinos.— Vėl ašis lūžo, tik dabar kitoje vietoje. 

Antrasis ratas gulėjo ant kelio už kelių šimtų metrų. Beje; 
mums ir šį kartą pasisekė: buvome nuvažiavę visai netoli nuo 
Norsmeno. Tik ar surasime mechaniką, sutinkantį darbuotis per 
šventę? Taupydami laiką, mudu su Stenu nusprendėme patys 
nuimti ašį. Narsiai sugulėme į smėlį prie furgono, ir iš karto 
mus ėmė atakuoti tūkstančiai musių ir didžiulių erkių. Teko 
įsikišti Marijai Teresai ir Marujai, kurios puolė jas vaikyti. 
Triūsėme, srūdami prakaitu, o pro šalį nutrūktgalvišku greičiu 
dūmė automobiliai. Vienas sustojo šalia mūsų, keleiviai pa- 
klausė, kuo galėtų padėti. Jie buvo įsilinksminę, ir net 
tiek, kad jiems nebūtume drįsę patikėti net kovos su mu- 
sėmis. Be to, puikiai tvarkėmės patys, todėl atsakėme, jog iš- 
siversime savo jėgomis. Užuot patraukę savais keliais, girtuok- 
liai išgriuvo iš automobilio ir ėmė berti mums gerus patarimus. 
Paskui susidomėjo, ar mes ne iš rytinių valstijų — jau labai 
keistas automobilio numeris. Vangiai parodžiau į ženklą, kur 
buvo matyti, kokios mes tautybės. Jie nutarė, jog tai mano ini- 
cialai. Laimė, kitas automobilis įriedėjo į griovį, ir žiūrovai nus- 
kubėjo jo gelbėti. Turbūt jie stūmė ne į tą pusę, nes ratai rau- 
sėsi vis giliau į smėlį. 

Automobiliai vis dar dūmė virtine, dar vienas įskrido į grio- 
vį. Prie mūsų be perstojo lindo savanoriai „gelbėtojai“, 

— Kur jie visi taip lekia? — paklausiau. 

— Pasibaigė velykos, — atsakė vienas.— Štai mes Ir grįžtame 
į Kulgadį. Turbūt esate girdėję — didelės aukso kasyklos. Taip 

karšta ir sausa, jog visi, kai pasitaiko proga, važiuoja prie jū- 
ros pasimaudyti, pažuvauti. . 

Taip ne laiku sulūžo ašis... Ką padarysi? Liko tik stropiai 
“ darbuotis, nepaisant dulkių, kaitros, erkių ir girtuoklių. Kai 
ašį galų gale nuėmėme, Marija Teresa, Maruja ir Stenas nu- 
važiavo į dirbtuvę Norsmene, norėdami pailsėti nuo įkyrių 
patarėjų. Likau saugoti furgono.. 

Neilgai trukus, privažiavo labai malonus vyriškis. Jis pakvie- 
tė mane išgerti arbatos. Turbūt kiti vairuotojai tuo pat metu 
irgi padarė pertrauką arbatai, nes artimiausiam pusvalandžiui 
bet koks eismas nutrūko. Arbata buvo paruošta grynai austra- 
lišku būdu, vertu didesnio aprašymo. 

Vyriškis išsiėmė iš bagažinės kirvį, prikapojo stagarų, pasi- 
rankiojęs čia pat, pakelėje, paskui iškėlė iš automobilio sunkią 
ketaus krosnelę — sakytum dėžę su grotelėmis vietoje dangčio. 
Nuėmė groteles, pridėjo į vidų pakurų, įdegė, pasinaudodamas 
laikraščiu. Atsinešė aprūkusį skardinį virdulį, pripylė jį van- 
dens iš brezentinio burdiuko, pakabinto ant priekinio bampe- 
rio. Kai tiktai vanduo užvirė, jis nukėlė virdulį pagaliu (ran- 
kena buvo taip įkaitusi, jog negalėjai prisiliesti), koja apver- 
tė krosnelę ir užtrypė ugnį. Vėl atsinešė burdiuką ir užpylė 
krosnelę vandeniu. Kai ji ataušo, nunešė į automobilį. Galų 
gale užvirino arbatą ir įpylė sau ir man. 

Išgėręs arbatą, jis nuskubėjo, o aš vėl stojau sargybon ir su- 
naikinau šimtą aštuoniasdešimt tris erkes, kol pasirodė kitas 
automobilis, — mažulytis su dideliausiu furgonu. Juo važiavo 
pagyvenusi pora. 

— Kaip jūs atrodote! — pasakė moteris.— Ji buvo apsiren- 
gusi kaip čia įprasta: paltas, skrybėlaitė, pirštinės.— Ar jūs ne 
iš Pietų Australijos? Mes ten keliaujame. 

Supratau tuos žodžius kaip prašymą patartį ir ėmiau smul- 
kiai pasakoti apie kelią, bet pastebėjęs, kad jie abejingai klau- 
sosi, nutilau. 

— Na nieko, kaip nors įveiksime,— žvaliai tarė vyriškis— 
Ačiū! | 

Jiedu susėdo į savo mažulytį automobilį su prikabintu dide- 
liausiu furgonu ir patraukė į dykumą. 

Kaip tiktai traiškiau devyniasdešimt trečią erkę (vėl buvau 
pradėjęs skaičiuoti iš naujo), kai Stenas ir mano šeima triukš- 
mingai atgriaudėjo mūsų „vedeta“, Duslintuvo nebuvo, kaip ir 

Vyko dokininkų streikas, ir mes turėjome laukti keletą dienų, 
kol buvo iškelti mūsų automobilis ir priekaba. Laivui stovint Ke- 
pe, automobiliai nuo denio buvo nuleisti į laivo vidų — ir pačiu 
laiku, nes po kelių dienų audra viską nušlavė nuo denio 

| Federacijos sostinė Kanbera. Kol kas jai dar daug ko trūksta; 
| tarp kur ne kur išdygusių įstaigų ir ambasadų pastatų plyti dir- 
vos ir ganyklos, kuriose ramiai ganosi karvės ir avys. Baltame 
name kalvos papėdėje įsikūrės to meto Australijos parlamentas 

Nelaimingi aborigenai, nepatekę į rezervatus, gyvena daugiausiai 
netoli miestų, menkose lūšnose, suremtose iš šakų, skardos ir 
senų maišų, nuolankiai kęsdami savo vargą 


Taip atrodo gelbėtojai. Kartkartėmis čia rengiami „paplūdimio 
karnavalai“, per kuriuos vyksta savanoriškų gelbėtojų būrių ei- 
tynės, varžybos ir įvairūs pasirodymai. Juos stebi dešimtys -tūks- 
tančių žiūrovų 


Taip atrodo Sidnio uosto krantinė, žvelgiant nuo garsiojo ka- 
bančio tilto, jungiančio abu Port Džeksono įlankos krantus 


Koala, meiliai prisiglaudusi prie Marijos Teresos — tai ne meš- 
kiukas, nors dažnai taip vadinama; iš tikrųjų ji — sterblinių šei- 
mos žvėrelis, tos pačios giminės, kaip ir kengūra 


Naujasis Pietų Velsas kone ištisai apaugęs retais eukaliptų miš- 


australai naikina medžius, nu- 


kais. Norėdami įsirengti ganyklą, 
lupdami nuo kamieno platų žievės ruožą 


Nors kepina 38 laipsnių karštis ir nėra nė menkiausio vėjelio, 
aborigenai iš Jalatos rezervato, laukdami atvykstant misionierių, 
susivilko visus drabužius, kiek tik turėjo, ir apsidengė trobeles 
naujais maišais 

Ančiasnapis — tikras gamtos stebuklas. Jis deda kiaušinius, bet 
iš jų išsiritę jaunikliai žinda savo motiną kaip visi Žinduoliai. 
Tai labai keisti gyvūnai, australų mėgstami daug labiau negu 
kengūros; jie gyvena tik rytinėse valstijose, paupiuose 


Vadinamasis valstybinis kelias nuo Adelaidės iki Perto tikriau- 
siai nebuvo tvarkomas nuo tada, kai buvo nutiestas (tuoj po 
Antrojo pasaulinio karo), ir daugelyje ruožų mums teko lavi- 


ruoti tarp duobių, kurios tik kur ne kur tebuvo pažymėtos įbes- 
tomis šakomis ir lentomis 


Tipiška Šiaurinės Australijos ferma. Iš lėktuvo žemė atrodo visai 
plika, tačiau iš tikrųjų ji apaugusi įvairiomis šiurkščiomis žolė- 
mis, kuriomis minta avys ir karvės 


Visur aptikdavome termitų pastatytų bokštų, kuriuose jie gyvena 
didžiulėmis kolonijomis. Kai kuriose vietose tų bokštų buvo tiek 
daug, jog važiuodami mes turėdavome vinguriuoti kaip tikrame 
slalome 


Aborigenai, gyvenantys Australijos šiaurėje, piešiniais dideliuose 
medžio žievės lakštuose iliustruoja savo legendas 


Kadangi Australijoje ne visur esama kelių arba geležinkelių, 
galvijų kaimenės į skerdyklas dažnai varomos tūkstančius kilo- 
metrų per savanas; varovai tikri raiti kaubojai 


Išlipusius iš lėktuvo, Batersto salos čiabuviai mus sutiko džiaugs- 
mingomis šypsenomis. Jie atrodė labai laimingi — tikriausiai to- 
dėl, kad niekada nebuvo išnaudojami nei verčiami tarnauti bal- 
tiesiems kaip žemyne gyvenančios gentys 


Grįžtame per Kvynslendą į rytinę pakrantę! Tikėjomės, jog, per- 
važiavę Šiaurės Australiją, savo „bumeranginę kelionę“ galėsime 
laikyti baigta, tačiau, keliaudami paskutinį tūkstantį kilometrų, 


netikėtai susidūrėme su didžiulėmis kliūtimis ir tik vargais nega- 
lais prisikasėme iki Brisbeno 


anksčiau, bet ašis pataisyta, o tai svarbiausia! Laikrodis rodė 
pusę penkių, ašies įtvėrimas truko kokį pusvalandį. Jau temo 
(balandis čia rudens mėnuo), kai mes galų gale vėl pajudė- 
, jome. 

Vienas iš įsilinksminusiųjų perspėjo mane, kad kelio iš Nors- 
meno į Kulgadį pirmoji pusė „ne visai lygi". Aš pasiruošiau 
pačiam blogiausiam, bet "tikrovė pranoko visus lūkesčius. Tam- 
soje sunku buvo įžiūrėti kliūtis, ir mes vos vos slinkome, tik- 
tai vidurnaktį pasiekėme Kulgadį. Tuo laiku garažas su dušu ir 
dulkių siurbliu, žinoma, buvo seniai uždarytas. 

Tačiau niekas jau negalėjo aptemdyti mūsų džiaugsmo: trans- 
kontinentinė kelionė baigta! Paskutinis ruožas iki Perto nieko 
nereiškė. Kokie penki šimtai kilometrų, ir visas kelias asfal- 
tuotas.., 


MAIŠTAS IR REFORMA 


Rasinės problemos Australijoje esmę galima nusakyti vienu 
klausimu: kas laukia aborigenų, kai jie bus atversti į tikrąjį 
tikėjimą ir atsisakys įprastinio gyvenimo būdo? 

Rytinėse valstijose ir Pietų Australijoje jie palikti patys sau 
ir, tiktai laimingai sutapus aplinkybėms, gali tikėtis kokio nors 
darbo, ir tai paties nekvalifikuočiausio. Labai greit pamačiau, 
kad Vakarų Australijoje jų laukia ta pati dalia. Bet šičia nors 
du žmonės sukilo prieš tokią tvarką ir energingai pasistengė 
įdiegti ,„spalvotiesiems“ gamybos įgūdžių ir užtikrinti jiems 
padoresnį gyvenimą. 

Ryžtingiausiai (o todėl ir labiausiai giriamai ir peikiamai) to 
pabandė imtis aukso ieškotojas Donaldas Makleodas, kuris 
buvo pravardžiuojamas apgaviku, kurstytoju, pamišėliu, idea- 
listu, geranoriu ir šventuoju. Makleodas gyveno ir dirbo šiaurės 
vakarų pakrantėje, netoli Port Hedlendo ir Mabl Baro. Tai 
vienas iš pačių karščiausių ir sausringiausių rajonų žemės ru- 
tulyje, dienos temperatūros beveik kiaurus metus trisdešimt — 
trisdešimt aštuoni laipsniai, bet pasitaiko, kad ilgiau kaip mė- 
nesį laikosi keturiasdešimt penki laipsniai. Man nereikėjo 
keliauti į tą pragarą, norint susitikti su Makleodu, mes netyčia 

susidūrėme su juo Perte. Pastatęs furgoną savotiško terasinio 
kempingo trečiame žiede ir atidavęs automobilį į dirbtuvę pa- 
remontuoti, patraukiau pas jį. 

Donaldas Makleodas buvo apsistojęs kukliame pansionate 
netoli centro (tokio pat senamadiško, kaip ir visuose kituose. 
dideliuose Australijos miestuose). Jis priėmė mane, apsisiautęs 
padėvėtu chalatu. Baldai buvo neįmantrūs: sudedamoji lovelė, 
klibantis stalas ir dvi kėdės. Sprendžiant iš popieriaus lapo, ky- 
šančio iš visko mačiusios rašomosios mašinėlės, Makleodas 
kūrė eilinę peticiją valdžiai. f 

Liesas, pakumpęs žmogus, atrodantis žymiai senesnis negu 
keturių dešimčių metų, pastūmė man kėdę, nuėmė drabužius 
nuo kitos ir atsisėdo ant jos taip atsargiai, tarsi bijotų, kad ji 
tuoj tuoj išsiskirs. Išvargusį tamsaus gymio veidą rėmino 
trumpa barzdelė, giliai įdubusios akys žvelgė įdėmiai ir reik- 
liai. l 

Iš pradžių jis išklausinėjo mane apie mano keliones ir įspū- 
džius. Turbūt atsakymai įtikino jį, jog rimtai domiuosi abori- 
genų problema, nes Makleodas patogiau įsitaisė ant girgždan- 
čios kėdės ir prašneko: 

— "Vadinasi, jums atrodo, kad aborigenais mažai rūpinamasi, 
jie engiami rytinėse valstijose ir Pietų Australijoje... O juk ten 
dar gera, palyginti su tuo, kas dedasi čia, Vakarų Australijoje. 
Žinia, yra išimtis — penki ar šeši tūkstančiai žmonių, gyvenan- 
čių kaip laisvi klajokliai Didžiojoje smėlio dykumoje ir Vik- 
torijos dykumoje. Juos aplenkė civilizacijos prakeiksmas. Bet 
kiti penkiolika tūkstančių daugiau ar mažiau grynakraujų abo- 
rigenų gyvena klaikiomis sąlygomis. Kiti tvirtina, jog užvis 
blogiausi reikalai Vakarų Australijos pietuose — esą ten se- 
nieji gyventojai benamiai, suklaidinti, pamiršti. Bet juk šiaurė- 
je aborigenai baudžiauninkai, jeigu ne vergai didžiuosiuose dva- 
ruose. Aš gimęs ir augęs šiaurės rytų pakrantėje, žinau, ką 
kalbu. Kad ir kaip būtų keista, ir man ne iš karto atsivėrė 
akys. Iki dvidešimt aštuonerių metų aš, kaip ir daugelis kitų 
australų, tikėjau, jog aborigenai apskritai patenkinti savo gyve- 
nimu. Juk jie niekados neprotestuodavo, nemaištaudavo. Pir- 
mą abejonių grūdą mano sąmonėje pasėjo vienas užsienietis. 
Aš sutikau jį 1946 metais, kai Port Hedlendo rajone ieškojau 
aukso, alavo, volframo, kolumbito ir kitų rūdų. Norėdamas pa- 
tikrinti jo žodžius, pasišnekėjau su vieno didelio dvaro abori- 

genais, pasamdytais ganyti gyvulių. Galų gale keli žmonės iš- 
drįso atverti man širdį. Ir paaiškėjo, kad jie seniai nepatenkin- 
ti savo gyvenimu. 

Iki šiol Makleodas suposi ant kėdės, dabar jis atsisėdo tie- 
siai, ir kojų brūžavimas lyg pabrėžė tolimesnius jo žodžius: 

— Ir kaip jiems būti patenkintiems?! Vyrų darbo diena bū- 
davo įtempta ir ilga, o gaudavo jie tiktai dešimt — dvidešimt 
šilingų per savaitę. Jų žmonos apskritai nieko neuždirbdavo, 
nors privalėdavo dvare atlikti visokius ruošos darbus. Ir ne- 
manykite, kad vyrams pinigai būdavo atiduodami į rankas! 
Kiekviename dvare būdavo parduotuvėlė, maisto produktai ir 
visokios smulkmenos darbininkams pardavinėjami kreditan. Jų 
įsiskolinimas visada viršydavo uždarbį. Kadangi negalėjo iš- 
mokėti skolų, vadinasi, negalėdavo niekur išeiti. Štai kodėl 
vadinu šitą sistemą baudžiava. Daugelis skvaterių, su kuriais 
kalbėjausi, piktinosi, esą aborigenai gerai uždirbantys, be al- 
gos, dar nemokamai gauną pastogę ir maistą! Tačiau tų leng- 
vatų vertė labai abejotina... Namai — apgailėtini laužai, mais- 
tas — tiktai arbata, cukrus, miltai ir prasta jautiena arba 
aviena. Nei daržovių, nei vaisių, nei pieno jie nematydavo. 
Daugelis darbininkų sirgdavo, netgi mirdavo nuo išsekimo. 
Kad bent skvateriai būtų sunkiai vertęsi, bet juk daugumas pel- 
nydavo dešimt — dvidešimt tūkstančių svarų per metus. Gyve- 
no prabangiai, pirkinėdavo automobilius, keliaudavo savo ma- 
lonumui... | 

— Aborigenai, žinia, seniai tikėjosi, kad kas nors atkreips 
dėmesį į jų padėtį, — kalbėjo toliau Makleodas.— Jau netrukus; 
kai tik pradėjau tirti jų gyvenimo sąlygas, į mane kreipė- 
si grupė gyvulių augintojų. Jie teiravosi, ar nesutikčiau per- 
duoti jų prašymų Aborigenų reikalų valdybai. Tie prašymai 
buvo visai kuklūs — padidinti atlyginimą iki trisdešimties ši- 
lingų per savaitę, štai ir viskas. Ilgai dvejojau, žinodamas, 
kad mane iš karto užsipultų visi šio krašto baltieji. Galų gale 
ryžausi pabandyti. Ir viskas — lyg žirniai į sieną... Jų prašy- 
mai visur būdavo atmetami, vadinami absurdiškais. O man 
buvo patarta nekišti nosies į svetimus reikalus. Tada įniršau 
ne juokais. Kaip elgiasi baltasis darbininkas, kai nepatenkintas 
darbo - sąlygomis arba įsitikinęs, kad jam per mažai moka? 
Streikuoja! Nematydamas kitos išeities, susikviečiau gyvulių 
augintojus ir pasiūliau jiems Išbandyti tą priemonę. Jie iki šiol 

net nebuvo girdėję žodžio „streikas“, bet kai viską išaiškinau, 
nutarė, kad tai būtų šaunu. Lyg gaisras stepėje visuose Port 
Hedlendo srities dvaruose pasklido raginimas streikuoti. Po 
kelių savaičių aštuoni šimtai aborigenų, taip pat moterys ir 
vaikai, paliko darbą. Streiko kasos, savaime suprantama, ne- 
buvo, santaupų taipogi ne, ir daugumas streikininkų tiek metų 
buvo praleidę dvaruose, kad jau negalėjo grįžti prie laisvo 
protėvių gyvenimo. Kad nemirtų badu, išmokiau juos kasti ala- 
vo rūdą Mabl Baro rajono rūdynuose. Ten alavo pasitaiko 
kruopelėmis, ir jis kasamas kaip auksas, atskiriant mediniuo- 
se loveliuose, tiktai be vandens. Jie padėdavo vienas kitam, 
uždarbį dalindavosi po lygiai ir šiaip taip sudurdavo galą su 
galu. Skvateriai. siuto, daugumas pertiečių palaikė juos. Išplū- 
dę mane kaip neatsakingą kurstytoją, būdami tikri, kad val- 
džia ir viešoji nuomonė juos parems, skvateriai perėjo į kont- 
Iataką. . 

— Kontrataką? — nustebau. 

Makleodas ironiškai nusišypsojo. 

— Natūralus klausimas... Reikalas štai koks: tai, kas Austra- 
lijoje leidžiama baltiesiems, labai retai leidžiama juodaodžiams. 
Pasirodė, esama seno įstatymo, kuris draudžia aborigenams be 
valdybos leidimo streikuoti arba mesti darbą. Anksčiau to įsta- 
tymo netekdavo griebtis, „spalvotieji“ darbininkai visada su- 
sitaikydavo su savo nelaisve. O dabar jis buvo ištrauktas į 
dienos „šviesą, ir nedelsiant nubausta trylika vadovų stambio- 
mis sumomis. Sumokėti jie, suprantama, neturėjo iš ko, tad 
buvo priversti ilgą laiką kalėti.. Aš buvau apkaltintas kaip 
kurstąs aborigenus streikuoti, priteista bauda — devyniasdešimt 
septyni svarai dešimt šilingų. Tačiau aborigenai vieningai nu- 
tarė testi streiką. Patupdyti už grotų visus būtų buvusi men- 
ka nauda, todėl skvateriai pasirinko marinimo taktiką, tikėda- 
miesi, kad badas ir nepritekliai privers darbininkus grįžti. 

Streikininkams iš tikrųjų netrukus prasidėjo vargai. Alavo 
rūdos atsargos išseko, ne viena šeima sužinojo, kas yra badas. 
Stovykloje, kur gyveno streikininkai, dėl blogų sąlygų išplito 
visokios ligos. Keli žmonės aptiko aukso ir volframo telkinius, 
bet yra įstatymas, draudžiantis aborigenams valdyti žemę bei 
jos turtus, ir paraiškas telkiniams padavė baltieji. Maldavau 
valdybą ką nors padaryti dėl vargšų, bet ji, nors ir privalo 
šelpti skurstančius aborigenus, šitą įstatymą buvo pamiršusi! 

Rašiau vyriausybei, įtakingiems veikėjams, visokioms draugi- 
joms ir susilaukdavau tik išsisukinėjančių atsakymų — jei man 
iš viso būdavo atsakoma. Visi aiškiai buvo susimokę priversti 
neklusnius aborigenus grįžti į darbą — antraip grėsė pavojus, 
jog ir kitų šalies dalių gyventojai paseks jų pavyzdžiu. 

Kartą iš Perto savo iniciatyva atvyko žymus dvasininkas, 
užsimanęs susipažinti su padėtimi. Nuvežiau jį į streikininkų 
stovyklą, ten jau keli žmonės buvo mirę badu. Ūmai pasirodė 
policininkas — be abejonės, jis visą laiką sekė mus — ir suėmė 
dvasininką, mane ir du aborigenus, sėdinčius mano automobi- 
lyje. Valdžia iškapstė dar keletą seniai pamirštų įstatymų: 
draudimą baltiesiems lankyti aborigenų stovyklas ir be ypa- 
tingo leidimo pervežti „spalvotuosius“ iš vienos vietos į kitą. 
Dvasininkui buvo priteista bauda — dešimt svarų. O aš paso- 
dintas tris mėnesius kalėti, juk dabar tapau recidyvistu. 
Aborigenai, kurios aš pavėžėjau, taip pat buvo sugrūsti į 
kalėjimą. Kreipėmės į aukščiausiąjį teismą. Dvasininkas buvo 
paleistas, © aš turėjau atkalėti. Kai išėjau į laisvę, buvau 
taip griežtai sekamas, jog niekuo negalėjau padėti streikinin- 
kams. Po metų kai kurie iš jų palūžo, sugrįžo į darbą. Tiesa, 
jiems buvo pažadėta padidinti atlyginimą, kaip kad jie reika- 
lavo. Po truputėlį ir kiti pasekė jų pavyzdžiu, ir dar po metų 
rūdynuose liko tik saujelė žmonių. Faktiškai streikas pasibaigė. 

Makleodas padarė pauzę. Nuo kėdės jis persėdo ant lovos; 
labai išmintingas poelgis, turint galvoje, kad kėdė grėsmingai 
girgždėjo nuo jo svorio. Bandžiau įsivaizduoti, kaip vertėsi 
streikininkų stovyklos gyventojai, bet Makleodas nutraukė ma- 
no apmąstymus. 

— Jau buvau praradęs viltį kaip nors pagelbėti aborige- 
nams, bet ūmai padėtis pasikeitė. Dvasininko suėmimas sukėlė 
bažnytinių sluoksnių nerimą, jie suprato, kad reikia kažkokių 
permainų. Žinoma, streikai jiems nepatiko, ir jie pradėjo rei- 
kalauti pakeisti arba peržiūrėti pasenusius įstatymus. Visų 
nuostabai, reformų šalininkai laimėjo parlamente 1949 metų 
pabaigoje. Kai tiktai sužinojau, kad galiu gyventi su abori- 
genais, nebijodamas kalėjimo, ėmiau mokyti tą nedaugelį li- 
kusių kasyklose, kaip geriau kasti alavą ir kitus metalus. 

Iš pradžių mūsų buvo dvidešimt penki, po metų — du 
šimtai, o 1951 metais — jau keturi šimtai. Pas mus daugiausiai 
atsikeldavo buvę streikininkai su šeimomis, vėliau pradėjo at- 

ėldinėti Ir kiti. Galų gale iš aštuonių šimtų rajono aborigenų 
šeši šimtai šešiasdešimt trys tapo mūsų grupės nariais. Kad 
galėčiau teisėtai kalbėti jų vardu, organizavau pajinę bend- 
rovę. Visi sprendimai būdavo priimami po visuotinio aptarimo 
balsuojant, valdyba iš keturių žmonių įgyvendindavo juos. At- 
„ lyginimo negaudavo niekas, bet visi dirbantieji ir jų šeimos 
būdavo sveikai ir sočiai maitinami, nemokamai gydomi, du 
kartus per metus jiems būdavo duodami nauji drabužiai. Pusę 
pelno išleisdavome kalnakasybos įrengimams pirkti ir naujoms 
paraiškoms, antrąją pusę skirdavome mūsų gyvenimo sąly- 
goms pagerinti. Galų gale aborigenų darbo vaisiais naudoda- 
vosi jie patys! Dirbdavo jie Žvaliai, energingai, 1953 metų 
pradžioje nusipirkome mašinų už penkiolika tūkstančių svarų 
ir tris avių fermas dvidešimt penkių tūkstančių svarų vertės. 

— Nuostabu! — sušukau. 

— Deja, pernelyg nuostabu...— atsakė Makleodas.— Viešo- 
ji nuomonė vėl nusisuko nuo manęs. Skvateriai neapkentė ma- 
nęs dėl to, kad atėmiau iš jų darbo jėgą. Pirkliai buvo nepa- 
tenkinti, kad atidarėme savo krautuvėles ir pirkdavome viską 
tiesiai iš pristatytojų arba urmininkų. Kasyklų savininkai laikė 
mūsų įmonę nelojalios konkurencijos apraiška. Misionieriai 
prikaišiojo man, kad nuo jų bėga parapijiečiai Aborigenų 
reikalų valdybos tarnautojai ėmė žiūrėti į mane kritiškai, net- 
gi priešiškai, kai atvirai išsakiau, ką apie juos manau. Ir visi 
stengdavosi kaip nors užkabinti mane juridiškai. Kokiais tik 
nusikaltimais manęs nekaltino! Teko samdytis advokatus, daug 
laiko gaišti Perte. 

Ir atsitik tu man taip, kad kartą, man nebūnant, mūsų žmo- 
nės, nieko neįtardami, pristatė vietoj kolumbito beveik bevertį 
žvyrą. Buvau jau gavęs stambų avansą kolumbitui, o dabar 
teko atiduoti pinigus. Dar blogiau, kad- nuėjo perniek daugelio 
mėnesių triūsas, dabar reikėjo dirbti tiek pat, kad iškastume 
geros rūdos. Tik paskola arba kreditas galėjo išgelbėti mus, 
"bet neįstengiau jų gauti. Kitos firmos atsisakydavo imti mūsų 
rūdą, bijodamos, kad ji bus konfiskuota mūsų skoloms pa- 
dengti. Neturėjome iš ko mokėti už kreditan pirktas mašinas, 
teko jas grąžinti. Be mašinų negalėjome pagaminti tiek, kiek 
anksčiau. Ir štai neseniai bankrutavome. Atsidūrėme ten pat, 
kur buvome prieš septynerius metus. Aborigenai atsisako grįž- 
ti pas buvusius šeimininkus, o kur jie dėsis, neišmanau.., Tik 

ką parvykau iš didelės kelionės, mėginau paskaitomis atverti 
visuomenei akis, deja, ne perdaug sėkmingai. Ar galima ilgam 
sudominti juos aborigenų likimu... Dabar štai rašau naują 
pareiškimą valdžiai, o ateinančią savaitę vėl važiuosiu pas 
savo draugus į Mabl Barą. Negaliu, kad ir kas atsitiktų, pa- 
likti jų po šitiekos metų. Tai būtų labai neteisinga. 

Kai išėjau, Makleodas jau įnirtingai barškino savo iškleru- 
sia rašomąja mašinėle. > 

Labai greit įsitikinau, kad visi faktai, apie kuriuos man kal- 
bėjo Donaldas Makleodas, teisingi. Beje, po šnekų ir su bal- 
taisiais, ir su nebaltaisiais šitos tragedijos veikėjais arba liudi- 
ninkais, taip pat supratau, kad Makleodas iš dalies pats buvo 
kaltas dėl finansinės nesėkmės. Paskubėjo išvystyti veiklą ir 
pripirko kreditan per daug įrengimų. Tačiau juk nereti atvejai, 
kai pasiaukojantys idealistai pasirodo esą prasti biznieriai, be 
to, Makleodo nuopelnai smarkiai pranoko jo klaidas. Abori- 
genų reikalų valdyba buvo priešingos nuomonės. Kai ji galų 
gale įsikišo ir pasišovė padėti skurstantiems aborigenams, tai 
pastatė pirmą sąlygą, kad Makleodas būtų nušalintas nuo va-“ 
dovavimo grupei. Į jo vietą valdyba pasiūlė išmanantį, daly- 
kišką žmogų, pažadėjo ne tiktai duoti pinigų, bet ir pastatyti 
mokyklas, dušus. Aborigenai tylėdami išklausė viliojantį pa- 
siūlymą ir liūdnai atsakė: jeigu jau jie verčiami pasirinkti, 
tai geriau reūkasi skurdą, badą ir Makleodą!. 

Kol Makleodo šalininkai kovojo už savo teisių pripažinimą . 
ir streikavo saulės išdegintoje lygumoje tūkstantis penki šim- 
tai kilometrų įšiauriau Perto, ne mažiau įsimintina drama plė- 
tojosi Kerolape, du šimtai penkiasdešimt kilometrų įpiečiau 
Vakarų Australijos sostinės. Man jau buvo pavykę kitose vie- 
tose surinkti šitos naujos žmogiškos mozaikos šukeles, ir var- 
giai. galėjau tikėtis naujos medžiagos, bet vis dėlto norėjau 
nuvažiuoti ir susipažinti su aplinka, kurioje gyveno aborigenai: 

Mūsų furgoną reikėjo šiek tiek paremontuoti, todėl atida- 
vėme jį į dirbtuvę Perte, tikėdamiesi apsistoti kokiame nors 
viešbutyje, kurie mums buvo rekomenduoti turizmo biure. Vos 


ID. Makleodo organizuotas gamybinis kooperatyvas nėra vienintelis 
Australijoje. Gamybinių kooperatyvų kūrimas — viena iš besivystančių 
organizuoto aborigenų judėjimo formų. Taip pat žinomi koopera 
Kabidž Tri saloje Naujajame Pietų Velse, kurį sudaro keturiasdešimt 
žmonių, ir Lokharto misijoje Jorko. pusiasalyje. : 

užpakalyje liko paskutiniai Perto kotedžai, automobilis šoko 
pirmyn, tarsi paleistas nuo grandinės skalikas. Atsidūrėme tarp 
bekraščių laukų ir ganyklų; retkarčiais pasitaikydavo miestų. 
Spalvota brošiūra, kuri man buvo padovanota turizmo biure, 
labai detaliai aprašinėjo gyvenvietes. Nesuprantama kodėl: vi- 
sos jos buvo panašios viena į kitą ir į visus kitus primityvius 
miestukus, mano matytus rytų valstijose ir Pietų Australijoje. 

Paprastai tokį miestuką sudaro yiešbutis, maldos namai, ban- 
kas, autodirbtuvė, kavinė, kegelbanas ir tuzinas kotedžų. Dau- 
gumas pirkėjų ir klientų išsisklaidę apygardoje. Visi pastatai 
stovi palei vienintelę gatvę, tiksliau — nužvyruotą vieškelį. 
Parduotuvėlės įrengtos vienaaukščiuose mediniuose statiniuose 
su dengiančiomis nuo saulės stoginėmis viršum fasado. Kote- 
džai, bankas ir maldos namai sukalti iš lentų ir dengti skarda. 
Tiktai vienas pastatas pretenduoja į didesnę prabangą — vieš- 
butis su plytelių sienomis ir įmantriais ketiniais balkonų tu- 
rėklais. Iš esmės tie viešbučiai ne kas kita, o alinės, panašios 
į tas, su kuriomis susipažinau Sidnyje. Iš kur toks pretenzin- 
gas pavadinimas? Labai paprastai: valdžia, kovodama su vieš- 
bučių kambarių trūkumu, duoda leidimus pardavinėti gėrimus 
tiktai tiems smuklininkams, kurie įsipareigoja kartu laikyti 
viešbutį. Bet šitaip problemos neišspręsi: daugumas alinių sa- 
vininkų visiškai nesirūpina savaisiais viešbučių priestatais ir 
visais būdais atbaido svečius. Viešbučio pajamos nė iš tolo 
neprilygsta pajamoms iš alaus. Štai kodėl kambariai atrodo 
apgailėtinai, baldai paprastai apsiriboja išgulėta lova, komoda 
su ąsočiu ir dubeniu, pigia kėde. Palubėje kabo plika lemputė. 
Kur nors koridoriaus gale yra bendras tualetas ir dušas, ap- 
tarnaujančio personalo nėra. Jeigu reikia taksi — ieškokite pa- 
tys; moteris su sunkiu bagažu priversta prašyti kokio nors 
augaloto viešbučio gyventojo pagalbos. Be to, dažnai kamba- 
ryje stovi kelios lovos, ir gyventojas negali jaustis absoliučiai 
ramus, nes šeimininkas bet kurią akimirką gali neperspėjęs 
įkelti pas jį naujų svečių. ` 

Jeigu gyventojų skaičius viršija tūkstantį, miestuke būtinai 
dar bus hipodromas, kino teatras, aikštelė kriketui (pagyve- 
nusių damų mėgstamas žaidimąs) ir paminklas: aprūdijusi ka- 
reivio figūra arba kryžius, arba šypsanti pergalės deivė ant 
akmeninio cokolio su būrų ir dviejuose pasauliniuose karuose 
„žuvusių karių pavardėmis. Gyvenamieji namai tokie patys, 

kaip ir mažiausiuose miesteliuose; skirtumas tiktai kiekybinis, 
čia daugiau gatvių, ir jos ilgesnės. Niūrų vaizdą. sustiprina 
matomoje vietoje plytinčios kapinės be jokio medelio. Ant 
kapų — cementinės plokštės arba kryžiai; nei gėlių, nei velė- 
nos nėra. Žinia, kapinės skiriamos greičiau mirusiems negu 
gyviesiems... Ir vis dėlto apleistas jų vaizdas slėgte . slegia. 

„„Kelias pasuko į tankų mišką, gyvenviečių dar paretėjo. 
Miškas vienų eukaliptų, bet čia jie paįvairinimui vadinami 
kari ir džara. Sustojome prie milžiniško medžio ir, susitvėrę 
rankomis, keturiese vos ne vos apkabinome jį. Tiesus, apa- 
čioje plikas kamienas palieka daug vietos vešliam pomiškiui, 
kurio šakos svyra viršum kelio. Važiavome po dvigubų žaliu 
skliautu, buvo tamsoka ir drėgna kaip tunelyje. Jau, rodos, 
tuoj tuoj tarp medžių sušmėžuos troliai, gnomai ir elfai... Bet 
čia prisiminiau, kad tos švelnios būtybės neatlaikė ilgo plau- 
kimo iš Anglijos. (Be juokų: persikėlėliai paliko tėvynėje visas 
liaudies pasakas ir padavimus.) Tik retkarčiais pro properšą 
į mus dirstelėdavo dangus —ten, kur žuvę „nužieduotieji“", 
medžiai. Žievės žiedų plėšimas — įprastinis būdas Australijoje 
naikinti miškus plečiant ganyklas. Taip persikėlėlis išvengia 
būtinumo kirsti medžius, bet šitų mirusių vaiduoklių anaiptol 
nepavadinsi gražiais Kur ne kur pasitaikydavo blokhauzų, 
kokius praėjusiame šimtmetyję statydavo Amerikos „laukinių 
vakarų“ pionieriai. Blokhauzų kaimynystėje galima pamatyti 
pusnuogių paišinų vyriškių, deginančių medžius. 

Pavakary tankaus miško viduryje užtikome miestelį. Kalen- 
dami dantimis nuo drėgno, šalto oro, susigraibėme bagažą ir 
puolėme į viešbutį. Turizmo biuras čia žadėjo mums visus 
patogumus, bet apšildymo nebuvo, ir kambariuose tykojo le- 
dinis šaltis. Rytą, kai pabudome, buvo galima matyti savo 
kvapą, o vanduo dubenyse prausykloje — mediniame sandė- 
liuke — pasidengė ledeliu. Ruduo buvo tik prasidėjęs, ir mano 
paklaustas viešbučio šeimininkas sąžiningai atsakė, kad žiemą 
be antros antklodės apskritai neužmigsi. Tačiau jis nė nema- 
nė įrengti apšildymo. Ir svečiai nesiskųsdavo, savo elgesiu dar 
kartą patvirtindami, jog australai — užgrūdinta ir ištverminga 
tauta. Aš net mačiau du šaunuolius, prausykloje palindusius 
po šaltu dušu! 

Netoli nuo tos vietos, kur praleidome pirmąją ledine naktį 
eukaliptynuose, trečiojo dešimtmečio pradžioje buvo įkurtas 

Kerolapo rezervatas, kuriam iš pat karto buvo skirtas „žmo- 
nių šiukšlyno" vaidmuo. Ten grūsdavo be jokios atrankos vi- 
sus „spalvotuosius“, kuriais norėdavo atsikratyti, būtų jie sta- 
čiai nevykėliai ar nusikaltėliai, recidyvistai, pavainikiai ar be- 
jėgiai seneliai, pamišėliai ar prostitutės, ligoniai ar užkietėję 
alkoholikai ir netgi šeimos, pripažintos „pavojingomis dėl sani- 
tarinės būklės“ baltųjų gyvenamuose rajonuose. Tolimesnis 
jų likimas nieko nedomino, patekti į Kerolapą buvo tolygu 
"tapti gyvam palaidotam. Atvirai kalbant, būtų buvę gailes- 
"tingiau tiesiog sušaudyti nelaiminguosius, bet taip toli valdžia 
nesiryžo žengti. 

Nesunku įsivaizduoti, kaip klostėsi gyvenimas tokiame re- 
zervate. (Arba, atvirkščiai, tam kaip tiktai reikia labai lakios 
. vaizduotės?..) Peštynės, sumušimai, girtuokliavimas buvo kas- 
dieniniai įvykiai, sparčiai plito pačios blogiausios ligos ir 
ydos. Ničnieko nebuvo daroma, kad įdarbinti arba mokyti 
darbingus. Šeimų nebuvo, niekas nesituokdavo, tačiau į pa- 
saulį ateidavo pulkai vaikų, kurie būdavo visiškai paliekami 
likimo valiai ir auklėjami kasdieninio smurto pavyzdžiais. 
Kaip paprastai, padalinama miltų, cukraus, arbatos. Gyvena- 
mieji būstai buvo mūriniai pastatai su tuščiais kambariais be 
langų ir apšildymo, kur vaikus ir suaugusius uždarydavo 
penktą valandą dienos iki kito ryto. Negausi sargyba laikė 
savo globojamuosius melagiais, akiplėšomis, klastūnais ir ati- 
tinkamai elgdavosi su jais. 

Dviem dešimtmečiams praslinkus po Kerolapo rezervato 
įsteigimo, Perto Aborigenų reikalų valdyba ūmai nusprendė, 
kad tenykščiams vaikams ko gero reikia mokyklos. Buvo pa- 
siųsta ten nieko neįtarianti mokytoja. Savaime suprantama, 
ji bemat pabėgo iš rezervato į Pertą, ir farnautojai atsisakė 
minties ką nors reformuoti. Bet čia ūmai į sceną išėjo pagy- 
venęs mokytojas Noelis Vaitas. Jis pasisiūlė mokyti -Kerolapo 
vaikus. Kaip ir Makleodas, Vaitas daugelį metų nė nejtarė, 
kad egzistuoja aborigenų problema. Atsitiktinis susitikimas su 
pabėgusia mokytoja atvėrė jam akis ir paskatino padaryti 
drąsų sprendimą. 

Noelis Vaitas ir jo žmona žinojo, kad gyvenimo sąlygos 
rezervate labai primityvios, bet tai, ką pamatė vietoje, sukrė- 
tė juos. Jie atvyko šaltą 1946 metų rudens dieną ir pirmų 
pirmiausia įsitikino, kad mokytojo bute nėra vandentiekio ir 


138 


elektros, o baldus atstoja senos dėžės. Kitos dienos rytą Val- 
tas sukvietė mokyklinio amžiaus vaikus — apie pusšimtį purt- 
vinų mažų driskių. Nei dušo, nei vonios rezervate nebuvo, 
bet Vaitas sugalvojo išeitį: liepė vaikams pririnkti tuščių 
skardinių, sušildyti jose ant laužų vandens ir švariai nupraus- “ 
ti vienam kitą. Paniurę ir ne perdaug patenkinti ta procedūra, 
vaikai paskui sugužėjo į tuščią mūrinį namą, skirtą mokyklai. 
Vaitas buvo geras psichologas. Nusprendęs, kad anglų kalbos 
ir matematikos mokyti nedega, jis išsiėmė iš dėklo savo flei- 
tą ir užgrojo. Apstulbę vaikai klausėsi nelauktos pamokos, 
jie dar labiau nustebo, kai mokytojas jiems pasiūlė dainuoti 
ir šokti. Vadinasi mokykla ne toks jau nuobodus dalykas! 

Iš pat pradžių Vaitas griežtai sekė, kad vaikai reguliariai 
praustųsi. Ir jie ėmė noriai tą daryti, nes dovanų gaudavo 
naujus drabužius, pasiūtus misis Vait; Po kelių savaičių mo- 
kytojo kontaktas su mokiniais tiek sustiprėjo, jog jis ėmė 
dėstyti jiems skaitymą, rašymą, aritmetiką, gamtos pažinimą 
ir darbelius. Kad vaikams, nieko nenutuokiantiems apie pa- 
saulį ir gyvenimą už rezervato ribų, būtų įdomiau ir lengviau 
mokytis, Vaitas atsisakė tvirtos programos. Vietoj to jis vaikš- 
čiodavo su vaikais į nedidelius žygius, padėdavo jiems vai- 
dinti įvairias sceneles ir netrukus įsitikino, jog jie itin greitai 
suvokia visokias žinias, piešdami gyvūnus bei augalus, ku- 
riuos matė, arba įvykius bei šalis, apie kurias skaitė istorijos 
ir geografijos vadovėliuose. Mokyklų valdyba leido Vaitui 
dėstyti, kaip jis nori, kad tiktai nebūtų papildomų išlaidų. Ir 
jau po metų vaikų nebuvo galima pažinti — jie pasirodė esą 
smagūs, energingi, smalsūs. 

Vaito pareigos apsiribojo mokyklos reikalais, bet jis nega- 
lėjo tuo pasitenkinti. Jis ypač piktinosi tuo, kad vaikai už- 
daromi šaltuose, niūriuose miegamuosiuose jau penktą valan- 
dą dienos. Rezervato valdytojas patarė jam nesikišti ne į savo 
reikalus, bet Vaitas užsispyrė ir, pakartotinai kreipęsis į Perto 
aborigenų reikalų valdybą, iškovojo vaikams leidimą gultis 
vėliau. Tuo laiku sutuoktiniai Vaitai jau buvo tapę tarsi savo 
mokinių įtėviais. Vakarais jie žaisdavo su vaikais, rengdavo 
sportines varžybas arba savo namuose dainuodavo su moki- 
niais, pasakodavo jiems istorijas. Kartą du berniūkščiai pa- 
klausė, ar nebūtų galima jiems patiems retkarčiais užsiiminėti 
piešimu bei tapymu? Savaime suprantama, Vaitas neprieštara- 

vo. Visas būrys vaikų pradėjo rinktis vakarais mokykloje if 
piešti dažais, kurių jiems buvo nupirkęs mokytojas. Tiesa, 
daugeliui tas užsiėmimas greit pabodo, bet arti dešimties ber- 
niukų atkakliai domėjosi piešimu. 

Jaunieji dailininkai dažniausiai piešdavo medžius, gėles, gy- 
vulius, kuriuos būdavo patys matę. Jie mėgo niūrias spalvas, 
kraštovaizdžiai paprastai skęsdavo sutemose, geriausiu atveju 
nušviesti vaiduokliškos mėnesienos. Pats Vaitas nebuvo daili- 
ninkas ir negalėjo jiems vadovauti, bet jie sparčiai darė pa- 
žangą, netgi savarankiškai atrado perspektyvos dėsnius. Dirb- 
davo visuomet grupe, gyvai svarstydavo ir kritikuodavo savo 
kūrinius. Vaikštinėdami po mišką būdavo nepaprastai pastabūs 
ir kartais bėgte pasileisdavo į mokyklą, norėdami užfiksuoti 
popieriuje ką tik patirtus įspūdžius. Keli berniukai netgi pa- 
darė piešinių pagalvėms, o mergaitės išsiuvinėjo tuos pieši- 
nius ryškiais siūlais. 

Vaitui savo mokinių kūriniai neatrodė nepaprasti, bet kai 
1948 metais buvo paskelbtas Vakarų Australijos mokinių ' pie- 
šinio konkursas, jis pasiuntė žiuri kelis rezervato auklėtinių 
darbus. Piešiniai gavo aukščiausią įvertinimą, pateko į paro- 
dą, ir daugelis mokytojų net abejojo, ar vaikai nupiešė juos 
savarankiškai. Vaitas atsakė galįs atvežti jaunuosius dailinin- 
kus, kad jie patys pademonstruotų, ką sugeba. Pasiūlymas 
buvo priimtas, ir penki berniukai parodos salėje, publikai žiū- 
rint, kiekvienas nupiešė po paveikslą. Po kelių mėnesių tas pats 
pasikartojo Perte, kur Vaitus su keliais auklėtiniais reklamai 
pakvietė stambi universalinė parduotuvė. Visi gyrė pavyzdin- 
gą berniukų elgesį ir jų kūrinius, laikraščiuose pasirodė di- 
džiausi straipsniai, visuomenė apipylė jaunuosius dailininkus 
dovanomis. Kažkoks sąmojingas žurnalistas netgi nuvedė ber- 
niukus į kuklų Perto meno muziejų, tačiau jiems mažai kas 
tepatiko. Jie pagyrė tik žinomiausius prancūzų impresionistus. 
Apie Sera jie net pasakė, kad iš to vyruko ilgainiui kas nors 
išaugs. Apie tai, kad jie patys turi gabumų, berniukai nė nes 
galvojo, visa ta sumaištis nedarė jiems įspūdžio. Išdidūs ir pas 
tenkinti, nors ir šiek tiek sunerimę, Vaitai grįžo su savo auk- 
lėtiniais į Kerolapą. 

Susidomėjimas „džiunglių vunderkindais“ greit atslūgo: jau 
po pusmečio jie buvo pamiršti, publiką patraukė naujos sen- 
sacijos. Vaitas net džiaugėsi tuo, nes manė, kad berniukai 


140 


pernelyg daug laiko skiria piešimui, pamiršdami kitas, svar- 
besnes, disciplinas. Bet nelauktai rezervatą aplankė energinga 
anglė Florensa Rater, kuri atvažiavo iš Perto vien norėdama 
susipažinti su jaunaisiais dailininkais. Misis Rater atstovavo 
visuomeninei moterų organizacijai, kuri sprendė įvairiausius 
klausimus JAV ir Anglijoje; Perte ji atsitiktinai pamatė kelis 
paveikslus iš Kerolapo ir iškart pasiryžo nukreipti savo or- 
ganizacijos veiklą paremti berniukams iš rezervato. 

Atvykusi ji visų pirma pasiteiravo, ką jie ketina veikti to- 
liau ir didžiai pasipiktino, išgirdusi, jog apie jokius ateities 
planus negali būti nė kalbos: baigę mokyklą, vaikai bus pa- 
likti likimo valiai. Vaitas svajojo nors kai kuriuos savo mo- 
kinius nusamdyti į dvarus... Misis Rater parskubėjo į Pertą, 
nulėkė į Aborigenų reikalų valdybą ir ėmė priekaištauti, kad 
niekas nepasirūpina gabiais berniukais, nesiunčia jų mokytis į 
tapybos arba taikomosios dailės mokyklą. Tarnautojams tokia 
revoliucinga mintis net nebuvo kilusi, ir jie atmetė ją kaip 
nerealią. Ir iš kur gauti pinigų tokiam rizikingam eksperimen- 
tui? Nepailstanti misis Rater garantavo, kad pinigų bus. Val- 
dyba sutiko pagalvoti... Misis Rater pradėjo ruošti parodas 
stambiausiuose Australijos miestuose, rašė į laikraščius, kalbė- 
jo per radiją, rinko lėšas. Po kelių mėnesių ji triumfuodama 
sugrįžo į Pertą ir perdavė-valdybai surinktus pinigus. Jų bu- 
vo ne itin daug, bet misis Rater pasižadėjo tęsti lėšų rinkimą 
Europoje, be to, parūpino užsakymų keliems šimtams pa- 
veikslų ir buvo tikra, kad suras pirkėjų visiems būsimiems 
Kerolapo berniukų kūriniams. Galų gale valdyba įsipareigojo 
pasirūpinti jaunaisiais dailininkais. 

Sugrįžusi į Europą 1951 metų vasarą, Florensa Rater ne- 
trukus surengė parodą Anglijoje, vėliau Olandijoje. Kritikai 
labai gyrė paveikslus, žavėjosi autorių talentais. Misis Rater 
pranešė apie pasiekimus į Pertą ir paprašė atsiųsti daugiau 
paveikslų. Tačiau iš ten gautas atsakymas buvo nežodingas 
ir netiesus, o paveikslų atsiųsta nebuvo. Aplinkiniais keliais 
ji galų gale sužinojo, kad Kerolapo mokykla uždaryta ir 
berniukai išsisklaidė. 

Kas gi nutiko? 

Labai paprastas dalykas: Aborigenų reikalų valdyboje nie- 
kas netikėjo talentingų vaikų ateitimi. Tarnautojai laikė ang- 
lės idėjas absurdiška išmone ir, kai tik jinai išvažiavo, pa- 

miršo savo pažadus. Tiesa, misis Rater energingi veiksmai 
paskatino juos iškviesti iš rezervato tris gabiausius auklėti- 
nius: du buvo paskirti kurjeriais valdyboje, trečias atiduotas 
į dažytojų mokinius viešųjų darbų departamente. Visiems 
trims buvo pasiūlyta vakarais mokytis kursuose, kur ruošiami 
reklamos dailininkai. Florensa Rater ne visai taip įsivaizdavo 
rūpinimąsi talentingais berniukais. Jie buvo tik trylikos metų; 
atsidūrę dideliame mieste, pasijuto vieniši ir apleisti. Jau po 
kelių mėnesių visi trys kažkur dingo. Valdyboje šitą savo- 
tišką eksperimentą palaikė pakankamai svariu įrodymu, jog 
aborigenų vaikai nesugeba tapti dailininkais ir padarė savo 
išvadas: uždrausti Kerolapo moksleiviams laisvalaikiu pieštil 
Ir pasiuntė jiems kamuolių, kuokų, bokso pirštinių — tegu iš- 
muša paikystes iš galvos ir užsiima naudingesniais dalykais. 
Berniukai nebuvo nusistatę prieš sportą, bet kažin kodėl pa- 
stebimai nuliūdo, ėmė prasčiau mokytis. Tarnautojai nuspren- 
dė, kad viskuo kaltas Noelis Vaitas. Vieną gražią dieną jam 
buvo pranešta, kad jis perkeliamas į kitą vietą, o Kerolapo 
mokykla uždaroma. 

Jaunesni vaikai buvo išskirstyti po misionierių mokyklas, vy- 
resnieji (tarp jų ir dailininkai) paleisti iš rezervato į visas ke- 
turias puses. Kurie turėjo giminių, apsigyveno pas juos, kiti 
nuėjo dirbti į dvarus, keletas tapo valkatomis. Šiandien tiks- 
liai žinoma tik tai, kur yra vienas jaunasis dailininkas. Tas 
vargšelis kalėjime: nusprendęs atkeršyti visuomenei, jis su- 
kapojo kirviu kažkieno automobilį. Kerolape nesėkmingai bu- 
vo bandyta organizuoti žemdirbystės mokyklą, o 1952 metais 
visi pastatai perduoti misionieriams, kurie pėrkrikštijo -gyven- 
vietę Meribenku. Matyt, jiems nepatiko, kad Kerolapas reiš- 
kia „prarastos sielos“, | 


AFGANŲ EKSPRESAS 


Balandžio pabaigoje Australijos šiaurinėje dalyje pasibaigė 
tropikų liūtys. Vadinasi, artimiausiais mėnesiais galėsime be 
didesnių sunkumų apkeliauti milžinišką Šiaurės teritoriją, vie- 
nintelę Australijos dalį, kur mums dar neteko lankytis. Bet 

kaip ten patekti? Jau prieš važiuojant į Vakarų Australiją, 
man ėmė atrodyti, kad plentas, jungiantis tą valstiją su šiaure, 
gali būti gana prastas. Tačiau tikrovė iškrėtė man dar blo- 
gesnį pokštą: didžioji plento dalis egzistavo tiktai žemėlapyjel 
Ilgai netikėjau tuo, bet pasikalbėjęs su tuzinu fermerių, vy- 
riausybės tarnautojų, matininkų ir kitų asmenų, pažįstančių 
valstijos šiaurinę dalį, įsitikinau, jog išmoningi Australijos 
kartografai dar kartą apgavo mane, 

Papasakojau vienam zoologui iš vietos universiteto, kad 
„Australijos namų“ Londone tarnautojas. garantavo, jog nieko 
nėra lengviau, kaip išmaišyti Australiją automobiliu. Mano 
pašnekovas vos nemirė iš juoko. 

— Turbūt tas tarnautojas turėjo galvoje „Redekso“ lenkty- 
nes, — paaiškino zoologas. — Iš tiesų kartą per metus rengia- 
mos automobilių lenktynės aplink visą Australiją, ir kai kurie 
jų dalyviai pasiekia tikslą. Bet kuo per tą laiką pavirsta jų 
automobiliai! Daugumas jų įstringa kaip tiktai prie Vakarų 
Australijos ir Šiaurės teritorijos ribos. Aš gerai žinau tas 
vietas, nes buvau daugelyje mokslinių ekspedicijų. Ten smė- 
lis ir žemi kalnagūbriai, išvarpyti daugybės klonių. Mes turė- 
jome lendroverius ir specialią aprangą ir tai nuolatos susi- 
laukdavom staigmenų. Jeigu jūs turėtumėte pritaikytą dykumos 
keliams automobilį ir galėtumėte tikėtis pagalbos iš benzino 
kolonėlių bei automechanikų, kuriuos per lenktynes išskirsto 
į etapus, gal ir patarčiau jums pabandyti dėl įdomumo. Bet be 
aptarnavimo, ir dar buksyruojant furgoną!.. Toliau Port Hed- 
lendo nenusikapstysite. Be to, ateinantį mėnesį Monte Belo 
salose prie šiaurės vakarų pakrantės bus bandoma nauja ato- 
minė bomba, tad visa sritis uždaryta. 

Žinojau, kad retkarčiais pavyksta patekti automobiliu į Šiau- 
rės teritoriją iš Pietų Australijos tiesiai pagal kompasą ir kad 
į ten veda galvijų perginimo takas iš Kvynslendo pakrantės. 
Bet prieš pat išvažiuojant iš Adelaidės, buvau perspėtas, kad 
tuos kelius, -kurių ir geru oru neįveikia paprasti automobiliai, 
dabar užtvėrė potvyniai. O kito kelio net ir žemėlapyje nebu- 
vo. Tiesa, Pertą ir Darviną šiaurėje jungia avialinija, tačiau 
automobilio su furgonu į lėktuvą nepakrausi, o be jų mes ta- 
me pasaulio krašte niekaip neapsieisime. Laivininkystės val- 
dyboje mums buvo pasakyta, kad visos vietos į Darviną plau- 
kiančiuose laivuose broniruotos metams į priekį, be to, laivai 

neperveža automobilių. Liko paskutinė galimybė — vadinama- 
sis afganų ekspresas, kursuojantis Alis Springso vieninteliu 
geležinkeliu, nusitęsiančiu iš pietų į Šiaurės teritoriją. Trauki- 
nio pavadinimas tebėra dar iš tų laikų, kai su Šiaurės teritori- 
ja susisiekdavo tik afganai kupranugarių varovai.! Geležinkelis 
prasideda Adelaidėje. Vadinas, reikės grįžti per Nularboro 
lygumą... Mus tai ne per daug baugino, jau žinojome kelią. Ir 
jaudindamasis įnikau studijuoti slėpiningą reiškinį, vadinamą 
Australijos geležinkeliais. 

Praėjusio šimtmečio antroje pusėje, kai Australijoje imta 
tiesti geležinkelius, valstijos buvo dar visiškai savarankiškos. 
Kad prekyba vyktų tiktai savos valstijos teritorijoje, kiekvie- 
na valstija nustatė atskirą bėgių plotį. Naujajame Pietų Velse 
buvo pasirinktas normalaus pločio geležinkelis, t. y. tūkstan- 
čio keturių šimtų trisdešimt penkių milimetrų, Kvynslende — 
siaurasis (1067 milimetrų), o Viktorijoje, turtingiausioje valsti- 
joje, pernelyg platus (1600 milimetrų). Atrodytų, jau panaudo- 
ti visi galimi variantai, bet Pietų Australijoje sumanytas ypač 
siauras geležinkelis, septynių šimtų šešiasdešimt dviejų mili- 
metrų pločio, ir pereita prie tūkstančio šešiasdešimt septynių 
milimetrų, kai paaiškėjo, kad ant žaislinių bėgių traukiniams 
sunku išlaikyti pusiausvyrą. 

Vakarų Australijoje ir Tasmanijoje, kurios pačios gamtos 
atskirtos nuo kitų valstijų, ramiausiai buvo galima tiesti tokio 
pat pločio geležinkelį, kaip ir Kvynslende. O norėdama sutruk- 
dyti nevykusiems patriotams pirkliams, apeinantiems įstaty- 
mus, perkrauti savo prekes iš vieno geležinkelio į kitą, valdžia 
taip nutiesė geležinkelius, kad jie baigdavosi, nepasiekę sienos. 
Galiausiai, kaip ir buvo sumanyta, kiekvienos valstijos preky- 
ba susitelkė apie sostinę. Pavyzdžiui, Viktorijos vakarinės da- 
lies fermeriams tekdavo siųsti savo kviečius ir avieną į tolimą 
Melburną, o ne į Adelaidę, čia pat panosėje už sienos. Pietų 
Velso šiaurės gyventojai galėjo prekiauti tiktai su Sidniu, nors 


!Afganai pirmą kartą atkeliavo į Australiją 1860 metais kaip kupranu- 
garių varovai ir karavanų vedliai. Nors afganų skaičius niekados ne- 
viršijo keturių šimtų (1901 m.), jie suvaidino svarbų vaidmenį, įsisavi- 
nant Centrinės ir Vakarų Australijos dykumas ir sausringas sritis. Pa- 
vyzdžiui, afganai kupranugariais gabeno maistą ir medžiagas tiesė- 
jams transkontinentinės telegrafo linijos, kertančios Australiją iš šiaurės 
į pietus. Jie dalyvavo daugelyje mokslinių ekspedicijų. Nežymus afganų 
šeimų skaičius išliko Australijoje iki dabar, . 

jiems būtų buvę naudingiau palaikyti prekybinius ryšius su 
Brisbenu Kvynslende. If taip toliau. l 

Atrodytų, tikslas pasiektas, bet, suprantama, dideliam savo 
sumišimui, australai labai greitai pastebėjo, kad priklauso vieni 
nuo kitų, kad prekyba per sienas ekonomiškai būtina. Federa- 
cijos idėja laimėjo jau 1900 metais, tada buvo panaikinti ir 
visi vietiniai tarifai, bet skirtingi geležinkeliai liko. Kad tokia 
padėtis nepatogi, galėjai jausti kiekviename žingsnyje. Ir jau 
visiškai katastrofiška padėtis susidarė Antrojo pasaulinio karo 
metais, kai šaliai grėsė japonų invazija, o dažni perkrovimai 
smarkiai stabdė šaudmenų, karo technikos bei kariuomenės 
transportavimą. Visi valstybės veikėjai iškilmingai pasižadėjo 
standartizuoti geležinkelį, kai tiktai baigsis karas. Bet tas pro- 
jektas taip ir liko popieriuje. 

Kaip ir anksčiau, eikvojama daug laiko ir pinigų perkrauti 
prekėms, pervežamoms geležinkeliu. Palyginti trumpame gele- 
žinkelio ruože nuo Brisbeno iki Melburno perkraunama dukart: 
pirmą kartą prie Kvynslendo ir Naujojo Pietų Velso sienos, po 
to prie Velso ir Viktorijos sienos. Jeigu krovinys siunčiamas 
dar toliau, iki Perto Vakarų Australijoje, jį tenka perkrauti 
„dar tris syklus. Net tarp Sidnio ir „Melburno nėra tiesioginio 
susisiekimo, tūkstančiai keleivių kasdien išlipa pasienyje ir 
persėda į kitą traukinį. Beje, vykstantiems iš šiaurės į pietus 
tenka persėsti naktį. Planų suvienodinti geležinkelius iki šiol 
dar neatsisakyta, todėl nė viena valstija nenori pirkti naujų 
lokomotyvų ir vagonų (paskui teks nurašyti). Dėl tos priežas- 
ties riedmenys taip susidėvėję, kad traukiniai nuolatos sustoja 
kelyje arba nueina nuo bėgių. Naujajame Pietų Velse padėtis 
„geresnė negu kitose valstijose, bet ir tai 1956 metų sausio — 
"vasario mėnesiais nebuvo dienos, kad nenuslystų nuo bėgių 
traukinys. Tiesa, dėl mažų greičių pavojaus nedaug, bet, tokiai 
tvarkai esant, vis tiek sunku laikytis tvarkaraščio. 

Kai pradėjau studijuoti, kaip man patekti geležinkeliu į Alis 
Springsą, ne tiek rūpėjo tie nesklandumai, kiek tai, kad įvai- 
rios Australijos geležinkelio kompanijos veikia atskirai, ir ne- 
žinia kur kreiptis informacijos ir bilietų. Per naivumą nuėjau 
į Perto geležinkelio stotį ir pasiteiravau, ar negalėčiau nusi- 
pirkti traukinių tvarkaraščio. Tarnautojas pažvelgė į mane taip, 
lyg būčiau paklausęs, kada vėl skris raketa į mėnulį. 

— Tvarkaraščio nėra, — išdrožė jis.— Bet pasakykite, kyr jums 
reikia, ir aš nurodysiu, kada bus traukinys. 

Paaiškinau, kad norėčiau patekti į Alis Springsą. | 

— Alis Springsą? — jis net prisėdo iš nustebimo.— Bet tai ne 
mūsų geležinkelis. Mes parduodame bilietus tiktai į traukinius 
Vakarų Australijos ribose ir transkontinentinius maršrutus. Ge- 
ležinkelis iki Alis Springso — bent jau paskutinis jo ruožas — 
federalinės vyriausybės. Pirmas ruožas, jei neklystu, Pietų 
Australijos vyriausybės nuosavybė. 

Perte buvo federalinės vyriausybės geležinkelio kontora, ta- 
čiau ji tvarkė tiktai krovinių pervežimą. Tada nuskubėjau į 
Pietų Australijos turizmo biurą. Čia man buvo suteikta norima 
informacija. Sužinojau, kad afganų ekspresas ne tiktai garan- 
tuoja visus patogumus keleiviams, bet ir perveža automobilius. 
Tiesa, mano džiaugsmas sumažėjo, kai tiktai išgirdau, jog: 

1. Traukinys kursuoja kartą per savaitę. 

2. Vietas reikia užsisakyti prieš du mėnesius. 

3. Bilietai parduodami tiktai Adelaidės stotyje. 

Nusprendžiau nepasiduoti, surašiau ilgą laišką Adelaidės sto- 
ties viršininkui ir smulkiai nupasakojau mūsų vargus. Jis ne- 
delsdamas atsakė, siūlydamas vietas rugpjūčio mėnesiui. Vėl 
parašiau ašaringą prašymą, ir mano laiškas turbūt sugraudino 
jį, nes iš karto sumažino kelionės terminą iki kelių savaičių. 
Bet tai man irgi netiko, ir aš tęsiau susirašinėjimą. Mano tak- 
tika pasiteisino: gavau trumpą pranešimą — mums, automobi- 
liui ir furgonui broniruotos vietos traukinyje, išvykstančiame 
po aštuonių dienų. 

Skubiai leidomės atgal per Nularboro lygumą. Dabar įvairu- 
mo dėlei sulaužėme dvi linges ir pramušėme skylę kėbulo apa- 
čioje. Nepaisant to, mūsų greitis buvo visai padorus, ir kelio- 
nės tikslą — Port Ogastą — pasiekėme dar traukinio išvykimo 
išvakarėse. 

Atsisveikinome su Stenu — jam reikėjo grįžti į darbą Sidny- 
je —ir nuvažiavome į laikiną kempingą, kuriame buvome ap- 
sistoję pakeliui į Vakarų Australiją Mums buvo nurodyta ta 
pati vieta, kaip ir praėjusį sykį. Bumerangas vėl pakartojo sa- 
vo skrydį... ` 

Alis Springso ekspreso keleivių automobiliai kažkodėl pa- 
kraunami į traukinį mažame Kvorno kaimelyje netoli Port 
Ogasto. Dėl viso pikto atvažiavome į Kvorną devintą valandą 

ryto, nors ekspresas turėjo išvykti antroje dienos pusėje. Sto- 
tis — nepatrauklus medinis statinys — buvo užrakinta, tarnau- 
tojų nematyti. Pasiteiravau dviejų vietinių gyventojų, kurie 
kaitinosi ant suoliuko gretimame skvere, kur ieškoti bilietų 
kasininko ir stoties viršininko. 

— Kasininkas — aš, o štai jis — viršininkas, — pasigirdo pik- 
tokas atsakymas. i 

Kaip aš iš karto nesusivokiau?.. Pamiršau, kad Austrałijos 
geležinkelininkai retai dėvi uniformą. (Skirtingai nuo paštinin- 
kų, telegrafo darbuotojų, muitininkų ir kitų tarnautojų jie turi 
uniformas, bet beveik niekuomet jų nenešioja. Laikydamasis 
australų etiketo, nerūpestingai prisėdau prie.jų, paplepėjau ir 
tiktai tada nukreipiau pokalbį į tokią temą kaip traukinių eis- 
mas ir bilietai. Nei vienas, nei kitas neparodė ypatingo susi- 
domėjimo geležinkelio reikalais, bet paskui kasininkas vis dėl- 
to maloniai painformavo mane, kad žmogus, vardu Bobas, 
pradės krauti automobilius prie pervažos pusę antros. Bilietų 
parduoti mums jie negalėjo, nes nežinojo, ar esame įtraukti 
į keleivių sąrašą. Mandagiai pasidomėjau, ar nebūtų galima 
pasižiūrėti sąrašo. Deja, negalima — jis dar neatsiųstas iš Ade- 
laidės. Kada išeis traukinys, kasininkas irgi negalėjo tiksliai 
pasakyti. „Vakare...“ 

Taigi kol kas sužinojome tiktai vieną dalyką: automobiliai 
bus kraunami pusę dviejų. Nusprendėme paįvairinti laukimą 
pažintimi su apylinkėmis. Atsitiktinai važiavome kaip tiktai 
pro tą pervažą, kur turės dirbti Bobas. Ir pamatėme, kad į pre- 
kinį sąstatą — trisdešimt atvirų platformų,— jau seniai pradėti 
krauti automobiliai! Neaukštas žmogutis aptrintu kombinezonu 
ir megztiniu pamojo geltono lengvojo automobilio savininkui 
važiuoti į sąstato galą. Greičiausiai jis ir yra Bobas, ir grei- 
čiausiai jam nereikia sąrašų... Mes pasekėme kitų vairuotojų 
pavyzdžiu ir paskubėjome užimti vietą. Tai buvo ne visai pa- 
prasta, nes iš platformos į platformą permesti bėgiai buvo jau 
labai siaurutėliai. Vos tiktai baigėme manevrą, atidundėjo iš- 
tisas karavanas sunkvežimių, kurie vežė įrengimus naujam 
urano rūdynui Šiaurės teritorijoje. Jie mėgino prasimušti pa- 
tys, bet neįstengė. Savaime suprantama, vairuotojai nebuvo iš 
anksto užsisakę vietų, bet tai nejaudino nei jų, nei Bobo. Vi- 
sas karavanas sutilpo ant platformų. Pusę dvyliktos Bobas iš- 
ėio užkąsti, Automobiliai vis važiavo, ir vairuotojai puikiau- 

siai išsiversdavo be jo pagalbos. Pusę pirmos visos platformos 
buvo užimtos. O prie pylimo ilgėjo eilė... Dvidešimt penkios“ 
minutės antros atūžė prašmatnus raudonas automobilis, jo sa- 
vininkas — turistas amerikietis — iššoko iš kabinos ir nekant- 
riai paklausė, kur vyksta pakrovimas. Parodėme jam prigrūs- 
tas platformas. 

— Kokia netvarka! — sušuko jis.— Užsisakiau vietą prieš du 
mėnešius, o Adelaidės stotyje man buvo liepta būti čia pusę 
antros. | 

Keli balsai iš eilės pritarė jam. Australijoje pirmą kartą ma- 
tėme užsieninį automobilį (priedo su Niujorko numeriais) ir 
iš karto pajutome simpatiją savininkui. Paaiškinome, kas ir 
kaip, ir jis. drauge su dar dviem nukentėjusiais nuskubėjo į 
stotį. Smalsumo genamas, prisijungiau prie jų. Dabar kasinin- 
kas sėdėjo už pertvaros stoties pastate ir krapštėsi nagus. Nu- 
stebęs išklausė amerikiečio pretenzijas ir atsakė: 

— Ak štai kas, automobilio nepakrovė. Jūs nesijaudinkite, 
palikite prie pervažos, aš pasirūpinsiu, kad jis būtų išsiųstas 
ateinantį ketvirtadienį. 

Amerikiečio toks atsakymas, savaime suprantama, nepaten- 
kino, ir jis, baisiausiai grasindamas, nudūmė į paštą siųsti 
telegramų savo vyriausybei ir pasiuntinybei. Jo nelaimės drau- 
gai australai gūžtelėjo pečiais ir atidavė kasininkui savo au- 
tomobilių raktelius. Jie aiškiai buvo užgrūdinti panašių ne- 
sėkmių. Nepatenkintos buvo tiktai dvi šeimos, net neįtrauktos 
į keleivių sąrašus. Kasininkas priminė, jog galima rytoj iš- 
skristi lėktuvu į Alis Springsą, jei nesinori laukti Kvorne, ir 
jos nuolankiai dingo. | 

Laikas slinko, traukinys nesirodė. Geležinkelio tarnautojai 
nieko nežinojo, iki tolei jie jau buvo spėję įkaušti. Buvo ru- 
duo, anksti temo, vakarop atvėso. Laukiamojo nebuvo, suoliu- 
kų taip pat, todėl mes nuėjome prie prekinio sąstato ir sulin- 
dome į savo furgoną: tuo pat metu sugrįžo Bobas, nešinas 
glėbiu šakų. Nusprendžiau, kad jis tuoj sukurs laužą sužvar- 
busiems keleiviams ir susidomėjęs stebėjau jo veiksmus per 
langelį. Tačiau Bobas praėjo išilgai sąstato ir padėjo po ketu- 
rias šakas ant kiekvienos platformos. Paskui iš kažkur atsine- 
šė virvių Ir taip pat padėjo po keturis virvagalius ant platfor- 
mos. Tada sugrįžo prie sąstato pradžios, dvigubai sulenkta vir- 
ve užgriebė pirmojo automobilio priekinę ašį, kilpa užkabino 

kablį po platforma ir su šaka pradėjo veržti virvę. Per dvi va- 
landas jis taip pririšo dešimt automobilių, liko dvidešimt trys. 
Visiškai sutemo, ir būgštaudamas, kad platformos prastovės iki 
kito ketvirtadienio, jeigu Bobas laiku nesusitvarkys, išlipau iš 
furgono ir pasisiūliau padėti. Bet Bobas aiškiai įžvelgė mano 
egoistinius motyvus. Jis garantavo man, kad puikiai susidoros 
ir vienas pats, ir apskritai nėra ko skubėti, nes traukinys visa- 
da vėluoja kelias valandas. 

— Na, ačiū dievui, — atkutau aš.— O kada vis dėlto jis bus 
čia? 

— Turbūt apie šeštą valandą. 

Nedrąsiai paprieštaravau Bobui, kad jau septynios. Jis žva- 
liai atsakė: 

— Vadinasi, aštuntą. 

Ir beveik atspėjo: lygiai "devintą valandą, apgaubtas dūmų 
ir garų debesio, į stotį atbildėjo traukinys. Septyni pirmos kla- 
sės miegamieji vagonai, restoranas ir pačiame gale — bendras 
vagonas, kuris mažai kuo skyrėsi nuo prekinio ir buvo grūste 
prigrūstas keleivių. Užtat miegamieji vagonai beveik prilygo 
mūsų europinių trečiai klasei. Vos susiradome savo lentynas 

lydovas kažkodėl nesirodė), traukinys be jokių perspėjimų 
truktelėjo ir pajudėjo. Daugelis keleivių, kurie klaidžiojo tam- 
soje su bagažu ir vaikais, puolė į einantį traukinį. Tai buvo 
anaiptol ne taip paprasta — be perono, pirmajai pakopai paki- 
lus per metrą nuo žemės. Pavažiavęs kelis šimtus metrų, ma- 
šinistas atbuliniu greičiu sugrįžo atgal prisikabinti krovininių 
platformų. 

Jau pusę vienuoliktos viskas buvo sutvarkyta, ir traukinys, 
vis dar be signalų, ūmai truktelėjo į šiaurę. Nesakyčiau, kad 
ratai buvo kvadratiniai, tai būtų šiek tiek perdėta, bet spren- 
džiant iš klaikaus trankymo, bent jau aštuonkampiai. Tai dar 
pusė bėdos, bet vagonai kažin kodėl sūpavosi tartum laivas 
per audrą, ir keleiviai nuolatos atsidurdavo ant grindų. Pagy- 
venęs vyriškis, kurį drauge su manimį sviedė į koridoriaus 
kampą, paaiškino man, kas čia yra: vagonai apskaičiuoti nor- 
maliems bėgiams, o ratai — siauriems. Padėkojau už paaiški- 
nimą ir griuvinėjau toliau. 

Buvo jau vėlu, ir nusprendėme miegoti. Marija Teresa ir 
Maruja užėmė šavo kupe, aš nuėjau į gretimą, kur viena len- 

tyna kažkodėl buvo likusi laisva. Buvau labai pavargęs, ir po 
valandėlės, nepaisydamas džeržgėjimo ir kratymo, užsnūdau. 
Vidury nakties pabudau, nes kažkas įėjo į kupe ir uždegė 
šviesą. Tai būta pečiuito vyriškio mėlynu kombinezonu. Įpras- 
tiniu judesiu nusiavęs batus, jis su visais drabužiais išsitiesė 


ant apatinės lentynos ir paklausė: 


— Ei kaimyne, ar miegate? 

Patikinau jį, kad nemiegu. 

— Ačiū dievui, — nudžiugo jis.— O juk aš ir šį kartą ją įvel- 
kiau. Išgerkim ta progal 

Mudu pradėjome gerti šiltą viskį iš nešvarių stiklinių, o aš 
laužiau sau galvą: kurią keleivę jis įveikė ir kaip? Bet paaiš- 
kėjo, kad „ji“ viso labo tiktai mašina (garvežys), o mano bend- 
Iakeleivis, vardu Henris,— mechanikas. Išvažiavus iš Adelaidės, 
jis jau du kartus taisė garvežį, ir iš visko buvo matyti, kad 
artimiausiomis dienomis jam dar ne sykį teks parodyti savo 
meną. 

— Nesuprantu, kodėl jie neprasimano naujų garvežių, — tarė 
Henris.— Juk galų gale tai pigiau, negu visą laiką vežiotis 
remontininkus. Už papildomą laiką man moka dvigubai, dar- 
bas geras, bet vis dėlto aš greitai jį mesiu, nebe tie laikai. 
Anksčiau, būdavo, mašinistas, jeigu pamato laukinių kalakutų, 
kengūrų ar dar kokių žvėrių, sustabdo traukinį, visi keleiviai 


čiumpa savo šautuvus ir eina pamedžioti. Kiekvienas galėdavo 


įlipti į garvežį ir pamėginti jį vairuoti. Visi pažinojo vienas 
kitą, santykiai buvo nuoširdžiausi. O dabar visokių naujų ma- 
dų prigalvojo, vaikosi efektyvumo, vis skubina, reikalauja 


tvarkaraščio laikytis. 


Tą akimirką atskubėjo palydovas (iki tol aš jo nebuvau ma- 
tęs) ir persakė Henriui, kad garvežys vėl ožiuojasi... Mechani- 
kas atsiduso, išmaukė šilto viskio likučius ir nudūlino į darbą. 

Bijodamas, kad daugiau nepamatysiu palydovo, skubiai pa- 
siteiravau jo, kada būsime Alis Springse. 

— Šeštadienį — atsakė jis.— Vėlių vėliausiai — sekmadienį. 


Žinoma, jeigu nebus rimtų gedimų. 


Entuziastingai padėkojau už išsamų atsakymą ir užgesinau 
šviesą. Per viskį išsyk užmigau. 

Kai pabudau, traukinys stovėjo. Kas atsitiko? Atidariau lan- 
gą ir pažvelgiau į lauką. Iš pradžių man pasirodė, kad aplin- 
kui lygi smélio dykuma, bet kai akys priprato prie skaisčios 

ryto saulės, įžiūrėjau, jog žemė padengta žvyru ir tiktai kur 
ne kur pūpso šiurkščios žolės kupstai. Keleiviai vaikštinėjo 
pylimu, garsiai juokdamiesi, keli vyrai buvo apstoję mano: 
bičiulį Henrį. Paskubomis apsirengęs, pakėliau lentyną ir iš- 
ėjau. Pirmą kartą pamačiau mūsų traukinį dieną ir nejučiom 
nusistebėjau — kaip mažytis muziejinis garvežiukas pajėgia 
traukti tokį ilgą ir sunkų sąstatą? Ilgą sąstatą... Bet juk kažko 
trūksta? Na taip, prekinių platformų! , 

Išgąstingai paklausiau Henrio, kas atsitiko. 

— Nesijaudinkite dėl niekų,— tarė jis.— Šį kartą platformų 
buvo tiek, kad garvežys jų neįveikė. Tad jos buvo prikabintos 
prie kito garvežio. Jis netrukus mus pasivys. 

— Galimas daiktas,— sutikau—Jeigų mūsų garvežys visą 
kelią iki Alis Springso šitaip ges. 

— O dabar niekas nesugedo,— paprieštaravo vienas iš Hen- 
rio pašnekovų.— Stačiai pertrauka pusryčiams. 

— Pertrauka? . 

— Na taip. Garvežių mašinistai turi teisę daryti penkias 
pertraukas per dieną. Negalima drauge pusryčiauti ir vairuoti 
garvežį, štai mes Ir stovime, 

Gaila, kad keleiviams tokių sustojimų nebūdavo daroma, o 
jie būtų pravertę. Norint visais koridoriais nusigauti į vago- 
ną-restoraną, reikėjo vaikščiotojo virve talento ir boksininko 
profesionalo ištvermės. O ten jau viskas būdavo užimta, ir 
tekdavo tris keturis kartus sukarti sunkų kelią, norint užsi» 
grobti vietą. Bet tai niekai, kur kas sunkesnis būdavo pats 
valgymo procesas. Kad ir kaip taikysi, šakutė arba šaukštas 
kažkodėl pakliūna į plaukus, akis, už apykaklės — bet kur, 
tik ne į burną. Tiesa, su sriuba būdavo paprasčiau. Pusė šliukš< 
telėdavo ant stalo, vos tiktai padavėjas išleisdavo lėkštę iš 
rankų, antra pusė atsidurdavo ant keleivio kelių pirm, negu 
jis pasemdavo šaukštą. Ypač smarkiai pakrypus, kas nors vis 
nugriūdavo nuo kėdės, Padavėjai judėdavo šuoliais, pagreitintu 
tempu kaip senuose Čaplino filmuose (vienintelis skirtumas — 
jis specialiai nesvaidydavė jums maisto į veidą). Keleivius šita 
sumaištis didžiai linksmino. Iš pradžių mes taip pat juokėmės, 
bet kai badas ėmė darytis vis labiau juntamas, mūsų juokas 
tapo jau ne toks smagus. Visą laiką Kiurksoti kupe buvo nuo- 
bodu ir tvanku, tad mes net džiaugdavomės dažnais sustojimais, 
kai galėdavome šiek tiek prasimankštinti, Aplinkui driekėsi vis 

"tokia pat sausa dykvietė, tik retkarčiais sumirgėdavo panašūs 
į krūmokšnius mulgos medžiai (savaime suprantama, taip pat 
iš eukaliptinių)!. Kraštovaizdį šiek tiek paįvairindavo gausios 
kalvos ir žemi kalnagūbriai. Iš toli jie kaitaliodavosi violeti- 
niais, pilkais, žydrais atspalviais, bet priartėję tapdavo rudi 
arba tamsiai raudoni. Gyvenvietes atstodavo tiktai palapinių 
miesteliai keliauninkams. Visi darbininkai buvo neseniai at- 
vykę emigrantai, daugiausiai italai, jugoslavai, graikai ir žmo- 
nės be valstybinės priklausomybės. Norėdami nemokamai pa- 
tekti į šią šalį, jie dar Europoje pasirašė pasižadėjimą dvejus 
metus dirbti ten, kur juos pasiųs federalinė vyriausybė. Kal- 
bėjausi su kai kuriais iš jų, jie tvirtino, kad už jokius pinigus 
nebūtų pasirašę tokio pasižadėjimo, jeigu būtų įsivaizdavę, 
kad gali egzistuoti tokie geležinkeliai kaip Alis Springso. O 
kiti buvo labai patenkinti dideliu uždarbiu, kurį norom neno- 
rom taupydavo, nes dykumoje negalėjai jo praleisti. Jeigu 
traukinys pravažiuodavo pro stovyklą nesustodamas, tai bri- 
gada išmesdavo iš einančio traukinio darbininkams vaisių ir 
laikraščių. Iš jų veidų sprendžiant, jiems kur kas labiau būtų 
patikusios kelios išmestos keleivės. ~ 

Prie vieno svirno — greičiausiai stoties — išlipo du vyrai su 
kažkokiomis geležinėmis dėžėmis ant krūtinių ir kuprinėmis ant 
pečių. Tai urano ieškotojai buvo nutarę pabandyti laimę raudonai 
ruduose kalnuose. Traukinyje buvo nemaža jų kolegų, be to, 
važiavo turtingi fermeriai, gyvulių augintojai, misionieriai, tar- 
nautojai ir klerkai. Visi jie grįžo į Šiaurės teritoriją po atosto- 
gu pajūryje. Tarnautojus bei dvarininkus ir jų žmonas iš kar- 
to galėjai atskirti pagal elegantiškus drabužius: vyrų — 
vilnonius kostiumus ir kaklaraiščius, moterų — sukneles, aukš- 
takulnius batukus, nailonines kojines. Kelios vyresnio amžiaus 
damos net puikavosi kailinėmis apykaklėmis. Netrukus visi 
keleiviai vadino vienas kitą vardais ir svečiavosi kits pas 
kitą. s 

"Autorius klysta. Mulga ne eukaliptas, o akacijos rūšis, Acacia one- 
ura — nedidelis kerotas medis, kurio pilkšvi brūzgynai dengia milžiniš- 
kus vidinės Australijos plotus. Iš tamsios ir labai kietos medienos abo- 
rigenai anksčiau gamindavosi ietis ir bumerangus. Dabar Australijoje tu- 


ri didelę paklausą ornamentuoti buitiniai gaminiai iš mulgos medienos: 
vazos, rodyklės, rašymo komplektai, visokie futliarai bei dėžutės ir kt. 


152 


Visiškai atsitiktinai traukinys pavakare sustojo prie Eiro eže- 
ro, paties didžiausio Australijoje (šį kartą mašinistai nutarė 
paėjėti geležinkeliu pirmyn patikrinti bėgių). 

Nepaisydami baisingos kaitros, išlipome pasižiūrėti Eiro. 

— Valio, tėveli, ant ežero ledas! — džiaugsmingai sušuko 
Maruja.— Ar galima pačiužinėti? 

Tačiau tai buvo ne ledas, o druska, ir ne paviršiuje, o dug- 
ne — ežere nebuvo nė lašo vandens. Tvirtas įkaitintas luobas 
atmušė saulės spindulius it veidrodis, ir mes skubiai atsitrau- 
kėme. Sugrįžęs į vėsų vagoną, kuriame buvo tiktai trisdešimt 
du laipsniai karščio, pasiėmiau keletą knygų iš savo kelioni- 
nės bibliotekėlės ir pradėjau tyrinėti keistą reiškinį, Australi- 
joje nežinia kodėl vadinamą ežerais. 

Jeigu pasižiūrėsime į bet kurį Australijos žemėlapį, pama- 
tysime, kad kontinento viduryje esama pusantros dešimties 
didelių ežerų. Iš tiesų tai jie beveik visada išdžiūvę, ir kranto 
linija žymi didžiausią vandens kiekį praeityje. O žydra spalva, 
matyt, simbolizuoja kartografo svajonę, kad' kada nors tose 
vietose vėl lis lietūs. Katastrofiško vandens trūkumo priežas- 
tis ta, kad beveik visos upės, tekančios į kontinento centrą, 
be pėdsakų dingsta smėlynuose, nepasiekusios ežerų. Ir tai 
ne kokie nors upeliūkščiai! Daugelis upių iš pradžių siekia 
penkiasdešimt — šimtą metrų pločio, penkių — dešimties metrų 
gylį. Lenva suprasti pirmųjų persikėlėlių nuostabą ir nusivy- 
limą, kai jie, ilgai ir pavojingai plaukę upe, ūmai atsidurdavo 
ant seklumos dykumoje... Tekdavo sunkiai kapstytis atgal į 
pajūrį ir pranešti, kad naujosios upės jau nebėra. 

Retkarčiais, po ilgų ir audringų liūčių pajūryje, upės pasie- 
kia ežerus ir pripildo juos. Bet tai labai reti atsitikimai. Tiktai 
kartą vienas iš tokių išdžiūstančių Pietų Australijos ežerų at- 
sitiktinai buvo prisipildęs vandens, kai prie jo pirmą kartą 
atėjo keliautojas. Laimingasis taip apsidžiaugė, kad pardūmė 
atgal į Adelaidę, suplojęs daug pinigų, pasistatė garlaivį ir 
su kupranugariais dalimis ėmė gabenti jį prie ežero. Tačiau 
karavanas keliavo lėtai, ir, kai jis pasiekė tikslą, ežeras bu- 
vo taip išdžiūvęs, jog ne iš karto buvo surastas. Pasakojama, 
kad garlaivis ligi šiol guli smėlynuose, laukdamas palankes- 
nių aplinkybių... 

Dar įnoringesnis Džordžo ežeras netoli Kanberos. Jis vie- 
nintelis visoje rytų pakrantėje, ir kadangi ta sritis buvo kolo- 

nizuota daugiau kaip prieš šimtą metų, yra tikslių duomenų 
apie permainingą jo likimą. Nuo 1816 iki 1830 metų ežeras 
buvo kupinas vandens, paskui liko sausas iki 1874 metų, ne- 
žiūrint trumpalaikio prisipildymo 1852 ir 1864 metais. Vanduo 
laikėsi nuo 1874 iki 1900 metų, o paskui staiga dingo, ir dug- 
nas užžėlė tankia žole. Po keturiasdešimt penkerių metų van- 
dens vis dar nebuvo, ir Antrajam pasauliniam karui baigiantis, 
vyriausybė nusprendė išdalinti puikią ganyklą veteranams. Vos 
tiktai buvo įgyvendintas šitas kilnus projektas, prapliupo baisi 
liūtis, ir pamažiukais ežeras vėl prisipildė. Mūsų kelionės pra- 
džioje, pakeliui į Kanberą, pravažiavome Džordžo ežerą ir 
matėme jame ištisą burinių jachtų ir motorlaivių flotilę. Ne- 
seniai penki Kanberos jūrų karo mokyklos kadetai buvo pas- 
kendę veteranų ganykloje... 

Buvo ketinama Eiro ežerą visiškai panaikinti iš žemėlapių — 
jis kaip buvo bevandenis atradimo metais (1840), taip ir liko. 
Tačiau 1949—1950 metų vasarą įvyko permaina. Australai 
pripratę prie katastrofiškų potvynių, bet šitokio tvano Kvyns- 
lende niekada nebuvo matę. Vanduo atkirto miestus, apsėmė 
kelius, nunešė vienkiemius, paskandino dešimtis tūkstančių 
karvių ir avių. Visas sausvages pajūrio kalnų vakariniuose 
šlaituose užpildė galingi srautai. Ir įvyko neįtikėtinas dalykas: 
tos upės prasimušė per aukštas kopas ir pasiekė Eiro ežerą. 
Kelis mėnesius pylė lietus. 1950 metų rugpjūčio mėnesį du 
geografai žvalgė su lėktuvu ir išvydo mėlyną jūrą, apsuptą 
Žalios lankos su milijonais nuostabių gėlių. Pakrantėse knibž- 
dėjo žuvėdrų, gulbių, pelikanų, ančių, kirlikų bei kitokių van- 
dens paukščių. Antra mokslininkų grupė atvažiavo iš Adelai- 
dės džipais. Jie atsigabeno katerį ir sugebėjo nustatyti, jog 
ežeras keturių metrų gylio, o% pusmetrinį druskos sluoksnį vi- 
siškai ištirpdęs lietaus vanduo. ` 

Tačiau smarki kaitra sukėlė smarkų garavimą, ir dar po 
ves. Šiaurinėje dalyję atvėsusį molingą dugną vėl nugulusi 
druska, pietinėje dalyje — druskos kiekis vandenyje sudarė 
dvidešimt tris procentus — septynis kartus daugiau negu jūro- 
je. Vandens temperatūra buvo trisdešimt penki laipsniai, bet 
ekspedicijos dalyviai mėgaudamiesi maudėsi, nes oro tempe- 
ratūra buvo keturiasdešimt — keturiasdešimt penki laipsniai. 
Žolė, gėlės, paukščiai išnyko, pakrantėse tysojo tūkstančiai 

triušių, nusinuodijusių druska. Gyvos liko tiktai juodosios šir- 
šės, iškankinusios mokslininkus kone iki pamišimo. - , 

Dar nebuvo Firas visiškai išdžiūvęs, kai 1953 metų sausio 
mėnesį pripildė nauja rekordinė liūtis. Ne per seniausiai jis 
vis dėlto tapo toks, kokius įprasta matyti visus Australijos va- 
dinamuosius ežerus;— negyva druskinga dykuma. 

Kai palikome Eirą ir jau pavažiavome kelias valandas, trau- 
kinys taip staigiai sustojo, kad pargriuvau ir išmečiau iš 
rankų knygą, kurią skaičiau. (Atrodo, šiame traukinyje tik 
stabdžiai veikė be sutrikimų, ir mašinistas džiaugsmingai jung- 
davo juos, nemažindamas greičio.) Marija Teresa ir Maruja 
greičiau už mane pasikėlė nuo grindų ir atsidarė langą pažiū- 
rėti kas atsitiko. l 

— Miražas,— liūdnai tarė Marija Teresa. | 

Žvilgtelėjau, pasitryniau akis, vėl žvilgtelėjau. Iš tikrųjų 
miražas: už šimto metrų nuo pylimo, vidury dykumos, medinis 
statinys su iškaba, kurioje didelėmis juodomis raidėmis para- 
šyta „Viljamas Krikas“. Gatbūt tai ne miražas, o apleistas vien- 
kiemis? Ūmai pamatėme, kad keleiviai ir traukinio brigada 
skuba prie statinio. 

— Kaip manote, ar nevertėtų gurkštelėti alučio? — paklausė 
kaimynas, užėjęs į mūsų kupe. — Apsukrus vyrukas, ar ne tiesa? 
Atidarė čia alinę! 

— Galbūt, — nedrąsiai pritariau— Bet juk be keleivių kito- 
kių pirkėjų čia nėra. 

— Keleivių jam pakanka. Jūs pamirštate, kad Australijoje 
traukiniuose nepardavinėjamas alus. 

Savaime suprantama, prisijungėme prie kitų. Norėjau susi- 
pažinti su apsukruoliu, susiradusiu turbūt patį ramiausią už- 
siėmimą visoje šalyje: per savaitę čia kursuodavo tiktai du 
traukiniai — vienas į šiaurę, kitas į pietus. Jis gyveno visiškai 
vienas ir įtikinėjo, kad puikiausiai jaučiasi. Prekyba, be abe- 
jonės, klestėte klestėjo — keleiviai krovėsi šilto alaus bute- 
lius, tempė ištisas dėžes. Prasidėjo varžybos, kas daugiau išgers. 
Tik ir girdėjai, kaip lekia per langus tušti buteliai. Pakili 
nuotaika, viešpatavusi visą kelią, virto džiūgavimu, iš visur 
sklido dainos ir juokas. Štai palydovas ir keli mechanikai jau 
tempia žūtbūtinai kovojantį girtuoklį... 

— Nesirūpinkite, pirmoje stotyje išlaipinsime, — nuramino 
mus palydovas, 

Toji stotis buvo Udnadata. Kai ją privažiavome, buvo visiš- 
kai tamsu. Nejaugi palydovas išvarys girtuoklį į dykumą? Aš 
išėjau pažiūrėti, kuo tai baigsis, bet pasirodė, kad Udnadata— 
tikras miestelis, susidedąs iš dviejų dešimčių namų. Perone 
stovėjo du policininkai ir dar keturi vyriškiai — kaip vėliau 
paaiškėjo, jie čia buvo išlaipinti prieš savaitę už įvairius pra- 
sižengimus ir jau atbuvo savo bausmę. Matyt, vietos kalėjime 
tilpo tiktai ketvertas: lygiai tiek pat įkaušėlių nusivedė poli- 
cija. Beje, jau pati grėsmė savaitei įstrigti šitame užkampyje 
apramino visus triukšmadarius traukinyje. 

Kai atsigulėme, iki Alis Springso buvo dar. toli, aš net ėmiau 
abejoti, ar rytoj jį pasieksime. Bet rytą mums buvo pasakyta, 
kad liko tik du šimtai kilometrų. Henris mums papasakojo, 
kam mes turėtume dėkoti, kad taip sekasi: per naktį garvežys 
nė sykio nesugedo, ir Fink Kriko įkalnę įveikė iš pirmo ban- 
dymo. Pasitaiko, kad traukiniui tenka vėl ir vėl trauktis atgal 
ir įsibėgėti, norint pervažiuoti sunkią vietą. Kartais šitie ma- 
nevrai trunka kelias valandas. 

Per naktį gamtovaizdis šiek tiek pakito; dabar mes matome 
ne tiktai gausiai augančias mulgas, bet ir aukštą žolę. Ilgai 
stengėmės įžiūrėti kokį nors gyvūną, kurių esą gausu šiose 
vietose, bet pastebėjome tiktai vieną emu (australišką strausą). 
Jis iššoko iš už krūmo ir pasileido lenkčių su traukiniu. Lai- 
mėjo strausas. Tai mūsų nė kiek nenustebino. Jau buvome su- 
siskaičiavę, kad vidutinis traukinio greitis kelyje iš Kvorno 
dvidešimt septyni sū puse kilometro per valandą. 

Apie vidurdienį išvydome pirmąjį požymį, jog artėjame prie 
apgyventų vietų. Deja, tai buvo tiktai karvė, ramiausiai vaikš- 
tinėjanti geležinkelio pylimu. Bijodamas ją suvažinėti, maši- 
nistas čiupo už savo pamėgtų stabdžių ir išsyk perjungė 
atbulinį greitį. Karvė liko sveika, kas kita keleiviai, kurie pa- 
biro nuo lentynų. Aš laiku pagavau Marują, bet Marija Te- 
resa taip smarkiai trenkėsi galva į lango rėmą, kad neteko 
sąmonės. Gretimoje kupe nukrito ant grindų trys vaikai. Kaž- 
kam kliuvo per galvą grafinu, ir kiekviename vagone ma- 
žiausiai du trys žmonės pasitempė ranką arba koją. 

Mes dar kaip reikiant neatsikvošėjome po incidento su 
karve, kai įriedėjome į Alis Springsą. Kažkodėl niekas nepa- 
sitiko traukinio. Turbūt buvome sumušę visus greičio rekor- 
dus, ir mūsų tuo laiku stačiai niekas nelaukė. Ilgai paieškojus, 

man pavyko surasti žmogų, kuris nenoromis prisipažino esąs 
peležinkelininkas. Kada atvažiuos prekinis sąstatas? Jokios ži- 
nios... 

Pastarųjų parų įvykiai padarė mus pesimisfais. 

Nukabinę nosis, apsigyvenome viename iš dviejų vietos vieš- 
bučių, kur didžiagerklių aukso ieškotojų ir gyvulių augintojų 
šutvė iki pusės dvyliktos nakties linksmino visus svečius Pir- 
mojo pasaulinio karo laikų dainuškomis. Kitą nakties dalį 
jie vaikščiojo vieni pas kitus į svečius iš kambario į kambarį. 
Rytą mes, visiškai nukeipę, nudūlinome į stotį ir susėdome 
po šakotu medžiu, pasiryžę nepasitraukti iš stoties, kol nesu- 
lauksime automobilio. Prekinis sąstatas atvažiavo pusę keturių, 
bet kadangi buvo sekmadienis, niekas nenorėjo iškrauti plat- 
formų. Mes, kaip ir kiti keleiviai, nieko kito ir nesitikėjome, 
tad išsivertėme be pašalinės pagalbos. 

O paskui išsivežėme savo furgoną į tylią dykumą, atkabi- 
nome jį ir kritome į lovas. Užmigdamas dar išgirdau Marijos 
Teresos balsą (jai skaudėjo galvą, o aplink akį buvo išplitusi 
mėlynė): 

— Gaila, kad kupranugarių ekspresą pakeitė geležinkelis. 
Daug maloniau būtų buvę keliauti raitai ant kupranugario. 
Tikrai būtų buvę greičiau ir patogiau. 

Aš irgi taip pamaniau. 


PAMIRŠTA ŠIAURĖ 


Jeigu australą ūmai apims sentimentali nuotaika (tai pasi- 
taiko retai) ir jis su ašaromis balse prabils apie mylimą Alisą, 
devyniasdešimt devyniais atvejais iš šimto paaiškės, kad jis 
turi galvoje ne žmoną ir ne nuotaką, o kontinento centre 
esantį miestuką Alis Springsą, šnekantis dažniausiai vadina- 
mą stačiai Alisa. Plačiai paplitęs romantiškas Alisos įsimylė- 
jimas, visaip eksploatuojamas ir skatinamas Australijos rašei- 
vų, kino kompanijų ir "populiarių dainelių kūrėjų, pasirodė 
mums nesuprantamas, kai jį išvydome. Parduotuvės ir kotedžai 
buvo tokie pat klaikūs, kaip: ir visur. Vienintelis dalykas, be 
abejonės, vertas susižavėjimo — nuostabiai graži vieta, kurio- 
je įsikūrusi toji Alisa,— tarp dviejų kalnagūbrių, su nuosta- 
biais melsvai violetinių ir raudonai rudų atspalvių šlaitais. 

Bet netrukus ir mes turėjome pripažinti, jog Alis Springsas 
kažkoks ypatingas. Nepakartojamo žavesio teikė miestui jo 
gyventojai. Jutome, kad patekome į pionierių miestą, jog iš 
čia ranka pasiekiamos netirtos žemės ir pavojingi nuotykiai. 
Alines užplūdo barzdoti (teisingiau, nenusiskutę) vyrai, grįžę 
iš daug savaičių trukusių kelionių ir skubantys pasidžiaugti 
gyvenimu. Prie garažų kiti, glotniai nusiskutę vyrai su nau- 
jomis striukėmis krovė mantą į apsitrynusius savo „džipus“, 
ruošdamiesi į kelionę. Gatvėmis šuoliavo ginkluoti abiejų ly- 
čių raiteliai. Knibždėte knibždėjo tamsiaodžių vyrų su auliniais 
batais, siauromis kelnėmis, ryškiais šilkiniais marškiniais ir 
plačiakraštėmis kaubojiškomis skrybėlėmis. Jie arba be tikslo 
slankiojo pirmyn ir atgal, arba stoviniavo prie vitrinų, žiūri- 
nėdami netvarkingai išmėtytus balnus, kvepalų flakonus, veid- 
rodžius, diržus bei kitokias prekes. Šen bei ten stačiai ant 
šaligatvių sėdėjo aborigenės, laukdamos savų arba svetimų 
vyrų. Margoje minioje buvo galima pamatyti ir dvasininkų 
juodais drabužiais, ir turistų su paruoštais fotoaparatais. Žo- 
džiu, tipiški „laukiniai vakarai“. Galbūt Alis Springso populia- 
rumas tuo ir paaiškinamas, kad miestas yra atgyvena rūstaus 
įsisavinimo laikotarpio, kitur jau tapusio legenda. 

Beje, ne tiktai Alis Springsas, visa Šiaurės teritorija dar te- 
bėra įsisavinimo stadijoje. Tai, taip sakant, australų kolonija 
Australijoje. Pateiksiu skaičius, kurie geriau negu ilgi apraši- 
nėjimai ir paaiškinimai parodo, kaip menkai išvystytas šitas 
kraštas. l 

Šiaurės teritorijos plotas — 1 300 000 kvadratinių kilometrų, 
tris kartus didesnis negu Švedijos. 

Gyventojų — 32000! 

Miesto gyventojų — 15 000, beveik vien baltieji. 

Kaimo gyventojų — 2000 baltųjų, 15000 „spalvotųjų“. 

Plentai tik du. 

Pramonės jokios. k 

Šiaurės teritorija buvo visiškai neištirta, kol atkaklus škotas 
Džonas Stiuartas, jau tris kartus nesėkmingai bandęs, 1862 
metais atliko stulbinantį žygdarbį: raitas perjojo visą .Austra- 
liją iš pietų į šiaurę. Jo ekspediciją finansavo Pietų Aust- 


'Oficialiais duomenimis: Šiaurės teritorijos plotas — 1356,2 km?, gy- 
ventojų skaičius — 27,7 tūkst. (1963 m. kovo mėn.). 

ralijos vyriausybė, svajojanti, kad Stiuartas suras kontinento 
viduryje didelių ežerų ir derlingų žemių. Tačiau ten pasirodė 
besanti akmeninga dykuma, ir nuo šaltinio iki šaltinio būdavo 
taip toli, jog ekspedicijos nariams ne kartą grėsė pražūtis. 

Po dešimties metų iš Pietų Australijos į šiaurę išvyko nau- 
ja grupė. Buvo sumanyta nutiesti transkontinentinę telegrafo 
liniją į žemyno šiaurinę pakrantę (drauge į ten iš Javos bu- 
vo tiesiamas povandeninis kabelis), kad Australija turėtų pa- 
stovų ryšį su Europa. Tie žmonės drąsumu ir ištverme tikrai 
nenusileido Stiuartui ir jo bendražygiams. Nors jiems nuolatos 
tekdavo atremti aborigenų antpuolius, o medžiagą gabendavo 
mulais, linija buvo nutiesta per dvejus metus. Palei ją pasku- 
bomis pastatytuose mūriniuose namukuosę apsigyveno telegra- 

ji gyventojai. Viena telegrafo stotis buvo įrengta prie šaltinio, 
kurį atrado Stiuartas 1860 metais, ir pavadinta Stiuart Taunu. 
O šaltinį telegrafo darbuotojai praminė Alisa, Pietų Australi- 
jos telegrafo valdybos viršininko dukters garbei. Vėliau taip 
buvo imta vadinti ir pati stotis. 

Suprantama, gyvenimas izoliuotuose forpostuose buvo sun- 
kus ir pavojingas. Ypač vargo linijos prižiūrėtojai, nes porce- 
liano izoliatoriai pasirodė aborigenams puiki medžiaga strėlių 
antgaliams. Galų gale buvo rastas sprendimas, patenkinantis 
abi puses: telegrafo valdyba Adelaidėje ėmė reguliariai siųsti 
į šiaurę sudaužytus izoliatorius, ir prižiūrėtojai dėdavo juos 
ant žemės prie stulpų. Aborigenai buvo labai dėkingi, linija 
pradėjo dirbti be trukdymų. 

Kadangi liniją nutiesė Pietų Australijos vyriausybė, koloni- 
jų ministerija Londone pavedė jos žiniai visą aplinkinę sritį, 
kurią pavadino Šiaurės teritorija. (Ji ribojasi su Kvynslendu, 
todėl iš pradžių buvo manoma ją pavadinti Kingslendu!', bet 
šį kartą sveikas protas įveikė patriotinius jausmus.) Pietų 
Australijos vyriausybė pasiuntė į šiaurę laivą su užduotimi — 
įkurti pakrantėje naują miestą — Darviną. Bet tenai paskirti tar- 
nautojai ilgą laiką valdė tik vienas kitą, nes niekas nenorėjo 
kurtis šiame nesveikame krašte. Buvo nutarta spręsti šią prob- 


|Kvynslendas — karalienės žemė, Kingslendas — karaliaus žemė (angl.) 
(vert. past.) 

lemą iš kito galo: imta tiesti geležinkelį iš Adelaidės į Šiaurės 
teritoriją, bet kapituliuota, nenutiesus bėgių net iki sienos. 

Vėliau ilgą laiką viskas klostėsi po senovei, kol Šiaurės te- 
ritorija nesusidomėjo 1900 metais sudaryta federalinė vyriau- 
sybė. Juk jai reikėjo kaip nors parodyti savo valdžią; į fe- 
deraciją susijungusios valstijos niekaip nenorėjo leisti kištis 
į savo reikalus. Sumokėjusi Pietų Australijai padorią sumą 
(kompensaciją už nepavykusias pastangas įsisavinti Šiaurės te- 
ritoriją), federalinė vyriausybė 1911 metais tapo Šiaurės šei- 
mininkė. Bet nuo to laiko padaryta labai mažai. Pasak vieno 
Australijos politinio veikėjo, Šiaurės teritorija ne tiktai ne- 
subrendo savivaldai, bet su ja elgiamasi kaip su podukra. Tos 
srities gyventojai piktinasi tuo, kad neturi balso teisės, už 
juos sprendžia ministrai ir parlamento nariai Kanberoje; dau- 
gumas jų net nėra lankęsi šiaurėje. Ypatingai nepatenkinti 
Alis Springso gyventojai. Juos valdantis tarnautojas visiškai 
priklausomas nuo vyriausiojo administratoriaus Darvine, ir tik- 
tai per jį galima ko nors siekti Kanberoje. 

Žinant, kad niekas rimtai nesistengė įsisavinti Šiaurės te- 
ritorijos ir išnaudoti jos resursų, nestebina ir nedidelis gyven- 
tojų skaičius. Atvirkščiai, keista, kad čia apskritai gyvena 
baltieji. Trys dalykai labiausiai traukė į čia septyniolika tūks- 
tančių persikėlėlių: ganyklos, kengūros ir naudingosios iška- 
senos. 

Beveik trečdalį srities užima nederlinga dykuma, bet Alis 
Springso apylinkėse ir įpiečiau Darvino yra savotiškų savanų 
su šiurkščia žole, krūmokšniais, = mulgos medžiais. Toli gražu 
ne idealios ganyklos, bet kokybę kompensuoja kiekybė: dviem 
šimtams penkiasdešimčiai Šiaurės teritorijos fermerių tenka 
ištisi dvidešimt tūkstančių kvadratinių mylių plotai. Visada 
sunku įsisąmoninti astronominius skaičius, todėl paaiškinsiu, 
kad tai atitinka šešiems šimtams dvidešimt penkiems tūkstan- 
čiams kvadratinių kilometrų, o visos Švedijos plotas — keturi 
šimtai dvidešimt penki tūkstančiai kvadratinių kilometrų. Kaip 
kad dažnai pasitaiko, žemė padalyta netolygiai, be to, nė vie- 
nas galvijų augintojas pats nėra žemės savininkas; ji yra 
valstybės, kuri išnuomojo ją žmonėms arba keturiasdešimt 
dvejiems, arba devyniasdešimt devyneriems metams. (Visai 
ganėtina net pačiam gyvybingiausiam žmogui.) Iki neseniai 
buvo naudojamasi populiariu Australijoje metodu: norintieji 

išsinuomoti žemės traukdavo burtus. Tik pastaraisiais metaiš 
pradėta atsižvelgti į kandidato sugebėjimus ir turimą kapitalą. 

Manoma, kad dviejuose šimtuose penkiasdešimtyje fermų 
laikoma apie milijoną galvijų. Tikslaus skaičiaus negalima 
nustatyti, nes galvijai puslaukiniai ir neįmanoma jų suskai- 
čiuoti. Gyvulininkystės kryptis išimtinai mėsa. Karvidžių nė- 
ra, ir, nors aplinkui namus ganosi milžiniškos bandos, vaikai 
gauna tiktai sauso arba kondensuoto pieno. (Suaugusieji la- 
biau mėgsta alų.) Kartais pasitaiko ožkų, bet avių nėra. Pa- 
maniau, kad tai dėl ganyklų, netinkamų avininkystei. Mano 
klaidą išaiškino vienas gyvulių augintojas, pasisiūlęs aprodyti 
savo valdas netoli Alis Springso. Karišku „džipu“ šešiasdešim- 
ties — septyniasdešimties kilometrų per valandą greičiu apie 
pusketvirtos valandos kratėmės be kelio: iki dvaro buvo du 
šimtai kilometrų. Važiuojant jis man papasakojo, kad ganyk- 
los puikiai tinkančios ir avims, ir raguočiams, bet laukiniai 
šunys išpjauna avis. Jis pats yra bandęs verstis avių auginimu 
Šiaurės teritorijoje. Kapituliavo tiktai tuomet, kai kelis metus 
iš eilės prarasdavo po dešimt tūkstančių avių. Aš pasidomė- 
jau, kodėl laukiniai šunys nepuola karvių? Mano klausimas 
turbūt nuskambėjo kvailai, bet jis mandagiai atsakė: 

— Jeigu dingai medžiotų gaujomis kaip vilkai, be abejonės, 
susidorotų ir su karvėmis. Laimė, jie individualistai, niekuo- 
met nemedžioja keliese. Tad karvės atsigina nuo jų ragais. 
O avys beginklės, vienas šuo gali per naktį papjauti kelias 
jų dešimtis. Paprastai vaiko jas ratu, kol jos visiškai nuvargs- 
ta, paskui papjauna vieną po kitos. Susekti dingų ir sunaikinti 
jų neįmanoma. Jie tokie gudrūs, kad apsuks galvą kiekvie- 
nam medžiotojui. Vienintelis būdas apsaugoti avis nuo lauki- 
nių šunų — apjuosti ganyklą aštuonių pėdų aukščio aptvaru. 
Ten, kur ganyklos labai derlingos ir galima sutelkti avis ne- 
dideliuose sklypuose, tai pasiteisina. Bet šičia, Šiaurės terito- 
rijoje, būtų per brangu aptverti milžiniškus plotus. 

Prisėdau. arčiau, norėdamas geriau girdėti, fermeris pasakojo 
toliau: 

— Bet ir stambiuosius raguočius laikyti čia nelengva. Tie, kas 
mano, kad Šiaurės teritorijoje visai nėra vandens, klysta. Jis 
labai giliai, tenka gręžti ir du, ir tris tūkstančius pėdų, kol 
jį pasieksi. Pasitaiko, kad pirmasis gręžinys visiškai nieko ne- 

duoda, tada imkis antro. O viena pėda gręžinio kainuoja sva- 
Tą, daug gręžinių daryti ne visų kišenės išgali. Apskritai bet 
koks apsukrus žmogus iš pradžių gręžia gręžinius ir stato 
vėjo variklį, cisternas, girdyklas, o jau tuomet perka galvi- 
jus. Bet net jeigu ir aptiksi vandenį, negali būti tikras, kad 
vieną gražią dieną jis nepradings. Mūsų srityje galite pama- 
tyti kiek širdis geidžia apleistų vėjo variklių. Jeigu sumany- 
site keliauti į dykumą toliau, įsidėmėkite, kad ne visuose 
žemėlapyje nurodytuose šuliniuose yra vandens. Apsirūpinkite 
kanistrais, nes jeigu motoras užges, bus prastai. Be vandens 
šitame klimate baltasis gali išgyvent daugių daugiausiai tris- 
dešimt šešias valandas. O mirtis nuo troškulio baisi: žmogus 
išprotėja, nusidrasko visus drabužius ir šliaužioja ratu, kol 
netenka jėgų. Liežuvis sutinsta, ir... 

jau garantuoti pašnekovui, kad mūsų furgone yra bakai ke- 
turioms dešimtims litrų, be to, automobilyje guli keli kanistrai. 

— Gerai, — atsakė jis. — Bet didesnė atsarga čia nepakenks. 
Taigi dėl gyvulininkystės... Vienų šulinių per maža, juk be 
ganyklų galvijai vis tiek neišgyvens. Normaliomis sąlygomis 
gyvulių augintojui nėra ko bijoti, tik visa bėda, kad Šiaurės 
teritorijoje sąlygos dažnai būna nenormalios. Klaikios sausros! 
Pati baisiausia „sausra mano atmintyje buvo 1923—1929 me- 
tais: nė lašo lietaus, visa augalija pradingo. Ir po 1929 metų 
tris kartus buvo ištikusios sausros, kurių kiekviena užsitęsda- 
vo ilgiau kaip metus, paskutinė — 1952 metais. Drėkinti ga- 
nyklų, patys suprantate, neįmanoma, ir kiekvieną kartą iš- 
gaišta dešimtys tūkstančių galvijų. Kartais tiek galvijų krenta, 
kad dvokas atsklinda iki Kvynslendo ir Naujojo Pietų Velso. 
Savininkai iki paskutinės akimirkos tikisi, kad vis dėlto palis 
lietus, ir neskerdžia gyvulių. O kai per ilgai laukia — galvijai 
visai sunyksta, net iki skerdyklos riebeįstengia nueiti. Savo- 
tiškas stambaus masto azartinis žaidimas. Todėl ir įdomu, kad 
rizikinga. 

Pasakiau, kad daugiausiai rizikos tenka vargšių karvių da- 
liai. Mano pašnekovas nusikvatojo. Šiaurės teritorijos gyvulių 
augintojai nelinkę į sentimentus. 

Ne kartą buvau girdėjęs sakant „išvežti galvijus į sker- 
dyklą“, bet tik vėliau sužinojau, kad čia tai viena iš svar- 

biausių problemų. Kad ir kaip keista, Šiaurės teritorijoje nėra 
nei skerdyklų, nei mėsos kombinatų, kurie galėtų perdirbti 
šimto tūkstančių mėsai skirtų karvių kasmetinę produkciją. 
Vienintelį bandymą pakeisti padėtį trečiame dešimtmetyje pa- 
darė anglų kompanija „Vestei“, investavusi Kelis milijonus į 
kombinato statybą Darvine, Viskas buvo numatyta ir apskai- 
čiuota iš anksto, pamirštas tiktai vienas dalykas — darbo in- 
tensyvumas Australijoje, deja, ne toks kaip Anglijoje. Iki šiol 
čia įprasta dirbti neskubant, ir emigrantams būna sunku pri- 
sitaikyti prie naujų sąlygų. Jie griebiasi darbo taip energingai, 
kaip buvo įpratę savo tėvynėje, ir uoliai triūsia, kol jų nau- 
jieji draugai — kartais gana šiurkščiai — išaiškina jiems, kad 
jis pažeidė solidarumą. (Vieną konduktorių škotą, įkyriai rei- 
kalaujantį iš visų pinigų už važiavimą, prilupo kolegos, o 
keli mūrininkai italai turėjo mesti darbą, nes per daug steng- 
davosi.) ! 

Darbo diena Australijoje trumpesnė negu daugelyje kitų 
šalių: tai irgi susiję su sena gera tradicija. Reikalas tas, kad 
kai prieš šimtą metų į Australiją buvo liautasi tremti kalinius, 
darbo jėgą ilgą laiką papildydavo daugiausiai išeiviai Iš Ang- 
lijos. Anglai darbininkai puikiai žinojo, kas yra ilga įtempta 
darbo diena, ir nutarė naujoje šalyje išsikovoti kitokias sąly- 
gas. Jau praėjusio amžiaus šeštame dešimtmetyje čia daugu- 
moje sričių buvo įvesta aštuonių valandų darbo diena: greit 
sukaks šešiasdešimt metų, kaip įvesta penkių darbo dienų sa- 
vaitė. Be to, įstatymas garantuoja darbininkams teisę daryti 
visokias pertraukas bei parūkyti. Pagal nesenus statistikos 
duomenis Naujajame Pietų Velse efektyvus darbo laikas dau- 
gelyje sričių neviršija trisdešimt dviejų valandų septyniolikos 
minučių per savaitę. Įtariu, kad ir tas skaičius padidintas. 

Darbininkų ir darbdavių konfliktai sprendžiami labai savo- 
tiškai. Australijoje nevedama tiesioginių derybų dėl normų ir 
darbo sąlygų, šituos klausimus nagrinėja specialūs teismai, ir 
sprendimą galima vilkinti iki begalybės, remiantis skirtingais 
aiškinimais bei techniškomis detalėmis. Tokios sistemos tiks- 
las — išvengti piktnaudžiavimo ir nereikalingų streikų, bet to 
rezultatai priešingi. Kiekvienoje liaudies ūkio šakoje nuolatos 
yra kokių nors ginčytinų klausimų, kuriuos būtina spręsti, 

ir darbininkai dažnokai streikuoja, norėdami pagreitinti jų 
svarstymą arba protestuodami prieš padarytą nuosprenjį.! 

Bet grįžkime prie „Vestei“ mėsos kombinato. 

Jo vadovybė, savo siaubui, labai greit įsitikino, kad dirbant 
šitokiu tempu kompanija praras po tris svarus nuo kiekvie- 
nos karvės! Ir po kelių mėnesių pasidavė. Niūri akivaizdi 
pamoka atbaidė kitas užsienio kompanijas. Tiesa, Australijos 
vyriausybė daug kartų skelbė ketinanti statyti didžiules sker- 
dyklas bei fabrikus; mokesčių mokėtojų laimė, niekas neban- 
dė tų planų įgyvendinti. 

Jūs paklausite, tai kurgi dingsta kiekvienų metų produk- 
cija — šimtas tūkstančių karvių? Logiškas klausimas, jis ir 
man pačiam buvo kilęs. Atsakymas labai paprastas: galvijai 
pristatomi į skerdyklas Kvynslendo, Naujojo Pietų Velso, Pie- 
tų Australijos pakrantėse. Kaip? Taip pat labai paprastai: 
bandos varomos per stepę. Vieninteliai laimingieji gyvulių 
augintojai Šiaurės teritorijoje, galintys pervežti galvijus gele- 
Einkeliu — Alis Springso rajono gyventojai. Bet tai ne kažin 
koks pranašumas. Pervežimai kainuoja labai brangiai, sep- 
tyniasdešimt penki tūkstančiai švedų kronų už geležinkelio 
sąstatą talpinantį tris šimtus šešiasdešimt galvijų. (Štai kodėl 
Alis Springso geležinkelis — vienintelis pelningas Australijoje.) 
Be to, stinga vagonų ir garvežių. Ir pagaliau toli gražu ne 
visi gyvuliai ištveria kelionę. 

Daugiausiai fermeriai gena galvijus į skerdvklas. Nuostoliai 
sudaro penkiasdešimt kilogramų nuo kiekvieno gyvulio, nes 
artimiausios skerdyklos yra Kvynslende, už tūkstančių kilo- 


'Savotiška sutaikymo ir arbitražo forma, veikianti Australijoje jau 
daugiau kaip pusšimtį metų, turbūt yra viena iš klastingiausių sistemų 
darbininkams apgauti ir monopolijoms kovoti su profsąjungomis. Pirmą 
kartą tarpininkavimą ir arbitražo teismą nacionaliu mastu vyriausybė 
įvedė 1904 metais. Be federalinio teismo, veikia ir valstijų arbitražo 
teismai. Arbitražo teismams suteikta teisė nagrinėti darbo užmokesčio, 
darbo laiko, darbo sąlygų klausimus ir t. t. Jie taip pat nagrinėja kon- 
fliktus pramonės įmonėse. Tų teismų sprendimas paprastai įgauna įsta- 
tymo jėgą. Pokario metais arbitražo teismų įgaliojimai žymiai išplėsti. 
Arbitražo teismas dabar skiria dideles pabaudas profsąjungoms už da- 
lyvavimą streikuose arba už kitokias veiklos formas, vedančias į gamy- 
bos sumažinimą. Arbitražo teismas turi teisę kontroliuoti rinkimų Į 
profsąjungų organus .eigą, primesti profsąjungoms savo sprendimus ir 
netgi pateikti Ieškinius jų nariams. Be arbitražo teismo leidimo profsą- 
jungų pradėti streikai laikomi neteisėtais. Statistika parodo, kad arbi- 
tražo teismai išsprendžia įmonininkų naudai 2,5 karto daugiau bylų 
negu darbininkų naudai| 

metrų. Manoma, kad tai dar ne toks didelis atstumas. fki 
šiaurinės valstijos žymiai toliau, ir gyvulių pervarymas užsi- 
tęsia du tris mėnesius. Nelengva užduotis: ginti puslaukinius, 
ištroškusius galvijus pavedama kaubojams, kuriems apdairiai 
mokama nuo pristatytų skerdyklai galvų skaičiaus. Šiuo metu 
tarifas — pusaštunto šilingo už vienetą, nuvarytą šimtą mylių. 
Iš pažiūros kuklu, bet turint galvoje, kad bandoje apie tūks- 
tantis gyvulių, keturiems ar penkiems kaubojams susidaro ap- 
vali sumelė. Dažnai kaubojai keliauja su šeimomis būtinai 
keliasdešimčia jodinėjamų arklių pamainai. Į priekį judama 
negreitai, šeimos važiuoja furgonais. Kai pirmąkart pamačiau 
tokį karavaną, pamaniau, kad filmuojamas amerikiečių filmas. 

Gyvulininkystė mane ypač domino todėl, kad fermose dirba 
daug aborigenų. Geriau už visus apie tai galėjo man papa- 
sakoti Australijoje įsikūręs švedas Giustavas Brandas; iš jo aš 
išgirdau ir apie kengūrų medžiokles. 

Panašiai kaip eukaliptai, kengūros, gerokai prieš europie- 
Čiams atrandant Australiją, paplito po visą žemyną — nuo rytų 
miškų iki vakarų dykumų, nuo vidutinio ruožo pietuose iki 
tropinių mangrovinių miškų šiaurėje. Kaip ir kanopiniai gy- 
vuliai kitose pasaulio dalyse, kengūros labiau mėgsta stepes 
arba savanas, bet daugelis prisitaikė ir prie šitokios aplinkos, 
Rytinėje pakrantėje yra vadinamųjų kalninių kengūrų, strak- 
sinčių uolomis lyg ožiai. O Kvynslendo šiaurėje žinomos ken- 
gūros, gyvenančios medžiuose kaip voverės. Beje, šią rūšį 
atrado norvegų zoologas Lumholcas, lotyniškai ji vadinama 
dendrolagus lumholci. Iš viso žinoma apie septyniasdešimt 
kengūrų rūšių, paskutinė buvo atrasta jau trečiame dešimtme- 
tyje. 

Australai įvairiai vadina atskiras rūšis ir tiktai stambiau- 
sias — kengūromis. Jie mėgsta pajuokauti su atvykėliais: at- 
veda į zoologijos sodą, parodo foksterjero dydžio ilgakojį 
sterblinį ir klausia, kas čia per žvėris. Užsienietis, žinoma, 
atsako — kengūra. Ir iki ašarų prajuokina šeimininkus, kurie 
visas smulkias kengūras vadina valabiu arba valara. Beje, 
Kukas iš savo garsiojo plaukiojimo į Angliją parsivežė kaip 
tik valabį. i 

Tankiai gyvenamose pietų, pietryčių ir pietvakarių pajūrio 
srityse kengūrų dabar labai maža. Užtat Australijos šiaurėje 
jų taip daug, kad fermeriai net skundžiasi — esą visą žolę nu- 

ėdančios, nieko nepaliekančios gyvuliams. Šiaurės teritorijojė 
jų knibždėte knibžda. Ten laikosi stambiausios rūšys, ūgiu 
galinčios varžytis su suaugusiu vyriškiu, 

Mums kas dieną pasitaikydavo pamatyti didelių kengūrų 
bandas, ir kas kartą sustodavome pasigrožėti greitu ir grakš- 
čiu jų bėgimu. Maruja stengdavosi įžiūrėti pateles su mažy- 
liais sterblėje ir sužavėta kartodavo australų vaikų eilėraštuką 
apie nuostabų gyvūną, kuris šokinėja, kai bėga, ir stovi, kai 
sėdi. O mes stengdavomės nustatyti kengūrų bėgimo greitį ir 
šuolių ilgį. Kartais drąsiausi patinai imdavo lenktyniauti su au- 
tomobiliu, vilkdami savo uodegą tarsi vairą. Tik kai imdavome 
važiuoti penkiasdešimties— šešiasdešimties kilometrų per valan- 
dą greičiu, jie imdavo atsilikti. Šuolio ilgį nesunkiai išmatuo- 
davome pagal pėdsakus. Jis būdavo nuo trijų iki dešimties 
metrų. Gaila, kad neteko matyti šuolių į aukštį varžybų, nes 
Šiaurės teritorijoje nėra aptvarų, bet patikimi liudininkai, ma- 
tę savo akimis, pasakoja, jog du metrai kengūrai vieni juokai. 

Tie gyvūnai tokie pat romūs ir taikūs kaip jų giminaitė 
koala. Kengūrą nesunku prijaukinti. Bet, skirtingai nuo koa- 
los, ji duoda atkirtį persekiotojui. Pasirinkusi vietą prie 
medžio arba uolos ir taip prisidengusi nugarą, ji atsistoja ant 
užpakalinių kojų bei galingos uodegos ir atsimušinėja prie- 
kinėmis letenomis, iškišusi aštrius nagus. Tokiomis akimirko- 
mis geriau prie kengūros nesiartinti, ji moka klastingą triuką: 
sugriebia priešininką priekinėmis letenomis, o užpakalinėmis 
perskrodžia jam pilvą. 

Žinoma atvejų, kai kengūros, įbridusios į ežerėlį arba kūd- 
rą, skandindavo jas persekiojančius šunis. Pavojingas ir kvai- 
las jų įprotis staiga iššokti ant kelio prieš pat automobilį. 
Šiaurės teritorijoje susidūrimai su kengūromis labai dažni ir 
baigiasi nelaimingai, nes šie gyvūnai sveria penkiasdešimt— 
šimtą kilogramų. Vietos gyventojai automobilio priešakyje pri- 
sitaiso specialų bamperį iš plieninių vamzdžių: tik šitaip galima 
apsaugoti radiatorių. Kartais automobilis nuo susidūrimo ap- 
virsta. Kaltininkai, žinoma, žūsta ir visų (atsiprašau, abiejų) 
Šiaurės teritorijos kelių šalikelėse guli kengūrų skeletai. 

Šaudyti kengūras paprasta, netgi labai paprasta. Jos tokios 
smalsios, kad pabėgėja vos pusšimtį metrų ir stabteli pasi- 
žiūrėti į persekiotoją. Ir kol jos susiruoš sprukti toliau, pats 
nerangiausias medžiotojas suspės nusitaikyti ir paspausti gai- 

duką. Dar paprasčiau medžioti naktį su sunkvežimiu arba 
„džipu“. Žibintai apakina kengūras, ir apkvaišusios jos pri- 
sileidžia medžiotoją visiškai arti. Atvirai kalbant, gėdinomės 
šauti į kengūrą. Jau tokie geri ir bejėgiai atrodo tie didžiaau- 
siai padarai su meiliomis akimis. 

Kengūros medžiojamos tiktai dėl jų kailių. Niekas neperka 
jų mėsos, nors ji skani, o sriuba iš kengūros uodegos — delika- 
tesas. Daugumas kailių eksportuojamas į JAV, ten oda nau- 
dojama avalynei. Vidutinis kailio svoris — du trys svarai, 
kaina — apie aštuonis šilingus už svarą. Kasmet Šiaurės teri- 
torijoje nušaunama apie šimtą tūkstančių kengūrų, bet nėra 
ko baimintis, kad jos išnyks. Vietos gyventojai džiaugtųsi, 
jeigu jų būtų iššaudoma kur kas daugiau. 

Daugelis medžiotojų drauge ieško rūdos. Ir ne tiktai me- 
džiotojai. Šiaurės teritorijoje beveik nesurastumėte žmogaus, 
nepraleidusio kelerių savo gyvenimo metų ieškant naudingųjų 
iškasenų. Daugelis yra pažymėję stulpeliais tą ar kitą sklypelį, 
kurį vėliau arba paliko, arba iš viso neprisiruošė akylai apžiū- 
rėti. Ne vienas Alis Springso gyventojas turį kasyklą miesto 
apylinkėse, kur kapstosi poilsio dienomis nelyginant sode. Iš 
pradžių Šiaurės teritorijos gyventojai ieškodavo tiktai aukso, 
ir retkarčiais kildavo tikra aukso karštligė. Dažniausiai tokių 
karštligių entuziastai prarasdavo savo kapitalą: paprastai aukso 
"per maža, kad jį vertėtų kasti. Tik Tenants Krike, pusiaukelėje 
tarp Alis Springso ir Darvino, išvystyta pramoninė jo gavyba, 
kaip Kalgurlyje, Vakarų Australijoje. Aukso čia yra dviejose 
didelėse kalvose, ir jis lengvai pasiekiamas. 

Pastaraisiais metais šiauriečiai susivokė, jog verta ieškoti 
ir kitų metalų. 1949 metais netoli Darvino buvo aptikta urano 
rūdos, ir laimingasis pelnė dvidešimt penkis tūkstančius svarų. 
Dabar ten darbuojamasi iš peties. Vėliau daugelyje Šiaurės 
teritorijos vietų aptikta ne tiktai urano, bet ir volframo rūdų, 
tantalito ir daugybė tų iškasenų, apie kurias senosios aukso 
ieškotojų gvardijos veteranai nė nebuvo girdėję. Šiaurės te- 
ritorijai pranašaujama puiki ateitis. Bet iki to dar toli, nes 
visa Australija — ištisinis naudingųjų iškasenų sandėlis, ir tų 
pačių rūdų stambūs kiekiai aptikti kitose, tankiau gyvenamose 
vietovėse. Kokia kompanija tokiomis aplinkybėmis skubės ties- 
ti kelius, statyti miestus, rengti rūdynus nesvetingų Šiaurės 
teritorijos dykumų viduryje? 

Už tūkstančio penkių šimtų kilometrų į šiaurę nuo Alis 
Springso yra Darvinas, Šiaurės teritorijos sostinė. Miestas pa- 
vadintas Čarlzo Darvino garbei todėl, kad įžymusis moksli- 
ninkas plaukiojo laivu, kurio kapitonas atrado tas vietas. Iki 
Antrojo pasaulinio karo pradžios Alis Springso gyventojams, 
norintiems aplankyti sostinę, patogiausiai būdavo važiuoti trau- 
kiniu iki Adelaidės, o iš ten plaukti palei krantą garlaiviu. 
(Retai kas šitaip keliaudavo — Darvinas ir Alis Springsas dar 
atkaklesni varžovai negu Sidnis ir Melburnas.) Bet karo me- 
tais vokiečių kaperlai kėlė pavojų susisiekimui su Šiaurės te- 
ritorija jūros keliu, ir federalinė vyriausybė nutiesė asfaltuotą 
plentą. Jis ir dabar dar neblogas: turbūt tai geriausias ir tie- 
siausias plentas visoje Australijoje. Eismas juo visai menkas 
nuo to laiko, kai neliko karo transporto. Daugumas keliautojų 
verčiau skrenda lėktuvu, o prekybos visiškai nėra: Darvinas 
gauna tai, ko jam reikia, iš Brisbeno, Sidnio, Perto ir kitų 
uostų. 

Nevargindami savęs ir automobilio, tūkstantį penkis šimtus 
kilometrų įveikėme mažiau kaip per tris dienas. Tai buvo 
pats nuobodžiausias ir vienodžiausias visos mūsų kelionės eta- 
pas. Jeigu ne aštrus mimozų ir nugaišusių karvių kvapas, aš 
ko gero būčiau užsnūdęs prie vairo nuo begalinės tiesios as- 
falto linijos vaizdo. Talkindami Australijos kartografams, su- 
rašėme, kiek namų stovėdavo „miestuose“, kuriuos pravažiuo- 
davome. Septynetą „miestų“ sudarė vien alinė, kiti keturi 
buvo tik menka tikro miesto užuomazga. 

Už penkių šimtų kilometrų į pietus nuo Darvino dykuma 
baigėsi, ir krūmokšnius pakeitė vešlesnė augalija. Netrukus 
mes jau riedėjome per drėgną tropikų mišką. Ir pasigailėjome, 
kad už mūsų pasiliko pietūs su sausu kontinentiniu klimatu. 
Žinia, ten būdavo labai karšta dieną, bet užtat vėsios naktys. 
O išvydę Darviną, iškart panorome grįžti į Alis Springsą, kun- 
kuliuojantį gyvenimu ir dvelkiantį savotišku žavesiu. Darvi- 
nas pasirodė esąs įprastinis mieguistas tropikų miestas, kokių 
dešimtys Pietų Amerikoje ir Afrikoje. Be to, iš karto pasiju- 
tome apsupti kolonijos atmosferos. Daugybė tarnautojų su 
baltais šortais, gausu kariškių, aptukusių suprakaitavusių mo- 
terų, lydimų „spalvotųjų“ tarnaičių. Čia sukinėjosi ir liesi ki- 
nai su juodais skėčiais, kone visų tropinių kolonijų gyventojai. 

Vos pastatėme savo furgoną stovėjimo aikštelėje ant Timoro 
upės kranto, į duris pasibeldė du blondinai — švedas ir nor- 
vegas, išlipę į Australijos krantą prieš ketverius metus ieš- 
koti nuotykių. Iš jų sužinojau, kad Darvine gyvena ir daugiau 
švedų bei norvegų. 

— Sakyk, kas čia dėjosi karo metais? — kartą paklausiau 
savo tėvynainio Čarlio Bergo, įsikūrusio Australijoje beveik 
prieš penkias dešimtis metų. 

— Nieko ypatinga, — atsakė Čarlis, — jeigu neskaičiuosime 
to, kad japonai vos per plauką neužėmė visos Australijos. 
Juk australai visada ištikimi britų imperijai. Ir 1939 metų 
rugsėjo mėnesį jie stojo į karą Anglijos pusėje, pasiuntė be- 
veik visą savo kariuomenę ir karo laivus į Šiaurės Afrikos 
frontą. Kai japonai 1942 metų vasarį pasuko į čia iš Indone- 
zijos, nebebuvo kam ginti tėvynę. Itin prasta buvo Darvino pa- 
dėtis. Vasario devynioliktą pirmą kartą užskrido japonų lėk- 
tuvai. Nebuvo kuo jų atremti, ir jie paskandino visus laivus, 
buvusius uoste — septynetą ar aštuonetą, jie ir dabar matyti. 
Skraidė viršum miesto savo malonumui, subombardavo vy- 
riausybinius pastatus, paštą. Kiti statiniai buvo iš lentų ir kar- 
tono, juos nupūtė sprogimo banga. Tikras stebuklas, kad ne- 
kilo gaisro. Todėl ir žuvo tiktai du šimtai aštuoniasdešimt 
aštuoni žmonės. Rytojaus dieną vyriausybė persikraustė į Alis 
Springsą ir pasiliko ten iki karo pabaigos. Visoje Teritorijos 
šiaurinėje dalyje buvo paskelbtas karo stovis, civiliai evakuo- 
ti, liko tiktai pusšimtis žmonių elektros stotyje, vandentiekyje 
ir geležinkelyje. Tarp jų atsidūriau ir aš. Iš viso japonai pa- 
darė penkiasdešimt du antskrydžius, bet aukų ir nuostolių bu- 
vo nedaug, nes miestas buvo ištuštėjęs, o visi namai jau su- 
griauti. Amerikiečių laivynas sutrukdė japonams išsilaipinti, 
generolas Makarturas su savo kariuomene ėmė ginti Austra- 
liją. Paskui iš Europos sugrįžo australų pulkai, ir keturiasde- 
šimt trečių metų viduryje įsiveržimo pavojus visai išnyko. 

Paskutinio pasaulinio karo įvykiai parodė, kaip pavojinga, 
kai virtuvės laukujės durys (kitaip nepavadinsi Šiaurės teri- 
torijos tyrlaukių) plačiai atlapotos. Anglijos laivynas nebega- 
lėjo garantuoti Australijos saugumo, ir visiems pasidarė aišku, 
kad geriausias būdas apginti Šiaurės teritoriją — ją apgyven- 
ti. Norėdama pagreitinti tą procesą, vyriausybė svetingai 
atvėrė vartus emigrantams iš Europos. Per kokį dešimtmetį 


169 


čia persikėlė milijonas žmonių. Daugumas įsikūrė stambiau- 
siuose miestuose ir tankiai gyvenamose pajūrio srityse, bet 
keliolika tūkstančių patraukė į Šiaurės teritorijos gilumą. Tad 
ji vis dar atrodo negyvenama ir pamiršta netgi pačių australų. 


KELIONĖ Į PRAEITĮ 


Mūsų kelionė Australijoje taip pat buvo kelionė laike, ir 
galiausiai mes nusidanginome į praeitį gan toli. 

Naujajame Pietų Velse stebėjome šimtą šešiasdešimt aštuo- 
nerius metus trunkančio aborigenų ir baltųjų bendravimo re- 
zultatus — nieko džiugaus. Bet ten nors buvo šiokių tokių 
pastangų daryti reformas, ko nepasakysi apie Viktoriją, kur 
padėtis liko tokia pat, kaip ir blogiausiu laikotarpiu Naujaja- 
me Pietų Velse prieš trisdešimt—keturiasdešimt metų. Pietų 
Australijoje misionieriai stengėsi daryti ką nors panašaus į 
tai, kas buvo daryta rytinėje šalies dalyje praėjusio šimtme- 
čio viduryje. Vakarų Australijoje galėjai aptikti visų šito 
vystymosi grandžių bei dar ankstyvesnės stadijos pavyzdžių: 
daugelis senbuvių grupių valstijos šiaurėje tik neseniai pra- 
dėjo dirbti dvaruose. Pagaliau Šiaurės teritorijoje galėjome 
stebėti aplinką, tokią kaip pačių pirmųjų Australijos istorijos 
laikotarpių: čia daugelio aborigenų visiškai nepasiekė vakarų 
kultūros poveikis, be to, senbuviai sudarė apie pusę valstijos 
gyventojų. 

Šiaurės teritorijos valdžia skirsto aborigenus į „laukinius“, 
„pusiau civilizuotus“ ir „civilizuotus“. Skirstymas labai sąly- 
giškas, bet kad būtų patogiau pasakoti, aš juo pasinaudosiu. 
Iš laisvųjų „laukinių“, nepatyrusių jokios įtakos, keli šimtai 
gyvena šiaurės pakrantėje, neįžengiamuose Arnhemo rezer- 
vato kalnuose, kiti — Didžiojoje smėlio dykumoje, nusidrie- 
kiančioje nuo šiaurės pietų plento, jungiančio Darviną ir Alis 
Springsą, iki Vakarų Australijos pakrantės. Stačiai neįmanoma 
įsivaizduoti, kaip žmogus gali ištverti šitoje antroje pagal 
dydį pasaulio dykumoje (įjungiant ir tą jos dalį, kuri kažko- 
dėl buvo pavadinta Viktorijos dykuma). Ir vis dėlto teisybė, 
kad daug gentinių grupių klajoja nuo šaltinio prie šaltinio, 

medžiodamos kengūras ir strausus. Jos būdavo matomos iš 
lėktuvų, praskrendančių virš dykumos. Klajoklių skaičius ne- 
žinomas, galima tiktai spėlioti. Aborigenų reikalų valdyba 
Darvine pateikia skaičių 800; Vakarų Australijoje dykumos gy- 
ventojų manoma esant apie šešis tūkstančius. Galimas daiktas, 
daugumas klajoklių tikrai susitelkę vakaruose, 

Mano susitikimas su laisvaisiais dykumos sūnumis buvo toks 
trumpas, jog net abejoju, ar iš viso galima laikyti jį susiti- 
kimu. Nuogas aborigenas, kurį mes nelauktai užtikome Šiaurės 
teritorijos ir Vakarų Australijos pasienyje (čia mūsų lėktuvas 
nusileido išlaipinti dykumoje geologo), paniekinamai prunkš- 
telėjo, kai pasiūliau jam dovanų, ir dingo už kopų. Labai 
norėjau surengti ekspediciją kupranugariais, bet trūko laiko 
tai padaryti. Tad pasitenkinau, išstudijavęs kitas dvi abori- 
genų grupes. 

„Pusiau civilizuotų“ aborigenų Šiaurės teritorijoje daugiau- 
siai — apie aštuonis tūkstančius. Beveik visi jie susitelkę re- 
zervatuose, milžiniškuose neliestos gamtos rajonuose, šimto 
penkiasdešimties tūkstančių kvadratinių kilometrų ploto. Ži- 
noma, aborigenams paskirti prasčiausi plotai, bet čia nors 
liko pakankamai laukinių gyvūnų, ir jie gali laisvai klajoti. 
Baltuosius jie retai temato, nebent kartais susitinka su prižiū- 
rėtojais, kurių pagrindinė pareiga — dalinti maistą ligoniams 
ir nusenusiems. Davinys susideda iš arbatos, cukraus ir miltų 
ir padeda seneliams ir ligoniams greičiau pakratyti kojas, nes 
ta dieta sukelia skorbutą. 

Mažiausiai išorinį poveikį patyrę tie rezervatų gyventojai, 
kurie įsikūrę atokiau nuo misionierių: jų apie tris tūkstančius. 
Nuo vadinamųjų laukinių jie skiriasi tiktai tuo, kad dėvi 
raištį ant klubų, naudojasi peiliais ir kai kuriais kitais gele- 
žiniais daiktais. 

Baltiesiems reikia išsirūpinti leidimą rezervatui aplankyti, 
užtat aborigenai gali laisvai palikti savo teritorijas, ir apsuk- 
riausieji retkarčiais patraukia į artimiausią miestą, kur mai- 
nais už kengūrų ir dingų kailius įsitaiso naujų drabužių, nie- 
kučių ir vieną ar dvi užkrečiamas ligas. Bet didžiausią įspūdį 
jiems daro filmai apie gangsterius ir Amerikos „laukinių va- 
karų“ pionierius; kitokie filmai Darvino ir Alis Springso kino 
teatruose nedemonstruojami. Aborigenų kine įgytos žinios pra- 
verčia per genčių susirėmimus. O kaitą jos netgi padarė 

paslaugą visal australų tautai! 1942 metų vVašarį kažkoks abo- 
rigenas atsitiktinai sutiko japoną lakūną, kurio lėktuvas po 
antskrydžio į Darviną buvo sudužęs. Jis nesutriko, dūrė prie- 
šui į nugarą lazda ir suriko Hands up! (Turbūt vieninteliai 
angliški žodžiai, kuriuos mokėjo ir jis, ir japonas). Lakūnas 
taip apstulbo, kad klusniai leidosi varomas iki artimiausios 
misijos. Tai buvo pirmasis priešas, paimtas į nelaisvę Aust- 
ralijos žemėje, ir didvyris buvo pagerbtas kaip pridera. O 
Darvino kino teatro savininkas negavo net medalio, nors daug 
kartų kitiems girdint pareiškė, jog labiausiai pasižymėjęs jis 
pats. 

Bet pirmas rezervate gyvenančio aborigeno vizitas į miestą 
ne visuomet būna savanoriškas ir malonus. 

Pavyzdžiui, jeigu įvyko žmogžudystė, tai visus įtariamuosius 
ir liudininkus sargyba atgabena į Darviną arba Alis Springsą: 
tik ten yra teismai ir kalėjimai. Procesus, kurie ten organizuo- 
jami, būtų galima pavadinti farsais, jeigu ne tragiška jų baig- 
tis kaltinamiesiems. Nors aborigenai nelaikomi Australijos 
piliečiais, jiems taikomi visi įstatymai; baudžiami už nusikal- 
timus, apie kuriuos jie net neturi supratimo, kurių, jų akimis 
žiūrint, apskritai negalima vadinti nusikaltimais. Jie visiškai 
nenutuokia, ką reiškia visas tas spektaklis, ir į visus klausi- 
mus atsakinėja „taip“, tikėdamiesi greičiau išeiti į laisvę. Pa- 
tys jie nemoka anglų kalbos, o vertėjai vartoja idiotišką žar- 
goną, kažkodėl vadinamą pidgin english. (Tikroji pidgin —ja 
kalbama Naujojoje Gvinėjoje ir daugelyje Melanezijos salų — 
kalba su savo tiksliomis taisyklėmis ir konkrečia leksika.) 

Blogiausiai tai, kad procesai užtrunka mėnesius. Visą tą 
laiką kaltinamieji laikomi suimti ir išeina „mokyklą“, kuri 
nė kiek negeresnė už kalėjimą, laukiantį tų, kuriuos pripažins 
kaltais. | 

Šiaurės teritorijos rezervatuose (arba netoli jų) iš viso įsteig- 
ta penkiolika misijų stočių, atstovaujančių aštuonioms bažny- 
čioms. Kad nekiltų konkurencijos dėl „sielų“, rezervatai pa- 
dalinti į aiškiai atskirtas įtakos sferas. Tačiau penkis tūkstančius 
aborigenų, lankančių tas stotis, kažin ar galima pavadinti la- 
biau civilizuotais negu jų „laukinius“ gentainius. Kaip ir kitose 
Australijos srityse, Šiaurės teritorijos misionieriai įsitikino, jog 
neįmanoma civilizuoti senbuvių, kol jie laisvai klajoja. O įkal- 
bėjus aborigenus įsikurti netoli stoties, iš karto atsiranda kitų 

sunkumų, kaip kad matėme iš Uldejos Pietų Australijoje pa- 
vyzdžio. Toli nuo medžioklės plotų jie nebegali prasimaitinti 
patys. Vadinasi, misionieriai turi arba dalinti jiems produktus 
(tai labai brangu), arba sugalvoti jiems kokį nors pelningą 
užsiėmimą: sodininkystę, suvenyrų gamybą, malkų ruošimą. 
Tačiau visų tuo neužimsi, be to, toks darbas negali ilgam pa- 
traukti žmogaus. Todėl daugumoje stočių apsiribojama išban- 
dytu metodu: surenkama kuo daugiau vaikų ir stengiamasi 
išauginti juos gerais krikščionimis ir nepriekaištingais ang- 
lais miesčionimis. Žinoma, kai apsilanko tėvai ir kiti globojamų 
vaikų giminaičiai, misionieriai mėgina atkalbėti juos nuo bai- 
sių papročių: vaikščioti nuogiems, šokti ir puoselėti poligamiją, 
tačiau tos pastangos yra labai negrabios ir tik atbaido abo- 
rigenus. 

Tik dvi misijų stotys rimtai pasistengė rasti išeitį, veikda- 
mos absoliučiai priešingais metodais. 

Prieš aštuonias dešimtis metų vokiečiai emigrantai liuteronai 
įkūrė misiją Hermansburge, už šimto trisdešimties kilometrų 
į vakarus nuo Alis Springso. Čia misionieriai visiškai paėmė 
savo globon aborigenus, apsigyvenusius stotyje, Ir įsteigė gy- 
vulininkystės fermą. Tiesa, prireikė trijų keturių dešimtmečių, 
norint įtikinti aborigenus atsisakyti klajoklių gyvenimo. Jie 
sunkiai priprato, dažnai būdavo susirėmimų ir tarpusavio karų 
tarp genties narių krikščionių ir stabmeldžių, kasmet daug žmonių 
mirdavo skorbutu ir tuberkulioze. Tačiau dabar kritiškas lai- 
kotarpis jau pasibaigęs, keturi šimtai aborigenų, gyvenančių 
Hermansburge, beveik visi gimę stotyje ir tarytum patenkinti 
savo gyvenimu. Ligi šiol misijų stotį išlaikė tiktai valstybė ir 
šelpėjai, bet gyvulininkystės pajamos jau sudaro dešimtį tūks- 
tančių svarų per metus, ir vedėjas tikisi, kad po truputėlį bū- 
sią galima pereiti prie savarankiško biudžeto. Kruopštūs, kaip 
būdinga vokiečiams, Hermansburgo misionieriai neapsiriboja 
tuo, kad maitina aborigenus. Jie įsteigė jiems mokyklą, pasi- 
rūpino medicininiu aptarnavimu. Tarp dėstytojų — zootechni- 
kas, agronomas, stalius, automechanikas, 

Batersto saloje prie šiaurinės pakrantės katalikų misionieriai 
puolė į kitą kraštutinumą: jie visiškai nesikišo į aborigenų 
gyvenimo būdą. Skirtingai nuo protestantų, katalikai mano, 
kad laimėti sielas svarbjau, negu padaryti iš aborigenų anglų 

miesčionis. (Galimas daiktas todėl, kad misijai vadovauja pran- 
cūzai ir airiai.) 

Atskridome į Baterstą vienmotoriu lėktuvu, ir iš pradžių 
maniau, kad pilotas suklydo: vos išlipome iš lėktuvo, mus ap- 
supo nuogi vaikai ir pusnuogės moterys. Misionieriai, priėmę 
mus centriniame pastate, juokdamiesi paaiškino nematą nieko 
bloga, kad aborigenai vaikšto tiktai su raiščiais per klubus. 
Daugelis vyrų čia turi po kelias žmonas (rekordinis skaičius 
buvo vienuolika), o dvi šeimos ką tik sugrįžo iš stabmeldiškų 
vėlinių. 

— Nejaugi manote, kad daugpatystė ir stabmeldiškos apei- 
gos suderinamos su krikščionybe? — sutrikęs paklausiau sto- 
ties vedėjo. 

— Savaime aišku, nesuderinamos, — atsakė jis. — Ir mes 
tikimės kada nors paveikti juos taip, kad jie atsisakytų bu- 
vusių įpročių. Bet būtų absurdiška reikalauti tai padaryti iš 
karto. Apskritai žalinga per daug spartinti raidą. Mes net ne- 
įkalbinėjome jų čia apsigyventi, jie atėjo patys, daugumas vis 
dar verčiasi medžiokle ir žūkle. Stengiamės įteigti jiems, kad 
būti krikščioniu — privilegija. Daugelis mirdami kviečiasi 
mus, kad apkrikštytume. Taip neskubėdami, mes ir užkariau- 
name sielas. O juk tai pats pirmiausias Ir svarbiausias misio- 
nierlaus uždavinys, ar ne tiesa? 

Misionieriai gudriai pasinaudojo vienu iš vietinių papročių. 
Pasirodo, negalima prikalbinti į mokyklą internatą mergaičių, 
nes visos jos iš anksto būdavo paskirstytos nuotakomis. Vie- 
nintelis būdas apeiti šitą kliūtį — patiems tapti jaunikiais. Taip 
misionieriai ir padarė, pradėjo pirkti „žmonas“ (tėvams reikia 
sumokėti išpirką). Vienas iš jų taip surinko šimtą penkiasde- 
šimt mokinių, jis vėliau juokais buvo pramintas „vyskupu su 
šimtu penkiasdešimčia žmonų“. 

Tiktai tie aborigenai, kurie atsisakė klajoklio įpročių, gau- 
na „civilizuotojo“ titulą. Tokių priskaičiuojama apie penkis 
tūkstančius. (Keturi šimtai Hermansburgo aborigenų taip pat 
yra privilegijuotųjų skaičiuje.) Daugumas jų triūsia dviejuose 
šimtuose penkiose dešimtyse šiaurės fermų: vyrai prižiūri gy- 
vulius, moterys atlieka visokius pagalbinius darbus. Tas fak- 
tas, kad daugelis aborigenų tapo gyvulių augintojais, aiškin- 
tinas ne tiktai tuo, kad jie labiau domisį tokiu darbu, kurį 
galima dirbti gryname ore. Tiesiog tai jų vienintelė galimybė 

pasilikti amžiais buvusioje genties žemėje, kai į ją šiurkščiai 
kėsinasi baltasis persikėlėlis skvateris. 

Skirtumas tarp fermerių ir jų samdinių gyvenimo lygio — 
milžiniškas. Pirmieji gyvena šiuolaikiniuose kotedžuose su pa- 
togumais — elektra, ventiliatoriais, vonia, šaldytuvais. Antrie- 
Ji lindi apgailėtinose lūšnose be baldų, verdasi maistą ant lau- 
žo. Daugelis savininkų netgi dušo neįrengia savo samdiniams, 
esą jie nemėgsta švaros. 

Dar neseniai samdinių vaikai negalėdavo lankyti mokyklos. 
Kelių drąsių etnologų per didžiausią vargą padarytas tyrinė- 
Jimas parodė, jog tiktai pusė aborigenų gali tikėtis uždirbti 
tris keturis svarus per savaitę; kiti gauna nuo penkių iki tris- 
dešimt penkių šilingų. Turbūt reikia pabrėžti, kad tai dar 
žymiai daugiau negu vidutinis uždarbis šalies mastu. Gyvulių 
namus dešimtimis milijonų. Bet, kaip ir Vakarų Australijoje, 
jie retai gauna pinigų, beveik visada yra prasiskolinę šeimi- 
ninkui, nes priversti viską pirkti jo krautuvėlėj. 

Nežiūrint gyvenimo būdo, drabužių ir dažnų kelionių į mies- 
tą, gyvulių augintojų ir jų šeimų negalima laikyti tikrai civi- 
lizuotais. Kartą per metus, ne rečiau, jie išvyksta mėnesį kitą 
paklajoti. Šeimininkai laiko tas klajones savotišku apsauginiu 
vožtuvu ir neprieštarauja. Kumečiai nusivelka drabužius, me- 
džioja ir gyvena kaip jų protėviai, dalyvauja savo laisvų 
gentainių šokiuose ir ritualuose. Kur konkrečiai jie lankėsi, 
ką veikė, visada lieka paslaptimi. 

Tokių „atostogautojų“ neatskirsi nuo laukinių. Nenuostabu, 
kad mes suklydome. Kartą tolimame užkampyje užsikirto mū- 
sų motoras. Iš kažin kur pasirodė grupė apsinuoginusių, išsi- 
dažiusių nuo kojų iki galvos aborigenų. Aš ėmiau gestiku- 
liuoti, mėgindamas išaiškinti jiems, kad reikia pastumtį auto- 
mobilį. Nusiplūkiau ir praradau bet kokią viltį, ūmai vienas 
iš jų puikia anglų kalba pasakė: 

— O jūs įjunkite antrą pavarą. 

Pasirodo, tai darbininkas iš kaimyninės fermos, jis neblogai 
išmoko taisyti automobilius, net gavo vairuotojo pažymėjimą. 

Daugumas Šiaurės teritorijos aborigenų jau seniai suprato, 
jog beprasmiška priešintis, kai būrys iki dantų apsiginklavu- 
sių žmonių užgrobia jų medžioklės plotus ir atvaro savo bandas. 
Paskutinį kartą baltasis čia buvo nužudytas 1928 metais. Nužudy- 

tojo draugai Ir kaimynai patys surengė greitą teismą: nušovė 
dvylika — penkiolika aborigenų (tiksliai niekas nesuskaičiavo). 
Vietos misionieriai protestavo prieš tokią „teisėtvarką“, buvo 
net sudaryta tyrimo komisija. Tačiau ji nustatė, kad baudžia- 
moji ekspedicija „iš esmės" pateisintina, ir skandalo buvo iš- 
vengta. 

Iš savo žemių išvaromi senbuviai puikiai žino, kad nuo 
raitosios policijos sunku pasprukti, ir net nemėgina ginti savo 
teisių. Užtat jie neretai bando sutrukdyti savo gentainiams 
įsidarbinti pas fermerius. Ne per seniausiai tarp Vakarų Aust- 
ralijos ir Šiaurės teritorijos aborigenų išsivystė savotiškas sek- 
tantiškas judėjimas dėl senųjų papročių bei tradicijų atgaivl- 
nimo, dėl to, kad būtų leista laisvai gyventi dykumoje tiems, 
kurie viena ar kita forma priėmė civilizaciją. Tas judėjimas 
vadinasi kurungura ir supamas didžiausio paslaptingumo. Jo 
vaidmens negalima nevertinti. Džinigarbiai — sektos ,„prana- 
šai“ — dažnai griebiasi prievartos ir smurto. 

Nepaisydami kurunguros sektos persekiojimų (o galbūt kaip 
tiktai dėl jų), aborigenai, fermerių išvaryti iš savo žemių, retai 
kada Išeina į dykumą. Paprastai jie ieško prieglobsčio gyven- 
vietėse palei šiaurės—pietų plentą. Miestų gyventojai džiau- 
giasi pigia darbo jėga, bet tai ir viskas: nei Darvine, nei Alis 
Springse aborigenams neleidžiama kurtis miesto ribose. Už 
kelių mylių nuo Darvino neseniai išaugo gana simpatiškas 
kaimelis senbuvių; Alis Springse jie tebeskursta menkose lūš- 
nose. Nenuostabu, kad pašaliniams uždrausta lankyti tą rajoną, 
o draudimo pažeidėjai baudžiami dviejų šimtų svarų suma. 

Baigę darbą, aborigenai privalo tuojau pat palikti miestą. 
Tiktai kartą per savaitę jiems leidžiama aplankyti kino teatrus, 
kuriuose ta proga rodomi patys „,pamokomiausi“ kaubojiški ir 
gangsteriški filmai. Sekmadienį aborigenai gali būti mieste nuo 
saulėtekio iki saulėlydžio, švaistyti savo skurdžius skatikus 
taksi, ledams, bilietams į stadionus. Alis Springso stadione 
jiems skirtos vietos tiktai rytų tribūnoje, kur saulė spigina akis, 
Darvine demokratiškesnė tvarka. 

Iš viso tokių aborigenų „miestiečių“ priskaičiuojama keli 
šimtai; savaime suprantama, jie labiausiai civilizuoti iš Šiaurės 
teritorijos senbuvų. 

Atskirą grupę sudaro metisai (t. y. visi mišrios rasės asme- 
nys) — gyvas moterų trūkumo Šiaurės teritorijoje liudijimas, 

Australijos šiaurėje sakoma: „Skurdas — išradimų motina ir meti- 
sų tėvas." Vienas keliautojas, apsilankęs čia prieš trisdešimt me- 
tų, tiesiai pareiškė, kad tuomet Šiaurės teritorijoje buvo dvi 
vyrų rūšys: prisipažįstantys, kad palaiko ryšius su juodosiomis 
moterimis, ir neprisipažįstantys, bet vis tiek palaikantys. Lėk- 
tuvai, radijas, šaldytuvai, nauji keliai, padidinto praeinamumo 
automobiliai ir geros jautienos kainos smarkiai pagerino gy- 
venimo sąlygas Šiaurės teritorijoje, ir dabar šimtui baltųjų 
vyrų tenka šešiasdešimt baltųjų moterų. Prieš kelerius metus 
priimtas įstatymas, draudžiantis baltiesiems netgi atsitiktinius 
ryšius su juodosiomis moterimis. Tačiau kontroliuoti, kaip 
jis vykdomas, sunku: pamėgink sugauti pažeidėją nusikaltimo 
vietoje, jeigu kiekvienam policininkui vidutiniškai tenka dvi- 
dešimt penkių tūkstančių kvadratinių kilometrų teritorija. 

Iki 1953 metų metisai neturėjo jokių pilietinių teisių (abori- 
genai ir po šiai dienai jų negavo), bet vėliau pasirodė įstaty- 
mas, sulyginantis jų teises su baltųjų persikėlėlių teisėmis. 
Dabar jie gali apsigyventi ir Alis Springse, ir Darvine, jų vai- 
kai priimami į mokyklas. Tiksliai nežinoma, kiek žmonių pa- 
sinaudojo šituo leidimu, bet spėjama, kad apie penkis šimtus 
metisų įsikūrė miestuose, kiti (jų maždaug tūkstantis) dirba 
fermose. Bet privilegijos galioja tiktai tol, kol metisas gyvena 
Šiaurės teritorijoje, nes kiekviena valstija turi savus įstaty- 
mus. Vos tik jis peržengs, sakysime, Pietų Australijos sieną, 
kai iš karto pavirs „juodaodžiu“: ten visi „spalvotieji“ prily- 
ginami aborigenams. Vakarų Australijoje jis turės pilietines 
teises, jeigu galės įrodyti, kad jo gyslose ne daugiau kaip 
dvidešimt penki procentai „čiabuvių“ kraujo. O tai ne visai 
paprasta — archyvų reikalai šalyje prasti... 

Ypatingą vietą užima taip pat Albertas Namatžira ir dar 
apie dešimt grynakraujų arandos genties aborigenų, užsidir- 
bančių pragyvenimą tapyba. Ta štebinanti istorija verta išsa- 
mesnio papasakojimo, tuo labiau kad esama daug bendra tarp 
šitos dailininkų grupės atsiradimo ir įvykių Kerolapo rezerva- 
te Vakarų Australijoje. 

Man ją persakė pastorius Albrechtas, geraširdis išmintingas 
vokietis, dvidešimt penkerius metus vadovavęs Hermansbur- 
go misijos stočiai. Neseniai jis išėjo į pensiją, bet nenorėda- 
mas palikti Šiaurės teritorijos, apsigyveno Alis Springse. 

Pastorius Albrechtas labai maloniai sutiko mane savo kuk- 
liame namelyje, apsuptame vešlių gėlynų ir puikiai įdirbto 
sodo, ir nusivedė į kabinetą. Čia jau buvo dabartinis misijos 
stoties vadovas, bet abu šventieji tėvai vienas per kitą patiki- 
no mane, jog labai greitai baigsią savo reikalus, ir pasiūlė 
pavartyti žurnalą. Straipsnis apie misionierių kongresą manęs 
nesudomino, kur kas labiau knietėjo pasidairyti po kabinetą. 
Dvi sienas visiškai dengė lentynos su knygomis teologinėmis 
temomis, vidury stovėjo didelis rašomasis stalas, apkrautas 
laikraščiais ir dokumentais. Ant kitų dviejų sienų — keli pa- 
veikslai su bibliniais tekstais. Ir visur ant stalų ir kėdžių ke- 
liais sluoksniais gulėjo išsiuvinėtos staltiesės bei staltiesėlės, 
šeimininko žmonos darbštumo įrodymas. Stačiai profesoriaus 
kabinetas. Sėdėdamas aptrintame fotelyje, jaučiausi kaip aspi- 
rantas, kuris pavėluotai pajuto pasirinkęs ne tą specialybę. 

Šventieji tėvai diskutavo labai karštai, nejučiomis įsiklau- 
siau ir šyptelėjau: kalba sukosi ne apie teologiją ir ne apie 
sielų išganymą, o apie gyvulininkystę. Juos jaudino, kiek ra- 
guočių pasiųsti į skerdyklą, kad kita bandos dalis galėtų per- 
kęsti sausrą. Galima buvo numanyti, kad jie abu tikri mėsinės 
gyvulininkystės specialistai. 

Išlydėjęs svečią, pastorius Albrechtas paaiškino man, koks 
reikalas. 

— Dabar susidarė beveik tokia pat padėtis, kaip ir 1926 me- 
tais, kai aš atvykau į Australiją. Jau keleri metai tvyrojo di- 
džiausia Šiaurės teritorijos istorijoje sausra. Teko paskersti 
visą bandą, kad karvės nedvėstų iš troškulio. Pirmą kartą nuo 
misijos įkūrimo reikėjo ieškoti kito būdo, norint gauti pinigų 
ir užimti aborigenus. Pradėjome išdirbinėti odas, gaminti ba- 
tus, bet netrukus paaiškėjo, kad suvenyrai duoda daugiau pa- 
jamų. Ir visi, kurie dar buvo ne per daug nusilpę nuo skor- 
buto, suskato meistrauti bumerangus, ietis, pjaustyti iš medžio 
kengūras, strausus ir kitus Australijos gyvūnus. Vienas iš pa- 
čių gabiausių buvo dvidešimtmetis vaikinas, vardu Albertas 
Namatžira. Jis troško prasimušti į žmones ir išbandė keletą 
profesijų. Tapo geru kalviu, staliumi, piemeniu, avių kirpėju. 
Uždirbdamas daugiau už savo draugus, jis vis dar buvo ne- 
patenkintas. Tačiau 1934 metais jo gyvenime įvyko lūžis. Jūs 
tikriausiai girdėjote, kas tada atsitiko? 

Pasisakiau, kad žinau tiktai pagrindinius faktus. Šypsoda- 
masis pastorius Albrechtas pasakojo toliau: 

— Tais metais į Hermansburgą, ieškodami naujų siužetų, 
atvyko du žymūs Australijos dailininkai — Reksas Baterbis ir 
Džonas Gardneris. Jie ir anksčiau buvo lankęsi Šiaurės teri- 
torijoje, bet dar niekada nebuvo patraukę į dykumą už misijos 
stoties ribų. Davėme kupranugarių, ir jie padarė daug išvykų. 
Iš karto susižavėjo nuostabia gamta, tapė kaip patrakę, nuo 
ryto iki vakaro. Ir atsisveikindami paklausė mūsų, kaip ge- 
riausiai atsidėkoti už viską, ką jiems padarėme. Paprašiau juos 
surengti savo akvarelių parodą. Jiems tai nebūtų nė į galvą 
atėję, jie netikėjo, kad tai galėtų sudominti aborigenus... Vis 
dėlto abu iškabino savo paveikslus mokykloje, pačioje erd- 
viausioje patalpoje. Daugumas mūsų globotinių jau ne viene- 
rius metus gyveno stotyje, buvo apsipratę su civilizacija, bet 
piešinius ir paveikslus buvo matę tiktai religinio turinio kny- 
gelėse, kurias jiems duodavome. Vos tiktai pirmieji lankyto- 
jai įžengė į mokyklą, vienas sušuko: „Juk tai mano totemo vieta!“ 
Kitas pribėgo prie akvarelės, vaizduojančios kalnagūbrį, už- 
imantį labai svarbią vietą arandos genties tikyboje. Apžiūri- 
nėjo tą akvarelę labai įdėmiai, tikrino, ar viskas teisingai. Ir 
prasidėjo svarstymas! Žinoma, paveikslai juos labiausiai pa- 
gavo todėl, kad vaizdavo pažįstamas vietas dykumoje, iš kur 
jie persikėlė į stotį. Bet iš vieno senuko išgirdau žodžius, liu- 
dijančius, kad jie vertina ir estetinę pusę. „Niekada nema- 
niau,— pasakė jis— kad mano tėviškė tokia graži. O dabar 
matau.“ 

— Tai pasakė Namatžira? — paklausiau. 

— Ne, ne jis. Parodoje aš jo iš viso nemačiau. Bet praslinkus 
kelioms dienoms po Baterbio ir Gardnerio išvykimo, jis rytą 
kieme priėjo prie manęs ir pasakė: „Aš nusprendžiau piešti. 
Baterbis pasakojo man, kad gerai uždirba su savo akvare- 
lėmis“ Paaiškinau jam, kad tapyba — tai ne suvenyrų gamyba; 
norint tapti dailininku, reikia talento ir rimto pasiruošimo. Jis 
man nepatikėjo, laikėsi savo. Tada užsakiau jam popieriaus; 
dažų, teptukų. Žinoma, jam nieko neišėjo. Namatžira metė 
tą užsiėmimą, nusivylęs ir nustebintas, kad piešti paveikslus 
taip sunku. Nusprendžiau, jog jis atsisakė tos idėjos. O po 
dvejų metų vėl atvažiavo Baterbis, ir Namatžira iškart pasi- 
siūlė būti kupranugarių varovu. Vietoj atlyginimo paprašė pa- 

mokyti jį tapyti akvarele. Baterbis išsivežė Namatžirą į dviejų 
mėnesių kelionę po dykumą, parodė, kaip dirba. Štai ir visi 
mokslai. Bet kai Baterbis išvažiavo, Namatžira vėl griebėsi 
dažų. Pamatęs jo pirmąsias akvareles, buvau stačiai pritrenk- 
tas, iš karto pasiunčiau jas dailininkui. Jos buvo eksponuotos 
parodoje Adelaidėje kartu su paties Baterbio kūriniais. Kriti- 
kai vienbalsiai išgyrė Namatžiros paveikslus. Per metus jis tiek 
daug jų nutapė, kad jam buvo surengta atskira paroda Mel- 
burne. Jau pirmąją dieną visi šešiasdešimt paveikslų buvo par- 
duoti po dešimt — dvidešimt svarų. 

— Savaime suprantama, mes visi džiaugėmės,— kalbėjo to- 
liau pastorius Albrechtas.— O jis, užuot nusipirkęs sau galvi- 
Jų, nepaklausęs mano patarimų, nusipirko automobilį. Kai kiti 
stoties aborigenai pamatė, kaip jis praturtėjo, irgi užsimanė 
tapyti paveikslus. Apleido gyvulius, liovėsi dirbti suvenyrus. 
Mėginau juos perkalbėti, o jie man: „Kodėl aš negaliu piešti, 
jeigu Albertas gali!“ Žinoma, pamažiukais daugumas pasidavė, 
bet penki ar šeši žmonės nenuleido rankų. Įsivaizduokite, kaip 
nustebau, kai menotyrininkaį pasakė, kad jie tapo ne ką blo- 
giau už Namatžirą. Dabar penkiolika vyrų iš Hermansburgo 
tapo dailininkais, dviejų iš jų žmonos irgi tapo. Už savo ak- 
vareles gauna penkis — dešimt svarų. Namatžirai mokama ir 
penkiasdešimt, ir šešiasdešimt. Jie darbuojasi labai stropiai, ir 
per metus susidaro nemenka suma. 

— Aš girdėjau, kad Namatžira uždirba po keturis penkis 
tūkstančius svarų per metus? — pertraukiau jį; man norėjosi 
patikrinti tą skaičių. 

— Visai įmanoma. Bet tiksliai to niekas nežino, net ir pats 
Namatžira, jis leidžia pinigus neskaičiuodamas. Po karo, kai 
jo paveikslų paklausa buvo ypač didelė, Aborigenų reikalų 
valdyba buvo sudariusi savotišką tarybą, kuri turėjo padėti 
Namatžirai tvarkyti reikalus, žiūrėti, kad jo neapgaudinėtų 
paveikslų supirkėjai. Tarybos nariai buvo valdybos atstovas, 
dailininkas Baterbis ir aš. Nustatėme minimalią paveikslo kai- 
ną ir kontroliuodavome pardavinėjimą. Bandėme įkalbėti Na- 
matžirą leisti pinigus išmintingai, bet jis tuo klausimu laikėsi 
savo nuomonės. Iš pradžių viskas gerai sekėsi, bet paskui jis 
pradėjo pateikti mums vis mažiau paveikslų. Ką jūs manote: 
jis mieliau parduodavo juos Alis Springse už mažesnes sumas. 
Jums nesuprantama? Šitaip Namatžira protestavo prieš apmo- 

kestinimą. Aborigenai, kaip jūs žinote, neturi pilietinių teisių, 
bet mokesčius jie privalo mokėti. Anksčiau nekildavo nesu- 
sipratimų, nes aborigenų uždarbiai niekada nepasiekdavo ap- 
mokestinamo minimumo. O čia taryba atskaičiuodavo dalį pi- 
nigų mokesčiams. Su tuo Namatžira nenorėjo sutikti, Žinoma, 
pasitaikydavo, kad taryba ne iš karto sumokėdavo jam pinigus 
už parduotus paveikslus. O Alis Springse jis gaudavo pinigus 
iš karto, ir niekas negalėdavo kontroliuoti jo uždarbio. Kiti 
dailininkai aborigenai sekė jo pavyzdžiu. Perpardavinėtojai, 
aišku, džiaugiasi, — paskui jie perparduoda paveikslus už dvi- 
gubą kainą. Priimtas įstatymas, draudžiantis neįgaliotiems as- 
menims pardavinėti aborigenų meno kūrinius. Bet kaip prižiū- 
rėti, ar to įstatymo laikomasi, jeigu Namatžira su kolegomis 
patys jį visokiais būdais apeina? | 

Tačiau tai ne pagrindinė iš problemų, kylančių atsiradus ši- 
tai dailininkų grupei. Norėdami lengviau pardavinėti paveiks- 
lus ir savo nuožiūra panaudoti pinigus, Namatžira ir jo drau- 
gai prieš kelerius metus paliko misiją ir apsigyveno netoli Alis 
Springso. Svaigalų nusipirkti sunku, vis dėlto kontroliuojama 
griežtai, bet jie susirado bendrininkų tarp baltųjų, ir visus pi- 
nigus iššvaisto kinui, konservams, saldumynams, automobi- 
liams. Kartais išeina į dykumą, gyvena ten kaip laukiniai. 
Daugumas, aišku, vedę ir vežasi į tokias keliones šeimą. Vaikai 
nelanko mokyklos, giminės nedirba, gyvena iš dailininkų pa- 
jamų. O tie neprieštarauja; pagal vietinį paprotį jie privalo 
padėti net labai tolimiems giminaičiams. Namatžirai patinka 
lyderio vaidmuo toje draugėje. Kad nors jie nesikištų į misi- 
jos stotyje likusiųjų gyvenimą, bet kur tau — kartkartėmis ap- 
silanko Hermansburge ir vilioja iš ten aborigenus į miestą 
paūžti. 

Suprantama, tai kenkia moralei ir darbštumui. O ką mes 
galime padaryti? Man regis, būtų buvę geriau visoms šalims 
ir patiems dailininkams, jeigu Namatžiros talentas nebūtų bu- 
vęs atskleistas. Bet pamėgink šitą garsiai pasakyti — Melburne, 
Adelaidėje, Sidnyje toks triukšmas kiltų! Na, bet tuo jūs jsi- 
tikinsite pats, aplankykite tą draugę. Jie paprastai susimeta 
brūzgynuose už geležinkelio stoties. 

Nurodytoje vietoje užtikau tris dešimtis žmonių. Jie drybso- 
jo aplinkui sunkvežimį ir lengvąjį automobilį, prie kurio buvo 
prikabintas furgonas. Miega ar ką? Tačiau priėjus arčiau, 

draugiškai šypsodamasis, man šūktelėjo nesiskutęs vyriškis 
su paltu: 

— Ar norite gero paveikslo? Tik dvidešimt svarų. 

— Ar galima dirstelėti? — paklausiau. 

— Luktelėkite minutėlę, jis dar nebaigtas. 

Galvos mostu jis parodė į medžių grupę už kokio pusšim- 
čio metrų. Įsižiūrėjęs pamačiau ten sėdintį ant žemės žmogų. 
Jis tapė paveikslą. Tai ir buvo Albertas Namatžira. Petingas, 
Iūstaus veido, apsivilkęs purvinu paltu, kuris tikrai pravertė 
naktį, bet keistokai atrodė trisdešimties laipsnių karštyje. Na- 
matžira mandagiai pakvietė mane sėstis ir tapė toliau. Paveiks- 
las vaizdavo didelį eukaliptą rusvų uolų fone. Kad ir kiek dai- 
riausi aplinkui, niekur neįžiūrėjau nei medžio, nei uolų, kurios 
žaibiškai ryškėjo paveiksle. Paklausiau, kur jis matė tokį siu- 
žetą. 

— Hermansburge,— atsakė Namatžira, neatitraukdamas akių 
nuo darbo, ir nusijuokė: — Galiu tapyti, kiek širdis geidžia. 

Po penkių minučių akvarelė buvo baigta, bet kadangi atsi- 
sakiau pirkti, dailininkas pasišaukė vieną iš savo bičiulių. Nė 
nežvilgtelėjęs į paveikslą, tas susuko jį vamzdeliu, pasikišo 
po pažastim ir nudūmė automobiliu į Alis Springsą. Labai greit 
jis sugrįžo su pilnu automobiliu produktų. Pardavė meno kū- 
rinį už dvidešimt svarų ir visus pinigus bematant išleido. 

Namatžiros giminaičiai ir gerbėjai iškart atkuto. Vieni įkū- 
rė laužą mėsai kepti, kiti patiesė laikraščius ir išdėliojo ant jų 
duoną, sūrį, dešrą, vaisius. Ir štai jie jau kemša, kiek į burną 
telpa. 

— O kur kiti dailininkai? — paklausiau, kramsnodamas di- 
delį mėsos gabalą, kuriuo pavaišino mane šeimininkas. 

— Kur nors dykumoje, tapo. 

Gana sunkiai sudorojęs savąjį gabalą, pateikiau klausimą, 
kuris jau seniai kvaršino man galvą: kodėl Namatžira, uždirb- 
damas šitiek pinigų, nepasistaio sau namo — tokio kaip tas, 
kuriame gyveno Hermansburge? (Aš ten mačiau buvusį jo na- 
mą — labai jaukų ir švarų.) 

— Norėjau nusipirkti namą Alis Springse,— atsakė jis.— Bet 
ten uždrausta gyventi grynakraujams aborigenams. Baterbis 
pažadėjo išrūpinti ypatingą leidimą, tačiau tiktai man, o mano 
giminaičiams — ne. Atsisakiau. Geriau gyventi su savaisiais 

dykumoje negu vienam mieste. Ir apskritai, man atrodo, mums 
geriausiai ten, kur dabar gyvename. 

Kai atsisveikinau su juo, daugumą jo draugų buvo įveikęs 
miegas, o pats dailininkas jau darė naujo peizažo eskizus. Jis 
Išsirinko didžiulį popieriaus lapą, matyt, nusprendęs surengti 
tikrą puotą savo giminaičiams ir draugams. 

Nuolatinė Namatžiros ir kitų arandos genties dailininkų 
akvarelių paklausa paaiškintina visų pirma tuo, kad į jas žiū- 
rima kaip į bumerangus, burtų lazdeles, akmeninius kirvius 
ir kitus suvenyrus. Tik keista, kad meno kūriniai, už kuriuos 
miestiečiai moka daug pinigų, savo stiliumi grynai europietiš- 
ki. Daugelis Australijos genčių išvystė savitą meną, labiausiai 
žinoma Kimberlio rajono urvų tapyba. Ji smarkiai panėši į 
Pietų Prancūzijos ir Ispanijos urvų tapybą ir labai vertinama 
menotyrininkų. Šiaurės pakrantėje senais laikais taipogi buvo 
daug meistrų, tapančių žievėje; iki šiol atkampiuose rezerva- 
tuose galima pamatyti senukų, nepamiršusių šitos tradicijos. 
Tačiau stilizuoti ir simboliški paveikslai žievėje nebuvo žino- 
mi Australijos centre, kur gyveno arandos gentis. Kai Namat- 
žira pradėjo tapyti, jis buvo matęs tik Baterbio akvareles. Il- 
gainiui susiformavo jo stilius, bet vis dėlto jis seka mokyto- 
jo pėdomis. Baterbis visaip stengėsi įtikinti kitus dailininkus 
arandus nemėgdžioti jo, ir kai kurie iš jų po truputėlį išsiugdė 
visiškai savarankišką manierą. Tuo labiau kad už tokius kūri- 
nius jiems brangiau mokama. 

Baterbis jau seniai gyvena Alis Springse. Jis mielai parodė 
man savo unikalią Hermansburgo dailininkų kūrinių kolekciją. 
Jis labai geros nuomonės apie Namatžiros talentą. Daugelis 
kritikų ir menotyrininkų pritaria jam, tiktai apgailestauja, kad 
Albertas Namatžira verčiasi masine produkcija, užuot tobuli- 
nęsis. ` 

Kyla klausimas: kodėl septyniolika iš dviejų šimtų suaugu- 
sių aborigenų, Hermansburgo gyventojų, galėjo tapydami pri- 
lygti Namatžirai ir netgi pralenkti jį? Vargu ar galima tvirtin- 
ti, kad Australijos senbuviai — talentingesni dailininkai negu 
kitų rasių atstovai. Tai prieštarauja mokslui ir visiems tyri- 
mams. Greičiausiai gabių žmonių skaičius vienodai proporcin- 
gas visose rasėse, bet kartais aplinkybių sutapimas padeda vi- 
siems gabiesiems atskleisti savo talentą. Taip atsitiko Kerola- 

pe, taip atsitiko ir Hermansburge, kai Namatžira savo pavyz- 
džiu įkvėpė kitus siekti pasisekimo ir turto.’ 

Bet štai kas itin pamokoma: kai Šiaurės teritorijos aborige- 
nams pirmą kartą pasitaikė proga nors materialiai susilyginti 
su baltaisiais, jie verčiau pasirinko senovės, savo protėvių 
klajoklių gyvenimo būdą. Skirtumas tik toks, kad jie tapo 
motorizuotais klajokliais. 


KELIONĖS GALAS 


Norint baigti ilgą savo kelionę laike ir erdvėje, mums rel- 
kėjo nusigauti vėl į rytinę pakrantę, į mūsų amžių. Tam bu- 
vo du būdai: arba grįžti atgal į Alis Springsą ir išsikovoti 
vietą afganų eksprese, arba rizikuoti važiuoti plentu, jungian- 
čiu Šiaurės teritoriją su Brisbenu Kvynslendo pajūrio dalyje. 
Kažkodėl mes visi trys jautėme pasibjaurėjimą ekspresu ir 
nebenorėjome trintis Alis Springse, laukdami bilietų. Vie- 
ningai nutarėme pamėginti keliauti per Kvynslendą. 

Nuo Darvino iki Brisbeno trys tūkstančiai šeši šimtai kilo- 
metrų, bet dėl pirmųjų tūkstančio šešių šimtų nesukome gal- 
vos, ta kelio dalis asfaltuota. Kiti du tūkstančiai kilometrų vi- 
suose žemėlapiuose vadinami Great Western Highway (Didžioji 
Vakarų magistralė). Bet mes jau žinojome, kad vadinamosios 
magistralės kartais ne geresnės už gyvulių pramintą taką, ir 


"Kai jau buvo parašyta ši knyga, iš Australijos buvo pranešta apie 
ankstyvą Alberto Namatžiros mirtį. Įžymusis dailininkas aborigenas iš 
arandos genties tapo rasinės diskriminacijos auka. Jo neišgelbėjo nei 
1957 metų įstatymu suteiktos pilietybės teisės, nei dar anksčiau gautas 
tapybos akademiko titulas. 1958 metų rudenį Namatžira — jau pilnateisis 
savo šalies pilietis ir pasaulinio garso dailininkas — pavaišino gimi- 
naitį vynu. Taip jis pažeidė įstatymą, draudžiantį pardavinėti arba duo- 
ti aborigenams alkoholinius gėrimus, ir buvo nuteistas 6 mėnesius kalėti! 
Visoje Australijoje kilo protesto banga. Pažangios visuomenės spaudžia- 
ma, valdžia iš pradžių sumažino bausmės laiką iki trijų mėnesių, o pas- 
kui pakeitė kalėjimą priverstiniu buvimu rezervate. Tačiau gėdingas 
darbas buvo padarytas: teismas, akivaizdi neteisybė, rasistų persekio- 
jimai palaužė dailininką — pustrečio mėnesio praslinkus po „bausmės“ 
atlikimo, 1959 metų rugpjūčio 8 dieną, Albertas Namatžira mirė, 

ŽAborigenai tapo, kaip rašo B. Danielsonas, „motorizuotais klajok- 
liais”, žincma, ne dėl ypatingo prisirišimo „prie savo protėvių klajok- 
lių laisvo gyvenimo būdo“, o todėl, kad rasinė diskriminacija ir įtei- 
sinta neteisybė neleidžia jiems užimti garbingos vietos australų visuo- 
menėje. 

neturėjome jokių iliuzijų. Patirties išmokyti, taip pat nuspren- 
dėme, kad beprasmiška mėginti iš anksto gauti kokią nors 
informaciją apie kelią. Važiuosime, o ten bus matyti. Svarbiau- 
sia važiuoti tiesiai (kompasas padės), ir anksčiau ar vėliau at- 
sidursime pajūryje. 

Prie Tenants Kriko, pusiaukelėje tarp Darvino ir Alis Spring- 
so, pasukome iš pirmojo Šiaurės teritorijos plento į antrąjį (iš 
viso ten tik du plentai), taip pat nutiestą karo metais strate- 
giniais tikslais. Jau minėjau, kad plentas šiaurė—pietūs visai 
tuščias, bet jo negalima nė lyginti su magistrale vakarai—ry- 
tai. Čia keturių šimtų trisdešimt penkių kilometrų ruože ma- 
tėme tiktai du namus ir nesutikome nė vieno automobilio. 
Pasibaigus tam ruožui, iš karto supratome kodėl. Plentas pa- 
prasčiausiai nutrūko prie Maunt Aisos, svarbiausio Kvynslen- 
do rūdyno. Kad ir kiek ieškojome, niekur nebuvo tąsos. Poli- 
cijos skyriaus budintis, pas kurį užėjome, maloniai pastūmė 
į šalį amerikietišką komiksą ir išaiškino mums, kad statybinin- 
kai kažkodėl nesiteikė nutiesti plento iki tos vietos, kur nuo 
pajūrio prieina magistralė. Šitaip ir pasidarė nedidelis šimto 
trisdešimties kilometrų tarpas tarp Maunt Aisos ir Klonkario. 
„Jau seniai“ ketinama kažką daryti, bet, budinčiojo nuomone, 
nėra ko skubėti, juk su Klonkariu yra pastovus susisiekimas 
geležinkeliu. Taigi pasekite kitų automobilių vairuotojų pa- 
vyzdžiu, kraukitės į traukinį. Mes nelabai noriai nuvažiavome 
į stotį, kur jaunas vyrukas džiaugsmingai pranešė mums, kad 
visos prekinės platformos užimtos. Beje, kai atsarginiame ke- 
lyje aptikome tuščią prekinį vagoną, vyrukas be jokių priešta- 
ravimų leido mums jį užimti. 

Jau norėjome patys krauti automobilį ir furgoną, bet iš 
kažkur pasirodė penki ar šeši darbininkai, kurie pasisiūlė 
padėti. Neapdairiai sutikau. Automobilis tilpo be vargo; su 
furgonu buvo painu — jam liko labai mažai vietos, niekaip 
neapgręši. Darbininkai nepasimetė. Pasukę furgoną šonu į 
vagoną, jie ėmė jį sūpuoti ir stumti. Dešimt stumtelėjimų, ir 
furgonas atsidūrė vietoje. Tiesa, nulūžo abi lingės, bet krovi- 
kai apramino mane, patikinę, kad be lūžimų neapsieinama nie- 
kad, visa tai niekai. 

Sąstatą sudarė dvi dešimtys prekinių vagonų ir du keleivi- 
niai. Susėdome ant aplūžusių suolelių. Kai tiktai traukinys 
pajudėjo, pasigailėjome, kad atsisakėme afganų ekspre:o.., 

Kelias darė didelę kilpą, aplenkdamas kalnagūbrį, todėl iki 
Klonkario buvo ne šimtas trisdešimt, o du šimtai kilometrų. 
Kai palikome Maunt Aisą penktą valandą vakaro, mašinistas 
pasakė, kad Klonkarį turbūt pasieksime apie vidurnaktį. Pusę 
trečios iš tikrųjų buvome Klonkaryje. Permiegojome furgone, 
o kai pabudome devintą valandą ryto, tai stotyje nebuvo nė 
gyvos dvasios, be tuzino ožkų, skabančių žolę tarp bėgių. 
Mums pavyko surasti automobilių remonto dirbtuvę, ir mecha- 
nikas padėjo iškrauti mūsų turtą ir pataisyti linges. Džiaug- 
damies, kad didžiausi vargai pasibaigė, po kelių valandų tę- 
sėme kelionę savu transportu. 

Tuoj pat už Klonkario prasidėjo laukas, išvagotas gilių au- 
tomobilių vėžių. Pamatę fermerį su apdaužytu lendroveriu, 
paklausėme jo, kur čia Didžioji Vakarų magistralė. Jis nė ne- 
šyptelėjęs nurodė mums vidurines vėžes. Pabandėme jomis 
važiuoti, bet tai buvo ne taip paprasta, nes vėžes buvo padarę 
sunkvežimiai, kai dirva buvo permirkusį nuo lietaus. Mes 
kas akimirką užkabindavome žemę ir sustodavome. Pametėme 
duslintuvą, išmetamąjį vamzdį ir kitokių detalių, kurių pava- 
dinimų aš nė nežinau, bet motoras uoliai tebekriokė, ir tai 
svarbiausia. Pasitaikydavo ir akmeningų ruožų, kai, norėdami 
pravažiuoti, ritindavome nuo kelio akmenis. 

Žinoma, kas žingsnis mums pasitaikydavo Australijai tipiš- 
kas gamtos reiškinys — krikas. Australai kriku vadina upės 
vagą, dešimties metrų gylio ir trisdešimties—keturiasdešimties 
pločio. Priklausomai nuo metų laiko, krikas pilnas arba van- 
dens, arba smėlio. 

Pirmieji krikai mūsų kelyje buvo visiškai sausi; sunkiai 
pakrautas automobilis ir furgonas visą laiką grimzdo į smėlį. 
Išlipk, kišk lentas po ratais ir stumk... Krikų pasitaikydavo 
mums kas trys keturi kilometrai, ir kelias dienas slinkome 
vos dvidešimties kilometrų per valandą greičiu. Stačioje nuo- 
kalnėje perdeginome sankabą, žinoma, dėl to dar labiau suma- 
žėjo mūsų greitis. Absoliučiai visi mūsų sutikti automobiliai 
buvo arba lendroveriai, arba „moriso“, „folksvageno“, „reno“ 
tipo mažalitražiniai. Ilgai negalėjau suprasti, kaip žmonės drįs- 
ta važiuoti tokiais mažais automobiliukais. Ir tiktai pamatęs, 
kaip du stiprūs vyrai perneša savo „morisą“ per kriką ant 
rankų, viską supratau. 

ningomis, o tokių buvo vis daugiau ir daugiau. Kartais van- 
duo siekė vos dešimtį centimetrų, bet privažiuodavome ir gilių 
dami persikelti į kitą krantą. Gausūs upeliai tapo girdyklomis 
tūkstančiams karvių, genamų iš Šiaurės teritorijos į pajūrį. 
Karvės taip godžiai gerdavo vandenį, kad laukdavome kelias 
valandas, kol jos numalšins troškulį. 

Lietus, pripildęs upių vagas vandens, pavertė kelio pavir- 
šių pažliugusiu moliu. Vietomis mes apskritai nematydavome 
jokių magistralės pėdsakų. Tai mūsų per daug neliūdino, kur 
kas graudžiau būdavo, kai piemenys savo furgonais Įenkdavo 
mūsų automobilį. 

xas keli šimtai kilometrų matydavome gyvenviečių, kurios 
Australijoje vadinamos miestais. Nors būdavo kur pasipildyti 
benzino. Suprantama, benzino kolonėlių savininkai nieko ne- 
žinodavo apie kelio būklę už jų gyvenvietės ribų. Tačiau vienas 
žmogus, ką tik atvykęs iš Brisbeno, patarė mums palaukti, 
kol kelias pradžius. Laukti būtų reikėję porą mėnesių, tad 
nusprendėme, kad jo patarimas mums netinka. 

Kalnuose gyventojų nebuvo, nors kažkur kaimynystėje bu- 
vo įsikūrusios fermos — palei kelią voliojosi tūkstančiai pa- 
dvėsusių ir jau pašvinkusių avių. Lietinguoju sezonu daug 
avių krinta dėl to, kad vilnos įmirksta, apsunksta, ir gyvulys 
pargriuvęs jau nepajėgia atsistoti. Masiškai avys stipo šįkart 
ir dėl to, kad devintą mėnesį streikavo avių kirpėjai ir -avių 
vilnos buvo pernelyg ilgos. 

Po dviejų savaičių nusigavome į labiau civilizuotas vietas, 
gyvenviečių būdavo dažniau. Bet vadinamasis kelias ir čia nė 
truputėlio nepagerėjo. Nepatikėjome savo akimis, kai priekyje 
išvydome ištisą karavaną: devyni sunkvežimiai, prikrauti vil- 
nos ryšulių, įstrigo molyje. Vairuotojai kirto medelius ir krū- 
mus, ketindami iškloti jais kelią. Žemė šalikelėse buvo taip 
pažliugusi, kad nebuvo galima jų apvažiuoti. Žiūrint, kokiu 
tempu vyko darbas, galėjai spręsti, jog vairuotojams mokama 
pagal laiką. Patys jie manė išsikrapštysią geriausiu atveju 
rytoj. Tad mes, užuot ėmę talkinti jiems, pradėjome grįsti 
nuosavą kelią. Priartėjo dar trys automobiliai iš Kvynslendo. 
Čia jie turėjo nemažą patirtį ir vežėsi daugybę lentų. Mums 
kartu pavyko įveikti klastingąjį ruožą, ir vėl nudardėjome per 
purvynus toliau. (Po kelių mėnesių įvyko tradicinės kiekvienerių 

metų automobilių lenktynės; iš šimto jų — šešiasdešimt trys 
įklimpo ir pasitraukė iš varžybų kaip tiktai šitose vietose.) 

Septynioliktos dienos vakare įvažiavome į tikrą miestą (jis 
vadinosi Roma). Čia mums buvo garantuota, kad nuo Kon- 
damaino Didžioji Vakarų magistralė atitinka savo pavadinimą. 
Iki Kondamaino buvo šimtas šešiasdešimt kilometrų, ir mes 
spustelėjome, norėdami pasiekti jį iki nakties. Tarpais išvys- 
tydavome stulbinantį greitį — keturiasdešimt kilometrų per va- 
landą! Bet retkarčiais tekdavo traukti automobilį iš molio; 
krikai taip pat mums trukdydavo. Galų gale pasidavėme ir 
apsistojome nakvynei miške prie kelio. Ketvirtą valandą ryto 
Marija Teresa pažadino mane: 

— Girdi, kokia liūtis beldžia į stogą? Jeigu dabar neišva- 
žiuosime, galime įstrigti šitame užkampyje kelioms savaitėms. 
Man to visai nesinori, 

Negaišuodamas pašokau, išbėgau į tamsą, prikabinau furgo- 
ną prie automobilio ir paleidau motorą. Po trijų valandų įburz- 
gėme į Kondamainą — mieguisti, pusiau apsirengę, baisiausiai 
išvargę. Beje, Maruja, kaip visuomet, puikiai jautėsi ir, slapta 
nuo mūsų, pradėjo karpyti popierines lėlytes iš spalvingų 
žemėlapių, kurie man buvo padovanoti „Australijos namuose“ 
Londone. Kodėl jai neatidaviau sudorotį žemėlapių prieš ke- 
lionę?.. Tai būtų apsaugoję mus nuo daugelio nusivylimų ir 
tuščių pastangų. 

Po dviejų trijų dienų, kai sugrįžome į „civilizaciją“, nuėjau 
į biblioteką ir paprašiau paskutinių mėnesių laikraščių. Norė- 
daug straipsnių apie darbo konfliktus. (Beje, laiškininkai atsi- 
sakė nešioti laiškus vokuose su celofaniniu langeliu; šviečiant 
saulei, tas langelis labai blizga ir akina, kai skaitai adresą.) 
Vėl streikavo dokininkai.. Kilo naujų potvynių, keliskart bu- 
vo nutrūkęs susisiekimas tarp Sidnio ir Melburno... Pietų Aust- 
ralijoje ir Viktorijoje vanduo apsėmė kelis miestus... Miškų 
gaisrai padarė daug žalos... Šeštadieniais arklių lenktynėse 
gražios moterys puikavosi iš proto vedančiais tualetais... De- 
šimtys tūkstančių naujų emigrantų... Politiniai veikėjai plūdo 
vienas kitą ir švaistėsi priešrinkiminiais pažadais, kurių aiš- 
kiai nepajėgūs išpildyti... Traukiniai nušokdavo nuo bėgių... 
Sužaista daugybė kriketo partijų... 

Tiktai apie aborigenų problemą neradau nė žodžio. 


TRUMPAI APIE KNYGĄ 


Žymus švedų etnografas Bengtas Danielsonas (g. 1921) pažįstamas 
mūsų skaitytojams iš T. Hejerdalo knygos „Kelionė Kon Tikiu“ kaip 
šios legendinės ekspedicijos dalyvis ir kaip knygų „Laimingojį sala“ 
(1951) ir „Užmirštos salos“ (1956) autorius. 

„Bumerangas“ — tai B. Danielsono kelionės po Australiją Įspūdžiai. 
Puikiai žinodamas Australijos istoriją, jis Iškėlė sau uždavinį — paty- 
rinėti, kas atsitiko, kai persikėlėlių į naująjį žemyną kultūra susidūrė 
su jo senbuvių, aborigenų, kultūra, kokios primityvios, pirmykštės 
bendruomenės ir išsivysčiusios kapitalistinės visuomenės sąveikos pa- 
sekmės. Autorius parodo niūrų aborigenų gyvenimą. Kadangi kolo- 
nistams reikėjo tiktai žemių, o ne darbo Jėgos, aborigenai ištisus šimt- 
mečius buvo persekiojami, išnaudojami ir net žudomi. Didžiulį nei- 
giamą vaidmenį čia suvaidino ir misionieriai, kurie, skelbdami kilnius 
tikslus šviesti aborigenus, iš tikrųjų atplėšė juos nuo gentainių Ir ne- 
pajėgė nurodyti kelio, kuriuo jie turėjo žengti toliau. Pažangiajai 
Australijos visuomenei ir šiandien rūpi aborigenų problema. 

B. Danielsonas nemaža vietos skiria ir stambiųjų Australijos miestų 
aprašymui, jų įkūrimo istorijai, linksmiems australų papročiams, pa- 
sakoja apie retus gyvūnus: kengūras, ančiasnapius, koalas. 


TURINYS 


Naujoviška ekspedicija ......cssssesesesoeso . 5 
Abipusė nuostaba ............ r „ H1 
Dingęs miestas .....ssoeesesesocooesossoesso „ 23 
Nelinksma būti juodaodžiu ....... T 36 
Australidai ir australai ......ssesssoesse ..... 48 
Dar daugiau atradimų ....essecsoesesossseoo 63 
Nuotykiai austrių krante ......sssssessseoeo ©. 75 
Misionieriai, negalį už viską atsakyti ........ 88 
Iš rytų.. ssesseososooooeoeeoeo 7 „ 104 
Į vakarus... ..sssecsesooo esesesoeo r 117 
Maištas ir reforma ......... m——————————— 129 
Afganų ekspresas ...esseccoosecocooecosesoe „ 142 
Pamiršta Šiaurė .....ssosesosoosocoocoososeo 157 
Kelionė į praeitį ....ssssssssoecesoceooooseeoe 170 
Kelionės galas .....sssseseoocsecseccocooeosoo 184 


Trumpai apie knygą ...ssesesssessocosooseoses 189 


HB Ne 2166 


Benr1 Aamneabcon BYMEPAHI! Ha amrosckom saame. Tlepesëa c pycckoro Oc- 
BūAbjaCc Anekca. Ms3aateabcreo «Baras, 232600, Buarmoc, up. Aeuuna 50 


Bengtas Danielsonas. BUMERANGAS. Redaktorė L. Bareišienė. Dailininkas 
R. Šidlauskas. Men. redaktorius K. Paškauskas. Techn. redaktorė B. Šlivins- 
kienė. Korektorė E. Davidavičiūtė. Duota rinkti 1981. VI.9. Pasirašyta spaudai 
1981. X.19. Leidinio Nr. 10255. Formatas 84x108!/1. Spaudos popierius Nr. 2. 
Sriftas 2 p. „Baltika“. Iškili spauda 10,1 apsk. sp. 1.+0,8 (ikl.) apsk. sp. l. 
11, 8 s sp. atsp. 12, 4 leid. 1. Tiražas 30000 egz. Užsak. Nr. 764. Kai- 

al 40 kp. „Vagos“ leidykla, 232600, Vilnius, Lenino pr. 50. Spaudė 

K. Poželos spaustuvė, 233000, Kaunas, Gedimino 10 


Danielsonas B. 

Da 239 Bumerangas: [Apie aut. ir knygą, p. 189] / Iš 
rusų k. vertė O. Aleksa.— V.: Vaga, 1981.— 190 p., 
8 iliustr. lap.— (Horizontai). 


Zymaus švedų etnografo knyga apie penktąjį kontinentą — 
Australiją, apie jo senbuvius aborigenus, nuostabią šio krašto 


gamtą bei gyvūniją ir gyventojus, 


1905040000 
p 70803—281 sa ai BBK 26.89(81)+63.5(3) 
M 852(10)—81 91(U9) +902.7 


Kaina 1 rb 40 kp 


horizontai 


Prisijaukinti koalų kaip šunų 
arba kačių neįmanoma, bet 
koalos, kurios laikomos ve- 
laisvėje daugybėje Naujojo 
Pietų Velso privačių žv. -y- 
nų, labai prisiriša prie žino- 
nių, Net laukinė koala nebijo 
žmogaus, ramiausiai sėdi | :6- 
dyje — imk ją lyg prinokusią 
kriaušę. Fermos kaimynystė 


"netrukdo koalai, jei tik ji ap- 


tinka mėgstamų eukaliotų. 
Nedideliame miestelyje, ku- 
riame apsilankiau, koelos 
dažnai įlįsdavo į namus ar 
net į gatvėje stovinčius au- 


„tomobilius. Viena tokia plė- 


šikė užsnūdo automobilyje 
užgulusi: vairą ir nuspaudė 
signalą. Sukilo visi mie s- 
lio gyventojai, o ramy ės 
drumstėja miegojo lyg nie- 
kuo dėta. 

Sunku surasti labiau begink- 
Iį padarą: nerangi koala nuo 
nieko negali išsigelbėti spru- 
kdama. Stebina sužeistos ko- 
alos elgesys — skirtingai 
nuo daugumo žvėrių, ji ne- 
įniršta, o pradeda verkti, :ž- 
sidengusi akis priešakinėinis 
letenomis. Atrodytų, kad to- 
kia miela, romi ir begiri lė 
būtybė gali sukelti tik visų 
simpatiją. Be abejonės, a <t- 
ralai mėgsta ją kur kas lak +u 
negu užsienyje žinomą kòn- 
gūrą, tačiau naikina ip 
smarkiai, jog vienu tarpu Wu- 
vo imta bijoti, kad koalos 
siškai išnyks, 

